


= a; Kak x e = 


N65 | 
| ivan godina 

Sa Strive: | 

a e Pasa M 

šp pere pi 

21. (4. 190%. u ZVE 

ružica 

Sarički 


ČAKOVEC, 1986. 


LEGENDA — ROMAN 
(za sve čitaoce od 5 do 105 godina) 


IVAN GODINA, rođen je 1936. u Oštrom Zidu. Često je iz svoje 
rodne kuće za sunčanih dana gledao ruševine Garićgrada i razmišljao 
o njegovim tajnama. Prve priče i legende o Gariću Ivan je od najranijeg 
djetinjstva slušao od svojih roditelja. 

Legende o ,, ZMIJI DJEVOJCI" i ,KAD JE VO PROGOVORIO" 
češće su prepričavane nego priča o ,RUŽICI GARIĆKI?", a razlog je 
vjerovatno bio što je priča ,RUŽICA GARIĆKI?" bila najduža pa su je 
stariji prepričavali, uglavnom, zimi kad su za to imali više vremena. 

Legenda ,KAD JE VO PROGOVORIO" kazuje o vremenu grad- 
nje Garićgrada i glasi ovako: 

— Kad se gradio Garićgrad, gradili su ga kmetovi i volovi. Velike 
kamene blokove dovozili su i dovlačili iz podnožja Garićbrda, gdje i 
danas postoji kamen, a zovu ga ,pukli kamen". Izgleda kao da je 
posred kamena urezan trag kotača od zaprežnih kola. 


I tada — pričaju — kad su volovi vukli kamene blokove za gradnju 
Garićgrada, kotač je zapeo za spomenuti kamen preko kojeg su 
volovi prevukli kola s teretom zahvaljujući biču i batinama. U času 
kad je kotač prešao kamen jedan vo se iz zaprege spotakao i pao 
pri čemu je progovorio rekavši: ,PROKLET BIO GARIČGRAD, 
VJEČNO SE RUŠIO I NIKAD SE NE PORUŠIO!" 


Ivan Godina je od 1974. do sada izdao sedam naslova slikovnica, 
a najuspjelija mu je ,ABECEDA U MOJEM DVORIŠTU". Osim 
slikovnica izdao je i ,,JU NAJ...KNJIGU", najužu knjigu u Jugoslaviji, 
roman ,JAVORKO U LETEĆEM TANJURU? i šaljivo-humorističku 
knjigu ,MAGAREĆI SMIJEH". Godina je pisac za djecu i odrasle. 
On piše poeziju, prozu i humor. 

POGLAVLJE PRVO 


KLJUČEVI GARIĆGRADA 


Posljednji zimski dani pomiješani sa svježim mirisom novog pro- 
ljeća koje dolazi, proljeća od kojeg je svako živo biće očekivalo nešto 
više, ljepše, bolje, tajanstvenije, sretnije, jednostavno najocvjetanije 
i najplemenitije. Zašto? Tko bi to znao. Možda to i nije bilo jedino 
proljeće o kojem se tako razmišljalo i od kojega se toliko očekivalo. 
Zapravo sva su proljeća podjednako ista, svako je podjednako ocvje- 
tano, svako je podjednako raspjevano i razdragano. Da, svako proljeće 
nešto donosi i odnosi, naravno, tako su mislili ljudi i tako će misliti 
vječno. Takvo proljeće bilo je i ono o kojem želimo nešto više znati 
i doživjeti ga baš onako kakvo je zaista i bilo. 

Predjutarnja noć natkrita tamnosivim poderanim oblačnim 
pokrivačem, iza kojeg su provirivale vesele zvjezdice, razlikovala se 
od ostalih noći samo po tome, što se uz prvo kukurikanje pijetlova 
u tami čuo i topot konjskih kopita pod kojima je pucao tanki led 
na debelom gustom blatu, kao i škripanje sedla na konjskim leđima. 


Tri konjanika su mirno klimala u sedlima na dva bijelca i jednom 
vrancu. Sva trojica obućena u vojničko ruho i naoružana po jednom 
sabljom šutjeli su cijelim putem, pa i onda kada bi njihovi konji 
zastali pred kakvom rupom na nekom starom mostu. Svaki bi svog 
konja bocnuo petom pod rebra da ga potjera i ohrabri, kao što su 
tadašnji gospodari hrabrili hrvatsko pučanstvo i tjerali ga u sretnu 
budućnost. 


Putnici, iako su jahali jedan pored drugoga, u mislima bili su 
cijelim putem odvojeni. Svaki je maštao o prošlim proljećima, bojiš- 
tima, miru, obitelji i djeci. Svaki od njih se osjećao životnim kažnje- 
nikom na svoj način. Povremeno bi se kad koji okrenuo iza sebe i 
ponovno pogledao daleko ispred sebe, pritom su mislili kako su već 
daleko od Čazme, a koliko još dugo moraju sjedjeti na leđima jadnih 


konja iz kojih se izvijao oblak pare. Kad su prišli selcu od nekoliko 
daščara, pijetlovi su svojom pjesmom najavili skoro predzorje, dok 
su psi svojim lavežom obavijestili domaćine o dolasku neznanih 
putnika. No, oni se na lavež pasa nisu obazirali, samo kukurikanje 
ih je podsjetilo na skori dolazak novog dana, 

Konjanici ni na šta nisu obraćali pažnju, jedino su primijetili kako 
u jednoj daščari gori lojanica, a u drugoj kako neka domaćica s og- 
njišta podiže zapaljenu luč. Iz neke staje čulo se rzanje konjčeta, 
iz druge muk goveda, a iz treće blejanje koze. Ostavivši i daščare 
iza sebe, sve su više razmišljali koliko im preostaje puta do Zagreba. 
U tom razmišljanju Miško je odjednom prekinuo tu dugu iscrpljujuću 
šutnju. 

— Milovuče, što misliš da li smo sada bliže Čazmi ili Zagrebu? 

— Ja mislim da ćemo uskoro proći Ivanić. 

— Tako je! A doskora ćemo napustiti i naših tisuću osunčanih 
bregova, koji vječno zagrljeni igraju neprekidno moslavačko kolo — 
reče vragoljasti Janko. “ 

— Nisi rekao Janko, i tisuće siromašnih porodica, koje žive samo 
zato da bi plaćale petine, desetine, i zato da bi biskupi bili biskupi, 
kraljevi kraljevi, i zato da bi ti pučani svima i svakakvim vladarima 
sa svojim ispaćenim leđima bili upravo zlatni tepih. Ako baš hoćeš 
i tvrđava, jer oni su ti, koji su predodređeni da budu ,,ZLATNA 
TELAD", samo zato što ih je rodila pozlaćena majka na zlatnoj 
postelji. ... 

— Milovuče, nisam te, valjda, uvrijedio... 

— Ne Janko, ja samo razmišljam glasno o našoj zajedničkoj nevo- 
lji. Vidiš li ti kako nas ta sveta veličanstva povlače od bojišta do 
bojišta, iz jednog mučilišta u drugo, a to je sve zbog nekoliko Juda 
što su svoju smrdljivu kožu prodali vragu za jedan žutak. 

— Dečki, ja mislim da ulazimo u Ivanić — iznenada reče Miško. . 

Miško je tako prekinuo razgovor. Svi su dalje šutjeli i razmišljali 
jašući i gledajući preda se. Razlog je za to, možda, bio i lavež pasa 
potpomognut kukurijekanjem pijetlova, kokodakanjem kokoši i 
gakanjem gusaka. Ta zajednička pjesma podsjećala je na neku starinsku 
muziku koja se ponavljala svakog jutra, ili neku himnu rođendanu 
novog jutra, domaćinu i prolazniku. Skoro svakog jutra bi barem jedan 
junac zatulio u lijevi ili desni rog, a kad bi domaćin malo duže zaspao, 
onda bi gospodin junac zatulio i u oba roga, pa tako pozvao gospodara 
da nahrani svoje vrijedne muzikante. Kad bi se domaćica slučajno 


zapričala s nekom susjedom i u pregači držala zrno, puran je to 
pažljivo pratio i odjednom bi zabrbljao bribribrr. No kad bi se i na to 
domaćica oglušila, pa kojim slučajem pošla kod susjede, onda bi pura 
počela viku kam, kam, kam... 

Do dana je nedostajao samo još jedan pjevčiji korak, pa da mrak 
pobjegne za planinu odakle je i došao. 

Kroz Ivanić su prošli bez i jedne jedine riječi. Toliko su bili 
obuzeti sami sobom da nisu vidjeli kako se iz potkrovlja na sve strane 
izvija dim. Taj dim bio je dokaz da su domaćini ustali i da su već 
zapalili svoja ognjišta. Uz osvijetljena ognjišta, svježa zora svojom 
nježnom svjetlošću skidala je tamne zavjese sa svih malih prozora na 
daščarama. Nisu primijetili kako je iz jedne daščare jedna starica 
oslonjena na ojači štap pratila njihov prolazak i ujedno zvala svog 
djeda da brže ustane i vidi o kakvoj se to vojsci radi. 

— Djede, djede, ustani brzo, vidi ti kakvi su to konjanici. Nevolja 
te dala, ustani brzo i kaži mi da li su to naši vojnici. 

— Dačiji bi bili, pusti... 

. — Daj ustani i vidi... 

— Vidi ti tu svoju kudelju i preslicu, i ne miješaj se u muška posla. 

— Neka, neka, djede, ako bude rata, još ćeš i ti na bojište. 

— Ajd" k vragu, klepetuša jedna, muškarci čim se narode već su 
objesili sablju za pas, a ženu na vrat. 

Baka i djed su tako ostali prepirući se, a konjanici su odmicali 
sve dalje. 

Tako je Ivanić ostao, a umorna trojka već je bila daleko. Pospano 
jutro proteglo je svoj pogled po kojem su stari ljudi znali kakav će 
biti dan, koji tek počinje. Ti ljudi, izlazeći prvi puta preko praga svoje 
daščare, na kojem su obično presijecali sitno suho granje, svakog jutra 
bi pogledali prema istoku i ocjenjujući pratili su raspoloženje zore, 
nagađajući da li će do noći biti lijep ili kišovit dan. Takvi providljiviji 
stariji djedovi obično su počeli dnevni meteorološki izvještaj. Osim 
pogleda na smiješak ili drijemanje zore pratili su šetnju vjetra. Oni su 
tako preko cijele godine odabirali i druge barometre, kao rast gljiva 
na gnojištu, zaudaranje gnojišta, uznemirenost blaga i njihovo znojenje, 
ljutitost muha i obadova, boji vode u jarugama, potocima i rijekama. 
Kad su psi pasli travu, nailazila je kiša. Isto tako kad bi perad išla 
kasno u kokošinjac. Kada bi sunce zašlo za tamno-sivu oblačnu 
zavjesu, očekivali su idućeg dana kišu. Eto tako, a sve suprotno bi 
označavalo obratno i lijepo. Ti meteorolozi na osnovi svojih zapažanja 
pravili su često i raspored poljoprivrednih poslova, naročito za vrijeme 


ljetnih mjeseci prilikom žetve žita i košnje košanica. Uz razne jutarnje 
radove u dvorištu, staji i kući ovakvi kišoznanci obavještavali bi 
svoju obitelj o izgledu predstojećeg dana, a osim njih prepričavali 
onim susjedima koji se nisu snalazili u čitanju ovakvih barometara. 


Mnogima od tih starih prognozera često bi išlo u prilog i to što 
bi mlađi susjed ili susjeda, bojeći se lošeg vremena, pozvali takvog 
meteorologa kući, da im svojim prognozama kaže kakav će biti dan, 
a uz pričanje dobar susjed je popio dvije-tri moslavačke šljivovice i 
pojeo koji griz kukuružnjaka ili nešto drugo. Takvi moslavački običaji 
nisu se odnosili samo na te providnjake, nego su ti međususjedski 
odnosi vrijedili za svako selo i u svakom zaseoku. Ljudi su dijelili 
međusobno sve što su imali. Oni su pomagali jedan drugome u svim 
poljoprivrednim radovima. Zajedno se borili protiv nevremena, zajedno 
su želi i kopali, zajedno su i plodove brali. Zato i nisu štedjeli jedan na 
drugom. 

Jesen je za njih bila najljepše godišnje doba. Tada za vrijeme berbe 
. grožđa, svaki je susjed, koliko god puta došao kod susjeda, morao 
probati njegov mošt. Kad se pekla šljivovica, rado su navraćali jedan 
drugom ocijeniti, da li je rakija dosta jaka i da li je dobrog ukusa. 
A ujedno su i pomagali oko pečenja. U zimskim danima također se 
običaji nisu mijenjali, naročito za vrijeme kolinja. Svaka susjeda je 
unaprijed znala kako će i koliko kojoj susjedi odnijeti mesa. Krvavice 
i brašne kobasice su skoro u probama pojeli, a vino kako su zajednički 
privrijedili, tako su ga zajednički preko godine i pili, naravno dok 
bačve nisu ,,presušile". Putnici su također uvijek bili ugošćeni. Znanci 
i prijatelji po njihovom zakonu nisu smjeli proći pokraj njihove kuće, 
a da se nisu navratili da se malo odmore i osvježe. Proljeće i ljeto su 
bili teži. Mnogima je nedostajalo osnovnih životnih namirnica. Naj- 
češće, kada bi zaredom po nekoliko godina slabije rodile. Tada bi 
domaćice pripomagale jedna drugoj sa kopanjom brašna, nešto masti, 
mliječnim proizvodima-i ostalim. Živjelo se samo za goli život, a 
nekad ni za njega nije bilo toliko da se preživi. 

Zora je svanula. Jutro je bilo pospano. Prohladni povjetarac ohra- 
brivao je mraz i tanki ledeni pokrivač. Ravnica se prostrla na sve 
strane, koja je ostala usamljena sa brojnim grmovima, potocima, paš- 
njacima i jednom velikom šumom. Vjerojatno se tog jutra osim tri 
konjanika nije nitko živ od ljudskog roda tu zatekao, 


Od posljednjeg naselja prošlo je sat jahanja po iscrpljivom putu. 


Konjanici su se našli blizu velike šume. Milovuk je prvi sjašio sa 


svog konja, potapšao ga po vratu i pomilovao po glavi. Zatim ga 
privede do nekog grmlja ukrašenog suhim lišćem i pusti ga. Miško 
i Janko su sjašili sa svojih konja i učine isto kao i Milovuk. Kako je 
koji pustio svog konja, tako se i protegao kao što se i mlado drvo 
oslobođeno tereta želi izravnati i protegnuti. Dok su oni protezali 
šetnjom noge, konji su brstili suho lišće. Janko, prvi skidajući s 
pasa svoju zemljanu čuturu uznemiri svojim glasom mjesto gdje su 
se nalazili. ' 

— Deder, Milovuče, potegni malo ove naše moslavačke muške 
snage i životne volje. 

— Janko, zar nije presušila? — Vedro u šali upita Milovuk. 

— Čuvaj to bure, Janko, možda će nam dobro poslužiti pri po- 
vratku. — Nasmije se i Miško primajući od Janka čuturu. 

. — Hajde, Miško, valjda će se netko od poštovanih biskupskih 
slugu sjetiti bar jednu čuturu da natoči. 

— He, Janko moj! Još nisam doživio da onaj tko od sirotinje 
uzima nešto i dade. 

— Ne brini, Miško, ovoga ćeš puta moći da biraš od pečenoga 
vola dio koji želiš. Odaberi već sada. Ja ću, recimo, jednu komađinu 
od vrata, a možda se što nađe i od iznutrice. 

Znaš, Miško, čuo sam od svoga djeda da je od pečenoga vola 
najbolji rep. TO bi ti mogao sebi uzeti, a kažu da je i glava dobra. 

— Slušaj Janko, zaboravio si na bič, ako i njega dobiješ, veselije 
ćeš poći kući. 

— Janko, moglo bi se dogoditi da ti dobiješ jedan rog, a Miško 
drugi, pa kad krenemo kući, umjesto volovskog pečenja, usput ćete 
mi svirati k'o pravi muzikaši. Ja mislim ako je vaš pečeni vol imao 
lijepe rogove, da vas niti oni neće zapasti — malo u nervozi, malo u 
šali odvrati Milovuk. 

— He, Milovuče! Što ti misliš, zašto te biskup zove u Zagreb? — 
upita Miško. 

— Iza mene je to veliko pitanje. — Milovuk je čučnuo i zamiš- 
ljeno otkinuo jednu suhu travu gledajući neodređeno podalje od sebe. 

— He, Miško moj, ne vidim nikakav razlog zbog čega bi me u ovo 
vrijeme pozvali... Uostalom, sada i nismo tako daleko, krenimo da 
vidimo što žele ta plemenita gospoda. — Milovuk ustane i pođe prema 
Svome vrancu. Janko i Miško priđu svojim bijelcima, jedan po jedan 
zajaši konja i lagano krenu dalje. 

Konjanička trojka ubrzo se našla u stoljetnoj hrastovoj šumi. 
Kroz šumu su prolazili mirno i tiho, svaki je i dalje mislio svoje usmje- 


ravajući svoje vjerne prijatelje. konje najboljim i najsuhljim pravcem 
nastojeći ih skrenuti da zaobiđu brojne mlake i grabe pune vode pre- 
krivene tankim slojem leda. Ugođaj šume zaokupi pažnju konja- 
nika koji su slušali pucanje suhih grana ispod konjskih kopita, od- 
micanjem grana nad putem kojim su prolazili i prelijetanjem raznih 
ptica sa stabla na_.stablo i s grane na granu. Zečevi su ih često znali 
iznenaditi skačući iz sna i bježeći pred prolaznicima. Srne su ih poz- 
dravljale svojim dugim skokovima ili mirnim i milim pogledom. No 
draž šume ih nije mogla uspavati i odvratiti njihovo vojničko oko od 
opreza na koji ih je život tako teško naučio. Znali su oni da šuma uza 
svu svoju ljepotu krije i razne opasnosti, kao što su divlje zvijeri, 
recimo vuci, a znali su da se nikada ne smije zaboraviti i na vukove 
u ljudskoj koži. Zato i nije čudo što su se oni povremeno okretali i 
pratili kraj kojim su prolazili. Osim toga znali su i to da šuma ima oči, 
koje mogu biti sakrivene, a da sve vide. 


Konačno, šuma je ostala iza njih. Jugo i sunce su obećavali tim 
putnicima mirno vrijeme, ali i otežani put, jer je zemlja bila natopljena 
vlagom. Jugo je otapalo led koji je uz pomoć sunca sve više umorne 
putnike činio još umornijima. 


Dalje su putovali tiho i mirno kao da je jedan jahao daleko od 
drugog pola dana jahanja. Dan je bio sve vedriji, a sunce se izvijalo 
otvarajući svoje veliko oko i sve topliji pogled, baš kao što se izvijaju 
prvi proljetni cvjetovi i kad svojim mirisnim srcem, pogledom i ljepo- 
tom prate prolaznike do kraja dalekog puta. Odjednom sva tri konja- 
nika stanu. Pogledali su daleko preda se, 


— Dakle — Milovuk pokaže rukom — pogledajte, tamo je Zagre- 
bačka gora! Kako je lijepa ta sestrica naše Moslavačke gore, Tako je 
tiha i mirna k'o mlada nježna djevojka, koja vjeruje u sreću, ljepotu, 
beskrajnu ljubav, čistoću života i zdravu najplemenitiju budućnost. 
Da, upravo tako! Gleda ona u svom krilu umjesto lijepih mirisnih ruža 
rasplakane bistre i mirne potoke, koje su tako često mutili i prljali 
brojni gospodari, koji su došli da svojim nezgrapnim rukama, kroko- 
dilskim ponosom, vučjom zasićenosti i lopovskim poštenjem ,,ukrase?? 
tu rođenu prekrasnu ljepotu. 

— Što misliš, Milovuče, hoćemo li na ovom potoku oprati konjima 
noge? — upita Miško mirno. 

— Miško, još smo dosta daleko, ali'kad priđemo bliže gradu,. to 
moramo svakako učiniti. 

— Ja mislim da ne bismo trebali konjima prati noge. Bolje bi bilo 
da ih natjeramo u još veće blato, tako bi ostali bolji tragovi po kojima 
bismo se lakše vratili iz grada — reče Janko smijući se. 

— He, Janko moj! Kažu da je Zagreb lijep i čist, a o biskupiji 
da i ne govorimo. A znaš, dok bude sirotinje, bit će i čistača, jer 
bez sirotinje ne može biti ni gradova ni gospode. Sirotinja je sastavni 
dio života, ljepote i bogatstva bez koje gospoda ne bi bila gospoda, 
a bogatstvo ne bi bilo bogatstvo o kojem sirotinja ne smije ni sanjati. 
— Tako ispriča Milovuk Janku i Mišku. 

Potom sva tri konjanika šutke nastave put. No, grad, o kojemu su 
do sada samo slušali od drugih, sada je bio sve bliže i sve veći pred 
njihovim očima. Taj davni i dugi san postao je stvarnost, što se u tim 
trenucima pretvarao u živu znatiželju. Svaki od njih je na svoj način 
kroz razmišljanje i pričanja gledao ono što će za vrlo kratko vrijeme 
ugledati svojim očima. Prolazeći vijugavim putem uskoro su se našli 
na tvrdoj cesti. Ali Milovuk ugleda i jedan potok, zatim sjaši s konja, 
što učine i ostala dvojica. Svaki je svog konja poveo do potoka, gdje 
je bilo najpogodnije prići do vode. Tu su prali konjima noge i kopita 
okrećući ih onako kako im je bilo pogodnije i bliže do vode. 

— Eh, moj Cvjetane, sada su ti nogice čiste, barem da imaš sada 
na glavi pravi gospodski cilindar kako bi ti se mnogi plemenitaš 
velegrada ravnopravno naklonio — rekao je Janko svom konju tapšući 


ga po vratu. 
— Janko, moj Janko, dok:je sirotinje, bit će i gospode, ai tuđih 


gospodara — kaže Miško zamišljeno gledajući Janka ispod konja. 

Milovuk je čučeći kraj vode zamišljeno povlačio neko kratko 
drvce po vodi lijevo i desno. 

— Ostavite to, momci, mi smo narod koji nikada nije znao za mir, 
slogu i slobodu. Mi znamo biti nezadovoljni međusobno, ali znamo 
dobro služiti i domaću gospodu kao i tuđu. A, ta tuđa znade debelo 
iskorištavati naše slabosti i podložnost. Jako dobro oni znaju koliko 
je naš narod radišan, a naša zemlja rodna i bogata, a o ljepoti i da ne 
govorimo. Pogledajte samo ljepotu i čistoću ovog tihog, mirnog, 
bistrog i veselog potočića. Barem kad bi savjest ljudi bila tako čista 
i bistra. Sigurno ti tuđinski vuci ne bi odnosili naše plodove pa njima 
slastili i mastili svoje iskvarene njuške. Zapravo mi smo ti što ih 
beremo i odnosimo im sami — kaže Milovuk, odbaci ono drvce preko 
potoka pa ustane. 

— Ja mislim, Milovuče, da su sada na redu Turci, a za njima vuci 
i ostala zvjerad — kaže Janko okrećući na šalu. 


— Sve ti je to isto — nasmiješi se Miško. 

— Dečki moji, dečki, ljudima sa zvjeradi i zvjerima sa životinjama 
je lako jer se međusobno poznaju i zna se tko je komu neprijatelj. Ali 
među ljudima se nikada ne zna tko je komu tko — kaže Milovuk prila- 
zeći svom konju — nego pođimo dalje da što prije stignemo u grad. 

Tako su konjanici krenuli prema gradu, koji je, iako u daljini, 
izgledao vrlo blizu. Milovuk je prvi potjerao svoga konja, a za njim i 
ostala dvojica da se malo zagriju i da brže stignu. 

Kasnije su išli do grada lagano. Nadomak gradu prvi put su začuli 
zvona zagrebačke katedrale, koja su označavala pola dana. Sva trojica 
su bili nešto zamišljeni, ali Janko ne bi bio Janko kad ne bi nešto 
primijetio. 

— Hej, dečki, ovo zvoni nama u čast. 

— Vidjet ćemo, Janko, da li nam zvoni ili će nam odzvoniti — 
odgovori mu Milovuk. 

Sunce je svojim sjajem osvijetlilo grad što je za došljaka, koji se 
prvi puta u životu približio njemu, izgledao kao da je u nekom sveča- 
nom ruhu. lako je za njih to bio poseban doživljaj, prilazili su mu 
mirno iako su u sebi osjećali uzbuđenje. 

Konačno grad o kojem su do tada maštali bio je sada vidljiva 
stvarnost u kojoj su se našli. Kroz grad su prolazili tiho držeći svoj 
vojnički ponos na najvišem stupnju. Njihova vojnička ukočenost 
ipak je morala popustiti. Znatiželja ju je nadvladala jer ipak za njih je 
to bio poseban doživljaj. Budući da je grad bio skoro prazan, susretali 
su rijetke prolaznike. Vjerovali su da ih nitko ne primjećuje. No 
zanatlije, koji su izašli pred svoje radnje da malo protegnu noge i 
razbiju monotonost na svom poslu, odmah su ih primijetili. Nije tada 
starom purgeru nitko mogao proći da ga on ne bi primijetio. Jer za 
njih su mirni i dobronamjerni došljaci uvijek dobro došli, iz jedno- 
stavnog razloga, što su očekivali da će barem nešto od svojih proiz- 
voda prodati. 

Kad su se našli već skoro pred samom nadbiskupijom, upitali su 
jednog starog čovjeka što im je išao u susret za nadbiskupiju. 

— Evo tu vam je, kaj ne vidite — starac im pokaže uperivši svoj 
stari štap na prvi ulaz. 

Vjerojatno je to bio jedini purger, koji nije obraćao pažnju ni 
na koga, već je bio zauzet svojom starosti ili nečim drugim. 

Konjanici su ušli u dvorište u kojem nije bilo nikoga. Bilo je 
prazno i tiho. Oni su stali nasred dvorišta, a zatim Milovuk prvi sjaši 

s konja. Poslije njega to učine Miško i Janko. Uto iz jedne prostorije 
dotrči do njih stariji čovjek i zapita. 

— Dečki, a kaj ste vi šteli?! 

— Mi trebamo nadbiskupa Sebastijana — reče Milovuk. 

— A kaj bum rekel tko ste vi — upita ih on. 

— Ja sam knez Milovuk Garićki iz Čazme, on me je pozvao. 

— Dobro, dobro, bum mu rekel — brzo se okrene i ode. 

Trojka je ostala nasred dvorišta čekajući i razgledajući sve oko 
sebe šutke, jedino su konji bili malo nemirni, osjećajući miris hrane. 
što je dopirao negdje iz sjenika do njihovog glavnog želuca. 
Zatim se pojavio čovjek koji ih je dočekao žureći se prema njima. 
je prišao, tek što im je htio nešto reći, na jedan prozor proviri sam 
nadbiskup. 

— Karlek' — pozove ga i kaže — ti s ovom dvojicom spremi 
konje, a Milovuk neka dođe k meni. 

Karlek se nakloni prema nadbiskupu što je trebalo značiti da ga 
je razumio. Uzeo je konja od Milovuka i pokaže mu rukom prema 
ulazu. Milovuk je pošao prema zgradi razmišljajući kako će u toj 
velikoj zgradi naći nadbiskupa i kako će se ponašati pred njim. Ali 
samo što je ušao, pred njim se našao sam nadbiskup. Bio je to čovjek 
dosta visok i prilično star. Milovuk je bio iznenađen njegovom ozbilj- 
nošću, mirnoćom i odlučnošću. 

— Hvaljen Isus — prvi će Milovuk. 

— Bog ti pomogao, sinko — odvrati mu nadbiskup i pokaže ru- 
kom da pođe sa njim. 

Milovuka je nadbiskup ispitivao usput kako su putovali i sve 
ostalo što ga je zanimalo. Kad su ušli u jednu prostoriju, Milovuk je 
zastao iznenađen prizorom. Sve je bilo ukrašeno, uredno i čisto, a 
svaki dio namještaja i ukrasa kao da je izrastao ria pravom mjestu. 

— Izvolite, kneže, sjednite ovdje — nadbiskup mu pokaže na 
jednu stolicu, a sam sjedne na drugu iza stola pred Milovuka. 

— Hvala — zbunjen Milovuk jedva odgovori. 

— Ovdje budite slobodni kao u svojoj kući — kako to lijepo kaže 
naš narod — hrabri ga nadbiskup. Znadete, dragi kneže, malo ste mi 
došli u nezgodno vrijeme, pa ćemo zbog toga naš posao morati obaviti 
odmah. Naime, ja već za sat vremena moram krenuti u Beč na dvor 
i da još samo malo niste stigli, ja bih morao otići. Dakle ovako, o 


.Yama sam čuo mnogo, ali na žalost o tome nemam vremena s vama 


Tazgovarati, iako bih to želio iz sveg srca i ne samo o tome već i mnogo 

čemu drugom. Moram vam odmah reći, dragi prijatelju; vi ćete ovog 
časa od mene primiti ključeve od Garićgrada. — Nadbiskup izvadi 
ključeve iz jedne ladice, koji su bili u drvenoj kutijici i pruži ih Milo- 
vuku. Vi ćete od danas biti gospodar Garićgrada i cijele kneževine.“ 
Meni je posebno drago što ove ključeve predajem čovjeku, sinu i 
hrabrom ratniku i čuvaru ove zemlje, kojemu je tu mjesto i koji to 
zaslužuje. Sva ovlaštenja i upute imate ovdje — pruži mu savijeni 
svežanj papira. A sada pođimo bliže kuhinji gdje ćete nešto popiti, 
pojesti i odmoriti se. 

Nadbiskup prihvati Milovuka ispod ruke i pođe razgovarajući 
s njim prema izlazu. S izlaznih vrata ugleda slugu i pozove ga. 

— Karlek, pozovite naše goste i vi dođite s njima. 

Kad su njih trojica došli blizu ulaza, on pođe naprijed a svi ostali 
za njim. Ušli su u jednu prostoriju, gdje se on pozdravi s. Miškom 
i Jankom. 

— Momci, izvolite ovdje sjesti — pokaže na podulji stol — pa 
ćemo najprije popiti po jednu pravu domaću staru šljivovicu, znam da 
ste jako umorni. 

Karlek im je donio piće i poslužio ih. S njima je popio čašicu i 
sam nadbiskup, a zatim se oprosti od njih riječima: 

— Dragi moji momci, ja vas moram napustiti, jer za koji čas 
krećem na dugi put. Vama, kneže, kao i vama dvojici želim sretan 
povratak u tu našu lijepu i dragu Moslavinu, a kad stignete u Garić 
čuvajte ga. Budite hrabri vojnici i čuvari naše tako lijepe zemlje. 
Ostanite ovdje, dobro se odmorite, pa zatim pođite na put, a vi 
Karlek, budite im pri ruci da se naši gosti osjećaju što ljepše. Sada vas 
pozdravljam. 

Milovuk mu zahvali na svemu i kaže da će prenoćiti i ujutro rano 
krenuti. 

Nadbiskup je otišao. Za njim je izašao i Karlek, a trojka je ostala 
sama. Oni su razgledali sve oko sebe i šutke bi jedan drugome pogle- 
dom pokazivao ono što je zanimljivo vidio. Kad su sve pregledali, 
Janko nalije šljivovicu i reče: 

— Deder, momci, da smanjimo ovu mučenicu ovima ovdje. 

— Izanaš put u Garić — Milovuk umjesto rakije podigne ključeve 
od Garića, koje je nešto prije dobio. 

Miško i Janko su u tom času skoro ispustili čaše iz ruku od 
iznenađenja. Na trenutak ostadoše bez riječi. 

— Što me tako gledate k'o telci — kaže on — sutra se vraćamo u 
Čazmu, a za dva dana krećemo u Garić. 

— U redu gospodaru... kako vi kažete... prvi pusti glas Janko 
namignuvši na Miška. 

— Znam da se šališ, ali zapamti, da meni ne treba taj grad kako 
bih se igrao gospodara, već mislim na svoju porodicu, možda ću i vama 
dvojici moći više pomoći, a i onim jadnim ljudima. 

— Neka, Milovuče, sretno ti bilo i svaka riječ ti se posvetila — 
doda Miško. 

Njihov razgovor prekine sluga Karlek svojim dubokim naklonom 
i riječima: 

— Gospodo, izvolite poći sa mnom, bumo ispratili našeg pleme- 
nitog gospodina nadbiskupa Sebastijana. 

Oni su ustali i pošli za Karlekom. Izlazeći iz zgrade prvo što su 
ugledali bila su četiri zelenka upregnuta u prekrasnu kočiju u koju se 
upravo penjao nadbiskup. 

Za njima u kočiju ušao je još jedan biskup. A oko kočije okupilo 
se nekoliko svećenika, kuharica i tri časne sestre. Kad su se u kočiji 
svi. namjestili, kočijaš je preuzeo komandu. Njegovo podizanje biča 
bio je znak za polazak. Konji su bili prvi koji su taj znak primijetili 
i koji se nisu baš obradovali njegovom fijuku. Nadbiskup i biskup su 
se prekrstili, a zatim oba podignu desnu ruku u znak pozdrava. Svi 
prisutni su mahanjem ispratili kočiju. Po izlasku kočije iz dvorišta, 
svatko je otišao na svoju stranu, jedino je sluga Karlek ostao s gos- 
tima. Milovuk je prvi predložio da će njih trojica malo pogledati svoje 
konje. 

— Štima dečki, dok vi bute v staje, ja bum ponjušil u kuhinji 
kaj Magda dela, a kad bu purica na stolu bum došel po vas — namigne 
im veselo Karlek i brzim korakom ode od njih. 

Oni su otišli u staju, u kojoj ih veselim pogledom dočekaju 
njihovi konji. Janko je prvi zašao među konje, jednom rukom je 
odmah iz jasala izvukao jednu šaku djeteline i podnese je sebi pod nos. 

= Pogledaj ovo Miško, ovo ti je pravo konjsko zlato, a kako samo 
miriši — nosi djetelinu pred Miška pružajući mu je pod nos — ova 
miriši bolje nego lipov čaj. 

— Janko, a pogledaj ovo konjsko pečenje — Milovuk pokaže na tri 
Posude zobi i jednom šakom uhvati i pokaže im — alaj će se zasladiti 
kao nikad. 

u Neka, neka i naši konji barem pola dana gospodski žive — doda 
Miško. 
Osim dobre hrane za konje iznenadi ih besprijekorni red u 

staji, kakav do tada nisu vidjeli. Svaka stvar je bila na svom mjestu, 
čak i slama pod konjima bila je poravnana kao na špagu. Na hodniku 
se nije mogla naći niti jedna jedina slamka, ni paučine nije bilo na 
zidovima. 

Poslije tog razgledavanja izašli su na dvorište. kratkom šetnjom 
dvorištem ugledali su jednog velikog psa pred čistom lijepo izrezba- 
renom kućicom za njega. Ležao je pred njom i nije se niti pomaknuo 
zbog njihovog prisustva, nije ih ni pogledao. Pred njim je bilo svinjsko 
pečenje i jedan batak od purana, Gledajući sve to, Janko se posebno 
zamisli promatrajući psa. 
= — Janko, pa izaberi sebi što ti se više dopada — kaže mu Miško. 

— E, moj Miško, gledam ja sve ovo i mislim. Biti konj, čovjek ili 
pas, pitanje je sad. 

— Janko, pa izaberi si što ti se više dopada — kaže mu Miško. 

— Da znaš, kad bih se još jednom rodio, dobro bih razmislio — 
odgovori mu Janko. 

— Svi bi služili samo dobrog gospodara, a tko bi onda ostao za 
loše — opet će Miško. 

— Znaš,Miško, kako kaže naš narod, ništa nije gore i teže, nego 
biti slugin sluga — ozbiljno reče Janko. 

— Ma dobro Janko, ne moraš sada još početi i plakati — Miško 
će Janku. 

— Dobro, kad ti tako kažeš, neka ti bude — svi se nasmiješe i 
pođu dalje. 

Pošli su dalje, ali ne daleko, Janko stane malo ispred ostale 
dvojice i poluglasno reče, a pogledom pokaže. 

— Pogledajte, momci, kakva divna udovica! pokazujući pogledom 
na časnu sestru koja je prolazila pored njih. 

— Daj prestani s tim glupostima, zar ne vidiš da je to časna 
sestra, još će te netko čuti pa će nas potjerati odavde, a nismo se 
pošteno odmorili, niti smo danas pošteno jeli — prekori Miško Janka. 

— Pa ne moraš se odmah ljutiti, ja vidim da je u crnom kao 
udovica, i mislio sam da žali za mužem — Janko tjera svoje. 

Još neko vrijeme su šetali. Karlek je uskoro došao po njih i 
poveo ih na ručak. Poslije ručka ostai su u istoj prostoriji do večeri. 
Razgovarali su s njim o svemu i svačemu, a onda su pošli na odmor, 
da bi ujutro prije dana nestali iz grada vraćajući se u svoju Moslavinu. 

POGLAVLJE DRUGO 


PUT U GARIĆ 


Nakon povratka iz Zagreba, Milovuk i njegovi pratioci jedan 
cijeli dan su se odmarali i spavali. Drugog dana rano ujutro _Milovuk 
je pozvao u svoju sobu Milicu. Iz jedne ladice izvadi ključeve i pokaže 
joj, govoreći: 

— Ženo, draga moja Milice,i najvjernija suputnice, oprosti, jučer 
od umora i iscrpljenosti nisam bio sposoban da ti ispričam zbog čega 
sam morao u Zagreb... 

— Milovuče, govori što se dogodilo — uplašena kao u snu poče 
mu nesigurno prilaziti. 

— Ništa strašno — pruži joj ključeve — možda ćemo biti barem 
nešto više sretniji — primakne se bliže k njoj — uzmi, ovo su ključevi 
od Garića. Od danas je Garić naš grad, a cijela kneževina pod našom 
upravom. 

— Milovuče, pa mi smo već sretni... 

— Da, sada jesmo, vjerujmo u budućnost — zagrli je i reče polu- 
glasno — sreća, budućnost, sve je to glupost. Zašto ljudi ne žive 
životom čovjeka toliko koliko žive, pa im ne bi trebala posebna 
sreća i nekakva glupa budućnost. 

— Milovuče, ti nisi sretan. 

— Sretan sam, Milice, sretan, a sretan sam zbog tebe, naše još 
male Ružice i ovo nekiliko poštenih i dobrih ljudi što nas okružuju. 
To, Milice, i zdravlje, to je naša sreća. Jadna je i glupa svaka ona 
sreća, koja se dobije na poklon. Znam ja, moja Milice, zašto je njima 
stalo do moje sreće. Misle oni da ja ne znam zašto mnogi gospodari 
drže pse i hrane ih u izobilju kostima. Ne čine oni to da bi psi bili 
sretni, nego samo zato da bi ti dobri gospodari bezbrižno spavali. 

— Zašto si toliko ogorčen? Ne misliš valjda da si ti stvoren 
Zato da snosiš odgovornost za sve ljudske nečovječnosti. Nisi ti 
rođen da popravljaš svijet... 

— Draga moja, ako nisam rođen da ga popravljam, možda nisam 
niti zato da ga smradim i gadim, a što se tiče gorčine, izgleda ako 
nisam ni zašto drugo rođen, ali jesam da uživam u toj za mene stvo- 
renoj poslastici, koja se zove gorčina života. 


— Daj, Milovuče, pođi sa mnom — primi ga ona za ruku — osim 
svega što si sada nadrobio, ja imam nešto za tebe. — Kad ga je dovela 
u kuhinju s jednom žlicom meda dođe pred njega. — Sada će maleni 
lijepo zinuti. — Milovuk je zinuo i pojeo med. 

— Milice, dohvati mi još jednu žlicu, izvrstan je. 

— Nisi mi rekao, da li je dovoljno sladak. 

— Mislim da je malo i presladak — kaže Milovuk zadovoljno. 

— Čuj, dohvatit ću ti i tri žlice, samo se plašim da ne naškodi 
tvojoj gorčini od malo prije — nasmije se radosno Milica. 

— Opet si ti mene uspjela odvratiti od mog pravca i pokazati mi 
drugi s okusom meda. 


— Ja mislim da ne treba jedan čovjek zbog drugih, i to onih što 
misle samo na sebe, a ne nikada u životu na druge, ići od jednog do 
drugog oskoruša i hraniti se tim plodovima ili se zbog nekog i nečeg 
sladiti lišćem pelina — kaže Milica gledajući Milovuka ravno u oči. 


— Kad ti tako kažeš, ja se s tobom slažem i neću derati svoju 
glavu na krivim mjestima. Osim toga, sada je najbolje da se oboje 
prihvatimo posla. Danas i sutra ćemo sve pripremiti za put, a preko- 
sutra krećemo u naš novi dom. 

Od tog časa Milica je neumorno skupljala svoje stvari i slagala ih 
u ladice. Kod nje nije bilo nepotrebnih stvari, sve stvari i predmeti 
nikada nisu bili suvišni. Uvijek je ona o svemu vodila brigu, jer ono što 
njoj nije bilo potrebno, drugima je to moglo dobro poslužiti i biti 
od velike koristi. 

U svim poslovima, svojoj je majci Milici pri ruci bila i mala Ružica. 
Ona nije bila od velike koristi i od velike pomoći, ali je neumorno 
ispitivala svoju mamu što je što, zašto je ono, čemu služi ovo i tako 
u nedogled, sve dotle, dok se ne bi od tog velikog posla umorila. 
Kad joj je mama uzela preslicu u ruku, morala je Ružici ispričati 
zašto se preslica zove baš preslica. A kad bi vidjela na dvorištu mačku, 
pa nešto dalje pitomog zeca, Ružica bi pitala svoju mamu: 

— A, mama, a zašto ova maca ima tako mala uha i dugi rep i 
reci mi zašto onaj zeko ima mali rep i duge uši? 

Njenoj mami nikada nije bilo teško svojoj maloj djevojčici objaš- 
njavati zašto je ovo ovo, a zašto ono nije ono. A sva njena objašnjenja 

nikad se nisu zasnivala na takvim odgovorima, da kaže bilo što, već 
svojim odgovorom bi odgovorom postavila djetetu novo pitanje. 


— Što ti misliš, Ružice, kako bi ova maca izgledala, kada bi ona 
mogla onom zeki posuditi pola svoga repa, a zeko, kad bi maci posu- 
dio pola svojih ušiju? 

— Ružica je malo razmišljala pa reče — znaš mama, ja mislim da 
to baš ne bi bilo zgodno. 

— Eto vidiš, priroda se pobrinula da zeca nagradi dugim ušima 
a macu dugim repom. Kad ne bi bilo tako, onda bismo teško raspoz- 
navali macu od zeca, a oni ne bi bili ni tako lijepi koliko su ovako. 

Tako je Milica tog dana pripremila, uglavnom, sve krupnije stvari 
za put. Drugog dana Milovuk se brinuo o kolima, a u tom poslu 
pomagali su mu Miško i Janko. Miško je podmazivao kotače na 
kolima, a Janko je Mišku dohvaćao sve što mu je bilo potrebno i 
radio ono što Miško nije mogao sam. Milovuk je s vremena na vrijeme 
došao do njih zanimajući se da li će kola biti u redu i hoće li izdržati 
dosta dug put. Tada u jednom navratu upita Miška: 

— Miško, što misliš da li će ova kola izdržati put? 

— Ona tamo su dosta dobra — pokaže na druga kola — ali ova 
ne znam, nekako mi zadnji kotači izgledaju dosta slabi. : 

— Hajde Miško, s ovim kotačima možeš poći na put oko svijeta — 
našali se Janko. 

M. Što misliš, Janko, što ćemo ako se dogodi pa s njima ne 
stignemo do Garića — Milovuk će zamišljeno Janku. 

— Ja mislim da će očvrsnuti svi kotači do Garića kroz ovu 
moslavačku ilovaču — Janko tjera svoje. 


— Dobro, kad ti tako kažeš, neka ti bude, ali ako ne izdrže, ti 

Z zamijeniti svaki kotač koji se smrvi — Milovuk prihvaća Jankovu 
U. 

— Kažem vam ja da bismo sve što Milovuk i i iti 
ova kola i da ne bi niti pisnula — opet će J ke ka 

> Opet ti mlataraš tim svojim drvenim jezikom, pazi da koja 
špranja ne pukne u njemu — kaže Miško, Janku. 
a — Je 1 ga vidiš, Milovuče, ovaj Miško ti je k'o zločesto dijete, 

Oje plače = bilo sito_ ili gladno, a znaš i sam da dobra djeca plaču 

samo onda kada su gladna. — Janko priđe Milovuku: — Daj donesi 
Ovom malom dječačiću malo mlijeka! 


— Dobro, dobro, Janko, sad ću ja — nasmii i i 
Manon. j ije se Milovuk i ode 

Do noći su kola bila spremna. Milovuk je o svemu vodio brigu, 
pazeći da mu što ne promakne i ostane od potrebnih stvari. Milica 
se uza sve ostalo morala brinuti i o hrani za put. 

Drugog dana svi su rano ustali i prionuli na posao kako bi završili 
i posljednje pripreme za put. Jela je Milici pomagala peći kruh i 
pripremiti drugu hranu za put, a da bi imali i u Gariću što jesti dok se 
ne smjeste. Milovuk je s Jankom i Miškom kao i s ostalim svojim 
ljudima_utovario na kola one stvari koje im nisu trebale za upotrebu 
tog dana. : : 

Sve je bilo spremno za polazak idućeg dana. Uveče su svi bili na 
oproštajnoj večeri, koju je priredio čazmanski biskup. Na večeri prvi 
je podigao čašu uvaženi biskup i rekao: 

— Dragi kneže Milovuče, i svi vi koji odlazite u Garić, uz ovu 
čašu svete rujne moslavčine, koja je izrasla na ovoj moslavačkoj 
zemlji, dajem vam svoj blagoslov za sretan put i za svaku sreću u tom 
gradu. Vi, dragi kršćani, vi odlazite u taj grad po božjoj volji i ne 
idete u nepoznato, već ostajete u svom zavičaju kao božje sluge, sluge 
što svojom kršćanskom vjerom služe Bogu. i svojoj domovini kao i 
našim gospodarima po božjoj volji na dvoru u Beču. Čuvajte taj grad, 
budite dobri sluge i dobri kršćani. Živjeli! 

— Ja zahvaljujem u ime svih na blagoslovu gospodinu biskupu 
i obećavam da ćemo živjeti u vjeri i slozi i biti čuvari naše domovine 
i zavičaja. — Tako je Milovuk odgovorio na biskupovu zdravicu. 


Poslije večere, iako je vladalo dobro raspoloženje, Milovuk i 
svi oni koji su se spremali za put pošli su rano na spavanje. 

Idućeg jutra u samu zoru pokupili su posteljinu i sitne predmete 
što su imali. Mirno su krenuli na put. 

Jutro je bilo vedro i dosta hladno. Svi su bili zadovoljni, vjerujući 
da će ih dobro služiti vrijeme tek započetog dana. Samo to zado- 
voljstvo nije potrajalo dugo. Kad su izašli iz Čazme, vidjeli su da im 
lijep dan što se ukazivao neće olakšati putovanje nego ga otežati. 

Nakon kratkog puta sunce ihi je pozdravilo svojim još hladnim 
osmijehom ranog proljetnog jutra. Slab mraz i tanak ledeni pokrivač 
na lokvama vode nisu se oduševili tom sunčevom osmijehu, jer svi su 
izgledi za opstanak mraza i leda bili slabi. Isto tako su slabi izgledi 
bili i za putnike, jer već ionako blatnjav put postao je još teži i blatnja- 
viji. A to se u povorci putnika nije nikome dopadalo i zato su svi bili 
tihi, razmišljajući kako će stići do Garića. Osim puta svi su razmišljali 
i o tom novom životu. 

Povorka se kretala polako i sporo. Milovuk, Miško i Janko išli su 
naprijed, razgledajući još pospani okoliš. No, kako su se udaljavali 
sve dalje od Čazme, tako su dolazili u sve manja i siromašnija naselja, 
koja su se sastojala od nekoliko kućeraka udaljenih na stotinjak i više 
metara. Ti kućerci bili su građeni često od debelih hrastovih dasaka, 
a druge kuće bile su građene od brvana. Tako su jedne zvali daščare 
a druge brvanice. 

Brvanice su građene tako da se između vertikalnih drvenih stu- 
pova ugrade komadi kalanih drveta, a zatim s vanjske i unutarnje 
strane olijepe blatom. Obje vrste tih nastambi bile bi pokrivene das- 
kama i slamom. Gospodarske zgrade, gdje ih je bilo, najčešće su bile 
rijetkost, a one, gdje su postojale, građene su od lošijeg materijala iste 
vrste, što je odavalo pravu sliku neimaštine. 


Ograde oko tih kuća uglavnom su građene od raznog pruća. 
Jedini zaštitnici i čuvari takvih domaćinstava bili su dobri psi koji 
su branili domaćinstvo od vukova, lisica i ostalih napadača na sve 
živo što bi posjedovala jedna porodica ili porodična zadruga. 
Čuvari, zvani cucki, osim čuvanja svega što bi posjedovalo jedno gos- 
podarstvo imali su još jedan važan zadatak, a taj je bio lovljenje 
divljači, što je često izmijenilo jelovnik u mnogim kućama, jer tada 
je divljači bilo dosta, pa vjerojatno zbog toga i nije bilo čudo što su 
»gosponi cucki" u svakom dvorištu bili cijenjeni i skoro u svakom su 
lajala ili spavala najmanje dva. 

E tako, dok ,,cucki* laju ili spavaju, mi ćemo s našim putnicima 
nastaviti put kako bismo mogli stići do cilja. 

: Put kojim je Milovuk vodio s Miškom i Jankom. sve ostale bio 
je sve teži, iako su se kretali najravnijim putem koji je vodio prema 
Gariću. 

: Sunce je poskočjlo dosta visoko. Led i mraz su se razbježali pred 
njegovim osmijehom kao slaba vojska na bojnom polju. Ali taj radosni 
proljetni osmijeh sunca, koliko god je obradovao putnike, toliko im 
je otežavao put, jer natopljena zemlja vlagom sve više se, kao tijesto 
lijepila za kotače kola i konjska kopita. Mali i blagi brežuljci ostajali 
Su sve dalje iza njih, a sve veći su se redali pred njima. 

Nakon već dosta dugog prevaljenog puta Milovuk ugleda jednu 
omnu osamljenu kućicu, gdje odluči malo stati i odmoriti se. 
“a su prišli kući, Milovuk kaže Mišku i Janku: 

— Dečki, tu na ovoj ledini ćemo stati da i, ai 

nama neće škoditi da aku protegnemo noge. Ha 

Kako su oni stajali i silazili s konja i kola, tako je iz kuće izlazio 
jedan stari djed s dugim kamišom na luli. 

Osim stare lule i dugog kamiša starac je nakrivio i svoje duge 
brkove pod ostarjelim šeširom. A kad je izašao iz kuće, privukao je 
vrata za sobom i tako ostao stajati pred njima. 

Milovuk, ugledavši starca, pođe ravno prema njemu, ali put mu 
zatvoriše dva oštra psa, koji su svojim lavežom dočekali neznance. 

— Marš tamo! Vražji sinovi, kad ćete se naučiti razlikovati 
poštena čovjeka od onih drugih. 

_ Dobar dan, dobri domaćine — kaže Milovuk prilazeći starcu. 

_ Dobar dan i tebi bio, sinko, i ne samo ovaj, već i svi dani što 
su pred tobom!— odgovori domaćin. 

— Hvala vam, hvala, nego, recite vi meni kako bi vaši psi mogli 
znati da sam ja dobar čovjek? — upita Milovuk. 

— He, sinko moj, ako si domaći čovjek drugo i ne moreš biti, 
jer lopovi i ostali gadovi tu ionako nemaju što tražiti. Mi smo ti ovdje 
siromašni ljudi, a od sirotinje svi bježe k'o vrag od tamjana. A i neka, 
za nas na ovoj mršavoj zemljici urodi koliko nam treba za život. 
A oni, oni, mislim carevi, kraljevi, kneževi, gospoda, popovi i lopovi 
neka rade za sebe kao i mi pa će dobro živjeti. 

— Starče, kako bi oni dobro živjeli, pa i oni bi bili tada isto 
siromašni kao i vi — umiješa se Milovuk. 

— E, sinko moj, vidim ja da si ti mlad, pa ništa ne znaš. Pazi, 
kad bismo mi radili malo više, više bi njima morali davati, a mi bismo 
imali koliko i sada imamo, a kad bi njih bilo manje i da više rade, a 
manje traže, mi bismo svi imali više. 

— Tako je, domaćine, slažem se s vama, a sad bih vas molio, 
da li kod vas ima dobre pitke vode — reče Milovuk. 


— Ima, sinko, ima za sve vas, a bilo bi i da vas je deset puta toliko 
i to takve kakvu bi i anđeli pili. Nego, kaži ti meni kamo vi putujete. 

— Dragi moj dobri starče, mi putujemo u Garić, u moju novu 
kneževinu. 

— Znači,ti si novi knez. 

— Bit ću od danas, ako stignem tamo. 

— Neka sinko, neka, budi ti što te je volja, samo nastoj da budeš 
čovjek pod svaku cijenu, iako to nije ni malo lako biti. 

Milovuk je s domaćinom krenuo do bunara razgovarajući, a zatim 
ga upoznao sa svojim suputnicima. On se uz ostalo zanimao za put, 
koji je najkraći i najbolji. No, kad je saslušao starca, bilo mu je jasno 

da nema što birati, jer su svi putevi bili loši. Tako su nakon kratkog 
odmora iz Miklouša krenuli prema Medinom brdu. 


Nedugo nakon polaska Milovukova karavana našla se pred gustom 
i velikom stogodišnjom šumom. Uskoro su se našli svi u njoj. Taj 
ulazak u ivicu Moslavačke gore zadivio je sve došljake. U početku bez 
riječi su razgledali vrste tog lijepog bjelogoričnog drveća, a kad su ušli 
malo dalje, nisu mogli odoljeti, a da ne stanu kraj neke bukve ili hrasta 
i svojim očima odmjere njihovu visinu i širinu. 

Ljudi odvojeni od prirode reći će, zar šuma nije šuma, ili meni je 
svejedno u kojoj bih se šumi našao, u svakoj bih bio okružen drvećem. 
No, za čovjeka životno vezanog za šumu, sigurno možemo vjerovati 
da je njegovo gledanje na nju sasvim drugačije i da svaka šuma ima 
svoje draži i svoju ljepotu, koja je neprenosiva s jednog mjesta na 
drugo, kao što je to slučaj i sa gradovima, rijekama i planinama. 


Razgledajući tako šumu došli su na ravan na kojoj je izrasla jedna 
bukva tako debela da je njih šestorica nisu mogli obuhvatiti. To 
divljenje i zadržavanje nisu potrajali dugo. Morali su krenuti svojim 
putem. ' 

Oduševljenje, koje ih je zanijelo, nije potrajalo dugo. Već nakon 
nekoliko stotina metara na uzbrdici na samom Medinom brdu voda je 
odnijela mnogo zemlje na samom putu, a baš na tom mjestu zbog 
gustoće šume nisu mogli zaobići taj dio puta. Vođe puta to nije niti 
malo obradovalo. No što je — tu je. Put se morao nastaviti dalje. Samo 
u toj blatnjavoj uzbrdici nisu mogli poštedjeti ni konje koji su morali 
izvući. Budući da su konji konji, a svoj zadatak uvijek znaju pa zbog 
toga i ne razmišljaju, kad čuju fijuk biča, srce im skoči u noge i 
potegnu. Ako je kočijaš tvrđeg srca, i te tako dobre i drage životinje 
bičem dohvati od glave do repa, oni se jadni saviju do zemlje i tada 
povuku i tri puta veći teret. 


1 Ovoga puta bilo kako bilo prva kola su prošla bez neugodnosti, 
ali druga udariše u neku žilu jednog hrastovog stabla, zadnji kotač se 
raspadne kao da je bio od leda. Sreća u nesreći bila je, kako kaže naš 
.. u tome što su se u tom trenutku kola naslonila na jedno drvo, 

pe zadržalo kola i spriječilo sigurno prevrtanje. U tom času Milica 
poviče. 

— Što se dogodilo! Ružice, drži se — uhvati djevojčicu jednom 
rukom. 3 
— Samo polako, gospođo Milice — kaže Petar, koji je smirivao 

konje, pa kad ih smiri prihvati djevojčicu Ružicu i skine je s kola 
i pazi na nju dok i Milica ne siđe s kola. 

— Što ćemo sada? — preplašeno će Milica kočijašu. 

— Ništa vi ne brinite, već ćemo nekako — odgovori Petar. 

Još Milica nije pravo sišla s kola, a kraj nje se našao knez Milovuk, 
Miško i Janko. Zatim su se okupili i ostali. Na njihova lica pala je 
zavjesa zabrinutosti. I njihove misli počele su se rojiti kao pčele. 
Svi su mislili isto, kako osposobiti kola da bi mogli nastaviti put. 


— Što misliš Petre, kako ćemo bez kotača — upita Milovuk? 

— Bilo bi najbolje da možemo negdje posuditi kotač — kaže Petar. 

— Ako nema boljeg rješenja, odnijet ćemo kola na Garić — ozbilj- 
no će Janko. 

— Već ti bacaš svoj jezik k'o žaba na komarce — reče Miško Janku 
nastavljajući. — Bolje će biti da umjesto jezika uzmeš sjekiru i njome 
mlatiš po jednom mladom grabu pa ga srušiš i presiječeš na dužini 
od četiri koraka. Hajde Janko, uzmi sjekiru, a ti Petre pripremi uže 
i jedan lanac ili bit će bolje ako imamo dva lanca. 

Miško je tada preuzeo komandu i sam pođe za Jankom, koji je 
ogledao i birao mlade grabiće zbog određene dužine i debljine. Miško 
stane kraj jednog stabla i pozove Janka. 

— Hej, Janko, ovaj će biti dobar, deder ti njega sruši i presijeci. 
Janko sruši stablo pa ga s Miškom odmjeri i presiječe. Potom od istog 
stabla odsijeku dvije kraće poluge i ponesu ih do kola. 

Kad su došli do kola, Miško je napravio raspored za svakog tko 
će što raditi i gdje će podignuti, a sam je podvlačio polugu ispod 
zadnjeg dijela kola, a Petru je govorio gdje će i kako svezati polugu 
da bi bili što sigurniji na putu. Pošto je bilo sve gotovo, mogli su 
nastaviti put. Samo dio puta koji je bio ispred njih nije bio ni malo 
lak. Šumski put u uzbrdici bio je loš, a do vrha brda trebalo je prijeći 
još nekoliko stotina metara. 

— Moramo sada do vrha brda pomoći konjima gurajući kola, 
inače neće moći sami izvući — kaže Miško. 

— Ma, drugo nam ne preostaje — odgovori Milovuk. 

— Jelo, ti vodi Ružicu, aja ću im pomoći — kaže Milica. 

— Nemaš ti tu nama ništa pomagati već pazi Ružicu i polako s 
Jelom hodi za nama — zapovijedi knez. 

— Jeste vidjeli, s ovako snažnom kneginjom možemo i ovo brdo 
pogurnuti — našali se Janko. — Nego,umjesto guranja brda, kad ste 
već tako hrabre, uzmite svaka jednog konja i jašite ispred nas. 

_ Šta vi mislite, da mi žene ništa ne znamo i ne možemo. Vi ste 
uvjereni da smo mi stvorene samo da žvačemo kudelju za vaše gaće i 
vječno držimo u jednoj ruci kuhaču, a u drugoj metlu — reče odvažno 
Milica i pođe do Jankovog konja kojeg kao od šale zajaši. Jelo, ti 
uzmi Miškovog konja, a, ti Milovuče, stavi Ružicu na svog konja. 

Svi su na trenutak ostali iznenađeni postupkom Milice, ali se 
spontano složiše s. .njom i Jela bez riječi priđe Miškovom konju pa 
ga zaskoči uz Miškovu pomoć, dok je Milovuk podigao Ružicu na svog 
konja. Zatim Janko poviče: — Bravo! — I svi udariše pljesak, kako bi 
ih na taj način nagradili za njihovu odvažnost. Milica se nasmije i pođe 
naprijed. S njom pođe Ružica, dok je iza nje krenula Jela. Tako su 
švi nakon dosta muke krenuli dalje. 

Konji su vukli kola sve teže, iako su im na smjenu pomagali ljudi. 
Često*“su stali na trenutak-dva, da se ispušu i srede svoje snage. Vrijeme 
nisu gubili dugo, ali tih nekoliko kratkih stajanja omogućilo je trima 
jahačicama da odmaknu dosta daleko, One su se uskoro našle pod 
samim vrhom brda, kada su odjednom konji nešto počeli čuliti svoje 
uši i frktati nozdrvama. Na njima se moglo primijetiti da osjećaju 
prisutnost nekog neugodnog gosta ili neprijatelja. Milica je to primi- 
jetila, samo nije mogla doći do zaključka zbog čega se konji tako 
ponašaju. Malo zabrinuta ipak je nastojala da stigrru na vrh i tamo 
stanu i pričekaju. 

No, konji, izlazeći na sam vrh, sve su bili nemirniji i sve su jače 
frktali nozdrvama. Vidjeći to, Milica je sve više bodrila svoga konja, 
vidjevši to Ružica i Jela činile su isto. Konačno su se našle na samom 
vrhu, gdje su konji pokazali još veću uznemirenost i ne samo to, već 
su kao jedan počeli ići korak po korak nazad. Milica tek tada shvati 
da se nalaze u nekakvom škripcu, a nije znala u kakvom. Odjednom 
je presiječe strah tako da je sva pretrnula, kad je u jednom zavoju 
puta ugledala velikog medvjeda kako se lijeno vuče njima u susret. 
Medvjed je išao tako polako da je skoro njegov korak bio neprimjetan. 
Milica je sada shvatila u kakvu je tešku situaciju stavila sebe, Ružicu i 
Jelu,, zato poluglasno kaže njima: — Ne dajte da vam se konji okrenu 
i držite se dobro. Pomalo ih popuštajte natrag, ja ću stajati ispred vas. 
Ona je čvrsto držala sve nemirnijeg konja samo da se ne okrene i 
pazila na svaki medvjedov korak. Vidjevši tu sliku, kad je medvjed 
Prišao skoro na pedesetak koraka, i sam stane mumljajući i gledajući 
ad njih. No, Milica tada ne samo da je gledala prema medvjedu već u 
tim trenucima gledala je unaokolo na sve strane, Ona je bila uvjerena 

kako gleda istovremeno u medvjeda i karavanu koja se tako sporo 
primicala. U tom času Milica nije bila svjesna da je i svoj sluh pretvo- 
rila u oči i tražila spas, dok je istovremeno svojim očima gledala u oči 
smrti. Shvatila je da se prvi puta nalazi između života i smrti. 

Pošto je napokon Milica ocijenila da su prva kola iza njih stigla 
na skoro dvadesetak koraka, poviče iz sveg glasa: 

— Upomoć, medvjedi su pred nama! 

Milovuk, Miško, Janko i ostali ostave kola i potrčaše prema njima. 
Vidjevši ih kako su požutjele kao zrele dunje, Milovuk ih najprije 
skine jednu po jednu s konja, bojeći se da same ne padnu. Miško 
pogleda prema medvjedu, brzo skoči na konja, za njim Janko, a 
potom i Milovuk. Medo, videći kraj svoje igre, povine rep među noge 
i dade petama vjetra. Njih trojica pojuriše za njim, ali medvjedu već 
nije bilo ni traga. 

Kroz nekoliko trenutaka trojka se vrati na vrh brda gdje su ih 
svi čekali. Hrabre junakinje su se već oporavile. Ponovo zajahaju svoje 
konje i pođu putem niz brdo. Taj dio puta bio je mnogo lakši, kako za 
njih tako i za konje. Zbog toga nije im trebalo puno vremena pa da se 
nađu ispod sela Samarice. Kraj puta na nekoj livadi Milovuk ih zaustavi. 

_ Ovdje ćemo se dobro odmoriti. Ti Milice s Jelom izvadite 
onu pogaču, meso i sir, a ja i Miško idemo u selo posuditi kotač kako 
bismo mogli prije noći stići u grad. 

Milovuk i Miško na konjima pođu u selo. Čim su došli do prve 


. kuće, Ugledaju jednu baku koja je sjedjela ispred nje i prela kudjelju. 


— Dobar dan, bako!— pozdravi je knez. 

— A dobar dan i vama, djeco! sumnjičavo će baka. 

— Dali vi imatekola?— pita knez. 

— Pa, nekad sam imala, ali su otišla kroz porezni rog — kaže ona. 

— Eno, onaj tamo Matija Samarić — pokaže na drugu kuću. 

Njih dvojica pođu do te kuće i nađu domaćina na dvorištu gdje 
teše kolje ne obazirući se na njihov dolazak. Kao i uvijek uljudno su 
ga pozdravili i zamolili za pomoć. On se najprije izgovarao kako su 
mu kola dosta slaba, ali kad mu je knez čvrsto obećao da će mu idućeg 
dana pošteno vratiti, napokon pristane i sam skine kotač sa svojih 
kola. Uzimajući kotač Milovuk iz džepa izvadi jedan žutak i pruži 
domaćinu. 

— Ne, fala vam, ja ne mogu vama naplatiti uslugu, niti to ne 
želim — kaže iznenađeni domaćin. 

— Samo vi ovo primite, a kotač ćete dobiti kako smo se dogovo- 
rili — reče Milovuk ostavljajući žutak na panj kraj domaćina. 


26 


— Ali za ovaj žutak se mogu kupiti dva kotača — negoduje on. 

— Kad vam budu trebala,kupite ih,a ovaj će vam biti sutra vraćen. 

Nakon povratka iz sela, Milovuk i Miško su sjeli i počeli jesti, a 
Petar i Janko pošli su zamijeniti kotač. Kad su se jedni najeli, drugi su 
pripremili kola za put. Pošto je bilo sve gotovo, svi zajedno malo su se 
odmarali na nježnom proljetnom suncu, ali znajući svi da je put dalek, 
uskoro kao po dogovoru počnu ustajati i spremati se za polazak. 

Kad su bili spremni, lagano su krenuli vijugavim putem, čas 
dolinom, čas uzbrdicom, visoravnima, pa nizbrdicama. Tisuće mosla- 
vačkih brežuljaka pozdravljalo je došljake. Svaki brežuljak na svoj 
način privlačio je pažnju sa svih strana. Na jednom stado ovaca, na 
drugom drveće, na trećem seoce i tako redom na svakom bi se našlo 
ponešto i tako privuklo poglede onih koji vole prirođu i znaju se 
radovati njenim ljepotama, 

Ti raznoliki brežuljci koliko god su putnike oduševljavali, toliko 
tog dana su i otežavali, jer ilovača se toliko lijepila za konjska kopita 
i kotače kola, kao da se htjela preseliti s jednog brežuljka na drugi. 
Tako su nakon prijeđenih nekoliko brežuljaka došli u jednu uvalu 
gdje su morali prijeći jedan potok na kojem nije bilo mosta. Miško, 
Milovuk i Janko odmah su pokušali obići lijevo i desno kako bi našli 
pogodan prelaz na drugu stranu. No, taj pokušaj je propao, pa su svi 
složno prionuli na posao. Nekoliko trupaca, što su se našli u nepo- 
srednoj blizini, nagurali su u potok, a između njih položili su tanje 
drveće kako im ne bi ponovno u potoku ostao koji kotač. Po završe- 
nom poslu svi su pazili na prva kola, koja su polako i pažljivo prevezli 
na drugu stranu, a zatim su tako učinili i s drugim kolima. Nakon 
prelaska potoka svi su radosno odahnuli i nastavili put. 

: Od tog potoka prošlo je dobar sat putovanja, kad su se našli na 
jednom uzvišenom brežuljku od kud su ugledali grad kao na dlanu 
u koji su toliko umorni jedva čekali da stignu. 

— Pogledajte, tamo je naš grad! — poviče Milica. 

— Nadajmo se da ćemo sretno stići — reče Milovuk. 

— Pa već smo tamo, zar ne primjećujete! — veselo će Janko. 

— Janko moj, još ćeš podbrusiti pete do tamo, ovdje ja poznajem 
svaki pedalj i moramo požuriti da bismo stigli na mjesto za danje 
Svjetlosti — kaže Miško ozbiljno. 

Znao je Miško da do Garića i nije tako daleko, ali nije bio niti 
tako blizu kako su ostali mislili. Jer Miško je upravo tu rastao od 
SVOg prvog dana života. Rastao je kao i ostala djeca, vrbe, cvijeće i 
SVe Ono što raste. Sjetio se tada brojnih dječačkih dana, sjetio se 

svojih siromašnih roditelja, koji su cijelog života živjeli samo zato 
da bi radili za druge, a tim mukotrpnim radom jedva osigurali samo 
toliko hrane da bi je imali za goli život. 

Mnogo toga se on sjetio, uz ostalo i to kako je kao dijete razmiš- 
ljao o tom gradu u koji, eto, sada putuje. Tada je mogao samo željeti 
da uđe u njega, a ta želja i san djetinjstva se tek sada ostvaruju. ,,Kako 
to da tada nisam smio niti prići tom gradu kraj kojeg sam odrastao, 
a danas moram ući u njega i ostati živjeti u, njemu?" Bila su to nova 
pitanja koja je šutke Miško postavljao sam sebi. ,,Sigurno to tako 
mora biti u životu, pa ako i mora, zašto takva obična želja nije ostva- 
riva tako dugo? Uostalom, ne znam niti sada što me tamo očekuje, 
možda će mi s Milovukom tu biti bolje. Dobar je to čovjek." 

Njegovo razmišljanje prekine Milovuk pitanjem. 

— Miško, što misliš, kako ćemo se izvući gore u grad. 

— Neće biti lako, uspon je velik. Nego znaš kako ćemo? Kad 
stignemo podno grada, pripregnut ćemo oba para konja pod jedna 
kola i polako ih izvući gore. Kad izvučemo prva, izvući ćemo i druga — 
odgovori Miško misleći na najbolje rješenje. 

Konačno su stigli pod Garićbrdo na kojem se nalazio sam grad. 
Kola su izvlačili jedna po jedna kako je Miško predložio, ali i to je 
išlo teško i sporo, pa su konjima pomagali i ljudi. 


Pošto su izvukli prva kola, čuvar grada je prvi puta nakon neko- 
liko godina i službeno spustio viseći most, koji je spajao preko širokog 
i dubokog kanala grad s obalom napunjen vodom. Ovakav kanal bio 
je prava prepreka za razne napadače tog vremena. Tako su prva kola 
uvezli u grad. Kad su i druga kola izvukli u grad, iako iscrpljeni, u 
njihovim očima zablistao je sjaj zadovoljstva. Odmah su spremili 
konje u veliku staju i dali im jelo. Za to vrijeme Milica se smjestila 
u jednu skromnu prostoriju s Ružicom, Jeli je otvorila jednu prosto- 
riju uz njenu. Milovuk je pozvao svoje suputnike i čuvare grada u 
prostoriju za primanja i s njima je popio pravu moslavačku šljivovicu. 
Poslije okrepe na stolu se našla skromna večera i pravo moslavačko 
vino. Svi su bili zadovoljni što su konačno stigli uz dosta teškoća u 
grad prije noći. Janko je sebi dao najviše oduška da istjera sve kosti iz 
jezika, koje su ga žuljale. Svi su mu se smijali, jer je on sve zgode i 
nezgode tokom dana prepričao onako kako je njemu najbolje odgo- 
varalo. Uz veselog Janka, svi su bili veseli, pa nisu primijetili da je već 
blizu pola noći. Na to ih podsjeti Miško, pa redom zadovoljno pođu 
na počinak. 

POGLAVLJE TREĆE 


PRVI DANI U GARIĆU 


Prvi dani na dvoru ni za koga nisu bili ni malo laki. Svi su radili 
po cijele dane i uređivali zapušten grad. Svatko od njih znao je što 
treba raditi i koji posao treba prije uraditi, a koji može ostati za drugi 
dan. lako su radili cijele dane, svi su radili s lakoćom. Milovuk nije 
nikoga trebao tjerati da nešto uradi već su k njemu dolazili kad bi 
završili neki posao ili da se posavjetuju o nekom poslu. 

Milica je također radila sve poslove kao što inače rade sve vrijedne 
i marljive domaćice. Njoj je u svemu pomagala njezina kći Ružica, a 
Jela joj je bila zlatna desna ruka, kako bi često Milica govorila 
Milovuku. 

U takvom radu proveli su punih mjesec dana. Jednog jutra Milica 
je rano ustala i poče sa svojim jutarnjim poslovima, ali u jednom času 
ugleda sunčani osmijeh na svom prozoru. Ona priđe prozoru i razvuče 
zavjesu, pa ga odmah i otvori. Slika prirode što je ugledala toliko je 
oduševila da je odmah probudila Ružicu. 

— Ružice, Ružice, probudi se! Dođi ovamo da vidiš ovu ljepotu. 
Ružica brzo ustane i priđe majci, gledajući kroz otvoreni prozor. 

. — Pogledaj, vidiš li one nebeske ovce — pokaže prema bijelim 
oblacima na plavetnilu osunčanog neba. Vidi kako su prekrasni ovi 
tek ozelenjeni brežuljci okićeni proljetnim cvijećem. Ružice, pogledaj! 
Tamo, tamo onaj proplanak, vidiš li ona stada ovaca, kraj kojih veseli 
Pastiri prebiru po svojim veselim dvojnicama. A gledaj one male 
kućerke ukrašene rascvjetanim voćnjacima. Da li vidiš kako se cakli 
tamo biser-rosica na onim zelenim livadama, kojima veselo kolo igraju 
siini cvjetovi. O, kako je priroda jaka i divna, a dostupna je jednako 
Onima iz najvećih palača i onima u najsiromašnijim kućercima. 

: Tako je ta vrijedna i dobroćudna majka uvijek učila svoju djevoj- 
čicu radovati se kada je za to sagledala povoljan trenutak. Uz svoju 
majku Ružica nikada niti jednog trenutka nije osjetila osamljenost. 

Ona je svakog dana od nje naučila nešto novo, plemenito, dobro i 
korisno. 

Drugog dana knez Milovuk zbog završetka uređenja grada najavi 
svečani ručak za cio dvor. A da bi svečanost bila veća, Milovuk pošalje 
svog vjernog prijatelja Miška da od bake sa sela dovede svoju kćerku 
Stanu, što će obradovati njegovu ljubimicu Ružicu. Samo Stanin 
dolazak se pretvorio u takvu radost kakvoj se riitko nije nadao. 

Jer, Stana je bila siromašna prema Ružici, čak je na dvor došla 
u poderanoj i zakrpanoj haljinici koju je zamijenila jednom lijepom 
Ružicinom haljinom. Naime, kad se upoznala sa Stanom, Ružica je 
pošla svojoj majci i zamolila je: 

— Majčice, ja bih te nešto molila, 

— A što bi tvoja majčica trebala za svoje dijete učiniti — upita 
Milica iznenađeno. 

— Znaš, majčice, ja imam puno lijepih haljina, a Stana nema. 
Jesi li vidjela kako jadno izgleda u onoj svojoj poderanoj haljini, a 
ona je tako draga i dobra — izgovarajući ove riječi Ružici potekoše 
suze na oči. 

— Divno si to primijetila, golubice moja! — Milica bez riječi iz 
ladice izvadi jednu haljinu kakvu je upravo Ružica imala na sebi 
i pruži je Ružici. 

— Hvala ti mama — veselo je poljubi i potrči k Stani. 

Dok se Stana presvukla i pošla u šetnju gradom, na ulazu grada 
pojavio se neočekivani gost. Ugledavši ga, knez mu pođe u susret. 
Odmah mu je bilo jasno tko je taj čovjek i zašto je došao. Čim ga je 
ugledao, vidio je depešu koja glasi: ,,Spremi svoju vojsku i kreni na 
bojište??. I nije se prevario, upravo je tako bilo. 

Istog dana počela je priprema za polazak na bojište. Milovuk 
je pozvao Miška i zamolio ga da on ostane u gradu i pazi na sve u 
njemu i oko njega. Miško se složio s knezom, jer mu je bojište doja- 
dilo iako je bio svjestan da i ovdje preuzima veliku odgovornost. 
Tako je Miško obećao knezu da će o svemu voditi brigu kao o svojemu. 

Drugog dana prije zore Milovuk je sa svojom vojskom bio daleko 
od Garića. 

Miško je brinuo brigu o gradu, a Milica se posvetila svojoj kćerci 
i svojim kućanskim poslovima. 

Milica Milovukova koliko god je bila svjesna svih životnih ljepota, 
ljubavi i sreće, svijesno se suprostavljala i životnim tegobama i neda- 
ćama. Znala je ona da za ovakav život nije ona kriva, niti njen toliko 

voljeni Milovuk. Znala je i to da su za sve krivi zli ljudi koji nikada 
nisu zadovoljni sitnim ljudskim radostima, već su daleko zadovoljniji 
i sretniji svojim divljačkim barbarstvom. Takvi su i dorasli veličini 
razuma najdivljijih okrutnih zvijeri. No, koliko je svega toga bila 
svijesna, znala je i za svoju majčinsku dužnost: ,,Žena sam i majka, 
moj je životni zadatak, da se brinem o svojoj porodici do posljednjeg 
daha, i tu leži moj ponos". Ovakve riječi bi najčešće provukla kroz 
svoje misli onda, kad bi došla u neko iskušenje ili teškoće. 


U neprestanom radu dani su brzo prolazili, ali ne samo Milici 
već i njenoj Ružici. Ta vrijedna majka ne bi ni časa propustila u radu, 
a da nije zaposlila i kćerku jer je znala da lijeni i nepošteni niti oru niti 
kopaju, već o zlu misle. Pa tako kad bi ona nešto radila, uvijek kraj nje 
bila je i Ružica radeći uvijek nešto. Znalo se dogoditi kad bi mamina 
djevojčica pokušala napustiti posao, mama bi joj tada rekla: ,Vi ste, 
djeco, nevjerna vojska siromašnih roditelja. Vi samo jedete i trošite, 
a od vas nikakve pomoći.?? 


Te riječi skoro su uvijek Ružicu vratile poslu. Njena majka nije 
očekivala od nje neku korist, ali za dijete svaki posao bio je od nepro- 
cjenjive koristi, prvo zbog toga što je dijete bilo odvojeno od čiste 
besposlice, a drugo što se od malena priučavalo poslu. Ružica je tako 
od malena naučila lijepo i tanko presti, pa doskora i sitnim ubodima 
igle šivati. Nakon toga, uz majčinu pripomoć, sama je sebi sašila halji- 
nicu od platna, za koje je sama isprela te fine i tanke niti. Zamislite 
kakva je radost i veselje baš ta haljina bila za Ružicu. Isto tako kad joj 
je mama radila razne poslove u kuhinji, ona bi joj pripomagala ono što 
bi mogla, skoro bi majci uvijek otrijebila i prebrala bob ili grah. 


U dane kad je Milica pošla raditi u vrt sa njom je obavezno išla 
i njena kći. Ona se tada šetala po svježem zraku gledajući sve što njena 
mama radi. Vrtni posao toliko je oduševio Ružicu da je i sama od 
majke zahtijevala da joj pokazuje, a ona da radi ono što je mogla. 
Vidjevši to, njena majka ubrzo joj nabavi motičicu, grabljice, kanticu 
i sve ostale vrtne alatljike. Taj Ružicin alat bio je dobro iskorišten, 
jer joj je majka odredila nekoliko sloščića koje je ona cijele godine 
uredno obrađivala. Na njenim gredicama bilo je svega i svačega kao 
1 na majčinom dijelu vrta, a najvidnije mjesto zauzimalo je razno 
Cvijeće. Tog ljeta ljetna žega pripalila je tako da je sve bilje počelo 
da vene. Uto u vrt dođe Milica sa Ružicom. U vrtu sve je požutjelo 
kao da su došli jesenji dani. 

zasluga što su ove bespomoćne ruže tako jadne i tužne. Tako bi i ti 
izgledala da ja tebi ne dam jesti niti vode piti. A da si ih svakog jutra 
i večeri zalila, danas te ne bi ovako tužno i žalosno dočekali ovi 
cvjetovi. 

Te majčine riječi projurile su svim čuvstvima Ružičinog tijela, 
a zatim udari u plač. 

— Molim te, ovom bilju i cvijeću neće pomoći tvoje suze, već 
prava i zdrava voda — oštro kaže Milica i pođe od nje. 

Ovakav majčin prijekor toliko se dojmio Ružice da je ova plačući 
potrčala po kanticu za zalijevanje i nosila vodu zalijevajući cvijeće sve 
dotle dok zemlja nije bila dobro natopljena vodom. Drugog jutra sama 
je, čim je ustala, pošla zaliti svoj vrt,a po povratku potrči svojoj majci. 

— Majčice, da znaš kako su me svi cvjetovi dočekali veselim 
osmijehom. : 

— Znači nisi trebala dugo čekati da te za tvoj rad nagrade —veselo 
joj se nasmiješi majka. 

Milica je jednako vodila brigu koliko o kaznama, toliko i o zavri- 
jeđenim nagradama. Njena praksa je bila da svoju djevojčicu nagradi 
lijepom jabukom ili kruškom, naravno, samo u tom slučaju kada ju 
je istinski zaslužila. Drugi način njenog nagrađivanja znao je biti 
ovakav: ,,Ako mi budeš znala napamet recitirati stihove ove pjesme, 
evo, gle, otkinut ću ti ove trešnje!" Ili ovako: ,,Ako mi ispleteš ovo 
do tada i tada, otkinut ću ti ovaj najljepši grozd!'" Možda nije potreb- 
no pričati koliko je bilo obostrane radosti i veselja nakon izvršenih 
obećanja. 

Za čupanje korovaiz mladog srca nisu bile dovoljne samo nagrade. 
Kad bi Ružica zahtijevala ono što za nju ne bi bilo dobro i što joj 
ne bi nikad koristilo, ona bi jednom riječi takav zahtjev odbila, kao 
da ga je na panju sjekirom presjekla. 

Ali, djeca ne bi bila djeca kad ne bi bila uporna i pokušala nešto 
dobiti umiljavajući se oko matere, pa bi tako počela ona serija: ,,Daj, 
pa daj!" A kad i to ne bi pomoglo, onda bi udarila u onaj naručeni 
teški plač. Vi nećete vjerovati da je Milica i za takve boljke imala 
jednostavan lijek. Koji bi završavao ovako: ,,Molim te mani se toga!" 

A kad bi Ružica štogod pogriješila, nije smjela s majkom u vrt ili 
kad je nešto zamrsila, opet bi je oštro pogledala i rekla joj: ,,Takvo 
nešto ja se od tebe nisam nadala, Ružice! Ružice, ne žalosti me više!" 

Te riječi za Ružicu su bile dovoljne i više su vrijedile nego drugih 
puna torba. Takva majčina prisutnost držala bi djevojčicu u poslušno- . 
sti, pa kad bi joj majka rekla da golim rukama grne žar, sigurno bi to i 
učinila. Osim toga, Milica je svoju kćerku odgajala tako, da je u njoj 
sadila korijene ljubavi i poštovanja prema ljudima, kao i njenom ocu, 
koji je tako puno izbivao iz kuće. “A tu ljubav i poštovanje gajila je 
prema svima, pa toj mladoj, ali velikoj spužvi nije bio potreban drugi 
primjer, u.koji će se ugledati, jer joj je uvijek blistao pred očima. O 
njenom ocu, majka joj je uvijek govorila sve najljepše i ne samo to, 
znala bi joj reći: ,,Pazi što radiš i kako se ponašaš, kad se tata vrati 
kući, nadam se da ću mu moći sve lijepo govoriti o tebi." 


Poslije se Ružica i-sama trsila da čini sve dobro i korisno. 

Jednog dana Milica je nabrala punu košaricu bresaka sa stabla, 
koje je raslo: tik jednog zida. A to je za Milovuka bilo omiljeno voće, 
pa te breskve podijeli u tri dijela; jedan za oca, jedan za se, a jedan za 
Ružicu. Nakon toga, Ružica ne bi okusila niti jedne, pa da joj netko 
ne znam što da. I ne samo što ih nije niti okusila. nego ih je u košarici 
tako poredala, da im je crven bila okrenuta prema očima, a kad bi 
otac došao kući, tako bi mu ih i donijela. 

Miličina plemenitost išla je dalje. Ona je svakog siromaha primila . 
pod svoj krov, a ni jednog nije otpravila praznih ruku. Svaki bi izašao 
s koricom kruha ili s nekim novčićem. I ne samo ona, već to bi često 
učinila i Ružica po majčinoj želji. Milica je svoju radost i veselje uvijek 
bila spremna podijeliti s tuđom tugom i nevoljom. 

Tako jednom Ružica od oca za rođendan dobije jedan zlatnik na 
dar i da si za njega kupi ono što joj srce želi. Poslije je ona zaokupila 
majku s pitanjima što bi sve lijepo mogla kupiti, ali radosna Ružica 
puna veselja, nije se mogla ni za šta odlučiti. Uto se pojavi neka siro- 
mašna udovica kojoj je jedina kravica uginula. Naime, te godine među 
stoku udarila je neka pošast koja je mnogo štete počinila. Milica je 
Pusti k sebi i sasluša je pa joj reče: ,,Oh, bože, bože, već mi i novaca 
ponestalo, jer sam se izdijelila na takve koji su postradali od iste nevo- 
lje. Jedva da ću smoći za svagdašnje potrebe." Međutim, ipak ode i 
donese novac, brojeći joj na dlan kaže: 


E Evo, više vam ne mogu dati. E, da vam je samo jedan zlatnik, 
mogli biste kupiti lijepu kravicu. 
Na to ode Ružica brzim korakom i donese svoj žutak, primetne 
ga izbrojenom novcu i reče: 


33 


— Evo! Ja imam odjeće ionako dosta! A ovoj kukavnoj ženi 
potrebnija je kravica nego meni odjeća ili nakit. 

Sirotoj udovici od radosti potekoše suze i htjede joj poljubiti 
ruku, ali umjesto nje raširenih ruku zagrli je njena majčica te je 
stane grliti i ljubiti. 

— Od tvog rođenja čekala sam do dana današnjeg da vidim 
čistoću tvog srca — veselo joj govorila majka, zagrljenu je vodeći u 
svoju sobu. 

Ružicina majka koliko je nastojala da njeno dijete bude zapo- 
sleno, isto tako brinula se da joj poslove često mijenja kako joj ne bi 
isti posao dosadio. Osim brige o mijenjanju poslova ona se brinula i o 
vremenu za njenu šetnju i igru, naravno kad bi uradila svoj posao. 
Svakog tjedna dva-tri puta Ružici bi dolazile i najsiromašnije djevoj- 
čice da se igraju. Pri tome Milica je vodila računa da su te djevojčice 
po naravi i dobrodušnosti slične njenoj kćeri, a upravo takvu vrlinu 
posjedovala je i Stana. Odmah po dolasku ili za vrijeme igre svaki 
puta Ružica bi svoje gošće podvorila nečim. To nešto najčešće bi bile 
medene: pogačice, koje je i Ružica voljela. Njena majka i takve prilike 
znala je koristiti za uigrane radne zadatke. Tako bi povremeno s njima 
pripremila takmičenja: jednom bi sve djevojčice dobile zadatak da u 
određenom vremenu što više i što tanje predu, drugi puta bi pošle van 
grada nabrati raznog poljskog cvijeća koje je trebalo biti što razno- 
vrsnije. Svakako, ono je trebalo biti i lijepo složeno u bukete. Treći 
puta dobile bi zadatak da svaka nabere što više jagoda. Za nagradu 
jagode su mogle pojesti. To nije bio slučaj samo sa jagodama već su 
sve sa svojih takmičenja nosile kući svojim roditeljima pa ih na taj 
način obradovale. Znalo se dogoditi da Milica nije imala vremena za 
ovakvu vrstu igre, pa bi im dopustila da se igraju u vrtu. Tom prilikom, 
iako su djevojčice bile same, njih je ipak pratilo vješto neprimijećeno 
Miličino oko, a i njena svilena uha slušala bi njihova žuborkanja. 
Jednom su Milici te djevojčice nešto smrsile, pa ih uhvati u nekoj 
sitnoj laži. No, ona se na to nije jako ljutila nego im kaže: 

— Da li ste se sada i same uvjerile da tamo gdje laž ruča i ne 
večera. 

Uza sve ostale sitnice, Milica je strogo vodila računa o tome da 
njena kći bude skromno odjevena kao i ostale djevojčice i nikad joj u 
radnim danima nije dozvolila da se lepršavo nakinđuri. Jer sklonost i 
navika za svakodnevna licitarska odijevanja — kako je takva odijevanja 
nazivala. Milica — takvoj mladoj djevojci moglo bi životno štetiti i 
upropastiti je. 

Jednog dana za takav svoj stav Milica je dobila pravu pravcatu 
potvrdu jer se pokazalo da je bila u pravu. Zapravo tog dana kad je 
Ružici već bilo četrnaest godina, svom prijanu Milovuku u Garić 
došao je ban u pohode, a onda i mnogi plemići i plemkinje iz onog 
kraja, kako bi pozdravili bana. Tom zgodom Ružica, zbog staleških 

ravila, morala se posebno lijepo odjenuti. Prvo što je obukla bila 
je haljina od teške svile. 

Na tu divnu haljinu, majka joj namjestila broš od dragog kamena, 
a oko vrata objesila je ogrlicu od nekoliko dragulja, koji su se nalazili 
na zlatnim listićima. Naravno, i naušnice su bile u istom stilu. Zbog 
ovako ukrašene Ružice svim gostima zastajao je dah kad su je gledali. 
Toliko hvalisavih riječi uputila su joj ta uvažena gospoda i gospođe 
da su njenoj majci dojadili ti poslastičarski izrazi i jedva je čekala da 
odu. Poslije njihovog odlaska Milica se obrati svojoj kćerki; 

— One tašte riječi one gospode i onih gospođa — reče majka — 
baš me najadiše. Zar nisu imali ništa drugo na tebi vidjeti i hvaliti, 
nego su se toliko razbacivali onim bezveznim riječima zahvaljujući 
tim drangulijama i cunjama što si imala po sebi povješane. Sve to što 
su nahvalili zasluga je svilara i brusača dragog kamenja, a nikako tvoja. 
Eh, crna mi veselja, dijete moje! Ti si danas u njihovim očima bila 
lutka, na kojoj su bili izloženi predmeti. Ružice moja! Dijete moje! 
Kada na tebi i u tebi ne bi bilo svega onoga što ti može u životu 
služiti na čast i poštenje, što ovi svi nisu vidjeli, ja bih za sve dane 
svog života bila jadna i čemerna. 

Nakon tih riječi žalosno poče spremati te bezvrijedne predmete 
— kako ih je ona zvala — u draguljni kovčežić. 

— Ah! Što je sve ovo? Ništa, baš ništa! Zdravlje, razumnost 
poštenje i vrijedne ruke, to, to je za mene ukras koji poštujem. To ja 
za mene bogatstvo, a ne ovi dragulji, zlato, srebro i smaragdi. Pogledaj, 
. li Je sve ovo potrebno pametnom i zdravom čeljadetu. Ja mislim, 
a. ad mae ili ako je nekom potrebno, onda to treba 

Bpnot stvorenjima. Nikad me ovo ne bi moglo učiniti 
e Da i što jesam. Sve su to za mene predmeti 
MA : ae ad me polože u emi grob, ostati ovdje na istom 
od toga? Ši . a o baš mi je svejedno. I što ja zapravo imam 
M. pe ! Slušaj, čužice, što naš narod veli: ,,Kada se dobrota 

spari, tad se na ljepoti samo kupus vari"! 
m pa je trebalo samo kad bi se češljala ili svečano 
. pravo ogledalo za njen život bila je njena vrijedna, 

pametna i plemenita majka, koja je posjedovala sve vrline, kakve bi 
svako živo biće moglo samo poželjeti. Milica je bila tako skromna 
da se nikada nije pohvalila svojim bogatstvom, niti svojim staležom. 
Nikad nikoga nije mrzila ni mrkim okom pogledala, čak je nitko za 
Života nije čuo da je koga ogovarala. Naime, uvijek je željela i činila 
svakom dobro. Uza sva ta čovjekoljublja i takve vrline, Ružica se 
osjećala zdravom, vedrom, snažnom, radosnom i veselom, kao i onaj 
mladi pupoljak ruže u jutarnjem sunčevom zagrljaju. 

Milica Garićka uza sve svoje vrline bila je i desna ruka siromašnih 
porodica. Tako jednom dolje u selu oboli neka sirota težakinja, majka 
sedmero sitne dječice jedno drugom do oči, tako da su jedno - drugom 
jedva mogli vidjeti preko glave. Ta nesretna žena nije imala novca za 
lijek pa je bespomoćno ležala na svojoj tužnoj sirotinjskoj postelji. 
Pošto je Milica doznala u kakvoj se situaciji ta jadna siromašna poro- 
dica nalazi i za bolest tog dječjeg i porodičnog stupa, brže-bolje 
pođe k njoj. Premda je put bio težak i blatnjav, ona bi svakog dana 
pješice po tri puta obišla bolesnicu i davala joj lijek. Milicu je uvijek 
pratila njena Ružica, da se tako od malena nauči poznavati ljudsku 
bijedu i nevolju. 

Došavši tako jednog dana u tu kuću nad kojom se nadvio žalosni 
krov, a u kojoj su se svi ukućani osjećali jadno i čemerno, Milica 
radosno primijeti kako je bolesnicu počela napuštati vrućica. Odmah, 
nakon kratkog razgovora sa bolesnicom, obrazloži da je onaj strah 
kojega su se toliko plašili pobjegao ispod njihovog krova i da će umje- 
sto polaska na onaj svijet, kako su svi ukućani strahovali, za nekoliko 
dana napustiti tužnu postelju i moći polako da nadoknađuje što je 
zaostalo u kući zbog njene bolesti. A uz to doda sretnim i veselim 
mališanima: 

— Djeco! Vaša je majčica još nejaka od te duge i teške bolesti 
kao što ste još i vi nejaki za posao, ali vaše malene i nejake ručice 
mogu puno pomoći vašoj tako dobroj i dragoj majčici, jer tako puno 
malenih i vrijednih ručića bit će od velike koristi vašoj majci. 

Slušajući ove riječi suprug bolesnice i otac tolike djece klekne 
pred Milicu u znak zahvalnosti plačući od sreće i radosti što je ona 
spasila njegovu suprugu i majku sedmero djece. Tog časa nije samo 
on bio jedini sretnik, njemu su se pridružila i djeca koja su svoju 
radost iskazala na način na koji njihova zaštitnica Milica nije mogla 
ni sanjati. Sva djeca raširenih ruku, kao mali pačići raširenih krila, 
potrče prema njoj. Taj prizor izgledao je kao da sva djeca žele u 
istom trenutku da se nađu u njenom zagrljaju ili da je zagrle. 

Ovakav prizor toliko se dojmio Ružice pa se i sama sva vesela i 
zazdragana nesvjesno pridruži ostaloj djeci te raširi ruke prema majci. 

Među toliko raširenih ruku, gledajući toliko uperenih očica ispod 
kojih su potekle suze radosnice, Milici i samoj poteku suze. 

Siromašni seljak zatim podigne glavu i htjede joj iskazati svoju 
bijedu i zamoliti je, nakon što se zahvalio, da joj sada nije u mogućno- 
sti platiti, ali neka bude sigurna da će za svu njenu dobrotu biti 
nagrađena. No, kad je on tim riječima započeo ona ga prekide. 

— Čestiti čovječe, ja sve ovo nisam činila zato da bih od vaše već 
sada kukavne neimaštine učinila još veću. Ali ovo, ovo je za mene 
najveća plaća i najvrednija nagrada koju sam mogla ikada u životu 
doživjeti. Svi biseri ovoga svijeta su tamniji od rđe, pa nikada neće 
moći nadoknaditi iskrenost srca i ljepotu duše. A to, eto, vi me baš 
time obdariste i nagradiste. Hvala vam na svemu! Ostanite mi sretno 
i veselo! Ja za vas nisam ništa učinila ili sam učinila samo toliko što 
je bilo u mojoj moći. Ružice pođimo! Sad i mi s njihovom podijelje- 
nom radosti možemo radosno poći kući. 

Tako Milica i Ružica pođu u grad laganim korakom. Milica se na 
Ružicu nije puno osvrtala, već su njene misli gledale tu siromašnu 
porodicu. Idući tako uvalom između dva brijega, razgledale su okolo 
raznovrsno bilje okićeno prekrasnim cvjetovima nisu ni primijetile 
kada su došle pod samo brdo na kojem se nalazi njihov grad. 

Uzlazeći tako prema gradu često bi zastale ogledajući se i razgle- 
dajući prekrasnu moslavačku okolinu. Kad su se približile samom 
građu, Milica se okrene pa kaže zadivljena Ružici: 

— Pogledaj, dijete moje! Vidi tamo one pozlaćene brežuljke, gdje 
se talasaju pozlaćena polja zrelog klasja žita u kojima se nalaze tolika 
zlatna zma. Gledaj, Ružice, kako se tamo onim žitom veselo poigrava 
a. . povjetarac. A tamo, vidi koliko je vrijednih žetelaca 

anju to pravo zlato bez kojeg se ne može zamisliti život na 
Ovom svijetu. 


Po dolasku u grad Milica se odmah prihvati redovnih kućnih 
poslova, a Ružica uđe u svoju sobu, gdje je ostala dugo sjedeći na 
Jednom stolcu. Milica okupljena brojnim poslovima nije obraćala 
pažnju na Ružicu, ali jednom se zabrinu što je tako dugo u svojoj sobi 
. vidjeti što radi. Kad je otvorila vrata, Ružica je nije ni vidjela, 
Mo se gledajući u jednom pravcu ražalostila do te mjere, da su joj 

ice potekle suze. Njena majka iznenađena i zabrinuta upita je: 

— Ružice, što ti je, što ti se dogodilo, da li te, možda, nešto boli? 

— Nije mi ništa, ništa me ne boli i ništa mi se nije dogodild. 

— Molim te, odmah mi reci zbog čega si se onda toliko rastužila. 

_ Ne znam niti sama, ali nemam ti što kriti. Moram ti reći istinu. 
Današnji dan mi je sa tobom bio poseban doživljaj. Gledala sam kako 
si ti toliko dobra i vidjela kako tebe svi ljudi poštuju i vole. 

_ Ako sam te dobro razumjela, ti si, dakle, tužna i žalosna zato 
što mene svi poštuju i Yole — zabrinuto kaže Milica. : 

— Ne, majko! Nisam ja tužna i nisam nesretna zbog tebe, nego bi 
bila sretna kad bih i ja mogla biti kao i ti. Pravo da ti kažem, ja ne 
znam što bih ti još mogla reći — odgovori Ružica. 

_ (Ostavi to, Ružice! Ako ti istinski želiš da budeš isto takva kao 
i ja, sigurno ćeš u tome i uspjeti, ali zapamti, ovakve nagrade za dobro- 
činstva i plemenitost, ne mogu sebi prisvojiti, za njih treba uvijek 
živjeti pa će same doći, prije ili poslije. — Milica veselo priđe svojoj 
djevojčici i pomiluje je po glavi. 

— Mama, jesam li te uvrijedila? — upita Ružica. 

_ Nikako, Ružice, ovakva tvoja iskrenost nije me mogla uvrije- 
diti, već naprotiv, obradovala me je i to iskreno obradovala. Ružice, 
pođi sa mnom. Na stolu nas čekaju rumene i slatke jagode. 

Narednih dana u Miličinom životu se bitno nije mijenjalo ništa. 
Svi dani za nju su bili jednako veseli, svijetli i radosni, jer za tako 
radinu, skromnu i plemenitu ženu svaki dan je donosio nešto novo, 
a da bi se taj svaki dan doživio, trebalo je u njega uvijek ponešto i 
ugraditi svoje vlastito. Ona je bila svijesna da nitko ne može očekivati 
svakog dana samo radosti, već za te radosti treba se često štošta i 
odreći u korist porodice, okoline i bespomoćnih. A sve to ona je 
činila sa svim srcem i ljubavlju. Ponekad je znala reći, kad je htjela 
potaći na rad Ružicu ili drugu djecu, da je sramota biti mlad i lijen jer 
lijenost i nerad su bolest koja čovjeka čini jadnim i nesretnim. “ 

Milica je tako živjela, radila i sagradila svoju kulu sreće i ljubavlju 
prema ljudima oplemenila cijelu okolinu za života i poslije njega. 
Samo i takvi ljudi kao što je bila Milica jednom se moraju pomiriti 
time da svaki početak ima i kraj tako i oni dožive svoj. Upravo takvi 
dani primicali su se Milici u što nije vjerovala u početku svoje bolesti. 

POGLAVLJE ČETVRTO 


SMRT MAJČINA 


Milica je iz dana u dan sve više padala u tužni zagrljaj bolesti 
koja ju je pomalo počela zabrinjavati. No, u njoj nije postojao strah 
od smrti, ali je svijesno razmišljala i o njoj. To njeno razmišljanje 
nije se niti jednog časa odnosilo na njenu ličnost, već svaka misao 
odnosila se cijelim majčinskim srcem i bićem na Ružicu, kojoj je u 
tim godinama poodrasle djevojčice majčinska ljubav i blizina od 
dragocjene životne važnosti u njenom razvoju za daljnji život. Na 
žalost, bolest ju je nemilosrdno iz dana u dan uvjeravala o pravom 
približavanju vječnog rastanka sa svojom toliko voljenom porodicom 
Ti teški i dugi dani bolesti u brizi za svoju toliko dobru i dragu kćer 
ipak su prolazili kao što protječe brza rijeka prema nekom ponoru 
Osjetivši da nema nikakve nade da će preboljeti tešku bolest koja e 
toliko pogoršavala da je nekoliko dana ležala ne maknuvši se s kreveta 
Jednog jutra pozove Ružicu k sebi. ' 

— Ružice, molim te dođi kod mene! 

— Evo me, majčice moja — kaže Ružica noseći joj vrući čaj. 

m. Ružice, zlato moje! Pozovi našeg vjernog slugu i kaži mu da 

i spremi konja pa pođe po oca na bojište, da ga još jednom 
ni nagledam ga se prije nego pođem s ovoga svijeta — kaže Milica 

tužnim i nježnim glasom. 

m. Memoj tako, majčice, ti ne smiješ umrijeti, ti moraš živjeti.— 

kid s. E i s. sa čajem, a suze joj poteku niz obraz kao 

Milica je primi za ruku, privuče je i poljubi, pa kaže ponovo: 

d a Ma mrajčino, nemoj se žalostiti, učini tako kako sam ti rekla. 

KI maka ada . da uradim, a danas je došao i taj 

M on mogu da uradim i zato molim tebe da ti učiniš 
e jer ovo je moja, možda, i posljednja želja. 

Ružica je teško saslušala ove riječi, pa zatim brzo potrči i sve 
kaže tom dobrom Mišku. Miško nije gubio vrijeme, već se brže bolje 
spremi i pođe preko ravne Slavonije do bojišta, gdje se knez Milovuk 
sa svojim vojnicima borio protiv Turaka. 

Od tada Ružica se nije odvajala od majčine postelje, nego je 
danonoćno bila kraj nje samo da joj što više pomogne, nastojeći tako 
za svoju tako dobru majku učiniti što je mislila da je trebala vraćati 
joj ljubavlju i poslušnošću, za njenu ljubav i dobrotu. 

Milici su tada dani postajali sve duži i teži, čekajući svog toliko 
dragog i voljenog supruga. Mislila je da neće dočekati taj dan da ga 
vidi i da mu stisne njegovu hrabru ruku koja se borila protiv svih 
neprijatelja na tlu svoje domovine i koja je čvrstinom ljubavi snažno 
i uvijek držala svoju porodicu u radosnom zagrljaju. 

Za nekoliko dana knez Milovuk dođe kući već u crno doba noći. 
Ružica ga jedva zagleda te potrči niz stube raširenih ručica prema 
njemu gorko plačući. Knez primi svoju dragu kćerku ispod ruke i 
tužno šuteći pođe do supruzine postelje. Ugledavši siromah knez kako 
mu je supruga slomljena od teške bolesti i samom mu srce zaplače. 
Ne znajući što da radi, tuga mu umjesto krvi proteče cijelim tijelom, 
koja ga i ne znajući posjedne pokraj nje. No, pošto se za nekoliko 
trenutaka malo razabrao i smirio, poče plakati kao ljuta godinica, 
a Ružica gledajući čas njega, čas majku stojeći sa strane toliko se 
rasplakala, da je otac nije mogao umiriti. 

Bolesna na samrti Milica ih radosno pogleda, nastojeći se nasmi- 
ješiti pružajući jednu ruku svome suprugu, a drugu svojoj kćeri i 
slabim i tihim glasom poče govoriti.. 

— Dragi Milovuče, draga Ružice! Moj sudnji dan je pred vratima, 
ja sutrašnjega dana možda ću vidjeti ili ne... No ne plačite! To reče, 
pa zašuti kao kamen, vjerojatno ju samrtna slabina obuzela, a potom 
nastavi. 

— Slušajte! Skoro svi moćnici i bespomoćnici na drugi svijet 
odlaze bez riječi i pozdrava, a ja, eto, među malobrojnima doživjela 
sam i tu posljednju radost moga života da se sa vama oprostim i 
pozdravim, i taj pozdrav je za mene najveća nagrada i sreća za koju 
sam živjela ovaj život... Ponovo je ušutjela sakupljajući snagu. 

— Dragi Milovuče — nastavi pošto je živo udahnula — evo naše 
kćerke! Za života ti nisam ostavila svoju sliku, ali vidi našu predragu 
kćerku, koja je i po izgledu druga ja, pa neka ti ona bude lijepi i 
najkristalniji spomen na mene, a to je sve što ti iza sebe ostaviti mogu. 


40 


"> 


A sada je tebi predajem u ovome posljednjem času. Bog mi je svjedok! 
Ja sam nastojala da je naučim poštenju, radu, ljubavi našoj roditeljskoj 
i svemu najboljemu, što sam mogla i što je bilo u mojoj moći. Ono što 
misliš da sam ja iskvarila, ti popravi. Čuvaj je i vodi je kroz život onom 
istom ljubavi, radosti i poštenju kakvom si i mene vodio i u mene 
ulijevao. Ništa ti u ovim zadnjim trenucima ne mogu više reći. Jedino 
ti moram reći da mi je samo žao što je naš zajednički život bio dva 
puta kraći zbog tvoje odsutnosti za koju ti nisi bio nimalo kriv. 
Vječno si morao biti vojnik i boriti se sa tim zvijerima u ljudskoj koži 
koje su tu našu rodnu grudu htjeli pretvoriti u džunglu, kako bi 
imali veće lovište. Cijelog našeg života plašila sam se za tvoj život, ali 
sada na rastanku sretna sam i uvjerena da ćeš ti poživjeti dugo s našom 
miljenicom. 

Milica odjednom ušuti kao da je rekla sve što je imala i kao da 
su to bile posljednje riječi. Pa tom šutnjom polako zaklopi oči. 

U tom času Ružica se nagne nad majku, a Milovuk sav pre- 
trnuvši pomisli, da je sada sve gotovo, ali Milica ponovno progleda 
i tihim glasom prošapta: 

— Smirite se da se malo odmorim. 

Plačući Milovuk povuče svoju kčer za ruku pokazujući joj da 
sjedne na stolac kraj kreveta. On, koliko god je bio skrhan od boli, 
pokušavao je umiriti Ružicu koja je plačući i jecajući skoro dušu 
istjerala iz svog tako mladog tijela. : 

Milica je bez riječi i pogleda dosta dugo sakupljala snagu kako bi 
mogla reći još nešto. Budući da je prošlo dosta vremena, Milica nastavi. 

— A ti, draga Ružice! Ti si mi bila moje milje i omilje, ti mi 
nikada nisi zadavala jada i poteškoća, ostala si mi dobrom kćerkom 
Sve do ovog časa. Eto, to sam ti željela reći. I molim te, ostani i 
nadalje ovakva. Budi dobra i čuvaj se da ne ugaziš u neko zlo. Poštuj 
svoga dragoga oca, zaklinjem te živim bogom. Ti znaš, kćeri moja, da 
je u ratu izložen tolikim bezbrojnim pogibeljima svakog dana. Pa ako 
kojom nesrećom kada zadobije rane, tad mu budi umjesto mene, 
njeguj ga. U starosti budi mu vjerna hraniteljica, kad to meni nije 
suđeno. Ostani nam dobra kćerka. Ne mogu više! Budite sretni i osta- 
nite zbogom. 

Ocu i kćerki poteku suze svom gorčinom. Tada Milica još jednom 
sakupi posljednju snagu, pa svojim rukama sastavi ruke svog supruga 
Sa rukama svoje kćerke. 

u Nas smo troje uvijek bili jedno srce i jedna ljubav — kaže 
Milica pogledavši svoju Ružicu pa svog supruga. 

Zatim pogleda prema gore svojim očima koje se počeše stakliti, 
što je bio znak da je smrt blizu. Još jednom pokuša nešto reći, ali 
te riječi bile su samo šapat koji nitko nije mogao čuti. Poslije tog 
nečujnog šapata, zašuti i problijedi te joj pogled postane miran i 
hladan kao kamen. Tako je smrt odnijela još jedan plijen iz carstva 
sreće, ljubavi, ovozemaljskih ljepota i dobrota, kao i životnog muči. 
lišta, poroka, strahota i nespokojstva u carstvo nepoznato iz kojeg 
se do sada nitko nije vratio. 

Ružica od teške boli i plača nije mogla ni ustiju otvoriti, a njen 
otac Milovuk teška srca primi ruke svoje supruge, pa ih posljednji 
puta prekrsti i pokrije zauvijek. 

Te noći siromah Milovuk i Ružica pa i slijedećeg dana za vrijeme 
sahrane toliko suza izroniše da se ne može opisati. Osim njih u crno 
je bilo zavijeno i mlado i staro u cijeloj okolici. U svakoj kućici i 
svakoj kolibici njihovih kmetova nastao je plač i lelek, kao da je sa 
Milicom svakome propalo sve što je imao. 

Na dan sahrane sa svih strana dolazili su svi oni koji su mogli po 
zemlji hodati da pokojnicu do groba isprate i tako se zauvijek oproste 
od nje. 

Toj tužnoj i najtužnijoj svečanosti u tom kraju i tom vremenu 
prisustvovao je i tadašnji svećenik Nikola. Prije spuštanja mrtvog 
tijela starac poče govoriti okupljenom narodu. Ali kako je on počeo 
da govori, nastane takvo jecanje, plač i jauk da se starčev glas nije 
mogao ni čuti. Vidjevši to i sam zaplače kao malo dijete. Pošto su se 
dobro isplakali, starac mahne rukom da svijet utiša, te prozbori samo 
ovo: 

— Gdje suze ovako glasno govore tu je meni šutjeti. No, nastojmo 
imi ovako pošteno i plemenito živjeti! 

POGLAVLJE PETO 


IZDAJSTVO U GARICU 


Nedugo nakon smrti svoje supruge knez Milovuk je morao poći 
opet na bojište. Tužna Ružica ostane tako osamljena kao osamljeno 
drvo na golom proplanku. Jedina i najveća utjeha za nju bila je ljubav 
i iskreno poštovanje sveg življa u Gariću i oko njega prema njenoj po- 
kojnici majci, a to je za nju bila najbogatija ostavština poslije majčine 
smrti. I ne samo prema majci nego i prema njenom ocu, koji je bio 
jednako omiljen među svojim podanicima kao i njegova supruga. Upra- 
vo zbog toga bol se za Ružicu daleko brže smanjivala nego bi inače. 
Svatko koga bi srela ili kome bi došla dočekao bi je raširenih ruku i 
otvorena srca. 

Milovuk je ubrzo jednog jesenskog dana došao zavezane ruke sa 
bojišta. Bio je ranjen. Ružica ga radosno dočeka, ali ta nesreća ljuto 
se kosnu njena ćutljiva srca. Svijesna stanja u kojem se nalazi njen 
otac, ona poče brinuti o njemu. Uvijek mu je pomagala previjati ranu 
i znala kraj njega provesti cijele dane. A jelo bi mu sama svojom 
rukom pripremala i pazila da skuha uvijek ono jelo koje je njen otac 
najviše volio. 

Budući da mu je rana slabo zacjeljivala, znao je često uz ognjište 
sjediti zlovoljan što kao knez ne može svoju dužnost obavljati i sa 
banom u rat poći. Kako Ružica nije voljela da joj otac bude tužan i 
žalostan, znala bi takve prilike iskoristiti pa razveseliti ga. To bi činila 
tako da bi uzela svoju preslicu i sjela kraj njega pričajući mu nešto o 
pokojnoj majci ili ispitivala o raznim događajima iz njegovog života. 
Uz to bi ga nagovorila da malo popije njoj za volju iz srebrne čaše 
koju mu je poklonio njegov pokojni tast. Tako bi se knez i nehotice 
upleo s njom u razgovor i zlovolja bi nestala. Tako iz dana u dan 
Prošla je i zima, a da ni sami nisu znali kada i kako. 

Već prvih dana proljeća u Garić dođe neki plemić i pozva Milo- 
Vuka u banovo ime da ga prati u vojsku. Razmisli Milovuk i sa žalošću 

uvidi da mu je ruka još preslaba za mač i koplje, pozove sve svoje 
sluge u grad, da barem njih pošalje banu u pomoć. Kad su se svi saku. 
pili, častio ih je tri dana i tri noći, a četvrtog dana u zoru pozvao ih 
u gradsku dvoranu. Obučen u sjajnu odjeću, ali bez oklopa, koji još 
nije mogla ranjena ruka držati, stupi među njih. Izruči ih tom plemiću 
da ih on sada vodi i opomene ih još jednom na hrabrost i pokornost. 

— Držite mi se prema dušmanima k'o lavovi, a prema mirnome i 
poštenome seljaku kao janjci — reče im knez na rastanku. 

Narednih nekoliko dana knez se u svom gradu bez svojih ljudi 
osjećao osamljen, a grad mu je bio pust. Zato je tih dana bio rastresen 
i nezadovoljan. Jedne večeri tužan poslije večere sjedne uz kamin. 
Večer je bila hladna i mračnija od ostalih. Strašna bura je bjesnila 
oko grada, kao da ga želi raznijeti na sve strane. Debele kaplje kiše 
udarale su u prozore takvom silom da su oni zveketali i trnketali 
kao da će se raspasti na tisuće komada. Upravo je bilo takvo nevrijeme 
da dobar gospodar ne bi ni svog nevaljalog psa pustio iz kuće. 

Ružica potakne vatru, a zatim donese ocu u srebrnoj čaši vina i 
sjedne uz njega pitajući ga: 

— Mili oče! Sad mi pričaj nešto o onome ugljenaru, znaš, što 
je danas kod tebe bio. Ja zapravo nešto znam malo o njemu od onda 
kad je stanovao u.gradu, a njegova se mala Stana znala sa mnom igrati. 
Ali znaš, ja bih o tome željela nešto više znati. 

— Zar ne, ti bi htjela da ti nešto pričam o mom dobrom i vjer- 
nom Mišku — upita knez zadovoljno. — Vrlo rado ću ti o njemu pričati! 
Eto vidiš, ni danas me nije obišao bez razloga. Dobro je on znao kako 
mi je pri duši, što ne mogu sa svojim ljudima u vojsku da sa njima 
rame uz rame dijelim to prokleto zlo. Zato je i došao da me utješi i 
razgovori. Bio je i on nekada dobar i hrabar vojnik koji me je u mno- 
gim bitkama vjerno slijedio. No, prije nego ti o njemu počnem pripo- 
vijedati, moram ti nešto ispričati i o knezu Svevladu Jelengradskom. 
Jelengrad znam da ti je prilično poznat, jer ga evo s prozora svaki dan 
vidiš, ali kneza jelengradskog nisi još vidjela. On je moj veliki neprija- 
telj od malih nogu, zato me i nije još nikada posjetio. A razlog je tomu 
svemu ovaj. Već u djetinjstvu u njemu se rodila mržnja prema meni. 
Oba smo kao dječaci bili u banovu dvoru. Svevlad je bio već od 
malena prgav, tvrdoglav, naprasit i veliki hvalisavac, pa ga zato ni ban 
nije osobito volio, već je mene svakom zgodom više odlikovao nego 
njega. To je pravi uzrok njegovoj mržnji iz tog vremena. Kad smo oba 
malo ponarasli, trebalo je da i mi prilikom junačkih igara pokažemo 

siju vještinu u mačevanju i bacanju koplja pred okupljenim naro- 
dom. Jednom sam tako izborio prvu nagradu, a za nagradu dobio 
sam mač sa zlatnom drškom. Sigurno si sada pomislila, tko mi je 

redao taj mač. I to sigurno nisi nikada znala. Taj rhač mi je predala 
tvoja pokojna majka koja je za ono vrijeme bila najljepša djevojka 
na banovu dvoru. Predaja nagrada uvijek je bila pred mnogim knezo- 
vima i plemićima. Dok je tog istog dana siromah Svevlad dobio najlo- 
šiju nagradu, neke srebrne ostruge. 

Od toga dana zamrzio me tako da me više nije želio niti pogledati. 
Daleko veća mržnja prema meni zaplamtjela je u njemu onog dana 
kada mi ban nakon one odlučujuće bitke, o kojoj ti sve znaš, i pobjede 
objesi ovaj zlatni lanac o vrat, a njega zbog njegove nesmotrenosti 
što smo skoro mogli bitku izgubiti oštro kazni ukorom. 


Toliko sam ti morao ispričati o knezu Svevladu da bi lakše i 
bolje mogla shvatiti sve ostalo o tom mom starom Mišku. Naš Miško 
imao je kao moj podanik i pratilac u ratu jedno malo dobarce blizu 
međe kraj Svevladove šume. Zbog mene, vjerujem, Svevlad je bio zao 
međaš našem Mišku. U njegovim šumama bilo je mnogo divljači. 
Jeleni bi često na usjevima siromaha Miška pogazili i uništili sve što 
bi raslo, a divlje bi svinje razrovale mu sve livade i pašnjake. Jednom 
i meni to sve dojadi, pa naredim Mišku neka svu divljač na svom 
imanju tuče odreda i k meni donosi, jer sva divljač što se na mom 
posjedu ubije pripada meni, a njemu sam rekao da koliko je njemu 
potrebno za hranu odnosi sebi. No, kako je Svevlad godinama izgarao 
od želje za osvetom prema meni, nije poštedio ni Miška. Pošto je 
prošlo dosta vremena, jednom sam se vraćao iz lova. Sjećam se dobro, 
bilo je to u samo predvečerje, kad je sunce zašlo na počinak, a rumen 
na zapadu je izgledala kao divna sunčeva postelja. Odjednom iznenada 
preda me dotrči raspletene kose Miškova žena sva zaplakana i lama- 
tajući rukama preda me padne na koljena zaklinjući me da joj pomog- 
nem. Uz nju je klečala i mala Stana pružajući svoje male ručice prema 
meni. Taj prizor me duboko ganu pa siđem s konja i pitam je što se 
dogodilo. Kad sam je malo smirio od plača, ona mi ispriča kako su 
Miško, ona i Stana bezbrižno večerali pod jednom lipom, a iznenada 
Na njih navali Svevlad jelengradski na konjima sa svojim slugama, pa 
Zgrabe Miška. Svežu mu ruke na leđa i bace u jedna kola što su ih 
Pripremili i odvedoše ga. Svevlad je to učinio zato što je nedavno 
Miško na svom zemljištu ubio jelena koji je došao iz njegove šume, 
te ga u Garić donio. On mu zaprijeti, kad su ga bacili u kola, da će 

ga baciti u najgoru tamnicu među zmije i guštere. Nakon svega što 
mi je Jela ispričala rekao sam joj, da Miško neće tamo dugo boraviti 
pa makar ja to lupeško gnijezdo razorio. A njoj kažem da se umiri i 
sa Stanom pođe u grad. Odmah sam sa svojim ljudima, ne gubeći 
vremena, pošao u potjeru kako bih mu plijen oteo prije nego stignu 
u svoj grad. Poslao sam nekoliko svojih ljudi da pretraže okolicu, 
a s ostalima pojurim prema Jelengradu. 


Ubrzo jedan moj podanik mi donese vijest da je Svevlad sa svojim 
ljudima u nekom mlinu gdje sjede i pijančuju. Nakon te obavijesti 
svi smo se sakupili i pošli prema mlinu gdje je Miško ležao svezan 
na kolima. Kad smo uvidjeli da smo pristigli tu Svevladovu družinu, 
odlučimo da ga pričekamo na zgodnom mjestu, znajući kojim putem 
moraju proći. Tada izaberemo zgodno mjesto na kojem smo ih sače- 
kali. Oni veseli i razdragani ne sluteći što ih čeka najednom naiđu. 
Nenadano, kad su prišli, udarimo na njih kao grom iz vedra neba. 
Pun mjesec i vedra noć baš nam prisvijetli pri tom važnom poslu. 
Svevlad, koji se tome nije ni najmanje nadao, a osim toga i podobro 
pripit slabo se borio, te nakon kratke obrane okrene leđa. Ja sam ga 
tada lako mogao uhvatiti i zatočiti, ali nisam htio to učiniti. Bio sam 
sretan i zadovoljan što tom prilikom nije nitko izgubio 
glavu, niti se kome šta dogodilo. Mislio sam da je dovoljno bilo 
i to što smo ih malo natukli i što smo dobro obavili posao jer smo 
oslobodili našeg Miška. Čak nisam htio pokupiti ni oružje njihovo 
koje je ostalo razbacano po zemlji na sve strane. Odmah smo odvezali 
Miška i skinuli ga s kola, a ta kola smo prevrnuli tako da su kotači 
bili prema gore, a na njih smo pometali nekoliko štitova i sablji, a 
nekoliko strijela objesimo na njih. Užetom, kojim je bio svezan 
Miško, svežemo kotače kako se ne bi mogli okretati. Sve tako složeno 
ostavimo Svevladu u spomen što je izgubio još jednu bitku.Uz sve 
to imali smo sreću da je jedan konj zbacio svog gospodara, pa je konj 
Mišku došao kao naručen. On ga uzjaha pa s nama veselo pođe kući. 

Eto tako umjesto da se Svevlad vrati u svoj grad radostan, dogo- 
dilo se to meni. Kolika je te noći radost bila za Miška, njegovu ženu 
i malu Stanu, to zaista nisam u stanju opisati. Od tada su ti dobri 
ljudi stanovali u mom gradu da tako budu posve sigurni od svakog 
Svevladovog nasilja. Kasnije Miško je bio ranjen i nije bio više sposo- 
ban za vojničku službu. Na njegovu sreću ipak nije ostao nesposoban 
za svaki posao. Zato je u njemu dugo vladalo nezadovoljstvo da ga 
netko badava hrani. Tako u jednom razgovoru on mi kaže da bi se 

želio vratiti na svoje imanje i tamo živjeti. Ja sam shvatio njegovu 
želju pa mu predložim da ću mu dati u jednom zabitnom kutu mojih 
šuma malu dolinicu gdje se može nastaniti. On je moj prijedlog s odu- 
ševljenjem prihvatio. Pomogao sam mu sagraditi kućicu, a sam je 
iskrčio komadić zemlje koji je marljivo obrađivao i tako životario. 

Osim toga dopustio sam.mu da tamo pali ugalj. U tu zabit nije 
nitko dolazio pa ga nitko nije niti Smetao, a da je i došao, teško bi 
ga prepoznao jer mu je njegovo rumeno lice pocrnjelo od čađi. I on 
je mislio da će se na taj način ukloniti svakom Svevladovom nasilju, 
pa uistinu poslije ga nikad nije dirao i uznemirivao. 


Toj priči o Miškovoj vjernosti i hrabrosti knez Milovuk je dodao 
još nekoliko svojih sjećanja tako da je to pripovijedanje trajalo do 
neko doba noći. Ružica ga je tako pažljivo slušala da je očevu praznu 
čašu zaboravila napuniti, a i vatru je zaboravila potaći. 


Baš tih dana knez Milovuk nije slutio niti je mogao sanjati, da 
se uz blage kišne oblake, nad njegov grad nadvio i crni oblak. Naime, 
tih dana otkad je poslao svoje podanike u rat i zbog kišovitog rretnena 
nije izlazio iz grada, i nije znao da je njegov tajni podzemni hodnik 
već otvoren za njegovog neprijatelja. 

U to vrijeme Svevladovi ljudi uhvatili su jednog sumraka čovjeka 
konjokradicu koji je pokušao ukrasti dva Svevladova konja koje je 
on u slobodno vrijeme puštao na pašu. Tog lopova odmah privedu 
Svevladu da mu on sudi. No, on umjesto da mu sudi, kako je uvijek 
činio s takvima, naredi da ga se zatvori u jednu tamnicu. A drugog 
jutra pozove sluge da mu dovedu lopova. Nakon što su ga uveli u 
njegovu sobu za suđenje, on slugama pokaže vrata. Sluge se iznenadiše 
ali ipak izađu van. Sluge su se iznenadile jer su do tada uvijek bile 
prisutne svakom suđenju. Po izlasku slugu u sudnici su ostali konjo- 
kradica i Svevlad sami. Kad ga on odmjeri od glave do pete po neko- 
liko puta, odjednom mu kaže: 


a Slušaj, ti konjokradice, lopove, gade i nitkove. Za tebe bi bilo 
Ma. ; . sude tri aždaje nego ja sam! Znaš li ti kome ja sudim ne 
BE KO sunašca, a većina njih to ne uspije nikad. Ti si se našao 
.. oliko poštenih ljudi u ovom kraju i usudio pružiti prste na 
i konje. Bilo bi ti bolje da si ih pružio na mene, ja bih ti ih odsje- 
O 1 pustio na miru, ali za lopove pod mojim krovom nikada nije 


M osti. Svevlad se okrene zamišljeno i za nekoliko trenutaka 

— Sad ćemo se dogovoriti. Ja ti suditi neću, već ćeš si sam suditi, 
Možeš sam sebi izabrati kaznu i koju izabereš tom ćeš biti kažnjen, 
Ja ću ti nabrojiti nekoliko, a ti izaberi najljepšu. Možeš izabrati 
ovako; da ti odsiječem obje ruke, ili želiš glavu, mogu te zatvoriti 
među zmije i guštere u tamnicu, ako hoćeš možemo te svezati konjima 
za repove da te rastrgaju, imaš još dva izbora: da te objesimo na jedno 
visoko drvo samo za jednu nogu pa da živiš tako obješen koliko te 
je volja ili te možemo uslužiti time da te živog nabijemo na kolac. 

Mogli bismo ti udovoljiti još jednu želju da te, recimo, živog 
pečemo na ražnju, ali pametnije nam je da za to vrijeme ispečemo 
divljeg vepra pa ćemo barem pojesti dobro pečenje nego da trošimo 
ogrijev za tvoju odurnu i smrdljivu kožu. Eto, to ti je sav izbor, pa 
izvoli izabrati koji ti se najviše dopada, a ja ću sačekati ako treba i 
jednu uru, samo da ne griješim svoje duše. 

Sada je ostalo na hrabrom lopovu da izabire najljepšu kaznu, 
ali umjesto bilo kakvog odgovora on je mijenjao svoju boju kao da 
mu je svakih nekoliko trenutaka duga. posuđivala po jednu svoju. 
Osim što je mijenjao svakog časa boju, preznojavao se tako kao da 
ga netko lagano polijeva hladnom vodom, dok su mu noge drhtale 
tako kao da mu groznica trese nogavice od širokih gaća. Kako od 
straha nije niti mogao razmišljati, samo slike su mu navirale pred 
očima razne i užasne načine pomoću kojih može otići do pakla. 
No Svevlad ga nakon dugo vremena pogleda i ugleda skoro okame- 
njena čovjeka od straha pa ga upita: 

— Dobro, jesi li se već možda odlučio. 

Te riječi lopova pokosiše kao grom kad svojim udarom pokosi 
u šumi hrast. Lopov nije ni znao kako i kada je pao na koljena pred 
Svevlada riječima: 

— Presvijetli gospodaru, ne mogu sam sebi suditi. Učinite sve 
po svojoj volji, vaša će presuda biti najpravednija, učinite mi to, 
molim vas. Zatim konjokradica savije glavu i ruke na pod i udari 
u plač. 

Knez Svevlad nakon kratkog gledanja prema njemu kaže: 

— Ustani, gade jedan gadni, i tu ću ti uslugu učiniti samo mi 
odmah kaži da li bi ti meni takvu uslugu učinio. 

— Bih gospodaru, bih, sve bih za vas učinio — kaže tat ustajući 
i gledajući izbezumljeno Svevlada. 

— Znam probisvijete da ti bi. Znam i to da se ti ne bi sa mnom 
toliko mučio već bi mi odrubio glavu po kratkom postupku... 


48 


nr 


_ Alija to ne bih mogao učiniti... ja, ja sam pogriješio... molim 
vas gospodaru... molim... vas — jecajući kroz plač govorio je junačina 
konjokradica. 

_ Šuti, pseto, što bi ja tebe toliko molio — kaže Svevlad — ili 
si sudi ili zaista želiš da ti ja sudim. 

— Sudite mi vi, gospodaru, ili mi oprostite, a ja ću vam biti 
odsad najvjerniji, sve ću za vas uraditi, sve gospodaru... 

— Hajde, vražji svate, učini mi samo jedno, pa ćeš biti slobodan 
i nagrađen, ali pazi ako ne izvršiš ono što ti naredim, za tebe će biti 
bolje da se nađeš u tigrovim ustima nego pred mojim očima. S tim 
da mi se zakuneš za svoj još jedan život, tako da imam za svaki slučaj 
još jedan tvoj život ako zatreba da ti drugi puta lakše sudim. 

— Sve ću za vas gospodaru učiniti kao što sam obećao — kaže 
tat.— Kunem vam se životom i bogom. 

— U redu, sada ćeš u tamnicu do noći, a noćas ću ja lično da te 
izvedem iz grada, pa ću ti dati sva uputstva što treba da uradiš. A ovo 
ti je garancija da pošteno mislim pa do noći pošteno razmisli i ti — 
Svevlad pred njegove noge baci u vrećici nekoliko zlatnika koji dobro 


zazveče. 
Kasno u noći Svevlad se pojavi pred tamnicom s novim svežnjem 


u kojem se nalazila hrana za nekoliko dana. Kaže stražaru da ga pusti 
i da nitko ne smije znati o njegovom nestanku već svi u gradu moraju 
znati samo to da je konjokradica u tamnici pa zatim s njim nestane 
u noći. Po izlasku iz grada odvede ga Svevlad na jednu čistinu i dade 
mu sva uputstva o svemu što i kako mora izvršiti zadatak. A kad mu 
je sve objasnio, tad se rastanu. Svevlad se vrati u Jelengrad, a konjo- 
kradica pođe u mračnu šumu. 

Nekoliko je dana lopov izdaleka pratio kretanje stražara oko 
Garića. Pošto je sve proučio, jednog ranog jutra prerušen u starca, 
koji je po šumi kupio puževe i gljive, približi se samom Gariću do 
samog stražara na zapadnoj strani. Nije niti znao da je upravo došao 
na pravo mjesto i da je našao pravog čovjeka s kojim će obaviti posao 
onako kako njemu najbolje odgovara. Kad je starac malo nevezano 
TaZgovarao sa stražarom, brzo je doznao da taj stražar čuva tajni 
Podzemni hodnik koji je služio za spasavanje u slučaju napada i 
Provale u grad. To saznanje ga obradovalo, ali je svoje zadovoljstvo 
Prikrivao kako stražar ne bi ništa posumnjao o njegovim namjerama 
: Prljavom poslu. Istog dana taj starac je bez poteškoća doznao sve 
mae ornije pojedinosti, čak i više nego mu je bilo potrebno jer je 

ažara uspio potplatiti i nagovoriti ga da ukrade ključeve od tog 

tajnog hodnika i preda mu iduće noći kad on bude čuvao stražu na 
tom istom mjestu. Tako je beropužac veselo pošao u Jelengrad puno 
prije nego je bilo dogovoreno sa Svevladom kad treba doći na ugovo. 
reno mjesto i doznao kako napreduje njegov konjokradica. To prije- 
vremeno obavljanje posla lopovu je dalo i dosta glavobolje. Zato 
odluči da onako prerušen pođe i pred Svevlada. Tako prerušeni starac 
jedva je uspio doći do svoga gospodara, da bi ga uvjerio da je to on, 
morao ga je zamoliti da ga povede nasamo pa će mu dokazati. Kako 
rečeno tako i učinjeno. 

Konjokradica se izvuče iz svojih prljavih starudija, a knez iza 
njih tek tada ugleda čovjeka o kojem je stalno razmišljao, ali ga još 
nije i očekivao. 


Ružica već drijemajući slušala je svoga oca, koji joj je pričao o 
dobrom čovjeku Mišku. 

Najednom nastane vika u gradu. Velikim hodnicima odjekivao je 
zveket oružja i vika ljudi koji su se međusobno borili. Nekolicina njih 
već se približila dvorani u kojoj su se nalazili Milovuk i njegova kćerka. 
Knez skoči na noge i dohvati oružje, a Ružica brzo zatvori vrata zasu- 
nom, no strašan udarac iz vana razbije vrata i u dvoranu stupi vitez 
praćen s više naoružanih ljudi. 


— Milovuče! Zagrmi gromovitim glasom čovjek kojem oči zabli- 
staše iza oklopa — evo, došao je čas osvete. Ja sam Svevlad kojemu 
si ti toliko puta protuslovio i koga si puno puta uvrijedio. Ali sada ćeš 
mi platiti za sve! — Uto se obrati svojim podanicima. — Okujte ga 
teškim verigama, pa mi ga čuvajte dok ne pođemo kući. Najgrozovnija 
tamnica u Jelengradu bit će mu odsad stanom. Ovaj je grad od ovog 
časa moj! Najprije ću sve dragocjenosti pokupiti za sebe, a onda u ime 
svoje hrabrosti poplijeniti čitav grad. Hajde požurite, za tri ure krenut 
ćemo natrag! 

Ružica pade na koljena pred okrutnog kneza moleći ga da se 
smiluje njenom ocu. Okrutni knez je gurne od sebe ne obazirući se 
više na nju i iziđe oholim korakom iz prostorije. Pošto su okovali 
kneza Milovuka, kraj njega su ostala dva stražara čuvajući stražu. 

Svevlad je smislio ovaj napad u najpovoljnijem trenutku kad se 
veći dio Milovukovih vojnika nalazio na bojištu, a on sam je još uvijek 

bolovao od zadobivene rane. Naravno, njegovom planu svakako su 
uno pridonijeli konjokradica i Milovukov stražar — izdajica koji ih 
je podzemnim hodnikom uveo u sam Garić. A to izdajstvo Milovukovi 
stražari su primijetili kada je bilo kasno za sve. 
Eto tako je na taj žalostan način Svevlad uspio Milovuka zarobiti 
usred njegova grada. 

POGLAVLJE ŠESTO 


RUŽICA SE RASTAJE OD OCA 


Milovuk je žalosno sjedio kraj ognjišta okovan lancima gdje se 
vatra već ugasila. Uz njega je klečala Ružica sva uplakana moleći.te 
strašne ljude da joj oslobode oca. Lamatala je rukama, dok joj se 
raspletena kosa širila po ramenima. Sva izvan sebe svraćala je poglede 
suznih očiju na oca. Tad joj se pričini da ga pri slabom svjetlu tinja. 
juće žeravice vidi kao u snu. Čitavim gradom orila se divlja buka, 
samo u toj jedinoj prostoriji vladala je velika tišina kao u grobnici 
slabom svjetiljkom osvjetljenoj. Katkada bi Ružica samo teško uz. 
dahnula gledajući kako su te ruke, njene zaštitnice, sada sapete, 
još k tome su okovali i ranjenu ruku. Na to umukne pa ponovo 
gorko zaplače. 

— Ne budi očajna, drago dijete, zaustavi te suze, vidiš kako se 
ta loša sudbina poigrala s nama. Moramo biti hrabri i okovani. Mačevi 
u nepravednim rukama brzo tamne, a zatim se počnu lomiti kao 
obješeni ledenjaci sa krova pred tihim južnim vjetrom i sunčevom 
toplinom. Od te topline padaju na zemlju, a naša je zemlja tako 
dobra i topla i te hladne neprijatelje rado prima u svoj zagrljaj. Za- 
pamti, ovo je naš zavičaj i tu ćemo se uskoro vidjeti! Vječno je bilo 
onih što su išli pravdi na sahranu. Pokapali su je, ali je nikada nisu 
pokopali. Skoro će, evo, doći čas i našeg rastanka, predraga kćerko — 
otac je zagrli lijevom rukom, jer mu je desnica teže okovana bila. 

— Ne govori mi, oče, ništa o rastanku — reče Ružica i zagrli ga 
oko vrata i nastavi — nitko me neće od tebe odvojiti! Slijedit ću te 
i u tamnicu, pa ako treba i u smrt! 

— Draga Ružice, za mene bi to bila velika utjeha, ali to Svevlad 
nikad neće dopustiti. Nema druge, moramo se rastati! A sada slušaj 
što ću ti reći: na tebe neće nitko paziti i gledati pa nastoj nekako 
da utečeš iz grada da i ti svoj život kao robinja ne budeš provodila. 
Jedan od dvojice naših slugu će ti biti u pomoći. Ovaj grad i sve što 

e u njemu, posvojit će Svevlad. Ti si, dakle, od kneževe kćeri postala 
uboga djevojka i veća si sada sirota nego ijedna od najsiromašnijih 
mojih podanika. Istjerat će te ispod očinskog krova, lišit će te majčin- | 
ske baštine. Čak ćeš izgubiti i sve majčine ukrase, ali se ne žalosti. 
Svjetska dobra nisu vrijedna da se čovjek zbog njih žalosti jer ih 
zapravo i ne možemo nazvati svojima, a to sada upravo i gledaš svojim 
očima: kako nam ih brzo mogu oteti. Pa da ih uspijemo i zadržati 
dok smo živi, ali prije ili poslije možemo ih izgubiti i ne možemo 
vječno biti sigurni da će nam i taj bezvrijedni ukras koristiti. Drago- 
jenije je, drago moje dijete, od svih dragocjenosti blago koje nam 
nikad nitko ne može uzeti, pred kojima se sklanja zlato, srebro i 
drago kamenje a to su nam najbolji životni prijatelji — mislim na 
poštenje, dobrotu i marljivost. 


Ove i slične plemenitosti bile su pravi ukras tvoje pokojne majke. 
Pazi, i zapamti! Ako se sretno spasiš iz grada, potraži našeg Miška. 
On i njegova dobra Jela skrbit će za tebe. Kod njih možeš u onoj 
zabiti živjeti dotle dok te koji od mojih moćnijih prijatelja ne pronađu 
i smjeste te na sigurno mjesto. Slučajno, ako bi morala kod njega 
ostati dulje vremena, možda nekoliko godina ili cijeli život, neka te 
tješi misao, da se i u prostoj kolibi može sretnije i zadovoljnije živjeti 
i mirnije umrijeti nego u kneževskom dvoru. Ne stidi se težačkog 
posla. Zuljevi na rukama poštena i radina čovjeka od veće su cijene 
nego li drago kamenje i dragulji na besposlici. Gle, kako će ti sad 
dobro doći što te je tvoja pokojna majka od malena na posao pri- 
učavala, umjesto da te učila da svoju sreću u lijepim nakitima i buč- 
nom veselju među dangubama tražiš. Sa svim srcem prihvati u svoje 
vrijedne ruke srp i preslicu i nikada se ne kloni ni jednog posla pa 
ćeš, ako nikako drugačije, na taj način kretati putem životne sreće, 
a jednom i stići do nje. Mani se ljudi i njihovih razgovora kojih se ti 
stidjeti moraš jer takvi ljudi, smijući se drugima u lice, iza njihovih 
leđa mač: drže. Dakle, nikada nemoj nikome zla činiti, čak ni po- 
Misliti pa se s njime nećeš ni susretati. 

' O meni se nemoj mnogo brinuti. Ja za svog života nisam nikome 
Nikakva zla učinio. Živio sam skromno i pošteno. Gdje god sam 
mogao, svakog sam pomogao pa iskreno mislim da sam bio prema 
Svakom pravedan. 

; I vjerujem da svaki čovjek, koji pošteno i pravedno živi, mora u 
Mr životnim danima očekivati i dočekati da mu pravda kad-tad 
HN vrata, ma bila ona zaključana sa stotinu ključeva. Bezbroj 

puta su nepravednici dogurali pravedne do provalije, ali ih nisu i u 
nju gurnuli. No, ako je to zaista posljednji puta, gdje se licem u lice 
gledamo i ako bi čitav svoj život morao provesti u tamnici, nastoj 
da se u svojoj nevolji mogu tješiti time da moja kćerka Ružica nikada 
nije zaboravila očeve opomene. Ona je dijete koje je zavrijedilo da 
bude kći svojih dobrih i dragih roditelja kao i svojih predaka. 

Baš kad bih u tamnici doživio i smrtni čas gdje me neće tuđe 
oko vidjeti, niti tuđe uho čuti, pa ni blaga ruka na samrti mi očiju 
.zaklopiti, želim da me tješi misao: ja ostavljam dobru kćer, koja nije 
nikada uvrijedila svoju predivnu majku, i svoga oca, koji ju je iz sveg 
srca volio. Zadnje riječi, koje bih ti uputio na samrti, bile bi iste, 
kao što su bile i tvoje drage pokojne majke. Ne zaboravi ih! 

Ružice, dijete moje, vidi, baš danas slučajno sam objesio ovu 
kolajnu sa zlatnim lancem o vrat, koju mi je nekad sam kralj poklonio, 
A kad su nam neprijatelji nahrupili u grad, sakrio sam je evo tu pod 
odjeću. 

Ne mogu je više pogledati, jer bi me moglo srce zaboljeti, kad se 
sjetim da sam je za hrabrost i dobro ovog naroda dobio, a ti isti, 
kojima sam baš tada život spasio, sada me okovaše u verige. Vidiš 
li kako je ta sreća na zemlji nestalna i blijeda. Nekad sam odlikovan 
kolajnom i zlatnim lancem, a sada zlatni lanac sam zamijenio rdavim 
“željeznim, kao najveći zločinac i to zahvaljujući samovolji jednog 
čovjeka i to najbližnjeg kroz cio moj život. Uzmi je i čuvaj je k'o 
svoje oči u glavi. Nemoj je nikad prodati pa makar bila i u najvećoj 
neimaštini i bijedi. Možda će ti jednom, kad mene ne bude, biti od 
koristi. Može se dogoditi da ćeš jednom u životu njome moći dokazati 
da si kći iz plemenite obitelji Garićki. A ove riječi na kolajni su vred- 
nije nego ovo zlato od kojeg je načinjena. Na kružnim sunčanim 
zracima piše: Kad među nama sloga vlada, ne smije narod da nam 
strada! — A sada, eto, stižu po mene pa na žalost više ne mogu za tebe 
niti što učiniti niti ti u bilo čemu pomoći. 

Ružica hoće da se utopi u suzama, a njen otac je još jednom 
zagrli i kroz plač joj kaže: — Budi sigurna da ću i u tamnici brinuti 
o tebi. Dakle, obećaj mi da ćeš pamtiti moje opomene i da ih nećeš 
nikada zaboraviti. 

— Sve ću... — poče Ružica plačući — sve ću, oče, učiniti što s! 
mi naložio samo jedno ne mogu, ne mogu se od tebe nikako rastati, 
niti to želim. Ne traži od mene da bježim! Možda će tog nesmiljenog 
kneza moje riječi i plač uvjeriti da nas ne može rastaviti pa će mi 
dozvoliti da te dvorim u tamnici. 

Tada ponovo u gradu nastane buka. Svevlad zapovijedi svojim 
ljudima da odmah krenu iz grada dok nekolicini zapovjedi da ostanu 
kao posada u gradu. Vojnici uto navale u dvoranu gdje je bio Milovuk. 
Njih dvojica uhvate nemilosrdno Milovuka i povedu napolje. Ružica 
se grčevito uhvati za oca moleći ih da, i nju povedu u tamnicu, no 
oni je silom odgurnu i odvoje od njega. Milovuka su na dvorištu 
osvijetlili bakljama. Vjerojatno taj čin zbog tolikih baklji trebao je 
osvijetliti njihov ponos i pobjedu, a ujedno da na taj način umanje 
dotadašnji Milovukov ponos. Čitava četa konjanika opkoli ga, a svaki 
od njih je vodio zarobljenog konja među kojima je bio i Milovukov 
ljepotan. A i Svevlad je istakao na svom, kneževski prekrivenom 
konju, svoj ukočeni ponos. Zatim na jedna kola baciše glasovitog 
Milovuka kao najvećeg razbojnika, a na druga kola natovariše zarob- 
ljeno blago. 

Kad je bilo sve spremno, Svevlad dade zn.x za polazak. S cikom 
i vikom u huci i buci veselo krenu preko mosta, koji se danju spuštao 
a noću dizao. Niz brijeg su išli pažljivo i polakše, a to je Ružici po- 
moglo da kroz noć uz svjetlost baklji sustigne Svevlada plačući. 
Svevlad je jahao tik uz njenog oca. Ružica Svevlada podignutim i 
raširenim rukama stane moliti da joj dopuste sjesti uz oca. Ali Svevlad 
kao da nije čuo, nije se ogledao na nju, već se jednom rukom podboči, 
a drugom držeći mač jašio je dalje. Nakon silaska s brijega on poviče: 
— Naprijed! Svi podbodu konje i kao vjetar nestanu ispred Ružičinih 
očiju kroz šumu nekim ravnim putem. 

Ona je trčala plačući kroz tamnu šumu koju je hladna kiša prala 
u mračnom predzorju, a snažan vjetar brisao i sušio lišće, grane, 
travke i cvijeće. Ružica je trčala tamom bezglavo sve dotle dok nije 
zalutala pa na jednom raskršću, ne znajući pravi put, ode u drugom 
pravcu i nestane u šumi. 

POGLAVLJE SEDMO 
RUŽICA TRAŽI UTOČIŠTE 


Ružica, koja bi rijetko izlazila iz grada bez pratnje, sada se prvi 
puta nalazila u zagrljaju tamne noći sred šume, izložena kiši i vjetru 
sama samcata. Nije znala kuda će i na koju stranu krenuti. Uzalud 
je tražila skrovište gdje bi se ovako nezaštićena mogla sklonuti do 
zore. Vidjevši da nema druge, lutajući naiđe na jedan krošnjati grab 
koji ju je štitio od jake kiše. Nije se ni najmanje bojala jer žalost joj 
ne dade ni pomisliti na strašila o kojima je prije znala slušati iz raznih 
priča. 

Jedina misao, koja ju je tištila, bila je njen otac, za kojim je 
plakala i uzdisala da bi se i kamen ganuo, a, eto, ljudskom srcu to nije 
smetalo. 

Čekajući tako svanuće novog dana, misli su joj jurile kroz glavu 
kao rijeka sa strme planine. Kroz te misli pred očima su joj poigravale 
brojne slike kako se nalazi kraj svojih roditelja koji je uče kako treba 
pomagati bespomoćnicima, pružiti ruku siromašnima i svaku drugu 
iskrenu plemenitost, a sada to vjerovanje i ljubav prema ljudima baš 
obrnuto sve baca sa visine životne ljepote u ponor bijedne nezdravosti. 
Tako u tom razmišljanju zapita sama sebe: ,,Zar drugi roditelji nisu 
htjeli i željeli svoju djecu odgajati, kao nju njeni!?? 

To tužno razmišljanje toliko joj je prikovao pogled prema zemlji 
da nije primijetila kako svitanje brzo pred sobom rastjeruje noćnu 
tamu. I ne samo to, nego nije mogla vidjeti kako se zora na ishodu 
sunca već podobro orumenila. Tek najednom umjesto pijetla, koji 
svojim kukurijekanjem pozdravlja dolazak mlade zore, nedaleko 
nje oglasi se slavuj svojom veselom pjesmicom. Ta vesela pjesmica te 
vesele ptičice podigne njen tužni pogled sa zemlje. Odmah se izvuče 
iz svog skrovišta i poče razgledati unaokolo. Sunce, koje se tek malo 
nagledalo u Moslavačku goru, osvijetlilo je kule grada njenog oca, 
na što joj suze opet orose njene tužne oči. ,,Ah! — pomisli ona - da 


56 


nr 


; se kako vratiti u grad, možda bih se namjerila na kojeg dobrog 
očevog slugu koji bi mi pokazao put .:do Miška ugljenara. Ali što ću 
gada? Taj grad za mene je zatvoren i postao je od sada za mene nepri- 
jateljski." ' Nari 

Ona je okolicu poznavala samo iz očevih pričanja. Zato krene 
uz jedno veliko brdo, misleći da će sa njega, možda, ugledati uglje- 
narovu kućicu. Kad je izašla na brijeg, mogla je vidjeti da se ispred 
nje nalazio drugi isto tako veliki brijeg, obrastao isto tako gustom 
šumom kao i onaj na kojem se upravo nalazila. Jadna ona pomisli: 

Nema mi drugog izbora, nego ako hoću na drugi brijeg, moram 
preći uvalu između njih. 

Ali u toj gustoj šumi nigdje puta, nigdje staze. Teškom se mukom 
često morala provlačiti kroz gustiš. Druge brojne prepreke su za nju 
bile gudure, jame, srušena debla, bare, bujice, trnje i glogovlje koje 
je morala zaobići. Ta gusta šuma joj zatvorila i pogled na dalju okolinu. 
Hodajući tako neprestano dalje, već je prošlo i podne, a ona nikako 
da izađe na drugo brdo. 

Idući tako, odjednom je prestraši šušanj iz nekog grmlja ispred 
nje. Bio je to veliki jelen sa granatim rogovima, koji je pogleda svojim 
crnim očima, pa pobježe. Još nešto dalje poplaši je roktanje divljeg 
krmka, koji je izvalio strelovito svoje oči na nju i svinjski zarežao. 
Opazivši to, Ružica se okrene pa bjež što su je ikad noge nosile sve 
dotle, dok je napokon ne zaustavi gusto granje. Umorena od trčanja 
sjede pod nisko drvo, namjeravajući se na nj popeti ako bi životinje 
došle blizu. Ali vepra nije bilo. Zato je druga nevolja snađe. Budući 
da je zalutala, nije znala kuda da okrene i na koju stranu da pođe, 
a sunce se dobrano počelo naginjati prema zapadu. ,,Jao' uzdahne 
Ona, ,Jopet ću morati prenoćiti u ovoj strašnoj šumi među zvjerima.? 

Tražeći izlaz i spas, suočila se s drugom šumom i sada ne tako 
lijepom kao do tada, već šumom iz koje nije vidjela izlaz. Nekoliko 
Puta kroz dotad neviđeni gustiš dospijevala je na isto mjesto sa kojeg 
bi kretala u drugom pravcu, ali nakon dugog lutanja ponovo bi došla 
do jednog te istog ogromnog hrasta. A uza svu nevolju već je počela 
1 glad mučiti na koju je od žalosti za ocem, a i svog jada do tada 
Zaboravila, pa je sada gladna pomišljala, ako ostane lutati po šumi, 
može još i od gladi umrijeti. 

Onemogla tako od gladi primijeti kako na zapadu već crni oblaci 
Sakrivaju sunce te požuri na jedan brežuljak na kojem su bila tek dva 
Velika stabla. Pošto je došla na taj prozračni brežuljak, nešto joj je 
Počelo ulijevati vjeru da je sada konačno stigla na pravo mjesto od 

kud treba poći pravim putem. Sa tog mjesta njen pogled je mogao 
doprijeti dosta daleko uokolo, iako je gusta magla dobrano pritisnula 
okolinu. Ružica se poče lagano okretati i razgledati na sve strane 
okoline. Odjednom tako razgledajući iza nekog oblaka tračak sunčeve 
svjetlosti prisvjetli u pravcu njenog pogleda. Baš u tom pravcu ugleda 
kako se kroz gustu maglu izvija plavkasti stup dima prema nebu, 
Ne vjerujući više niti svojim očima, rukama protrlja oči i kad se dobro 
uvjerila od radosti noge joj klecnuše. 

— Je li moguće! — poviče veselo. — Ovo ne mogu vjerovati da 
ovako siromašna i nesretna svojim očima gledam spas. Eno tamo pali 
naš Miško ugalj, u toj šumi osim njega nema nikoga drugoga. 

Sabravši sada svu svoju smalaksalu snagu, krene u pravcu gdje se 
izvijao dim. Ružica se nije prevarila, u tom pravcu bio je Miško. 
Miško je ondje zapalio prije par dana ugljenu kopu na koju je pazio 
i zadovoljno gledao kako gori. Šuma je oko ugljenice bila jako prori. 
jeđena a oko same kope, zemljane humke ispod koje su gorjela bukova 
i grabova drva, Miško je sasvim iskrčio drveće. 


Ružica se približila tom Miškovom malom crnom, tihom i mirnom 
carstvu. On je sjedio na usječenu dubu. Pred njim je na panju ležala 
otesana četverouglasta daska služeći mu umjesto stola, a na njoj je 
bila njegova večera: kruh, maslac i vrč vode. Sjekira i dugačko ožego 
ležalo mu u travi kraj njega. Promatrajući rumene oblake na zalazu 
pjevao je krepkim glasom, da se sva šuma orila nadaleko. Ružica malo 
stane slušajući njegov glas, pa potrči prema njemu. 

Miško je prvi opazio Ružicu, gdje se približava i začuđen prestane 
pjevati ne završivši strofu. Pomisli, odakle to nježno i divno stvorenje 
u to vrijeme k njemu dolazi u tu divljinu. Zatim malo bolje pogleda 
i prepozna Ružicu, zapanji se, a zatim je izdaleka glasno pozdravi, 
te brzo pođe pred nju. Poljubivši joj ruku, stane je moliti za oproštenje 
što je njenu rukavicu zagaračio svojim garavim rukama od čađi. 
Gledajući je, sve se više čudio što je vidi ovdje. 

— Zaboga! Što to vas, gospodično, nosi tako kasno pa k tomu 
još i samu. Valjda ste zalutali? No ništa ne smeta. Baš ste, evo, dobro 
došli na večeru. Deder sjednite k meni pa se okrijepite i malo se 
odmorite. Ja ću samo malo ruke oprati pa ću vas odvesti kući, druge 
nema jer inače, tako mi imena, vaš gospodin otac ne bi od teške brige 
niti oka sklopio. 

— Teško si ga mome ocu! — uzdahne ona, a suze joj poteku niz 
lice — zar još ne znate za našu tešku nevolju. 

_ Nemojte to govoriti, da je vaš otac, naš predobri knez u 
nevolji — poviče ugljenar, a da mu lice nije bilo crno od čađe, sigurno 
bi se vidjelo kako je kao stijena problijedio. — Draga gospodično — 
nastavi on — odmah mi kažite, što je, šta se vašem ocu dogodilo? 

— Jao, meni — odvrati Ružica — Svevlad jelengradski ga je 

rošle noći uhvatio, lancima ga okovao i u svoj grad odveo, 

— Onaj lopov! — krikne ugljenar — lativši se ožega da ga... al' 
neću kleti — to reče i popusti ožego. — Ako ga je onaj u svoje šake 
dobio, neće dobro proći. 

Deder mi ispričajte kako se to moglo dogoditi. Pa ja sam sinoć 
bio kod vašeg oca i sve je bilo mirno i dobro. To niti sam bog ne 
znade, kako je Svevlad mogao u onako osiguran grad preko noći 
provaliti. 

Ružica umjesto večere poče mu pripovijedati. Ali Miško opazi 
odmah da od gladi i umora jedva govori, pruži joj svoj pripremljeni 
maslac i kruh. Dok se ona krijepila tom običnom večerom, za koju 
je Miško mislio da je slaba i da ona na takve večere nije naučila, 
ona je tvrdila kako do tada nikada još ni jedno jelo joj nije išlo tako 


u tek. 
— Naravno — odvrati joj Miško — jer treba znati da je glad tako 


dragocjena mirodija kakva se nigdje u kuhinjama bogataša ne može 
naći, a mi siromasi je imamo i na pretek. 

Pošto se Ružica dobro jelom okrijepi i Mišku zahvali na njegovom 
daru, ispriča mu sve potanko što se s njenim ocem dogodilo. On ju je 
pozorno slušao i katkad koju okrutnom Svevladu prišio, katkad za 
svojim dobrim gospodarom zaplakao ili suze s očiju obrisao. A još 
veći teret starac osjeti kad čuje da je njen otac naložio njoj da k njemu 
uteče jer to povjerenje ganu ga do kraja pa kaže: 

— Ej, draga gospodično! Takva dobra čovjeka i gospodara ni 
pravda ne smije zaobići. Morat će ga jednog dana posjetiti, u to ja 
čvrsto vjerujem. Kad-tad on mora izaći iz tog prokletog jelengradskog 
duplja i brloga. 

Slušajući Ružicu, Miško je ožegom popravljao vatru na kojoj je 
gorio ugalj i po koje drvo. Njih dvoje su uz taj prekrasan ugođaj vatre 
što je njeno iskrenje i pucketanje davalo, a i svjetlost koja je prodirala 
daleko u tamu kao da je želi rastjerati na sve strane, ostali su pričajući 
1 tugujući do kasno u noć. Ta noć bila je tiha i mirna samo se moglo 
čuti uhukanje gdje koje sove ili poneko dozivanje divljih životinja. 
Osim toga pala bi poneka suha grana u daljini s visokog stabla što bi 
Je srušio lagani povjetarac. 

— Draga gospodično, prepustimo mi to pravdi na volju. Gledajte 
vi ovo ognjište. Za vas i vašeg oca bio bih u stanju baciti se u njega. 
Vjerujte, za vašeg oca spreman sam u život i smrt. Znam da je za vas 
sada najvažniji odmor. Samo do moje kuće je od ovud jako daleko, 
ali ovdje ja imam svoju ugljenarsku kolibicu kakvu sebi ugljenari sami 
obično naprave. U njoj ima prostora samo za jednu osobu. Eno, vidite 
li je tamo ispod onih triju bukava? Ja ću vam ondje složiti ležaj za 
ovu noć. Vi se ne bojte ničega, a ja ću, evo, ovdje vani kraj vatre malo 
odmoriti. 

Njegova koliba bila je sagrađena od nekoliko koso zabijenih 
kolaca, granjem gusto isprepletenih i sve to dobro zatrpano zemljom, 
a štitila je stanara od lošeg vremena. 

— Zidova doduše nema — kaže smiješeći se Miško, kako bi gošću 
barem malo umirio — pogledajte, krov sačinjava čitavu cijelu kolibu, 
ali je zato tako čvrst da niti jedna kapljica kroz njega ne može prodri- 
jeti. Krevet sam jedva našao u čitavoj okolici. Hasura, koju sam sam 
svojim rukama pleo služi ujedno kao zavjesa i umjesto vrata. Budite 


uvjereni da čovjek umoran i čiste savjesti kao što ste vi tako mirno | 


i slatko može spavati kao i u najljepšem perju iza svilenih zavjesa. 

Ta priča, koju je Ružica ne samo slušala, nego ujedno i sve iz 
nje doživljavala što joj je dobro došlo kao roditeljska uspavanka. 
Pošto je smjestio Ružicu, pođe nedaleko od nje i sjedne pod stablo 
razgranatog hrasta. Sjedeći pod hrastom cijele je noći razmišljao o 
njenoj pripovijesti ne primijetivši kako je kiša namočila sve oko njega, 
ana nj je pala samo gdje koja kap zahvaljujući gustoj krošnji. 

U tako ozbiljnom razmišljanju nije primijetio kada se ugasila 
vatra koju je naložio kako bi mu bilo malo toplije i ugodnije. Cijele 
noći pekla ga je misao da je pomoć, koju je Milovuk protiv Svevlada 
njemu pružio, barem pomalo uzrok toj njegovoj nevolji. Bezbroj puta 
se po glavi počesao i sto put čađavu kapu namjestio, a pred samu 
zoru je od muke baci podalje od sebe i tako zaboravi da je ima. 

U zoru ustao je i naložio vatru, a poslije obilazio oko ugljenice 
gledajući da je gdje kiša nije otvorila. Svaki njegov korak i pokret, 
kao i sve što bi radio, bilo je s pola snage i s pola volje. Kiša je prestala 
prije samog svitanja. 

POGLAVLJE OSMO 


RUŽICA KOD UGLJENARA 


Poslije samog svitanja sunčani zlatni zraci posrebrili su orošenu 
travu i drveće. Visoke, bijele oblake lagani vjetar tjerao je na nova 
polja i pašnjake kao što bi dobar pastir tjerao svoje stado s jednog 
na drugo mjesto ispaše. U toj beskrajnoj tišini jutra, koju su samo 
kapi kiše koje su padale s visokih stabala narušavale svojom laganom 
tutnjavom i melodije raznih ptica koje su se izvijale iz njihovih male- 
nih kljunova sa još manjih jezika. 

Kako Miško nije mogao ušutkati pjesmu ptičica ni padanje kišne 
rose sa stabala, on se pridruži toj divnoj tišini samo da se Ružica ne bi 
probudila i da se što bolje odmori. I šutke je počeo raditi svoj radni 
ugljenarski posao. Da ne bi uznemirio tišinu čak je na ionako mokroj 
zemlji koračao tiho i pažljivo, kao da se nekamo prikrada. On je često 
načulio oba svoja uha prisluškujući da li se Ružica, možda, probudila. 
Pošto bi se uvjerio da spava, on bi se radovao njenom tako slatkom 
snu pa bi radosno razmišljao kako je san čudna snaga za čovjeka 
jer u snu svi zaboravljaju na svu tugu i sve nevolje koje nasinače u 
životu više puta susreću i pritišču. Takav miran san daje nam novu 
snagu kad se probudimo i tako se lakše možemo boriti protiv svih 
nedaća i svake patnje što nam tako često čine prepreke da ne bismo 
S lakoćom mogli ići mirno tim krasnim cvjetnim šarolikim i mirisnim 
Životnim putem do kraja. 

Sunce je dosta visoko poskočilo kad se ugljenarova kći Stana 
Približila iza ugljenice te se, kao i obično, prikrila da je otac ne primi- 
jeti, pa svojim uobičajenim -ku-ku- javi se da je blizu. Ali se iznenadi 
kad joj se otac tim istim -ku-ku- ne odjavi, kao uvijek. Tad proviri 
iza kope tako da mu se dolaskom prišulja skoro iza leđa, pa tek tada 
On se okrenu suznih očiju i tužno je pogleda. Ona odloži svoju košaru 
Punu jela za oca i zabrinuto dođe pred njega: 

— Oče, što te snađe, možda se nešto dogodilo? — upita Stana. 

— Zlo, zlo, dijete, veliko zlo — otac je povede malo dalje od 
kolibe u kojoj je još spavala Ružica. 

Iako su se malo odmakli, Stana htjede nešto glasno reći, ali joj 
otac namigne da šuti kako se gospodična ne bi iz sna probudila, 
Potom je povede malo dalje pod hrast i potanko joj sve ispriča što se 
sve dogodilo nesretnom Milovuku. Slušajući ga, ta dobroćudna djevoj- 
čica tako se rasplače, da joj je suza suzu stizala. 

Ružicu u međuvremenu probudi zlatna traka jutarnjeg sunca, 
koje je do njenog nježnog lica i zaplakanih očiju doprlo kroz mali 
otvor što ga je Miško ostavio da može prigledati na ugljenicu. 

Trgnuvši se iza sna, odmah se nije mogla snaći gdje se to nalazi, 
ali nakon što se razbistrila i shvatila gdje je i zašto je tu, zaplače na 
sav glas. Izlazeći iz kolibe rosnih očiju i turobna lica poče razgledati 
oko sebe. Ugljenar i njegova kći, opazivši je, odmah ustanu sa tratine, 
na kojoj su sjedili i pohrle k njoj. 


— O, nemojte tako, draga gospodično, nemojte! — reče ugljenar. 
— Nemojte se toliko žalostiti i plačem ne treba ovako lijepo jutro 
pozdravljati. Eto, vidite, kako je nebo iza prošle noćne bure lijepo 
i bistro. Trenutni plač je utjeha koja nam na kratko olakša nanesenu 
bol, ali beskrajan plač nikome nije donio ništa niti je ikad ikome 
pomogao. Zato se uzdržite od plača. Pogledajte ove sjajne kapljice 
kako blistaju po borovu i bukovu lišću poslije noćašnje bure. Vidite 
li kako nakon burne i tamne noći dočekasmo lijepo i toplo sunčano 
jutro. A svaka sila ne potraje predugo. Tako će i ova bura nepravde 
nad vama i vašim ocem jednom nestati, a vrijeme je najbolji poka- 
zatelj koje prije ili poslije sve rane izliječi. Ne zaboravite, poslije bure 
sunce zasije, a iza žalosti radost se smije. 

Te lijepe riječi utjehe obrišu suzne oči Ružičine i nakon dugog 
vremena se nađu uz poljupce u novom i radosnom zagrljaju. Nekad 
male poznanice iz djetinjstva, sada nakon dugog vremena počnu se 
čuditi jedna drugoj kako su ponarasle. A uz to su pokušavale uvidjeti 
i dosta velike promjene jedna na drugoj. Stana se odjednom okrenu i 
potrči do svoje košarice, uze je i stavi na sto. Iz nje izvadi mjericu 
mlijeka i ulije u zemljanu zdjelicu, a pokraj nje na taj lijepi i čisti 
stol stavi svježeg kukuružnjaka i malo svježeg putra, pa pozove mladu 
gospodičnu da malo založi. Ružica sjedne na panj, nadrobi malo 
kruha u mlijeko i sve pojede drvenom ali lijepo izdjelanom žlicom. 

Kad se Ružica toga tečnog i prostog jela nasitila, poče se uglje- 
naru zahvaljivati. 

_ Draga gospodična, pođite sada s mojom Stanom k mojoj kući 
i ostanite ondje tako dugo dok se nekoliko dana ne odmorite. A ja ću 
u međuvremenu ovdje razmisliti, ne bih li ja mogao štogod za vas 
učiniti. Idite, dakle, sa srećom i žbogom! Kad budem mogao, doći 
ću i ja za vama, ali, molim vas, nemojte se toliko žalostiti. Žalost 
vam neće ništa pomoći, kako sam već rekao. Bolje je da slušate ptičice 
kako po drveću i travi svoju jutarnju pjesmicu veselo pjevaju. Slušajte 
ih i budite veseli, kao i one. Stano! Pružaj gospodični na kršovitoj 
stazi ruku da ne padne. Tako! Pozdravi mi mamu! 

Sada lijepo idite zajedno kući u naše siromašno carstvo. 

Ružica i Stana, dakle, krenuše na put po goletnoj, skoro nepri- 
stupačnoj divljini usred koje je bio ugljenarov stan. Budući da nije 
bilo prave staze i pravog puta, lutale su nekim borikom skoro čitav 
sat. Kako su prešle sretno preko borika, dođu do ogromnih maho- 
vinom i šikarjem obraslih pećina, među kojima se vijugala uska staza. 
Na kraju te staze morale su se uspinjati dok ne naiđu na drugu stazu, 
koja ih je vodila uzduž visokih klisura, užasnih proloma i ponora. 
Napokon počnu se spuštati niz jednu veliku pećinu. Ružica bi gledala 
užasom na te neobične, mahovinom obrasle, hridi. 

— Oh, Stano! Kud me to vodiš? Mene je strah da nećemo izaći 
iz te grozovite divljine — kaže Ružica zabrinuto. 

Jedva što je to izrekla, umjesto za Stanom, pogled joj pade na 
čarobni prostor, ukrašen vrtić u cvatu, naime, na dolinu, koja se 
kupala u zrakama sunčanog sjaja. 


— Ooo, krasote! — klikne Ružica. — Čini mi se da dolazim iz 
pustare u obećanu zemlju. Veselo neko čuvstvo obuze joj srce kao da 
Se probudi neka nada koja će je možda jednom tako iznenaditi poslije 
tuge i nevolje pa da će se tako bilo kada radosno vratiti i ugledati 
Svoj grad. Možda isto tako strmim i teškim putem kao što sada gleda 
Staninu kuću. Pred njenim očima tamo u daljini stajala je dobra 
ugljenarova slamom pokrivena kuća. Za kućom uzdigle se tamno- 
zelene jele, a uz nju proticao je maleni bistri potočić. Taj potočić 
bio je bistar kao zdravo riblje oko. Čitava dolina bila je prepletena 
jesenjim zelenilom i okićena raznovrsnim cvijećem, dok su je visoka 
brda obrasla raznim drvećem okružavala i branila od jakih vjetrova i 
Oluja. Nedaleko od kuće pasle su dvije krave, a sa strane na pećinama 
Penjalo se nekoliko lakonogih koza. U jednom kutu te doline bio je 
Pčelinjak s nekoliko slamnatih košnica, oko kojih su veselo zujale 
Tađine pčele, polijetkujući od cvijeta do cvijeta marljivo sabirući 

medene cvjetne praške. Pošto su se spustile u dolinu do same kuće, 
Ružicu obrađuju nekoliko kokoši koje su čeprkale ispred kućnih 
vrata po pijesku. 

Ružica sa Stanom stupi u sobu, gdje odmah sjednu na drvenu 
klupu. Soba, u koju su ušle, bila je veoma čista i uredno pospremljena, 
što je Ružicu posebno iznenadilo u toj zabiti da može sve tako lijepo 
biti uređeno i čisto. Uza sve ostalo pogled joj uteče kroz maleni 
prozor i prošeta prekrasnom dolinom. Za to vrijeme od radosti i 
veselja: Stana se toliko spetljala da nije znala da li da sjedne kraj 
gošće, ili da joj brže bolje sve pokaže što je napravila sama svojim 
rukama, zato se poče okretati oko svoje osi, kao pile u kučini. 

Stanina majka, kako se približavalo podne, zabavljena svojim 
poslom po kuhinji, nije vidjela kada joj je kći došla kući, ali odmah 
čuje pričanje u sobi, te pođe da vidi tko je došao. Vidjevši dragu 
gošću prvi puta u svojoj kućici, neopisivo se razveseli mislivši da je 
ona došla u prijateljski posjet. Radosno se pozdravljajući sa Ružicom, 
Ružici poteku suze niz lice, što zbuni ugljenaricu. Zbog toga umiješa 
se Stana, Ružicu zamoli da ne plače, a majci sama žalosnim riječima 
potanko ispriča zašto se našla kod njih, na što i ona sa puno gorčine 
zaplače. No, ta nježna žena vrijednih ruku i širokog majčinskog srca, 
ipak se ubrzo sabere, pa poče tješiti Ružicu kako je najbolje umjela 
i znala. Sjela je kraj nje i zagrli je privijajući je k sebi, kako to samo 
majčinske ruke znaju govoreći joj: 


— Mila moja gospodična, ne mogu vam u ovom času ništa utješni- 
jega reći nego da ste nam dobro došla. Naša kuća i naša srca za vas 
neka budu porodični kutak. Od sveg srca mi je žao što vas ta zvijer 
Svevlad izbaci iz vašeg mirnog i sretnog doma u mrak među divlje 
zvijeri i tako natjera na trnoviti put. Teške li vaše sudbine! Bila bih 
mnogo sretnija da ste me posjetili sretna i vesela nego što vas takva 
nevolja sada dotjera. Ali, ne tugujte. Nemojte dozvoliti da vam taj 
teret i bol nanese još veće zlo i ne navuče bolest na srce ili živce pa da 
se razbolite. Za vas je najvažnije da čuvate zdravlje kako bi mogli 
lakše svladati životne teškoće, a na taj način ćete, kad za to dođe 
vrijeme, i svom plemenitom ocu pomoći. Evo vidite, ovu kućicu nam 
je pomogao sagraditi vaš dobri i dragi otac, ne znajući tada da je gradi 
i za vas. Puno puta on je uvijek činio svakom dobro, a ova kućica 
nehotice postade dvostruko njegovo dobro djelo. Mislim da ćete se 
ovdje osjećati baš kao u svojoj kući. A mi ćemo nastojati s naše strane 
da vas ovo naše toplo ognjište grije tako toplo kao i nas. 

Na to se ugljenarici, Ružica obrati prigušenim glasom: 

_ O kako je to lijepo čovjeku kada u nevolji nađe tako dobre 
i iskrene ljude kao što ste vi. Ne znam kako mogu zahvaliti vama na 
vašoj dobroti i ljubavi jer mislim da bi svaka riječ moje zahvalnosti 
bila ništavna i blijeda slika, u odnosu na vašu dobrodušnost. Jedno- 
stavno sada ne mogu shvatiti koliko sam sretna što je moj otac prema 
vama uvijek bio tako dobar. ' 

Tu dobru ugljenaricu, najednom obuze druga tuga i briga, koja 
barem za nju nije bila mala i koja se nametnu takvom težinom da je 
za nju bila u tom trenutku teška koliko je za Ružicu bila njena. 

— Ah jadna ja! Prvi put mi dođe moja draga i mila gospodična 
u goste, a ne znam čime bih je podvoriti mogla. Nemam ništa drugo 
do graška a i taj takav da me je stid donijeti na stol. Sad ne znam što 
da činim. Barem da nije podne već sada! Stano, ti malo zabavljaj 
gospodičnu, a ja ću za to vrijeme u kuhinji pogledati ne bi li se što 
od ono malo brašna, mlijeka, jaja i putra moglo učiniti. 

Ružica se uzalud trudila, nastojeći tu dobru ženu odvratiti da za 
nju kuha sad nešto drugo i htjede je uvjeriti da će i ona s njima jesti 
grašak. Dobra gospodarica ipak ode vrlo zabrinuta, ali u kratkom 
vremenu pripremi dva-tri jela. Po završenom poslu u kuhinji, doma- 
ćica pođe u sobu pozivajući Ružicu i Stanu da dođu jesti i stane se 
nanovo ispričavati zbog svog siromaštva: 

— Danas mi je najteži dan u životu koji mi tako teško pade na 
srce zbog moga siromaštva — neveselo kaže Jela. 

— Draga moja Jelo — odvrati na to Ružica — vi ne znate kako 
ste bogati i sretni.usred svoga siromaštva. O vašoj hrani, uz koju ste 
Svi vi čili i zdravi, a koja se meni veoma sviđa, neću sada da govorim, 
Već samo velim da vi imate nešto bolje od izabranih jestvina i skupih 
Pića, a to je tih i miran život. O, samo da znate kako meni prija ta 
divna tišina i taj mir u toj vašoj čarobnoj dolini nasuprot onom nemiru 
što je vladao u našem gradu! Kako je moj otac pokraj sve svoje bolesti 
Tazne brige morao voditi! Koliko puta su ga mučili sa ratnim vijestima 
1 raznim dvorskim poslovima, pa često svađe i prepirke među zločes- 
tim ljudima, a kako je tek užasna bila zadnja neprijateljska provala 
U grad i sve ovo poslije toga. Budite sretni i veseli što ste se nastanili 
U ovoj divnoj samoći, gdje umjesto ljudske huke i buke i ratnih trublja 
Slušate žubor bistra potočića, šušanj lišća i veselo cvrkutanje šumskih 
Ptičica, Ja bih bila sretna i htjela bih do smrti ovdje ostati samo da mi 
J% otac ovdje. Sigurno da i on tako misli kao ja jadna i čemerna. 

POGLAVLJE DEVETO 


MLADA UGLJENARICA 


Marljiv i pošten ugljenar Miško svakodnevno je neumorno radio 
oko svog ugljena. Pošto je već mnogo ispalio, jednog dana reče on 
svojoj kćeri Stani da mu ne treba više donositi jelo jer će poći u grad 
prodati ugalj, a ujedno joj obeća da će se brzo vratiti kući. 

Kako se dogovoriše, tako i učiniše. Dani su se skraćivali, a noći 
su iz dana u dan sve više širile krila i prekrivale dnevnu svjetlost. 
Tako užurbano se poče približavati kraj jeseni, a šuma se počela 
spremati za zimski odmor. Lišće je već palo da pokrije sitno i nježno 
bilje i tako ga zaštiti od hladnoće koje bi bez tog pokrivača preko 
zime moglo uginuti, a koje tom zaštitom u novom proljeću živo, 
zdravo i veselo se probudi i svojim životom do nove jeseni ukrašava 
šumu. Ostalo lišće na drveću podrhtavalo je od sve hladnijih vjetrova. 
Šumske životinje su sve neveselije lutale šumom, a ptice su svakog 
dana sve manje pjevušile. 

Tako je prošlo već nekoliko dana, a Mišku nije bilo ni traga ni 
glasa. Svi ukućani, kako je vrijeme prolazilo, bili su sve zabrinutiji 
za njega da mu se nije što dogodilo. Ta velika briga zbog nedolaska 
Miška čak se pretvarala i u strah. Jer njegova supruga, kći i Ružica, 
imale su razloga da strahuju i brinu zbog njega, znajući, ako mu 
se bilo što dogodi, ne samo da su izgubile najvjernijeg prijatelja, nego 
i najsigurnijeg zaštitnika. A razlog više za to, trebalo je znati kako 
preživjeti zimu tako daleko u toj zabiti sa nedovoljno hrane. 

Sjedeći tako jedne večeri one su se dogovorile da će idućeg dana 
poći da ga traže. Ali usred njihovog dogovora i odluke začuju pred 
vratima veselo skakanje i umiljavanje njegovih pasa. Sve tri ustanu 
u isti čas kao na neki zapovjedni znak, i baš u tom trenu Miško otvori 
vrata pa odmah skine tešku srnu s ramena na pod, a dvocjevku objesi 
na zid pozdravljajući ih. One ga dočekaše kao ozebao sunca. Veselo 

ođu njemu u susret, pomažući mu da se raskomoti i počnu ga služiti 
večerom. Okupiše se oko njega obasipajući ga pitanjima, kao što mala 
djeca dočekuju, nakon izbivanja, dobrog i dragog roditelja. 

— Miško moj dragi,a jesi libar dobro prodao ugalj—upita ga žena. 

_ Eh, kakav ugalj, na njega se nisam ni sjetio, niti me glava boli 
zbog njega, samo se bojim da mi moje nade ne pougljene, draga moja 
Jelo. Ovih dana prolazio sam ja kojekuda što vam prije nisam htio 
kazati. Obišao sam ja za ovo vrijeme nekoliko plemića i knezova, 
koje je otac naše drage Ružice skoro sve izbavljao iz nevolje i bijede. 
Nagovarao sam ih da navale na Svevladov grad i oružanom rukom 
oslobode našeg dobrog gospodara. 

Kad sam vidio da ne žele napasti Jelengrad, molio sam ih da 
Svevlada napadnu u lovu, ulove ga i stave u tamnicu, sve dotle dok on 
ne bi oslobodio našeg dragog Milovuka te ga tako prisile da vrati sva 
odnešena dobra u Garić. Ali na moju veliku žalost, sva moja nagova- 
ranja bila su uzaludna, pa ne dobih ni prave riječi koje bi mi išle u 
prilog. Iz njihovih pustih i suhoparnih riječi mogao sam čuti kako 
oni vele Svevlad je jak i bilo bi ga opasno napasti pa bi moglo loše 
ispasti da ga se sada napadne, nego da treba čekati kad se vrate i 
ostali Milovukovi prijatelji iz rata, onda bi se ratom moglo nešto 
riješiti. Mislim ja da oni misle samo na sebe, jer njima je sada dobro 
i baš ih briga za drugoga. Takvi smo mi ljudi. Oh, jadna li mene, 
što me puste godine umoriše! Bar da mi se moje godine povrate 
upola nazad, sam bih ga izbavio iz tamnice bez ičije pomoći. Ali 
ovako nisam sposoban za tako nešto. A za vas, draga gospodično, 
od svih tih malodušnih ljudi ne pita baš nitko ništa. Ja sam nad 
takvom nezahvalnošću skoro ljuto proplakao, te im zbog toga o vama 
nisam nikome htio kazati ni riječi da se vi nalazite kod mene. Čak se 
nisam nakon svega ovoga usudio nikoga zamoliti da vas primi kod 
Sebe. Eto tako, Ružice, ja mislim da će za vas biti najbolje da ostanete 
kod nas, ali vi razmislite pa, ako mislite da bi za vas bilo negdje 
bolje kod kojeg plemića, ja ću poći i zamoliti ga da vas primi. 


B- Tu nemam što razmisliti — odvrati Ružica — više od deset puta 
Tadije ostajem kod vas, nego bilo gdje drugdje, samo ako ste vi tako 
dobri i ako me možete zadržati. 

=. Što zadržati!? — povišenim će glasom ugljenar, pa mu se niz 
Njegovo crnomanjasto lice obori nekoliko suza. — Mislite li vi, draga 
BOSpodično, da smo mi zaboravili kako me je vaš plemeniti otac iz 
Okrutnih Svevladovih ruku oslobodio. Osim toga, mene, ženu i dijete 

poslije primio je u grad kod sebe, a.i ova kuća i kućište što imamo 
možemo sve zahvaliti njegovoj dobrodušnosti. Da mi to sve zabora. 
vimo, bili bismo najnezahvalniji ljudi na svijetu. Ne, to mi ne možemo 
zaboraviti i to ne želimo! Ostanite, dakle, kod nas! Ovdje ćete biti kao 
u roditeljskoj kući. Nastojat ćemo da vam ovaj usamljeni kutak bude 
što udobniji i da nam svima skupa bude što ljepše i bolje. Ako budemo 
kasnije mogli nešto više učiniti za vas, to ćemo učiniti svim srcem. 
lonako sada je već zima na pragu pa nakon zime, možda, s novim 
proljećem dođe i nova sreća. Ja ću i nadalje razmišljati kako da vam 
pomognemo da vaš otac bude otet iz Svevladovih kandži. 

Dižući srnu s poda, Miško nastavi: 

— Znam da ste se ovih nekoliko dana zbog moje odsutnosti 
dobro ispostile raznim posnim jestivima, pa vjerujem da vam večeras 
neće škoditi dobra lovačka večera koju ću vam ja sada sam pripremiti, 
Rekavši to, digne lovinu i odnese je u kuhinju da načini ono što je 
obećao. 

Sutradan, on rano ustane i mnogo toga izmijeni u kući. Jednu 
sobu uredio je najljepše što je znao i umio kako bi udobno nastanio 
Ružicu. Radeći cio dan, već se pred noć umorio, ali nije odustao sve 
dotle dok nije bio gotov sa svim poslovima. Pošto je sve poslove 

“završio, kaže Ružici: 

— Tako, draga gospodičnice! Sad ste u ovoj našoj kolibi dobro 
nastanjeni, zar ne? ' : 

— I više nego dobro za ovakvo vaše skromno malo carstvo. — 
Veselo reče Ružica kako bi radosnog domaćina još više obradovala. 

— A za hranu nećemo oskudjevati jer sve ovo pripada vašem ocu 
i nama — veselo se Miško okrene raširenih ruku oko sebe kao da se 
nalazi usred šume van kuće. Zbog toga ću vam u izobilju donositi 
razne slasne divljači. Bit će srna, zečeva, divljih pataka, šljuka, a kad 
malo bolje zahladi, pronaći ću jednog jelena s lijepim rogovima koji 
će vam služiti za ukras u vašoj sobi. 

Zatim pozove Ružicu sa ženom i kćeri da malo prošetaju doli- 
nom. Šećući pokazivao joj je polja i livade, ne prestajući pričati 0 
zasluzi njenog oca za sve što on posjeduje. Po ulasku u vrt, Ružica 
se zanimala za sve što je vidjela u lijepo uređenom vrtu. Za cvijeće, 
o kojem je manje znala, ispitivala bi Jelu kako se i kada sadi, kada 
cvjeta i slično. Uza sve što je vidjela, najviše se obradovala pčelama. 
Ta njena radost pred pčelama obraduje ugljenara pa najveću i najtežu 
košnicu izabere, utuši pčele, a šesterokutne okvire pune zlatnog i 
sjajnog meda pokloni njoj. 

Dani su bili sve hladniji, pa je i Miško bio više vezan uz kuću. 
Svakog dana je nešto radio, pripremajući se za zimu koja je već bila . 
red vratima. Jednog dana bi popravljao oko kuće i na njoj, a drugog 
dana bi radio oko staje. Kad ne bi imao posla više oko kuće, išao bi 
svakog dana u šumu i dovozio drva u dvorište. 

A kad bi bio kod kuće, uz posao ili uveče pričao bi priče iz starih 
vremena, O svojim doživljajima u ratu, o Ružicinim roditeljima pa o 
svemu i svačemu što ona do tada nije čula ni znala. Budući da su te 
priče za Ružicu bile nove, uvijek ga je rado slušala. 


Dobra ugljenarka nije ni malo zaostala u ljubavi prema Ružici 
za svojim suprugom. Ona je iz svoje škrinje izvukla svu zalihu platna, 
te majčinskom brižljivosti skroji za Ružicu nekoliko rubača i pokloni 
joj, kako bi bar malo nadoknadila ono što su njoj oduzeli ti Svevladovi 
razbojnici. Ta brižna žena žalosno je gledala rublje od debelog i lošeg 
platna što je dala Ružici, a drugog nije imala. Zato je ta marljiva 
domaćica počela sama presti tanke niti kako bi joj za proljeće mogla 
pokloniti novo platno za novo kvalitetnije rublje. Osim rublja Jela 
se pobrinula da Ružici isplete od vune vestu, rukavice i vunene čarape, 
ali to nije radila sama, već je veći dio isplela sama Ružica. 

Stana je bila uvijek pokraj svoje prijateljice i sve joj pomagala 
raditi. Zapravo, sve poslove bi radile zajedno veseleći se i pjevajući, 
a što ne bi znala jedna, učila bi od druge. Toliko su brinule jedna 
o drugoj i ako bi jedna porezala samo malo prst ili se ubola na trn, 


. druga bi joj brže bolje priskočila u pomoć, zavijajući prst ili vadeći 


tm. Čak niti orah ili jabuku ne bi jedna bez druge pojela nego bi i 
to podijelile. 

Vrijeme je prolazilo, prolazili su kratki zimski dani i duge noći. 
Ružica je bila sretna i zadovoljna sa svima u kući, ali misli su se svakog 
dana zadržavale i bježale k njenom ocu u tamnicu. U tim dugim 
zimskim večerima kraj udobnog ognjišta na kojem su pucketala drva 
bilo je udobno uz lijepe ugljenarove priče. Dani su prekriveni bijelim 
Pokrivačem bili različiti. Jutra su često bila okićena jakim injem, 
a ponekad zavijena u maglu, kao dijete u pelene. 

Snijeg je padao s vjetrom i vijavicom koja bi bjesnila po nekoliko 

in bez prestanka. Zato je Miško svakog dana neumorno odbacivao 
snijeg na sve strane kako bi sačuvao najpotrebnije slobodne prolaze 
U dvorištu oko kuće i staje. Za nekoliko dana napadalo je toliko 
MNijega da već nije imao kamo odbacivati ga, a i na kući je bilo snijega 
tako puno da se prestrašio da mu se krov ne sruši. Zato, kad je nakon 

“nekoliko dana prestao padati, on poče skidati snijeg s krova. Njegova 
žena nije više mogla gledati tu njegovu upornu borbu sa nevremenom, 
pa mu pođe u pomoć. Njima su se pridružile Stana i Ružica. Prvog 
dana baš nije od njih bilo puno koristi, jer su malo odbacivale snijeg. 
a puno bježale u kuću da ugriju ruke + ozebli nos. Ali drugog dana 
bilo je bolje jer je u pomoć došlo jugo. Miško se veselio više njiho. 
voj prisutnosti nego svemu onom što bi uradile, iako su mu dosta 
pomogle, pa im je zato pokazivao kako da rade, kamo da odbacuju 
i kako da se zagriju u poslu. 

Ubrzo su došli božićni i novogodišnji blagdani, što je ugljenaru 
i njegovoj ženi dobro došlo da te djevojčice pune mladenačkog poleta 
u toj samoći zabave uređenjem kuće. Jela bi ih zabavila pečenjem 
kolača i izradom nakita od raznih predmeta za novogodišnju jelku, 
Miško je za tu priliku zaklao prase i ispekao ga na ražnju, a na kraju 
uspije Ružici ispuniti obećanje ubivši velikog jelena s prekrasnim 
rogovima. S tom lovinom imao je posebnu sreću, jer je jelen tražeći 
hranu dolutao na domak njegove kuće, gdje je ostao zauvijek. 

Sve što je lijepo, brzo prođe, tako je i s praznicima. Zato je 
ugljenaru i njegovoj ženi počela brzo i nova briga kako izmisliti 
nove priče i nove igre. Budući da su iscrpili sve što su znali, morali 
su često ponavljati staro. 

Zima je bila iscrpljujuće duga. Ružici se činilo kao da nikada neće 
proći. Pred kraj zime ona je zabrinuta zbog oca znala pričati čitave 
priče o svom ocu. Te njene priče nastajale su u njenoj mašti o njemu, 
a sastojale su se od bezbroj pitanja što bi sebi sama postavljala. Kad 
bi se sjetila da je odveden ranjen, znala bi se naći u mislima kraj njega, 
pa pričati kao da mu pomaže ili kad bi pomislila da je gladan, pričala 
bi što bi mu sve odnijela da jede kad bi mogla do njega. 

Na kraju zime bilo je nešto lakše, jer se nakon odlaska snijega 
ubrzo pojavilo prvo proljetno cvijeće. Sva priroda je počela oživlja- 
vati. Trava je počela zelenjeti, ptice su veselije pjevale, šuma se počela 
smiješiti svojim prvim zelenim pupoljcima. Dugi zimski san nestajao 
je iz dana u dan, a život je sve više uzimao maha. 

Taj novi dah mirisnog proljeća u Ružici je pobudio nemir, novu 
tugu i novu snagu punu životne vjere. Nju je sve više proganjala misao 
kako pomoći oci, ali sva razmišljanja i svi pokušaji da nađe neko 
pravo rješenje bili su neostvarivi. Kako je bivalo sve toplije, ona bi 
sve češće znala otići u šumu i tako usamljena satima plakala i raz- 
mišljala. 

Ugljenar i njegova žena bespomoćno su i sami tražili bilo kakvo 
zešenje. Uza to mislili su, možda će Ružica kasnije malo zaboraviti 
i umiriti se. Samo te njihove misli su ostajale iz dana u dan sve prozir- 
nije jer je Ružica bila sve nesretnija i neveselija. Znajući da Ružica 
voli raditi u vrtu, ugljenar i njegova žena odvoje jedan dio vrta i dadu 
joj da ona to obrađuje i sadi po svojoj volji. Ružica je tu njihovu 
jju rado prihvatila. Miško joj jednog dana, vraćajući se kući od 
ljane, donese psića i pokloni njoj. Drugog dana na potočiću uhvati 
nekoliko riba te joj dade da ona pripremi ručak za sve njih. 

Okićeno proljeće cvijećem uz proljetne poslove prolazilo je veoma 
brzo. Tako je uskoro došlo ljeto. Ugljenar Miško i dalje je nastojao 
da Ružicu uvijek nečim obraduje. Jednom je ulovio malo lane i 
pokloni ga Ružici. Drugi puta nađe dvije male grlice i dade joj. Nje- 
gova žena bi joj dala platna da sama šije sebi haljine ili vune da sama 
nešto isplete. Stana bi je učila raditi što ne bi znala Ružica, a Ružica 
bi opet pokazivala Stani što ona ne bi znala. Ali sve to Ružicu nije 
moglo odvratiti od tuge za ocem.Šetnje i razgledavanje raznog cvijeća 
u vrtu, za nju je bila samo prirodna ljepota koja ju je na trenutak 
mogla odvratiti od njenih misli. Jedino promatranje malenih riba 
u potočiću nešto ju je više moglo obradovati od svega ostaloga. 
Čak kad bi brala rumene jagode ili razno poljsko cvijeće nije je moglo 
odvratiti od tužne: stvarnosti koja ju je okruživala. Sva ta ljepota, 
dobrota, radost i veselje nju nije moglo odvojiti od tamnice u kojoj 
je bio njen otac. 

Ponekad bi se izgubila sama u šumi sjedeći negdje, tugujući i 
tražeći rješenje da oca nekako oslobodi. Konačno ugljenar i njegova 
žena uvjere se da ona ne može zaboraviti tešku sudbinu u kojoj se 
nalazi njen otac i uvide da je ona iz dana u dan sve tužnija i nezado- 
Voljnija kod njih. 

Jedne nedjelje sjedeći njih četvero za stolom kod objeda, kao i 
Obično, počeli su razgovarati kako bi i na koji način oslobodili dobrog 
kneza iz tamnice. Pošto su završili s objedom, na stolu je ostalo dosta 
dobro pripremljenih gljiva mlječnica, koje je ugljenar dobro razlikovao 
i dobro odabrao, berući ih. Tako da se nikada nije moglo dogoditi da 
bi uz jestive gljive ubrao i otrovne. A često su ih pripremali jer su ih 
Svi rado jeli. 

— Jedite, samo jedite — reče on — mi ih rado jedemo, ali ih 
Plemenita gospoda još radije jedu nego mi. Znam kako sam uvijek 
donosio u vaš grad razne gljive i kako su ih svi objeručke primali. 

O tako je i jelengradski ugljenar često puta slao u Jelengrad po 

svojoj kćeri. Ta djevojčica svidje se vrataru, pa je on uzme u službu 
ali njegova žena je poznata po nezahvalnosti i zlobi te je jednom 
potjera. Zbog toga taj ugljenar nikada više nije htio slati u Jelengraq 
gljive pa da su ih plaćali i suhim zlatom. : 

Ovo što je ugljenar na kraju izrekao, to je toliko djelovalo na 
Ružicu da je veselo skočila iza stola i poviče; 

— Sjetila sam se! Ovako će biti! Ja ću se obući kao ugljenarova 
kći! Pa ću nositi u Jelengrad gljive na prodaju i nastojat ću da me 
vratarica primi u službu. A ako me primi u službu, možda ću uspjeti 
vidjeti oca i ne samo vidjeti, već ću nastojati da ga nekako oslobodim, 


Slušajući je, ugljenar nezadovoljno zaklima glavom i reče joj: 
— Nećete vi, draga gospodična, u tome uspjeti. Vas će lako pre. 
poznati vaš ponos i vaše lice će vas odmah izdati. 


— Došao je moj dan i nitko me neće zaustaviti, uspjet ću i moram 
uspjeti. Ako samo uspijem postati služavka, izdržat ću, pa makar na 
meni drva presijecali umjesto na panju, ali neću popustiti do zadnjeg 
daha. 

Ružica to reče nešto od radosti što je pronašla put kojim će poći, 
a nešto u gorčini koja joj projuri žilama. Pa zatim istrči iz kuhinje 
kroz vrata, te se za nekoliko trenutaka vrati obučena kao kći ugljenara. 
Svoju odjeću je zamijenila Staninom. Ta Stanina haljina bila je bijela 
i čista nakićena i prepletena crvenim i plavim.pamukom koja je na njoj 
tako lijepo i dobro stajala kao da je za nju sašivena. 

Ugljenarka i Stana, kad je ugledaše, od srce se obraduju, gdje joj 
tako lijepo pristaje ta haljina koja je namijenjena za ugljenarovu kćer, 
ane za kneževu. 

— Zaista vam ta haljina tako dobro stoji kao da ste rođeni u njoj, 
ali to vaše lijepo i bijelo lice i bijele i nježne ruke nikako se neće složiti 
za vaš naum — reče ugljenarka — i tako nećete moći postići ono za 
što ste se odlučili i što ste vidjeli kao da je sve uspjelo. Vaše lice i ruke 
ne slažu se s ovom haljinom. Saznat će se da niste ono što hoćete da 
budete. 

Ružica sasluša dobru Jelu i pogleda sad jednu ruku pa drugu i 
zaplače. 

— Unakazit ću si i lice i ruke! — ogorčeno kaže Ružica — ili ću 
i ruke i lice ispržiti na vatri. 

Kad je Miško čuo ove riječi, toliko odvažnosti i toliko samo- 
odricanja, vjerujući da bi to ona za svoga oca učinila, tužno se zamisli. 

_ Ima tome lijeka boljega — dosjeti se Miško. — Draga Ružice, kad 
ste se ozbiljno odlučili za tako težak put, budite dobri, pa razmislite 
o svemu, a ja znam za jednu biljnu mast koju moram pripremiti da 
vas s njom pokušam preobraziti. 

Od tog dana Miško je neumorno prikupljao neke trave i pripre- 
mao mast. Iako nije bio sasvim siguran kako se to radi jer je on jed- 
nom samo čuo od nekoga da se to može i kako se to radi. Nakon 
nekoliko dana Miško je završio sa svojom tvorevinom koja se mogla 
po potrebi namazati i tako oprati. Zatim je dade Ružici i ona se 
odmah namaže. Iznenađenje je bilo za sve njih veliko jer je on tako 
uspio da su Jela i Stana skoro u isti mah uskliknule: 

— Sad možete poći i nitko vas živ neće prepoznati! 

Ugljenarka i njena kći radosno su počele pljeskati zbog tog 
uspjeha. Lice Ružice je postalo pjegavo. 

Radosna Ružica kaže im da će odmah idućeg dana krenuti na put. 

— Pokušajte — zamišljeno će Miško. — Ja ću vam nabrati lijepih 
gljiva a imamo i suhih vrganja. Stana će vas otpratiti do onog raskršća 
na brijegu sa tri velike lipe. Odonud se dobro vidi Jelengrad. Stana 
će vam pokazati pravi put kojim ćete ići i tako nećete lutati po šumi, 
već vas taj put sam bude odveo do grada. A ti Stano ćeš čekati Ružicu 
dok se ne vrati na tom mjestu. 

Sutradan u cik zore Ružica je ustala i počela se spremati za put. 
Zbog nje su i ostali ukućani ustali rano kako bi je svi zajedno ispratili 
na put. Miško i njegova žena još jednom su joj dali savjete o ponašanju 
i ponovili one što su joj ranije ispričali. Kad je došlo vrijeme za pola- 
zak, reče joj Miško: 

— Lijepo je to i dobro što činite, drago dijete, ali za vas je sada 
Oprez sva mudrost. Vi krećete na put posipan samim trnjem. Bit ću 
sretan, tako i moja žena i kći, ako to trnje što će vam ostati u taba- 
nima budu drugi vadili. Neka vam svakog časa bude na umu da ste 
siromašna djevojka koja zna samo raditi i slušati i ništa više. Bio bih 
nesretan do kraja života, kad bih doživio da vas ti nemilosrdni ljudi 
Prepoznaju i natjeraju na beskrajni glogovi put za cio vaš život. 

Miško ih otprati nekoliko koraka i vrati se kući, a njegova žena 
pošla je nešto dalje i nabrala Ružici rukovjet poljskog cvijeća pa se 
i Ona vrati kući. Ružica je pošla dalje s punom košaricom gljiva, a 
Stana sa košaricom u kojoj su ponijele nešto hrane. 

POGLAVLJE DESETO 


RUŽICA TRAŽI KOD SVEVLADA SLUŽBU 


Dvije mlade djevojke kroz neko vrijeme se nađu na kraju šume, 
pa ih put vrati na jedno brdo na samo raskršće. Ružici se, pogledajući 
visoke Jelengradske kule, probode srce, a neki trnci joj projure cijelim 
tijelom, da joj skoro noge klecnuše. A glavom joj pojuriše brojne misli. 

»Tamo mi negdje čami otac na dnu tamnice! Što sada radi? 
Da ga nije, možda, već tuga i nevolja satrla? Da li je uopće živ i dali 
će me sreća poslužiti da do njega dođem? Hoću li imati sreće da 
dobijem službu tamo gdje idem?" Oprosti se sa Stanom i pođe svojim 
putem. Stana, gledajući je tako zamišljenu poželi joj sreću pa je ostane 
čekati. 

Ružica se žurila krivudavim šumskim putem prema Jelengradu 
tako da nije osjetila težinu košare s gljivama, a i za cvijeće je zaboravila 
da ga drži u ruci. Uskoro, uspinjući se uz brežuljak nađe se na samom 
vrhu brda, gdje uđe na otvorena gradska vrata. Odmah u dvorištu 
opazi kneza Svevlada u zlatom i srebrom izvezenom odijelu kako 
sjedi na ponosnom vrancu, a kraj njega također na konjima dosta 
uvažene gospode koja je čekala na kneževu zapovijed. Ružici je odmah 
bilo jasno da odlaze u lov. Njoj zadrhtaše noge videći kako se kleti 
neprijatelj njenog oca ponosno širi i kočoperi. Osjetivši slabinu u 
nogama, morala je sjesti na kamenu klupu, koja se nalazila pokraj 
nje, jer inače bi se srušila zbog slabine što je obuze. 

Tog časa zatrubili su lovački rogovi, četa je krenula i prolazila 
kraj nje. Ružica ustane sa klupe, ali oholi knez se ni okom ne osvrne 
na prestrašenu djevojku, već je žurio sa svojom družinom prema polju 
u pravcu šume. A ona opet sjedne na kamenu klupu, gdje je obuze 
tuga i neopisivi strah zatreperi srcem. Malo je sjedila da se pribere 
i da smisli kako dalje. Tako odluči da je najbolje čekati na: klupi 
sve dok je netko ne pozove. Sjedila je tako dugo i neprimjetno se 
osvrtala na sve strane, ali nju nitko da primijeti. Prošlo je dosta vre- 

mena kad je počnu iz blizine promatrati dvoje djece, jedna mala 
djevojčica i dječak. Ružica im se nasmije, pozdravi ih i prstom pozove 
da priđu njoj. Kad joj priđu ona ih pita kako se zovu, a djeca joj 
veselo kažu svoje ime i prezime. Djeca su odmah uvidjela njenu 
dobrodušnost, pa se počnu umiljavati oko nje. Mali Srećko prišulja 
se košari koja je stajala kraj nje i pogleda što se to krije ispod pokri- 
vača, a mala Anica pruži ruku za plavim i ćrvenim cvijećem što ga je 
Ružica zadjenula u njedra. Ružica skine cvijeće i pruži ga djevojčici, 
a iz košare izvadi dvije rane kruške, pa dade svakom po jednu što joj 
je za put dala dobra ugljenarica. Tako se ona brzo upozna sa tom 
djecom i sprijatelji s njima kao da su odavno stari prijatelji i znanci. 

Ta djeca bila su vratareva koji je to gledao na mali prozorčić 
što je bio načinjen da bi mogao vidjeti tko dolazi, a tko izlazi iz grada. 
Njemu se taj razgovor i igra sa njegovom djecom veoma svidjela. 
Slušao je njen čisti izgovor i umiljati glas, a najviše ga je osvajalo 
prijizno i plemenito držanje te. prijazne seoske djevojke u prostoj, 
ali čistoj odjeći. ,,Od svih djevojčica koliko sam ih vidio za svoga 
života do sada nisam čestitijeg i ljepšeg ponašanja neke seoske dje- 
vojke uočio" — kaže on sam sebi. Potom je pozove u sobu i upita 
što ima za prodaju. Ružica otkrije košaru i pokaže mu gljive. 

— Pašto tražiš ti za te gljive — upita je on. 

— Što mi drage volje dadete — odvrati mu ona — a nadam se da 
siroti djevojci nećete premalo dati. 

— E, ovo si lijepo i pametno rekla — reče vratar. — Sačekaj malo 
ovdje, a ja ću sam gljive odnijeti u gradsku kuhinju i nastojati da ti 
ne bude krivo. Već ih odavno nitko nije donio na prodaju pa zato ti 
mogu jamčiti da će ti ih dobro platiti — uzme košaru i ode. 

Malo zatim u sobu uđe vratarica sa juhom u zdjeli. 

— Kako si ti ovamo došla, nepristojni gade? Tko si i odakle si? 
Kako si se usudila samo ovako ući u sobu, a da se nikome ne javiš? 
Da mi se odmah nosiš ili ću ti baciti ovu zdjelu u glavu, još ću i psa 
nahuškati na tebe. Djeca počeše žalosno moliti majku, pokazujući 
Joj cvijeće i kruške što su dobila od Ružice. Na to se vrati vratar sa 
košarom u ruci i novcem. 

 — Daj prestani — kaže vratar — nemoj se toliko ljutiti bez razloga. 
Djevojka je poštena i dobra. Ja sam već mislio da bi, možda, htjela kod 
Nas služiti jer ionako trebamo služavku, ali ako ti odmah u početku 
budeš takva, tko će ostati kod tebe. Ona nije sama ušla u sobu već sam 
Je ja lično doveo u sobu. 

— E, ako je tako — odvrati vratarica — neka ostane, a ti djevojče 
nemoj mi zamjeriti što sam se malo razljutila jer je to naša dužnost da 
na strane ljude dobro pazimo. 

— Vi ste imali pravo — odobri Ružica vratarici — jer niste znali 
da me je vaš suprug doveo unutra. A ja sam pogriješila, što sam u tuđoj 
sobi ostala sama. Ja cijenim vašu revnost u ispunjenju dužnosti i 
molim vas za oproštenje. — Te Ružičine riječi joj se svidješe jer za nju 
je to bilo dosta kad bi ona bila u pravu pa bi tada bilo sve dobro. 

— Kad si ti s mojom djecom svoje kruške dijelila — reče vratarica 
— danas ćeš s nama objedovati. Dođi i sjedi na ovaj stolac, pa jedi. 

Ružica prihvati ponudu sa zahvalnošću i sjedne za sto. Ono se 
dvoje djece toliko zabavljalo oko nje da je jedva žlicu k ustima prino- 
sila. Ipak, to nju nije smetalo, nego je njima ljubezno i vedro odgova. 
rala na sva pitanja, a to je njihovu majku neobično veselilo. Poslije 
objeda Ružica zahvali uzimajući praznu košaru da pođe, ali se oboje 
djece objese na nju vičući: 

— Ostani ovdje, ostani ovdje! 

— Da i meni bi bilo drago da ostaneš ovdje — doda vratarica. — Ne 
bi li ti htjela ostati kod nas u službi. 

— Oh, ja bih rado ostala kod vas — odvrati Ružica, kao iznena- 
deno — pa, ja bih vam sigurno vjerno i pošteno služila. 

— Dakle, dobro! — reče vratarica. — Idi najprije kući i kaži 
svojim ukućanima pa ako se i oni slože, možeš u subotu doći nastupiti 
na službu. Vratarica joj kaže visinu plaće, metnuvši joj komad bijela 
kruha i suhog mesa u košaru, te reče: — Odnesi to svojim ukućanima 
pa mi se sretno vrati kući i pozdravi svoje roditelje. — Ove riječi su 
Ružici zavezale grlo da nije mogla progovoriti ni riječi već se šutke 
okrene mašući djeci. 

Kad je Ružica okrenula leđa Jelengradu, veselo požuri prema 
šumi. Mislila je da su se njene noge pretvorile u krila koliko se lagana 
osjećala. Njena radost i želja pretvoriše se u tu lakoću sa kojom je 
htjela u nekoliko koraka stići do Stane, a zatim do njene kuće kako 
bi što prije svima ispričala o svom tako dobrom uspjehu. 

Ubrzo se našla nedaleko triju lipa gdje ju je čekala Stana. Izdaleka 
pogleda prema njima, ali Stanu nije mogla ugledati i uplaši se da je 
nije ostavila ili da joj se štogod dogodilo. Ali kad je prišla malo bliže, 
primijeti je Stana koja je sjedila malo dalje u hladu od lipa nešto 
vezući pod lijeskom, pa ustane i potrči prema Ružici. I Ružica nju 
tada ugleda pa joj i sama veselo potrči u susret. Trčeći tako jedna 
drugoj izdaleka rašire ruke sve do susreta kad se radosno zagrle. 

_ Oh, draga Ružice, baš sam sretna što ste ponovo ovdje — kaže 
tana. — Vi ste sigurno već umorni i gladni. Hodite i sjedite eno tamo 
Ž pod onom lijeskom, gdje mi je košara, pa se okrijepite s malo Kmiha 
i sira. Molim vas pričajte mi što je bilo i kako ste prošli. Da li će biti 
sreće. Ružica pođe tamo kamo Stana predloži. 

_ Draga moja brižna i dobra Stano, ti si mene sa jelom čekala, 
a nisi ništa ni okusila. Baš mi je žao što se ničega ni dotakla nisi. Sada 
odmah jedi usput, ovdje ne možemo dugo ostati jer, evo, već se počelo 
smračivati, a idući ćemo razgovarati. Stana se složi s njome, pa pođu. 

— E pa dobro, neka bude kako vi želite. 

Tako one odmah pođu. No, kako ih nije bilo: dugo i bilo je 
dosta kasno uveče, u susret im dođe daleko u šumu vili i brižni 
ugljenar sa svojom ženom. 

Susret je bio srdačan kao da se nisu vidjeli tko zna kako dugo. 
Prije susreta ugljenar veselo pokaže ženi prema Stani i Ružici, videći 
pri mjesečini kako im suknjice poskakuju lijevo-desno. - 

— Pa gdje ste tako dugo? — upita brižna Stanina majka. — Zar 
niste mogle ranije doći? 

— Jasam se dugo zadržala u gradu — kaže Ružica. 

— Ajeste li barem uspjeli? — upita Miško. 

— Uspjela sam za sada — veselo odgovori Ružica. 

Potom im ona ispriča sve potanko kako se sve tamo zbivalo i na 
koji način su je prihvatili. Njeni domaćini, toliko su bili veseli da su 
od radosti skoro svi zapjevali, što joj je tako dobro pošlo, čak bolje 
nego su očekivali. Ali ujedno ih ražalosti pomisao što će ubrzo ostati 
bez tog milog i dragog gosta. : 

Došli su na brdo, a otuda su se počeli spuštati u svoju dragu 
dolinu. Tu su stali i gledali divan prizor, kako mjesec svoje srebrene 
trake baca na osamljenu ugljenarovu kućicu, kao da je ne samo kućicu, 
Već i cijelu dolinicu želio usred tame, odjevene crnom koprenom, 
OSvijetliti. Očarani tim lijepim prizorom, došli su kući prije nego su 
mislili. Jela je odmah donijela na stol kruha i mlijeka, a Miško je 
iSpitavao Ružicu što je sve vidjela, jer je on dobro poznavao Jelengrad 
i htio je štošta doznati o njemu. Dosta dugo su razgovarali o Jelen- 
gradu, a onda pođu spavati. Prije spavanja Ružica se zahvali svojim 
domaćinima što su joj za početak njenog nastojanja toliko svesrdno 
pomagali. 

POGLAVLJE JEDANAESTO 


RUŽICA U SLUŽBI 


Došla je i subota kada se Ružica morala oprostiti od svojih više 
nego dobrih domaćina. Njen odlazak nije ni malo bio lak ni za koga 
od njih. Kako za nju, tako i za ugljenarovu obitelj, ta subota bila je 
žalostan dan. Teškim srcem i teškim koracima krenula je iz njihove 
kuće. Gledala je ona kako napušta tih, miran i udoban stan koji mora 
zamijeniti za neki novi u bučnom gradu svoga zakletoga dušmanina, 
na kojeg bi se pri svakoj pomisli zgrozila i rasplakala. Znala je dobro 
da odlazi u službu tamo gdje je čeka mnogo muka i bezbroj teškoća, 
Ali? E, taj ali, u kojem se sastojala sva ljubav prema ocu bila je jača 
nego sve prepreke i muke koje je očekuju. A da te istinske ljubavi 
nije bilo prema ocu, nikada se ne bi usudila poći na takav mučan i 
opasan put. 

Vjerni i pošteni Miško sprovede je sa suprugom čak do tri lipe, 
gdje joj suznim očima zažele svaku sreću i oproste se od nje. A Stana, 
pomažući joj nositi njene stvari, dopratila ju je pravo u Jelengrad. 

Vratarica ih primi veoma prijazno kao da su joj došle dobro 
znane gošće koje nije dugo vidjela. 

— Baš je lijepo i pošteno od tebe — pohvali ona Ružicu -- da si 
održala riječ. A tko ti je ovo djevojče? — odmah upita. 

Ružica nije predvidjela ovakvo pitanje pa ju je to moglo puno 
stajati. Sva sreća što je u tom trenutku stajala iza Stane pa gazdarica 
nije primijetila njenu zbunjenost. 

— Ovo je moja sestra! — ipak se snašla Ružica nasmiješeći se Stani. 

— Baš mi je drago, što je i ona došla, pa će nešto ponijeti na dar 
vašim dragim roditeljima. Vi samo sjedite ovdje! Sad ću ja odmah. 

Kad se vratila vratarica, Ružica otkrije svoju košaru i iz nje 
izvadi tri klupka fino ispredene vune i pokloni joj. Ta Ružičina pažnja 
još je više smekšala srce vratarice. 

— Pai tvoji domari znaju — reče ona na to — kako se živi na 
ovom svijetu. Dopada mi se ova njihova pažnja. Evo, ovo ti ponesi 
svojima — kaže vratarica pružajući neki svežanj Stani. 

Stana se lijepo zahvali, a Ružica upita gdje su djeca, vadeći iz 
košare nekoliko krušaka i lješnjaka za njih. Vratarica pozove djecu, 
koja izvana dotrče ravno u zagrljaj Ružici. 

— Mislim da ćemo se dobro slagati — kaže vratarica zadovoljno. 

Vratarica im pripremi dobar ručak, a poslije ručka plačući se 
rastane Stana od Ružice. 

— Dajte, ne plačite toliko — poče ih tješiti vratarica. — Ti nas 
možeš posjetiti kad god budeš imala vremena. Kad god dođeš, dobro 
ćeš nam doći, pa ako nam doneseš gljiva, kad ih bude, bit ćeš nam 
još draža. 

Stana joj obeća da će ih donijeti kad god ih bude, pa još jednom 
zagrli Ružicu i izađe iz grada suznih očiju. Dobroj se Ružici činilo da 
je ostala sama samcata na cijelom svijetu ostavljenoj od svojih dobro- 
činitelja. 

Odmah nakon Staninog odlaska vratarica sjedne u veliki naslonjač 
podalje od stola i pozove Ružicu. 


— Primakni se bliže i slušaj što ću ti sve reći! Ja jako dobro 
znam — započe ona — da si i ti već čula dosta o meni. Sigurno si 
doznala da se za svaku malenkost razljutim kao ljuta guja i da je kod 
mene teško u službi ustrajati. Vjerujem da znaš i to da sam u pet 
godina promijenila skoro dvadesetak služavki. To se već razglasilo 
preko devet kneževina. Ali kakve su te djevojke bile i kakvih su 
ođumih mana imale, na to nitko nije pomislio niti je tko mislio. 
Zato, da možeš valjano suditi, kazat ću ti o svakoj ponešto, pa ćeš 
Vidjeti tko li je vjera, a tko nevjera, ili tko je tko i kakav je tko. I još 
nešto, sve ovo što ću ti ispričati nije izmišljena priča, jer ne želim 
da te lažem niti imam potrebe za to. 

Ovako, prvoj je bilo ime Magda. Aha, nisam ti trebala njeno 
ime izustiti, jer ne želim nikoga poimence ozloglasiti kao što su oni 
Mene, ali neka... Ona ti je bila tako tvrdoglava da nije mogla biti 
Bora, Napomenut ću ti samo jednu priliku u kojoj je pokazala tu svoju 
tvrdoglavost. Čut ćeš! A poslije se čuvaj takve mane. Magda je htjela 
Sve bolje znati nego ja, uvijek je ona morala biti u pravu, a nikada u 

ivu, Jednom sam joj zapovjedila da ispeče pogaču, a ona ti je izgori 
tako da je više naličila veliku ugljenu nego li kolaču, pa ipak se nije 
Stidjela meni u obraz reći kako je pogača lijepo ispečena. Čak da 

je toliko dobra da ne može bolja biti. Uza sve ostalo mene je to 
toliko naljutilo pa sam je potjerala. 


Drugoj opet ništa nije bilo po volji. Na sve je mrmljala i svemu 
je neprestano prigovarala. Tako je uvijek bila namrgođena kao da će 
joj se iz čela prolomiti oblak i udariti kiša. Sad nije bila zadovoljna 
hranom, sad plaćom, pa sad s ovim pa s onim. Tko da se s takvim 
stvorom složi? Dakle, rekla sam joj: — Barice pođi si naći takvo 
mjesto, gdje ćeš imati plaću kakvu želiš i gdje će ti biti sve po volji, 
a da ništa ne budeš morala raditi, 

Treća je bila tako lijena i toliko nepokretna, kako kaže ona 
uzrečica, mogla bi se po smrt poslati. 

Ili, kad bih joj dala da nešto uradi, nisam mogla dočekati da završi 
taj posao, jer dok je ona prala jednu stranu lonca, na drugoj bi mogla 
repa proklijati. Bila je prelijena i kad bi metlu ostavila pred vratima, 
ne bi je pospremila već bi preko nje cijelog dana prelazila, sve dotle 
dok je ja sama nisam podigla. Svako jutro bih je budila po deset puta. 
Koliko je bila tvrda sna, toliko je bila lijena da ustane. Valjda bi ostala 
u krevetu dan i noć samo da se ne mora oblačiti i raditi. Nisam više 
mogla pred svojim očima gledati tako lijenog stvora. Kad mi je doja- 
dilo, kažem joj: — Idi s milim bogom, ili ako ne možeš od lijenosti da 
ideš, ja ću te na tačkama odvesti. : 

Pred četvrtom morala sam zatvarati; vrhnje, meso, slaninu i sve 
drugo = jelo. Ona je samo jela i gdje bih god što ostavila, svagdje bi 
ona nanjušila i pojela. Tako je bila lakoma! Tog proljeća jednom 
pođem s mojim mužem u polje, ali se okrenem srećom prema kući i 
opazim kako iz moga dimnjaka suklja crni dim kao oblak. Vratim se 
odmah kući i pogledam u kuhinju, gdje imam što i vidjeti. Tu ti kraj 
ognjišta sjela lijepa Dora pekući svježu krmetinu. Možeš si zamisliti 
kako sam se razljutila na takvu nevjeru i odmah joj zapovjedim da mi 
se tornja iz kuće. 

Peta bijaše tako neuredna i nečista da bi čistoća i urednost od 
nje bježala na sve strane, dok ju je prljavština toliko voljela i družila 
se s njom kao ni s kim drugim, Nedjeljnim danima i ostalim prazni- 
cima bi se okitila i nakinđurila kao novogodišnja jelka s raznim bezveZ- 
nim nakitima, a na nogama, rukama i vratu nečistoća bi kolo igrala. 
Što da ti kažem? Izgledala je kao paunov rep. A djelatnim danom 
bila bi tako zamazana, poderana i neočešljana da je nadmašila i naj- 
zamazaniju ciganku. Kad bi je netko takvu mjesto plašila u žito 
stavio, ne bi žito zaista vrapci dotaknuli, čak se ne bi usudili prići 


80 


niti susjedovom žitu. Tu zamazanku i prljavku sam knez je otjerao 


s jer ne htjede da mu takvo strašilo na samom ulazu prolaznike plaši. 


Poslije te imala sam jednu koja niti je što znala niti je što mislila, 
a niti je na što pazila. Nikad ta ne bi ništa uradila, a da joj nisam 
pokazala što treba raditi. I to nije bilo dosta, već bih joj za svaki 
posao morala reći po deset puta da ga uradi. Lonaca, zdjela i ostalog 
posuđa razbila je više nego ja u pet godina. Sve žlice i vilice bi s 
napojem svaki dan izlila pred svinje, pa kad bismo išli k objedu, ona je 
prije morala ispred svinja pokupiti žlice i vilice. Njena nemarnost i 
neodgovornost me natjera da i ja nju potjeram bez traga. 

Sedma je bila puna riječi kao što je šipak pun koštica. Svaka 
riječ, koja bi se progovorila u kući, po njoj je odmah došla do naših 
susjeda čime je izazvala brojne svađe među nama. Uza sve to nije 
bila nikakav radnik, niti je znala bilo što skuhati... 

— Din-don, din-don — neko zazvoni na vratima. — Pričekaj malo, 
moram otvoriti, ali sutra je ionako nedjelja pa ćemo nastaviti razgovor. 
Ružice! Zapamti sve ove mane i čuvaj ih se, onda ćemo, vjeruj mi u 
miru i slozi živjeti. 

Ružica je sve odobravala svojoj gospodarici, iako je znala da je 
ona svakoj služavki ponešto više prišila nego što je bilo. Zato joj kaže: 

— Ako je svaka djevojka imala samo deseti dio mana što ih 
Tekoste, zaslužuje prekor, jer vrijedna, uredna i čestita gospodarica 
ne može nikako biti zadovoljna s njima. Gledat ću kloniti se svih 
Sličnih pogrešaka i mana i nastojat ću da budem dobra koliko mi 
moje mogućnosti i sposobnosti budu dozvoljavale. 

I zaista, Ružica je veoma vješto zaobilazila sve nabrojane mane. 
A to je mogla zahvaliti svojoj plemenitoj pokojnoj majci, koja ju je 
Naučila radu i poslušnosti. Dobro joj je došao i gospodaričin razgovor 
0 svim pogrdama i manama. Ona bi ispunila svaku i najmanju dužnost 
koliko zbog drugih, toliko i zbog sebe da bi zadržala službu, kako bi 
nekako mogla pomoći svom ocu. Činila je sve s veseljem i tolikom 
točnošću da je nikad nije trebalo za nešto opominjati, niti je koriti. 
Uvijek bi svaki posao uradila prije nego bi njena gospodarica mogla 
POvjerovati. Od tada u vratarevom stanu zavladali su red i čistoća 
kao nikad prije. Nikad nije potajno uzela da nešto pojede jer se stidjela 
Vratarice, a i sama sebe. Ono o čemu bi se govorilo u kući, kao da 
> govorilo zidovima, od nje nikad nitko nije čuo ni riječi. Uvijek 
je bila zadovoljna i vesela. Toliko je bila razborita i kad bi nešto 

Vila, uvijek bi molila da joj se oprosti. A kad bi se dogodilo da je 

nedužnu okrive, ona bi šuteći. svojim blagim pogledom nastojala 
gospodaričin gnjev ublažiti. Zahvaljujući Ružičinoj mudrosti i takvim 
postupcima mnogo dana bi prošlo bez krike i vike, čemu se vratar 
veoma čudio. ' ' 

No, uza sve to ona je pretrpjela i prepatila bezbroj neugodnosti, 
Morala je, naime, uza svaki posao prionuti, pa koliko on bio prljav i 
težak. Trebalo je rano ustati, vatru ložiti, vođu i drva donositi i koješta 
drugo raditi. Budući da nije ona ovakvim i sličnim poslovima navikla, 
obavljala bi ih više put uz svu svoju dobru volju malo i nespretno, 
zbog čega bi je gospodarica znala dozlaboga grditi i psovati. : 

Uvečer, koliko god bi bila umorna od silnih poslova, ne bi odmah 
išla spavati. Pošto bi obukla spavačicu, još bi neko vrijeme u mraku 
i samoći ostala razmišljati o svom teškom položaju i još težem njenog 
oca. Gledala bi kroz jedan prozorčić u mrak i pratila sva osvjetljena 
mjesta, vjerujući da će negdje ugledati tamnicu u kojoj se nalazi njen 
otac. Ali svi njeni napori ostali su uzaludni. 

POGLAVLJE DVANAESTO 


RUŽICA DOLAZI OCU U ZATVOR 


Puno jadovitih dana Ružica je provela u službi, ali nikako da 
uhvati priliku i pronađe put da posjeti oca. Upravo za nju je sve više 
bio teret i osvajala ju je tuga što je tu tako blizu njega, ali nikako 
da mu se približi. Kako je već prošlo dosta vremena, jednom joj 
zasija mala iskrica nade, doznajući da je vratar ujedno i tamničar. 
Zato ga poče svakodnevno pomalo ispitivati o tamničarima kako 
bi doznala da li joj je otac još živ. : 

Od tada bi često molila vratara da joj pokaže zatočenike. Pa ni 
to joj nije polazilo za rukom, jer bi joj on uvijek stresajući glavom 
govorio: 

— Mani se te znatiželje! 

Često je gledala i oči bi joj se orosile, kad bi vidjela tanku očevu 
hranu od suhoparne juhe uz nešto crnog kruha i hladne vode. Zato 
bi više puta uzdahnula i porazgovarala sama sa sobom. 

— Ah! ja doista mnogo trpim, ali što je to prema onome što moj 
Otac pati. Nije ovo ništa što ja trpim prema toj beskonačnoj nevolji, 
tuzi, gladi i patnji. Jao! Kolike su to užasne muke što mi otac trpi! 
A ja da tražim udobnost, to neću nikako. Od sada ću se sukobiti 
Veselo i svim srcem sa svim teškoćama, pa da su još veće nego očeve! 

Jedne večeri, kad je već juha stajala pripremljena za tamničare 
u zemljanim posudama, progovori vratar: 

— Hajde, Ružo, sa mnom da razgledaš tamnicu, pa da možeš 
Od sada nositi zatočenicima hranu. Ja moram otići po poslu svoga 
BOSpodara, a mojoj se ženi to neće raditi. 

On uzme dasku na kojoj je bila složena večera u jednu ruku, a 
drugom prihvati ključeve i pođe dugim i tamnim hodnikom. Ružica 
je bila opojena nadom da će vidjeti oca, ali je ipak obuze neki strah. 


sve je bila uskolebana i uzbuđeno je slijedila vratara tamnim hodni- 


Om. Zatim pri kraju hodnika se sabere i donese čvrstu odluku da se 


83 


> 


ne smije ni slučajno odati ocu kako ne bi pobudila nikakvu sumnju 
u vrataru. Znala je ona kad bi to vratar osjetio, da bi za nju bila 
izgubljena svaka nada i da nikada ne bi ostvarila svoju namjeru. 

Kad su došli na kraj hodnika, zaustavi se vratar kod malenih 
i teških zaključanih vrata i poče ih otvarati. Čim ih otvori, pogleda 
Ružica unutra drščući cijelim tijelom, gdje opazi čovjeka mrka pog. 
leda, zapuštenih vlasi i brade. Potom reče vratar Ružici: 

— Ovaj bijaše vojnik kojega je nepošten život, kartanje i pijanstvo 
dovelo do ubojstva. 

Znaš, ne bih nikad s njim dijelio nagradu i plaću koja ga čeka, 
Metnuvši mu čorbu unutra, opet zatvori vrata. 

Prišli su drugim vratima koje vratar otvori. U tom ledenom i 
mračnom zatvoru Ružica ugleda žensku poput mrtvaca blijedu, 
okovanu teškim okovima, raspletene kose, suha lica i upalih očiju 
iz kojih je sijevao jad, mržnja i zloba. Ružica je pogleda i pomisli, 
kakva li užasna pogleda? On i toj ženi ostavi hranu, zatvori je i kaže 
Ružici: 

— Ova žena bila je lijepa za rane mladosti, kao sam anđeo, pa 
kako kažu, svoje je djevičanstvo prodala đavlu i zatvoriše je ovdje 
zbog čedomorstva. A ako se to dokaže, morat će se preseliti u pakleno 
carstvo. Povremeno je uhvati takav gnjev i mržnja da bi bila u stanju 
uništiti svakoga do koga bi došla. — Zato pazi kad joj donosiš jelo, 
jer bi te mogla unesrećiti. Čuvaj se je kao žive vatre! 


Otvarajući treća vrata, vratar je najprije šutio, a zatim zadovoljno 
reče Ružici: 

— E, kod ovoga smijemo ući bez straha i brige da će nam bilo 
što učiniti. Ovdje iza ovih željeznih vrata, nalazi se čovjek plemenita 
srca i dobre ćudi, a zove se knez Milovuk Garićki. 

Kad otvori vrata nesretna Ružica skoro nije mogla prepoznati 
oca kako je bio suha lica obrasla u dugu bradu i dugu kosu. Tako je 
promijenio obličje, da kad bi ga negdje srela, prestrašila bi ga se. 
Odjeća mu je bila tako iznošena da se nije znalo od kakvog je sukna. 
Sjedio je na teškom kamenom sjedalu, kraj velikog kamenog stola za 
koji je bio prikovan dugim lancem tako da je mogao šetati cijelom 
tamnicom. Na velikom stolu, isklesanom od kamena, stajao je vrč S 
vodom i pokraj njega nešto isušena kruha. Čim mu se primakne vratar, 
dobri knez mu pruži svoju oslabljenu desnicu, dok je na lijevu ruku 
oslonivši se na stol, naslonio glavu. Pokraj stola imao je staru O 
crvi rastočenu postelju sa nešto stare slame, koja je bila pokriven3 

nekakvom tkaninom od proste vune. Ta tamnica više je bila sličila 
životinjskom brlogu, negoli ljudskom prebivalištu. Bila je jedino 
dosta prostrana jer je bila namijenjena uhvaćenim knezovima. Zidovi 
i strop bili su crni i zeleni od starosti i pljesnivoće. Samo jedan jedin- 
cati prozorčić izdubljen u debelom zidu, pregrađen debelim željeznim 
šipkama bio je jedina veza sa svjetlosti, zrakom i prirodom, jer i on je 
bio sav prašnjav, a na njemu narasla je zelena trava. Tako je tek nešto 
malo zelene svjetlosti dopiralo u tu tamnu grobnicu za žive ljude. 

— Kneže — progovori vratar — od sutra će vam ova djevojka 
donositi hranu, Jer, ja ću morati otići na malo duži put. 

Milovuk uto poče promatrati Ružicu. Njezin pogled ga sjeti na 
njegovu kćer, ali nikako nije u njoj mogao prepoznati svoju Ružicu. 
Ipak je odmjeri od glave do pete, pa mu u oku zasjaje suze i uzdahne. 

— Eto, dragi čuvaru moj i hranitelju, vidiš, takve veličine i staro- 
sti vam je i moja Ružica bila kad sam se sa njom morao rastati. Zar 
o njoj još ništa niste uspjeli doznati, gdje je i kako joj je? Ja znam da 
sam vam već dosadio sa tom molbom, ali bih želio barem nešto o 
njoj doznati. 

— Ah, dragi kneže, tko zna gdje je i kako je — kaže vratar — a 
niti mjesec nije u mogućnosti i ne može svoju blijedu svjetlost baciti 
na svako mjesto, a kako da mi ljudi svagdje dospijemo. 

— Nemoguće da je ni jedan od mojih prijatelja knezova ne bi 
uzeo pod svoju zaštitu — kaže Milovuk. — Ah, da, sigurno su ti vjerni 
moji prijatelji znali za mene dok me je sreća služila. A sada im ionako 
nisam potreban, jer oni su postali besmrtni, a ja sam nitko i'ništa, pa 
zato im nisam ni potreban. Ipak ne vjerujem da se baš ni jedan prijatelj “ 
Nije njoj našao i pomogao joj. 

Izgovarajući ovu rečenicu, Milovuk je sigurno pomislio na Miška, 


. samo to nije nikome htio reći jer se bojao da time ne bi zadao veliku 


brigu svom Mišku i gurnuo ga u nevolju, znajući da je on ionako bio 
U velikom neprijateljstvu sa Svevladom. 
— Pa možda i jest tako — promrmlja vratar. 

. — Nadam se da će dospjeti ili se nalazi u dobrim rukama dobrih 
ljudi koji će je usmjeriti poštenim i dobrim putem. Kad bih barem to 
Mogao saznati prije nego se preselim u vječno carstvo iz ove tamnice, 
tada bih se u miru rastao sa jadnim, bijednim i nezahvalnim svijetom. 
Vjerojatno mi ne biste vjerovali, ljubazni vrataru, kako mi je vrijedna, 
Ebra i plemenita moja draga Ružica, zato bih je želio prije smrti 

em još jednom vidjeti. Uvjeren sam da će zbog svoje dobrote i ra- 

dinosti dobro proći kamo god dođe i pođe. Ona je bila prava radost 
i utjeha za nas roditelje. Budi i ti, draga djevojčice, svojim roditeljima 
tako dobra, kao što je moja kći bila meni. — Sve to Milovuk ispriča 
ne znajući da je ona tu. 


Na ove riječi udare joj suze na oči, zbog radosti i žalosti radi oca, 
zbog nesreće koja ga je zadesila. Nije ih mogla zaustaviti pa ga skoro 
htjede zagrliti i tako mu olakšati bol. Ali je suzdrži misao koja je 
odvrati, samo da pritaji svoju ljubav prema ocu. Gledajući njene zapla. 
kane oči, Milovuk joj se obrati. 

— Što je tebi, drago dijete, da toliko tuguješ? Da te nije kakva 
nesreća snašla? Oprosti! Možda su ti roditelji pomrli pa sam te neho. 
tice ražalostio. 

Ružica jedva progovori prigušenim glasom, da joj je majka već 
odavno umrla, a da joj je otac u velikoj neprilici i uza sve to da je 
sretna što je još živ. 

— Umiri se, drago dijete — kaže Milovuk — sudbina je vrijeme, 
koje će sav tvoj teret olakšati. Ne tuguj toliko, ti si premekana srca, 
ali si mlada pa moraš biti i hrabra. Život traži hrabre ljude, i ja sam 
bio hrabar u tvojim godinama. Vjerujem da bih bio i sada da nisam 
bio prevaren, ali nastojim i ovdje da budem hrabar, jer i ovdje je 
potrebna hrabrost da se sve ovo izdrži. 

Tako je Milovuk tim riječima želio vratiti samopouzdanje dje- 
vojci, jer je mislio kako je pogriješio što ju je toliko rastužio. A njemu 
se pridruži i vratar riječima: 

— Uistinu, Ružo, ti si zaista preblaga srca i ako ćeš nastaviti 
tako jadikovati, neću ti moći povjeriti ovaj posao. Znate, kneže, i 
ona je dobroćudno dijete, kao i vaša kći. I ona je dobra i radina, 
znate, kneže, da joj nema para nadaleko i naširoko. Znate, ona moju 
djecu tako njeguje i drži u redu da se jai moja žena tome ne možemo 
načuditi. Kad bi moja Anica bila takva kad odraste, znate, ja bih i 
poslije smrti bio zadovoljan i sretan. 

Milovuk sada radosno pogleda Ružicu, pruži joj ruku govoreći: 

— Tako, drago dijete, budi dobra, pa sreća te vodila kud god 
hodila. Ustraj i dalje u marljivosti i poštenju, tada ćeš biti prava radost 
svomu roditelju. Vjeruj da su njemu mnoge noći bile bijeli dan dok te 
je na taj plemeniti put doveo, a to će za njega biti jedina velika i naj: 
veća plaća i nagrada za njegov trud. 

—_ Želim da tako činim kako vi kažete — reče Ružica odlazeći iZ 
tamnice. 

Izlazak iz tamnice dobro je došao Ružici jer su je žalost i takav 
susret toliko iscrpli da više nije mogla ni hodati. Išla je za vratarom 
tamnim hodnikom pridržavajući se uza zid da ne padne od slabine 
koja ju je obuzela i da sve to ne primijeti vratar. Znala je da sada mora 
oš više izdržati nego prije kad je nakon tako dugo vremena uspjela 
doći do cilja koji je tako teško i toliko dugo priželjkivala. A sada, kad 
e već sve to uspjela, bila bi za nju velika šteta da bilo kakvim nemar- 
nim i nesavjesnim postupkom sve upropasti. 

POGLAVLJE TRINAESTO 


RUŽICA SE JAVLJA OCU 


Ružica je te večeri ostala dugo u tužnom razmišljanju, gledajući 
pred sobom blijedog oca okovanog u verigama. Pa kad bi se sjetila u 
kakvom smradu i neredu već toliko dugo živi, osjetila je kako joj je 
ta crna nepravda zatresla srcem. Ali joj zatim padnu na um očeve 
riječi ohrabrenja, na što se nadoveže i njena nada da će se uskoro 
moći javiti svome ocu. Ta nada je obraduje, nada da će sada moći i 
ona utješiti i razveseliti oca u toj teškoj nevolji. Ta misao je smiri, 
pa pode na počinak. Još je, ležeći, razmišljala o svemu i svačemu pa 
je tek oko pola noći zaspala. 

Spavala nije dugo, jer ju je vratarica probudila čim je usnula. 
Vratarica joj kaže da odmah skuha jelo za vratara jer će za sat vre- 
mena krenuti na put. Ona ustane i potakne vatru, te pripremi sve po 
želji vratarice. Vratar je pojeo sve što je Ružica skuhala, hvaleći je 
za dobro kuhanje. Obeća joj da će je nagraditi ako tako nastavi kad se 
on vrati s puta. On spremljen pođe još pogledati djecu, pozdravi se 
sa ženom i Ružicom pa izađe, zajaši svoga konja i nestane u noći. 

Kad je izašao iz grada, za vratarom se ponovo podigne most 
koji je prekinuo svaku vezu s ostalim svijetom van grada. Ključeve 
od gradskih vrata jedan stražar odnese Svevladu, koji ih je preko noći 
sam čuvao. Vratarica po odlasku svog supruga odmah ode spavati, 
te ubrzo zaspi. Ovu priliku odmah je iskoristila Ružica ne čekajući 
na drugu koja bi mogla doći. Ona je polagano i tiho odriješila ključ 
od očeve tamnice između ostalih ključeva, jer ga je dobro upamtila 
a zatim ode u svoju sobu. U svojoj sobi zadržala se dosta dugo vre- 
mena csluškujući na sve strane, kao miš koji želi sretno i bez ikakvih 
iznenađenja izići iz svoje rupe. Kad se sve umirilo u gradu, Ružica 
svojom upaljenom svijećom uzme staru vratarevu svjetiljku, koja je 
stajala pokraj ključeva u njegovom ormaru, gdje su se nalazile i drugo 

stvari koje su mu trebale u njegovom vratarskom poslu. Odmah je 
upalila tu svjetiljku i prekrila je svojom tamnom pregačom. Potom još 
jednom provjeri da li je sve u gradu mirno, izuje obuvene cipele i 
ode dugim i tamnim hodnikom do očeve tamnice. Kretala se polako 
i oprezno kao da je tu opreznost naučila od vješte mace, koja ide u lov 
na miševe. Zahvaljujući svojoj pažnji i opreznosti došla je do vrata 
očeve tamnice, pa ih tiho laganim guranjem otvori. Ude u prostoriju 
i iza zatvorenih vrata otkrije svjetiljku. Sada je ta tamnica bila još 
tamnija, jer slaba svjetlost tamne zidove učini još mračnijima nego 
su bili. To slabo svjetlo osvijetli Milovuka, koji je sjedio skrštenih 
ruku na kamenoj stolici kraj kamenog stola. 

Tom prizoru Milovuk se čudom začudi, za to je imao i previše 
razloga, jer do tada u toj tamnici nije doživio veće iznenađenje. Za 
sve vrijeme otkako je dospio u sužanjstvo, nikad ga nitko ni po danu 
nije posjetio osim vratara, a kamoli u to doba noći. To iznenađenje 
bilo je veće i čudnije, koje ga čak zaprepasti, kad je iza svjetiljke 
ugledao vratarevu služavku. Ta okolnost iz njega povuče povišen glas: 

— Zarste vi to, drago dijete? 

— Jesam, samo pripazite na vaš glas, molim vas — reče zabrinuto 
Ružica. 

— Što te donese tako kasno ili da kažem tako rano? — začuđeno 


će Milovuk. — Tek je noćni stražar oglasio dvije ure. 


— Oprostite, molim vas, što vas tako rano budim, jer vidim da se 
još niste naspavali. Želim sa vama nasamo razgovarati, pa vas zato i 
posjetih u ovo gluho doba noći — odgovori mu Ružica tihim glasom. 

— Dijete moje, takvo tvoje postupanje može po te biti ubitačno 
i može te za cijeli život nesretnom učiniti. Pa jedna valjana djevojka 
ne smije ni koraka iz svoje sobe noću učiniti, nego treba čak i vrata 
sobe dobro zaključati. Mislim da bi trebala biti još bolje zatvorena 
Nego ova moja na tamnici — brižno i očinski joj savjetuje Milovuk. 

— Ostavite sada sve to i ne brinite toliko. Ja znam da sada u 
gradu sve mirno spava, osim pjevca rano-ranioca i budna stražara na 
Visokom tornju. Nisam ovamo došla, a da nisam dobro o svemu raz- 
mislila, već sam došla vjerujući u sebe i ono što činim — reče sad 
Odvažna Ružica. 

— Ti ipak ne znaš, koliko je sve ovo opasno za tebe.. — reče joj 
Milovuk. 

— O tome ćemo kasnije! Došla sam ovdje sa željom da sa vama 
Progovorim nekoliko riječi. Slušala sam vašu brigu i vidjela suzne 
Vaše oči kad ste govorili o vašoj dragoj kćerki. Zato nisam mogla 

izdržati jer je i moje srce rastuženo vašim udesom, i nisam mogla 
više izdržati taj teret koji me toliko tišti kao i vas. Eto, zato sam došla 
da vam nešto o njoj kažem. 

Na te riječi utjehe, starcu poteku suze radosnice, iako nije vjero. 
vao da će bilo što od nje moći tako brzo doznati. 

— Zar mi zaista znadeš nešto kazati o mojoj dragoj kćerki Ružici, 
koju bih toliko želio vidjeti? — tužno je upita. 

— Znadem i to puno, daleko više nego vi mislite... — odvrati mu, 
ona. 
— Oh, govori mi što znaš o njoj! Da li je poznaš? Da je, možda, 
nisi negdje susrela? Kad si je vidjela? Kako i gdje živi? Pričaj mi brzo 
sve što znaš o njoj! — radoznalo će Milovuk. 

Na te njegove riječi zapita ga Ružica pokazujući mu pripremljeni 
zlatni lanac. 

— Samo mi recite, poznajete li ovo? — ona mu pokaže lanac. 

Drhtavim rukama on prihvati lanac, a Ružica mu prinese svjetiljku 
gledajući u lanac i njega na što on iznenađen još više zavapi. 

— Pa to je ona kolajna, koju sam dao svojoj dragoj Ružici za 
uspomenu na rastanku s opomenom da je nikome ne da u ruke. Ti se 
moraš, drago dijete, vrlo dobro s njom poznavati. Vjerujem da i onia 
tebe pozna i da te puno cijeni, i ima veliko povjerenje u tebe, kad ti 
ju je dala iz svojih ruku. Sigurno ti je dala zato da me lakše uvjeriš ' 
o vijestima koje mi donosiš od nje. Dakle, pričaj mi brže. 

— Nikome ga ona nije dala, dragi oče — sretna Ružica mu kaže 
veselim i umiljatim glasom — ja sam tvoja kći Ružica. 

— Otkud je tebi pravo da se meni predstaviš mojom kćerkom — 
Milovuk će povišenim glasom. — Kako se samo usuđuješ da me tako 
varaš. Moja kći kao što joj i ime govori, ostala je kao ruža u cvatu. 
Ne, ti nisi Ružica! 

Ružici sada nije preostalo drugo, već skine maramu sa glave i 
podigne svjetiljku u visinu lica. To svjetlo učini njeno lice još ljepšim 
i dražesnijim nego ga je ikad Milovuk vidio. Njeno lice bilo je bijelo 
i rumeno kao najljepša jabuka, a oči joj zasjaše kao zvijezda Danica. 
Njeno lice je izgledalo tako jer ga je oprala nekom tekućinom što je 
naučio Miško kad je bila kod njega. 

— Ružice, zar si ti uistinu ovdje, ovo ne mogu sam sebi vjerovati 
— u čudu reče otac kojemu iz ruku ispade zlatni lanac na zemlju. 
Dođi da te zagrlim! Sad mi nije stalo da se i ova građevina sruši na 
mene, samo kad si mi ti živa i zdrava uz mene. 

Ona mu priđe i zagrle jedno drugo. Milovuku od sreće poteku 
suze koje joj ovlaže lice, a i ona se nije mogla od plača uzdržati. 

_ Tata! Dragi tata! — Bile su jedine riječi koje je u tom trenu 
mogla izustiti. 

_ Draga Ružice, drago moje dijete, kaži mi kako si došla ovamo? 
Otkrij mi tu tajnu, koja ti je pomogla da postaneš zadnjom služavkom 
ovoga grada? — moli je otac. 

Ružica mu tada poče pričati redom kako je uspjela doći do svog 
spasioca ugljenara Miška. Reče mu kako je taj veliki njen dobrotvor 
sve učinio, zajedno sa svojom suprugom i kćeri Stanom, da joj po- 
mogne sve što je bilo u njihovoj moći. Osim toga ispriča šo kako 
je zabrinuta za njega tražila mogućnost kako da dođe do njega. I 
objasni koliko joj stari Miško pomogao u tome da se preruši u uglje- 
narovu djevojku i tako uspije doći u službu kod tamničara i na taj 
način dođe do svog najvjernijeg prijatelja i oca. 

— Evo, dragi oče, tako sam upornom željom, nakon tako dugo 
vremena, stigla do tebe. Ja se sada osjećam najsretnijom kćeri na 
svijetu. 

— Ne, nisi ti najsretnija, nego si najbolja, ali ja sam najsretniji, 
a ti bi bila, vjerujem u to, najsretnija da ja nisam ovdje. Bezbroj puta 
sam se sjetio kako sam zlatni lanac zamijenio željeznim, ali danas mi 
nije žao. Da tako nije bilo, nikada ne bih upoznao svoju dobru kćerku 
tako kao sada. Kad mi je kralj objesio ovaj lanac o vrat, mislio sam da 
je zlatna nagrada nešto najvrednije i najljepše, no sada vidim da je ovaj 
gvozdeni lanac vredniji od zlatnog, jer ovaj me danas uvjeri u prave 
vrijednosti na ovom svijetu. Znaš li ti što je to zlato i tko je ono? Ti 
Ružice, ti, ti si za mene najveće zlato i najveći dragulj na ovom svijetu. 
A ovaj ovdje... — pokaže na onaj zlatni lanac na zemlji — gle, skoro 
sam pretjerao i pogriješio, pa i ova kolajna i sada za nas ima veliku 
vrijednost, ali ne zato što je od zlata, već što je i ona ove noći odigrala 
Svoju valjanu ulogu. No, kako bilo da bilo, sada se osjećam najsretniji 
i najveseliji, više nego ikad u životu. Ovakvo veselje nije nijednom 
doživio niti Svevlad na svojim bučnim zabavama i plesovima koje mi 
Često dopiru u ovu tamnicu i koji za sebe misli da je svemoćan, i koji 
Me sada smatra najvećim izmetom ovog čovječanstva. Sada se ne bih 
S njime zamijenio. Budi, dakle, sretna i ponosna — tromim glasom 
Nastavi Milovuk — što si u mladosti iskusila toliko zla i takvu nevolju, 
koja te je natjerala da si u takvoj noći tražila oca po tamnicama, 
dok su tvoji vršnjaci za stolom u igri i plesu vrijeme tratili. Ta nevolja 
Će te za cijeli život odvajati od zla i voditi putem prave plemenitosti. 

Ružica sasluša sve očeve riječi, ali ubrzo stražar svojim rogom 
navijesti jutro. Ružica se, stoga, pozdravi sa svojim ocem pa oprezno 
ode od njega. 

POGLAVLJE ČETRNAESTO 


RUŽICA TAMNIČARKA SVOGA OCA 


Istog dana Ružica je skuhala doručak. Tek što su za stol sjele 
ona i vratarica sa djecom, na vratima sobe pojavi se sam Svevlad, koji 
je bio namrgođen i strog kao divlja zvijer. Ružica se prestraši jer on 
do tada još nije bio u toj sobi za vrijeme njenog službovanja. Odmah je 
pomislila da ju je netko morao izdati. Sad i ona njega oštro pogleda, 
kako bi prikrila veliki strah, na što se Svevlad oglasi oštrim glasom. 

— Od sada nemate više brige za gradska vrata jer će ih čuvati 
četiri stražara. Vaše će biti da samo brinete o kuhinji, jer ću danas 
i sutra primiti mnogo gostiju. 

Ružica je malo odahnula i pribrala se. Knez je primijetio taj njen 
strah, ali je pomislio da je to zbog prevelikog poštovanja prema njemu. 
Zato Svevlad malo razvuče svoja usta što je izgledalo kao osmijeh, 
jer je uživao i bilo mu je najmilije kada su ga se ljudi bojali i pred 
njim drhtali. Tada Svevlad ode, a vratarica s Ružicom prionu uz posao 
kako im je bilo zapovijeđeno. 

Već oko samog podneva dođe jedan knez iz obližnje kneževine 
S velikom pratnjom. Drugog dana dođe drugi i tako redom, dok se ne 
napuni pun grad s konjanicima i pješacima. Toliko ih je bilo da su 
napunili dvor i sve prostorije tog velikoga grada. Preko noći su ložili 
Vatru nasred dvora i tako si kratili vrijeme jedući, pijući i bučeći do 
kasno u noć. Ružici se činilo da ti gosti s toliko vojske ne donose 
Nikakvu radost već poče razmišljati da se nešto ozbiljno sprema. 
Da bi saznala što se zapravo događa, nije morala dugo čekati. Nakon 
kratkog vremena dođe vratarica u sobu blijeda kao krpa, pa očajna 
Poviče: 

— Kuku meni, draga djeco, počeo je rat! I vaš otac koji je vojsku 
Skupio, sutra ranom zorom mora otići na bojište. 

Od tad toga dana vratarica je sve poslove radila kao sapeta bez 
Volje, a na njoj se vidjelo da ni za šta više nije imala ni snage. Ružica 

je sve poslove radila još sa više snage, kao da se nju sve to što se zbiva 
ne tiče. Uostalom, mislila je ona, to nije moja briga, ako je tom 
osiljenom gospodaru Svevladu do toga stalo, neka sam vadi vruće 
kestenje iz vatre, jer, vladari i nisu za drugo nego da ratuju i da se 
tuku. Gledala je ona kako ti ljudi u vojničkim odorama i ne misle ni 
na šta drugo, već su sve njihove misli svedene na to kako će se imati 
prilike istaći. Svi su sanjali o velikoj pobjedi, svi su gledali svoje pro. 
tivnike kako će ih probadati sabljama i unaprijed su prebrojavali svoje 
žrtve. : 


Sve je to Ružica slušala i gledala njihove prazne glave u kojima 
nije bilo ništa osim mržnje i nešto malo želje za slavom. Ali, ona je 
uza sve ovo uvidjela da nitko od njih skoro i ne pomišlja na to da se 
sve to što oni kroje drugima može dogoditi njima, pa da ti drugi pos. 
tanu sretnici umjesto njih. I ne samo da nisu razmišljali o svojim 
šupljim glavama, nego, malo tko je pomislio na svoje stare i nemoćne 
roditelje, niti je htio pomisliti na svoju porodicu, ženu i djecu. Većina 
od njih nije mislila kako već sutra mogu svojom tako snažnom smrd- 
ljivom lešinom zađubriti komad zemlje, a kamoli da bi pomislili da 
će ta njihova porodica za koju su trebali živjeti ostati bez kore kruha 
i svega drugog što im je najpotrebnije za život. Za njih je najvažnije 
bilo da pokažu tko su i što oni mogu. Razmišljajući o svemu, Ružica 
zaključi: ,,Tko sam ja na ovom svijetu pa da brinem o tim muškim 
"plemenitostima'. Neka oni misle sami jer oni su ti koji su predodre- 
đeni da misle za svu ljepotu na zemlji. 


Idućeg jutra pretekli su sunce. Zvuk ratnih trubalja razlijegao se 
na sve strane. S njima morao je poći i vratar, jedan od najboljih 
vojnika u Svevladovoj vojsci. Vratar se dođe oprostiti od žene, djece i 
Ružice kojoj napomenu da se pridržava njegovih uputa i da pazi na 
sve. Pozdravljajući se s njima, njegova žena udari u plač. Uz nju se 
rasplaču djeca i Ružica kao da mu je kći. Ružica nije morala izazivati 
suze. One su same tekle jer prema njoj vratar nije nikada bio malo- 
dušan, već ju je znao čak nekada i zaštititi. 

— Ostani s mojima i budi dobra kao i do sada — reče joj vratar 
i pođe s ostalima. 

Povorka je krenula preko gradskog mosta po izboru junaka, a za 
njima i sam Svevlad. Na vratima ga sačeka jedan ostarjeli njegov 
vojnik od velikog povjerenja. Svevlad mu reče predajući mu ključeve 
grada: 

— Evo ti, vrijedni starče, ključeva! Čuvaj ih i danju i noću! Ne 
puštaj nikoga, ni unutra niti van, jer za to mi odgovaraš svojom 
sijedom glavom — reče mu Svevlad i uputi se za svojom vojničkom 
družinom. 

Budući da je vratarica imala čitav dan u kuhinji posla, pruži joj 
se tek naveče prilika da s Ružicom porazgovara, 

— Ružice — poče ona — sutra ja odlazim sa svoje dvoje djece do 
svoje stare majke u posjetu jer mi je puna glava ove ratne halabuke. 
Put je doduše dalek, ali će mi ta posjeta malo olakšati teret, a malo ću 
se i smiriti. Gradska vrata više nisu naša briga, pa se zato možeš malo 
odmoriti. Samo pazi da uznici dobiju uredno i na vrijeme svoje jelo, 
a i nama pripremi dobru večeru kad se vratimo — reče joj dan kada 
će se vratiti s djecom. 

Ujutro, kad se pomolilo sunce na obzorju, krene vratarica sa 
djecom na put. Ružica ih isprati i vrati se u svoju sobu. Sjedajući na 
svoju postelju radosno pljesne dlanom o dlan. U tom času mislila je 
da su joj tri sunca ogranula i tri zore osvanule. Tolika je radost i sreća 
obuze kao nikad prije u njenom životu. Pomislila je da je sretnija 
nego da je gospodar tog velikoga grada. 

— Sada se ne bih mijenjala niti sa Svevladom — kaže ona tiho 
sama sebi. 

Od te sreće i radosti ona zaboravi na sav umor koji je tih nekoliko 
dana otežavao njeno tijelo. Osjećala se laganom kao ptica i da je tog 
časa držala u rukama dvije veće peruške, sigurno bi poletjela. Minulih 
nekoliko dana od silnog posla nije niti malo vremena mogla naći da 
barem koji trenutak vremena odvoji za svog dragog oca, a sada, eto 
prilike, da s njime može razgovarati ako želi cijeli dan. Sad mu može 
pomoći više nego je ikad mogla sanjati. Čak ga može i osloboditi. Ova 
pomisao se je toliko dojmila da su joj cijelim tijelom projurili trnci. 
Ali, neću ništa misliti nego ću danas, i to odmah, pripremiti dobar 
Tučak za oca. 

Kad je pripremila dobar ručak, veselo pođe prema tamnici u kojoj 
Je zamišljeno dočeka otac riječima: 


— Ružice, što se to vani događa, čuo sam jutros zvukove ratnih 
trublji? Da nam se ne približiše Turci? 

— O ne, oče! Oni su još daleko, nego se Svevlad zaratio sa dva 
druga kneza. 

= — Je] vidiš, ti dijete, kakav je naš narod, uništava se međusobno 
umjesto da se složno bori protiv tuđina, uništava se zbog nepotrebnih 

sitnica jer su svi zavidni jedan drugome, a uvijek i nije u pitanju samo 
zavist, već bi svi htjeli biti gospodari jedan drugome. Svaki bi htio 
svojom praznom glavom podbočiti nebo, ali umjesto neba najčešće 
podboče zemlju. 

— Tata, ostavi ti njihovu brigu njima, neka oni brinu o njoj, a 
mi imamo i svoje previše. Bilo bi dobro da sada pobjegnemo zajedno 
iz ovog ledenog grada. Sad nam se za to ukazala prava prilika. 

— Ostavi se takvih crnih misli, drago dijete. Nije ovo za nas 
nimalo povoljan trenutak kako ti misliš. Mi sada imamo svoj mir,“ 
Zajedno smo i čuvajmo taj mir kakav je, a da ja pobjegnem, našli bi 
me u mišjoj rupi. Bit će za to i boljih prilika. Ne zaboravi da je moja 
vojska još uvijek na bojištu, a i Garić je u tuđim rukama. Ja ću o tome 
dobro razmisliti kad za to bude došlo pravo vrijeme. 

— Dobro oče, neka bude kako ti kažeš, jer ti se u sve bolje 
razumiješ negoli ja. 

Poslije dugog razgovora s ocem, Ružica pođe pospremiti stan 
da ne bi netko rekao vratarici kako nije ništa pospremala od njenog 
izbivanja. Pošto je sve stvari stavila na svoje mjesto i očistila stan, 
poče razmišljati kako da ocu ublaži njegovo teško stanje. Brzo se tad 
prihvati šivanja košulja od platna što joj je poklonila dobra ugljena. 
rica, a uz košulje nije zaboravila i na gaće. Splela mu vunene čarape 
i pripremila oštale potrepštine. Noseći mu sve to, ponese još i toplu 
vodu da se nakon toliko dugo vremena pošteno opere. Osim svega 
toga nije zaboravila ni na ključeve kojima mu skine teške verige s 
ruku. Milovuku, kojemu je čistoća bila iznad svega, osjeti takvu 
blagodat da nije mogao sam k sebi doći. 

— Sada se osjećam kao preporođen — reče on Ružici kad je došla 
malo kasnije po posudu iz koje se oprao. 

— Radosna sam što se tako osjećaš, ali vrijeme je da malo izađeš 
na svježi zrak — odgovori mu Ružica i povede ga tamnim hodnikom 
u vrlo ugodan vrt, gdje je tamničar sadio povrće. Jutro, koje je Milo- 
vuk poslije tako dugo vremena ugledao, bilo je mirno, tiho i toplo. 

— Oh, kako je ovdje prekrasno, mislim da mi ni u raju ne bi bilo 
ljepše. 

— Drago mi je da ti je tako lijepo — nasmiješi se sretno Ružica — 
ti ostani sada ovdje i uživaj, a ja odoh da uradim poslove koji me 
čekaju. 

Za doručak mu Ružica donese pod orah gdje je sjedio njen otac 
tri kuhana jaja, šalicu mlijeka i komadić mesa. 

— Sada možeš ostati vani cio dan, a ja idem nastaviti posao, 
jako bih htjela rado ostati s tobom. Budi bez brige, ja ću te češće 
obići — tako reče i brže ode. 

Milovuk ostane sam sa svojim mislima šetajući vrtom. Te misli 
se nisu dotakle ni malo njegova teškog položaja već svaka misao je 
čvrsto bila vezana uz njegovu kćerku. 

— Oh, kako je prava ljubav svijetla i blistava kao jedino sunce 
koje grije i oživljuje koja se izmjenjuje kano dan i noć! Kako takva 
ljubav može biti jača od kamena i vremena! Bez takve iskrene ljubavi 
čovjek, ljudi i svijet bili bi prava pustinja. Više sam sretan zbog takve 
ljubavi moje kćeri prema meni nego da sam gospodar svijeta. 

Ružica, koja je svom ocu u podne donijela dobar ručak i koja 
ga preko dana nekoliko puta posjetila, dođe pred veče i tužnim 
srcem odvede ga natrag u tamnicu. Ali kad oni uđu unutra, više nije 
bilo kao kad je on izašao iz tamnice, sve je bilo drugačije. Prije okr- 
hane i crne stijene kao dimnjak sada su bile okrečene i bijele. Pod, 
koji je bio zamazan, pijeskom je posipan. Koprive i druga trava na 
prozoru nestali su, a kroz prozor dopirali su u zatvor sunčani traci.. 
Stara i pljesniva slama na njegovom ležaju zamijenjena je novom i 
suhom, a na njoj čista plahta sa jastučićem kojega do tada nije bilo. 
Smrad, koji je vladao tamnicom, nestao je kao magla pred suncem. 

— Oh, sretna li mene! — usklikne Milovuk. — Doista, dobra 

djeca za roditelje pravo su bogatstvo. Ta ljubav prema roditelju, eto, 
iz zasmrađene tamnice preko dana načini ugodan kutak. Obazirući 
Se po ćeliji on nastavi: — Ali, tebi je netko morao pomoći jer ti to sve 
nisi bila u mogućnosti sama učiniti. Kaži mi tko je bio tako dobar 
đa ti je u tome pomagao. 
— Da, pomogao mi je netko — odgovori mu Ružica.— Ima u 
Ovom gradu jedan stari vojnik koji se za mladih dana bavio zidarijom 
Pa se i sada ponešto razumije u taj posao. Kad se on prije tjedan dana 
Tazbolio, vratarica mu je slala na moju molbu jelo koje bi mogao jesti. 
Budući da sam mu ja nosila to jelo, znala sam malo sjesti kraj njega 
Ba postelju i razgovarati s njime. Jednom tako poče mi, ne znajući 
da sam tvoja kći, sa poštovanjem i sažaljenjem prema tebi govoriti 
daje u onoj bitki ranjen i skoro poginuo u kojoj si ti pobijedio i da si 
% ti toliko zauzeo i brinuo o njemu da to ne može nikad zaboraviti. 
Zato ga sinoć zamolim da mi pomogne tamnicu očistiti. Ne oklije- 
Yajući lati se posla, pohvalivši moju poduzetnost. Čak reče da mu 
Bije Stalo i da Svevlad za to dozna jer da on poštuje onoga tko mu je 
bilo kada dobro učinio. 

— Ne sjećam se da sam ikad tom čovjeku bilo kakvo dobro 
učinio, pa vidiš, Ružice, da dobro i nakon toliko godina dobrim 
plodom urodi — reče joj Milovuk čudeći se. 

Poslije Ružica ode po jelo, pa kad se vrati, reče ocu: 

— Oče, danas ću biti tvoj gost! Sad ćemo zajedno za tvojim 
stolom večerati. Pripremila sam večeru kakvu nisi već dugo večerao, 

Sve: je ona uredno i čisto pripremila upravo kako je njen otac 
volio. Bilo je tu juhe s uribanom kašicom, dvoje pečenih pilića, zatim, 
raznog voća, a umjesto vode donijela mu bocu rujne moslavčine, 

— Zaboga, Ružice!? — odakle ti sve ovo? — upita je otac. 

— Dobra ugljenarica — odgovori Ružica — poklonila mi je ovo 
platno a ove piliće sinoć mi donijela Stana. 

— Ali svejedno tvoja plaća je premala za sve ovo... 

— Da tako je! Ovo ostalo nabavila sam od plaće i novaca što sam | 
dobila od gosti za trud što sam otvarala i zatvarala vrata grada. 

Otac od veselja nije znao što da radi pa kaže: 

_ Jeo sam već i za kraljevskim stolom, ali mi nikada nije tako išlo 
u tek kao sada ovdje. 

Nakon večere u tamnici Ružica pođe brzo u kuhinju da postavi 
večeru za vrataricu i djecu, a Milovuk je ostao radostan u svojoj ćeliji 
razmišljajući o svom tako dobrom i valjanom djetetu. ; 

Od tada Ružica mu je svako jutro donosila komad bijelog kruha, 
šalicu mlijeka i dva kuhana jaja. U podne odnijela bi mu svoju bolju 
juhu, a njegovu prostu bi sama posrkala. I tako svakog dana bi dijelila 
sve sa njime. Nedjeljom mu je donosila i gibanicu. 


* Ponekad mu je kći znala donositi voće i cvijeće što bi ga dobila 
na poklon, od dobrih ljudi. Prodala je biserne naušnice, svoj zadnji 
ukras što ga je imala, pa ocu kupovala vino da što bolje ojača. Dakle, 
ona je živjela svim srcem za oca. 

Za neko vrijeme tamničar se vrati kući na nekoliko dana kako bi 
pribavio neke potrebne stvari. Odmah je navratio da pogleda tamnicu 
i zatočenike. Videći otvorena vrata, zapanji se i mrmljajući zaklima 
glavom: 

_ Knez Svevlad ne bi ovo smio vidjeti jer bi i mene mogla ovakva 
stolica zapasti. Moram priznati da je veoma lijepo ova soba uređena, 
ai nema ništa ljepšeg od čistoće — nastavljajući dalje — eto samo jedna 
šaka pijeska, malo kreča uz malo dobre volje pretvori tu smrdljivu 
tamnicu u udobnu sobicu. 

Na hodniku vratar reče Ružici veoma ozbiljno. 

— Nemam ja ništa protiv toga što si prema ovome knezu milo- 
srdna, što mu pomažeš i što ćeš mu i ubuduće pomagati, već ti želim 
reći da samo paziš da ti ne umakne, jer mu to ne bi pošlo za rukom. 
Gradska su vrata dobro zatvore,i2. Ništa mi ne bi više trebalo nego 
samo pokuša bježati. Bio bih ja odmah lišen službe i časti te prog- 
sa ženom i djecom. Da, moj bi me gospodar ubio jer sam mu se 
lavom zavjerio da su uznici u dobrom zatvoru. Molim te ne čini me 
jesretnim i ne izvrgavaj mi život pogibelji. 
Ružica mu svečano obeća da knez neće nikamo pobjeći i da se 


ne plaši, što ohrabri vratara koji zadovoljno ode. 


99 


POGLAVLJE PETNAESTO 


RUŽICA PLANIRA BIJEG 


Dok je Milovuk uživao u djetinjoj ljubavi svoje kćeri i nalazio 
veliku utjehu u njoj, a Ružica bila sretna uz svoga oca što mu može 
biti od tako velike koristi, nisu ni primijetili niti osjećali velike prom. 
jene koje su se iz dana u dan sve brže događale u Jelengradu. U Sve. 
vladovom gradu od dotadašnjih čestih sijela i veselki, odjednom se 
među njegove zidove počeli uvlačiti iznenadna nesigurnost i neko 
tužno sivilo. O ratu, što ga je Svevlad poveo iz obijesti sa svojim 
susjednim knezovima, dolazile su danomice sve tužnije vijesti. Tako 
dođe vijest da je Svevlad ranjen, pa umalo i uhvaćen. Lišen svoje 
zdravobolesne namjere, jedva se uspije spasiti i nastaniti negdje u 
nekom udaljenom gradu, gdje su mu morali iz Jelengrada slati novac 
i ostale potrepštine. Čak ga ni njegova supruga nije mogla posjetiti, 
jer nije imala dovoljno pratnje. U stvari njegova supruga je jako dobro 
znala da se Svevlada njegovi podanici više boje nego ga vole, pa strah 
za sebe i djecu iz dana u dan bio je sve veći. Svevladovi neprijatelji 
nastojali su, gdje god su mogli, da mu se što više osvete. Njegova 
žena sa djecom se često morala zadovoljiti i najprostijim objedom. 
Nesreća se još poveća kad joj djeca obole od neke dječje bolesti i ne 
samo djeca, nego i gospodarica se razboli od žalosti i velike brige, 
zbog nevolje koja ih tako nemilosrdno zagrli. 

Sve je to doznala Ružica od svoje rječite vratarice jer sama 
nikad nije odlazila u taj dio gdje je knez stanovao sa svojom porodi- 
com. Ona bi išla tamo samo u slučaju da su je slali po nekom poslu. 
A bila bi sretna kad ne bi morala tamo ići jer kad bi nekog vidjela 
iz te porodice, zazeblo bi je srce. Kad bi god vidjela kneza, u njoj 
bi se rodila velika mržnja. I ne samo njega, već i protiv njegove žene 
i djece, iako je Ružica nastojala da ne mrzi barem djecu. 

Jednog dana Ružica poče ocu opisivati sve događaje u gradu, 
što se sve događa, pa mu veli: 

— Neka i oni okuse što je nevolja. Kneginja, koja je do sada 
živjela u slasti i masti, svoju djecu bogato odijevala i samo prijateljice 

u posjetu primala, živi sada samotno i tiho, kao u samostanskoj 
sobici! Konačno se i ona susrela sa suzama i uzdasima zagrljena nevo- 
ljom. A i onaj oholi i naduveni knez, koji nam je mnogo jada zadao, 
suočio se s onom poslovicom: ,,Kakvom mjerom mjerite, takvom će 
vam se i odmjeriti!" 

Slušajući mirno dobroćudni otac na kraju je ukori. 

— Što ti to, Ružice, govoriš? Takvu te ja ne poznam. U ovom 
času gledam tebe, a mislim da slušam nekoga koga prvi put susrećem, 
nekoga tko pozna samo mržnju, a ne pozna vrlu i lijepu plemenitost. 

Nemoj, molim te, srce mržnjom trovati! Istina je, doduše, da je 
knez Svevlad sa mnom nemilosrdno postupao, bez razloga me zamrzio 
i dosta mi zla učinio, a sad si i sama pomenula onu poslovicu. Njegova 
žena i djeca za sve to nisu nimalo krivi, a najmanje djeca, koja ne znaju 
ni lijevo ni desno dok ih netko ne primi za ruku i ne povede, pa ni 
tada ne znaju idu li lijevo ili desno. Shvaćaš li, kćeri? 

— Shvaćam, oče! 

— Uvijek sam mislio da ću te poštedjeti i od same pomisli na tu 
užasnu ljudsku bolest, koja se zove mržnja. Ali, eto, na žalost moja 
i tvoja sudbina su se suprostavile mojoj želji. Vjerovao sam da ću 
uvijek biti uz tebe i u miru pred tobom krčiti put bez mržnje kojim 
ćeš doći u svoju zrelost i uz tebe dočekati dan kad ćeš odrasla poći 
svojim putem ne natrušena bolestima ljudskog razuma. A danas, na 
žalost, u ovom mračnom zatvorskom prostoru gledan te kako si 
odrasla ne čekajući ničiju milost niti putokaze. Ti si sebi sama oda- 
brala i sama krčila.. svoj put, i to takav kakvim bi se rijetko tko usudio 
ići. Pa kad si već na tom putu, idi do kraja, jer tim putem se ipak 
nekamo stiže. I zapamti! Nikada ne stvaraj neprijatelja od onoga tko 
ti može postati prijateljem, a sa neprijateljem obračunaj u najpogod- 
nijem trenutku. 

— Tata, sada je pravi trenutak! 

— Gdje si ga već brže iščupala? 

— Znaš, oče, već sam ti predlagala i prije da pobjegnemo iz ovog 
Zajedničkog zatočeništva. Možda si tada bio u pravu što nismo tada 
ništa poduzeli, ali sada sam sigurna da možemo bježati bez nekih 
poteškoća. 

— Izgleda, Ružice, da smo počeli razmišljati o istom planu, ali 
Ja bih ipak želio da nam u tome pomogne naš Miško. 

— Jučer sam razgovarala sa Stanom o njenom ocu, pa mi reče 
da ga već duže vremena nema kod kuće i da je otišao potražiti kupca 
Za ugalj, a i žita za kruh im je ponestalo... 

— Eto vidiš... — kaže on. 

— Vidim, oče, i znam što misliš, ali ja sam je zamolila da čim 
se vrati dođe u Jelengrad. 

— Bilo, kako bilo, bez Miška ne možemo ništa. Sve što imamo u 
životu i što smo imali, ostao je sađa samo taj garavi dobroćudni uglje. 
nar Miško. “ 

— Ja mislim da bi nam i Stana mogla dovoljno pomoći da nesta. 
nemo iz ove tamnice — reče Ružica. 

— Pričekat ćemo Miška još koji dan — kaže Milovuk. 

— Dobro, oče! Pričekat ćemo samo onoliko koliko se mora. Ja 
ću sve dogovoriti sa Stanom. 

— Bojim se da bi mogli preopteretiti Stanu tako teškim i vrlo 
odgovornim poslom — zabrinuto će otac. 

— Oče, imaj povjerenja u Stanu, ona je veoma hrabra djevojka. 
Ja se s njom ne plašim ni u goru ni u vodu, a ako treba mi smo u 
stanju jedna za drugu i u vatru skočiti. 

Ružica je tako uspjela uvjeriti oca da se ne plaši što se tiče Stane 
jer su uistinu bile u stanju jedna za drugu i život žrtvovati. A uz to 
Ružica je još s ocem dogovorila sve što treba pripremiti za bijeg do 
posljednjeg detalja. Njen otac je ipak nagovorio Ružicu da čekaju 
neko vrijeme dok se ugljenar ne vrati. Čekajući Miškov dolazak, 
Ružica je sa još više volje radila sve poslove koje joj je vratarica nala- 
gala samo da bi odvratila svaku sumnju od sebe ako bi netko i malo 
pokušao je pratiti ili sumnjom naslutiti u njen naum. Tako je nakon 
par dana od Stane naručila malu srnu i male grlice da bi na taj način 
i sve češći dolazak Stane u grad bio manje upadljiv. Takav način Ruži- 
činog ponašanja zaista je i od Stane učinio neopasnog posjetioca 
gradu. Što je ujedno Ružici omogućilo da može Stanu poneki put 
ispratiti iz grada, a time ujedno s njom dogovarati sve ono što bi joj 
u Jelengradu bilo mnogo teže. Ona je tako sa Stanom dogovorila sve 
kao da je umjesto Stane bio njen otac. Čekanje na Miškov povratak 
kući sve više se otezao, paje Ružica bila sve nesretnija i nezadovoljnija. 
Ali jednog dana dođe Stana i predloži Ružici da će ona dovesti tri 
konja s kojima će noću pobjeći. Na pitanje gdje je pronašla konje 
Stana je rekla Ružici da ih je pronašla na jednom pašnjaku i da ih je 
već dobro pripitomila dajući im svakog dana jedan dio svoga kruha. 
Ta Stanina briga o cijelom planu Ružici se veoma svidjela, ali ipak 
odluči da će čekati još nedjelju dana, a ako do tada ne dođe Stanin 
otac, utvrdit će dan bijega i od toga neće odustati. 

Miško je napokon stigao kući gdje mu Stana potanko ispriča o 
planu za bijeg Ružičinog oca. On je saslušao Stanu i već idućeg dana 
oslao je u Jelengrad da javi Ružici i reče joj da će točno šestog dana 
u noći prije ponoći biti na prvom sjevernom brijegu od grada. Tako je 
konačno bilo sve isplanirano samo je tih par dana preostalo da Miško 
uza sve što treba pripremi i sigurno sklonište za bjegunce. 

Stana je tog dana svoj veoma složeni zadatak obavila onako kako 
bi to mogao obaviti čovjek s velikim životnim iskustvom i isto takvom 
hrabrosti. Uza sve to Ružica zamoli Stanu da uoči tog dana nekako se 
prikrade u grad kako bi još jednom bili sigurni da je sve isplanirano 
u redu i eventualno da bi se mogli dogovoriti ako bi bilo kakvih 
izmjena uoči samog bijega. 

Ti dani su bili iscrpljujuće dugi za Ružicu i njenog oca, a za Miška 
su bili i suviše kratki, jer iz dana u dan pronalazio je nove dodatne 
neplanirane poslove koji su se uglavnom odnosili na sklonište i sigur- 
nost prilaza do njega. A uz sklonište posebnu brigu mu je zadavala 
hrana koje je ionako bilo jako malo. U toj nesebičnoj brizi o svakoj 
sitnici Miško je radio od ujutro rano do uveče kasno. Pošto se približio 
i planirani dan, Stana se našla u Jelengradu nešto prije podneva dosta 
neobično obučena čak daleko jadnije i siromašnije nego što je inače 
dolazila. Ona se na taj način tako vješto prikrala i sastala sa Ružicom 
da gotovo nitko nije niti primijetio da je to ona djevojka koju su već 
dovoljno poznavali u tom gradu. Stana tom prilikom skoro ostane 
bez riječi kad ugleda Ružicu svu zaplakanu. No, ipak sakupi dovoljno 
snage da je upita što se dogodilo, jer se nije smjela dugo zadržavati. 
Ružica joj jecajući objasni da je njihov naum propao jer joj je otac 
prije dva dana obolio i vrućica ga tako srhvala da se iz postelje ne 
može ni maknuti. Na kraju joj kaže da će sve biti dobro ako ne dobije 
upalu pluća, a i to da za sada ne može niti misliti na bijeg sve dok se 
Ponovo ne oporavi jer bi se iz trenutne nesreće i zla mogli naći u još 
Većoj nevolji. Još je Stani rekla da pozdravi svoje roditelje i da navrati 
kroz neko vrijeme. Potom se Stana vrati kući, a Ružica pođe, skrivajući 
Suze i tugu pred svima, raditi uobičajene poslove koji su je čekali. 




















: 

POGLAVLJE ŠESNAESTO 


RUŽICINA ODVAŽNOST 


Ljetni dani pošli su na zasluženi odmor, a prvi jesenji su došli 
da završe sve zaostale poslove koje nije stiglo završiti ljeto. Ti prvi 
jesenji dani zalijevali su cvijeće da se što dulje zadrži i ukrasi te dane, 
Polijevali su zrele plodove da si ih ljudi čiste i uredne sakupe za zimu, 
zemlju da se lakše ore, travu da se pomladi i poraste kako bi stoka 
imala što pasti. Ali nakon nekoliko takvih dana sunce je zasjalo svom 
svojom sangom, toplinom i ljepotom kako bi vrijedni ratari mogli 
učiniti mnogo više nego sve te kišne dane. 

U Svevladovom gradu i okolo njega sve je, moglo bi se reći, 
ponovo oživjelo: sluge se razišle kojekuda po polju da pospreme 
zaostalu ljetinu, a djeca su jedva dočekala lijepe dane sa takvom 
sunčanom toplinom, pa ih dadilja Kata povede u dvorište, kako bi 
malo poskakala i proigrala se. 

Na sredini prostranog jelengradskog dvorišta nalazio se krasno 
ozidan zdenac od lijepo isklesana kamena. Iznad ozidanog zida na šest 
hrastovih stupova postavljen je umjetničkim ukusom tadašnjeg vre- 
mena ukrašeni krov. Bunar je bio dubok toliko da bi čovjeku trebalo 
četvrt ure dok bi zaimač spustio do vode i izvukao ga. Svatko, tko 
bi prvi puta došao u grad, čudio bi se zdencu više nego svenmu osta- 
lome. Skoro svaki gost želio se osvjedočiti dubini tako, što bi bacio 
unutra kamenčić i čekao kako će dugo potrajati dok im pljusak 
bačenog kamenčića dođe do ušiju. Vjerovali ili ne, ali od njih svi su 
se čudom čudili tom tako dugom padanju kamenčića. Voda je bila 
tako daleko da je iščezla očinjem vidu. Užasno je bilo pogledati 
tu nepreglednu dubinu u kojoj se prostim okom ni voda nije mogla 
vidjeti. Prekrasan prizor bi doživjeli tek tada, kad bi u zaimaču polako 
spuštali poveću zapaljenu svijeću. Zapaljena svijeća je proizvela ru- 
menu svjetlost koja se razlila po nevidljivom bezdanu na zelenoj 
travici koja bi znatiželjno provirkivala između kamenja, po kojoj su 

se zrcalile biserne kapljice hladne vode. Uslijed izrazitog lamanja 
svjetlosti kao da se taj prostor pretvarao u plavetno nebište prepuno 
jasnih zvjezdica, dok bi pri dnu zatreptjela svijeća tjerajući gadnu 
 žminu kao što rano sunce rastjeruje magluštinu. Gledajući sve to, 
opčarano oko ne bi se do sitosti moglo nagledati tog prekrasnog 
prizora uz koji bi i srce zaigralo radujući se. ,,Kakva li čudna prizora, 
ljudi moji!" — rekli su mnogi promatrači. 

Bunardžije i zidari, kad bi išli popravljati zdenac, imali su brojne 
duge ljestve koje su vezali posebnim vezom jedne za druge dok bi 
gornje pričvrstili za specijalno napravljene kuke. Oni su znali pripo- 
vijedati da kad je zdenac bio bez krova, iz te dubine u pola bijela dana 
vidjeli bi na nebu zvijezde, kao za lijepe vedre noći. Cijelo to dvorište 
pilo je popločeno kamenim pločama, dok se zdenac nalazio u zagrljaju 
prostrane ledine na kojoj je izrasla visoka brekovina, što je za oko bio 
poseban ugođaj. 

Djeca su se igrala na toj ledini oko zdenca... Djevojčicama Ljubici 
i Slavici veoma su se svidjeli plodovi brekovine koji su upravo dozrije- 
vali. Zato im je morala njihova dadilja Kata otkinuti nekoliko groz- 
dova kako bi djevojčice mogle otrgnuti sa njih bobice koje bi nanizale 
vješto na konac i tako načinile perle kojim bi kasnije okitile vrat i 
ruku. Dok su se seke tako igrale, mali je Vladimir bacao kamenčiće 
u zdenac i to birajući sve veće, kako bi čuo što jači šum pljuska iz 
dubine. Kad god bi mu šum pljusnuo u uho, on je poskočio od radosti. 
Pošto se zasitio te igre, napustio je zdenac i poče tražiti novu igru. 
Ali od te prijašnje igre u ruci mu ostao još jedan kamenčić neiskori- 
šten. Svojim malim očicama gledao je kako da ga upotrijebi. Na to 
nije trebao dugo čekati jer mali nestašni vrapci mu odmah privuku 
pažnju, pa mu kamenčić iz ruke sam pojuri prema njima. Samo, 
vrabaca je bilo puno a kamenčića malo, pa je gubio dosta vremena da 
ih pronađe. Tako bi vrapci nekad i zaboravili na njega i njegove 
namjere, pa je za jednog morao utrošiti i više kamenčića. U toj igri 
podalje od zdenca, najednom ugleda jednog vrapca, kako doprhnu 
i sjedne na rub zaimača, a zatim u zaimač, gdje je htio da se napije 
Vode i okupa se. Sve to ugleda Vladimir, koji svojom dječjom nepro- 
. Mišljenošću poviče sestricama: 

— E, hej! Ovaj mi neće uteći! Sad će biti veselja! 

Samo što je to izrekao, već se počeo penjati na zid ozidanog 
Zdenca. Kad je dopuzao na rub, pruži ruku prema zaimaču kojega nije 
Mogao doseći pa se zato poče naprezati i sve više naginjati dok nije 

izgubio ravnotežu, i sunovratio se u strašno zjalo. Vidjevši to, male 
seke udariše u strašnu vrisku i plač. Dadilja, koja je za to vrijeme 
malo ostavila samu djecu i odsmucala se u kuhinji da štogod poliže, 
dotrča sva izvan sebe na dvorište. Odmah je začula vrisak i jauk 
dječaka u zdencu. Dotrči do njega i nagne se nad zdenac u kojem 
opazi malog Vladimira kako visi na jednoj kuki o koju mu se zakvačio 
njegov kaputić. Videći to, Kata je ostala nepomična ne znajući što 
da poduzme. Njegova majka ležala je bolesna u krevetu, a ostali 
podanici bili su kojekuda u polju kako već rekosmo, pa u tom času 
nije bilo nigdje nikoga tko bi joj barem i nekim savjetom pomogao, 
Od velikog straha blijeda kao da je iz groba izvađena drhtala je kao 
šiba na vodi. 

Sve što je znala tog časa, bilo je da se očajnički okreće oko sebe 
i ugleda nekoga tko bi joj mogao priskočiti u pomoć. Tu strašnu 
vrisku čula je Ružica koja se nalazila u sobi kraj vrataričinog djeteta 
koje je u noći dobilo vrućicu. Ona ostavi dijete i potrči vidjeti što se 
dogodilo vani. Trčeći, ona je iz daleka shvatila što se zbilo, a čim je 
došla do Kate, zgrabi je za ramena i prodrma je, kako bi se sabrala 
od straha i reče joj: 

— Pazi! Znaš što! Drži! — Ružica se spetljala od brzine, ne zna- 
jući kako da joj brže-bolje objasni što hoće — Pazi! Prihvati kotač i 
drži ga čvrsto! Ja idem u zaimač, a ti me polako spuštaj... Pazi! 
Pažljivo! — tako se Ružica našla nad provalijom, a Kata je poče 
lagano spuštati centimetar, po centimetar, kao da je u sebi imala 
snage za drugih deset. 

Ta snaga dadilje sabrala se zbog Ružičine odvažnosti i žučnog 
straha. Vjerojatno bi u toj nevolji bila u stanju spustiti do dna i 
izvući tri Ružice a kamoli ne jednu. Ružica tek spuštajući se pribere 
se, gdje se nalazi, jer prije nije ni mislila na strašan put, i što je ispod 
nje. Produ je trnci cijelim tijelom kad osjeti kako je oblijeva hladan 
zrak i vidi da nestaje sunčana svjetlost dana. Ubrzo je došla do Vladi- 
mira i poviče Kati: 

— Stani! Drži dobro! — i zaustavi se. 

Ružica brzo poče razmišljati što će i kako će do Vladimira, koji 
je od straha samo jecao jer više se nije mogao ni derati. 

— Vladimire! Ne dreči više! Budi miran, dok te ne uhvatim! — 
poviče Ružica na njega, na što se dječak još više uplaši i ušuti. Ona 
posegne rukom ne bi li ga otkvačila, ali svi pokušaji ostali su uzaludni. 
Ruka joj nikako ne doseže do njega. Dugo se tako mučila, jer se nije 

smjela pustiti i drugom rukom kojom se morala držati za lanac, da 
ne ispadne iz zaimača u zdenac i tako i sama ostane u toj mračnoj 
dubini zauvijek. 

— Kuku meni, što ću i kako ću? — reče Ružica tiho. 

Malo se sabere, pa se usred tame jako zanjiše i pođe joj konačno 
za rukom da se nakon jakog njihanja uspije uhvatiti za kuku na kojoj 
je visio Vladimir. Grčevito se držala za nju sve dok nije prikupila 
dovoljno snage, pa potom zgrabi dječaka jednom rukom a drugom 
se držala za lanac, te ga napokon otkvači i sačeka da se zaimač s njima 
umiri. Ujedno je čvrsto držala Vladimira koji joj se sa obje ruke 
uhvatio oko vrata kao utopljenik. 

— Vuci! — poviče Ružica Kati. 

Kata skupi posljednju snagu i poče ih izvlačiti. 

Kneginja, Vladimirova majka, iako bolesna izvuče se na tu kriku 
iviku teškom mukom do prozora, gdje je ugledaju kćerkice. 

— Mama, mama, Vladimir je pao u zdenac! — kroz plač poviču 
obje. 

= Nesretna majka nakon ovih riječi jauknu i problijedi kao da je 
izvađena iz groba. Nju je tada držao više prozor nego li noge koje joj 
počnu klecati od slabine, a srce poče udarati kao da će iskočiti iz 
slabašnih prsa. Sve što je čula bile su Katine riječi: 

— Vladimir visi o kuki, a vrataričina sluškinja spustila se da ga 


“Te Katine riječi bile su riječi nade koje su zadržale kneginju na 
nogama. Dah joj je zastao u grlu, a oči za sve vrijeme tog strašnog 
iščekivanja netremice su ostale gledajući prema zdencu. Uto se pomoli 
i Ružica jednom rukom držeći se za lanac, a drugom Vladimira. Kad 
je Kata dosta visoko izvukla Ružicu sa dječakom, dobro učvrsti 
kolo na vratilu. 

— Dobro učvrsti i uzmi onu kuku! — naredi joj Ružica — a sada 
pokušaj nas povući. 

Kata tako i učini, ali u prvom pokušaju nije uspjela što zbog 
snage, što zbog nespretnosti. Poče povlačiti ovako pa onako. 

Vidjevši Ružica da tako ne ide, kaže Kati: 

— Kato, popusti nas malo niže, ja ću ti njišući se dodati dijete. 
O pazi nemoj se previše naginjati. 

Kata učini tako kako joj reče Ružica pa ispruži ruke nastojeći 
ladimira uhvatiti, ali sve bješe uzalud, nije išlo ni tako. Gledajući 
Sve to, kneginji pade sumrak na oči pa slabašnim glasom poviče: 

— Ojnetako,ne...! 

Tu opomenu Ružica nije čula, ali je i sama uvidjela da je tako 
još opasnije. Zatim se za časak umire kao da nešto očekuju. 

— Kato! Zanjiši zaimač ponovo! — kaže joj Ružica ni sama još 
ne znajući zašto joj je to rekla i što će joj opet to njihanje. 

Kata, isto tako ne znajući čemu sad to, poče njihati kako reče 
Ružica. 


— Pazi! Sad kad dobro zanjišeš zaimač tako da dođe blizu, 


objeručke prihvati maloga! — čak nesvjesno Ružica se malo nasmiješi, 
— Pazi, sad! Kata sretno uhvati dječaka i spusti ga na zemlju. Zatim 
ona pruži ruku Ružici, da njoj pomogne izaći, ali ponovo Ružica 
zaključi da to nije najbolji put za izlaz. 

— Deder ti zanjiši zaimač tako da se on primakne stupu — kaže 
Ružica Kati, što ona i učini. 

Čim se Ružica približi stupu, snažno se uhvati za stup, te se 
lagano uz Katinu pomoć uspije osloboditi i spustiti na zemlju. Odmah 
po izlasku Kata je odvela Vladimira u stan njegovoj majci, a Ružica 
tek tada shvati opasnost koja je mogla stajati glave. Sjedne na ledinu, 
gje je oblije znoj i obuze strah i slabina. Vjerojatno je tih skoro sat 

vremena borbe na život i smrt bilo jedino vrijeme u tom dugom 
razdoblju da niti u jednom trenu nije imala vremena pomisliti na svog 
oca. Ali, za samo nekoliko trenutaka sjedenja teško je odahnula i 
pomisli na oca, koji će biti zadovoljan što se tako žrtvovala i što je 
sve sretno prošlo. Zato i potrči u stan vratarov gdje sve ispriča vrata- 
rici, a zatim je zamoli da ona pripazi malo djecu jer da se osjeća jako 
umoma i rastrešena i rado bi malo prošetala da se smiri. Vratarica 
je pohvali i čestita joj na tako velikom i plemenitom djelu. 


— Ružice, samo hodi malo prošetati, to će ti dobro činiti, a ja ću 
paziti djecu — kaže vratarica. — Eh, znaš što, bilo bi dobro da popiješ 
čašu vina ili nešto drugo da se malo okrijepiš. 

— Ne, hvala, kasnije ću popiti samo šalicu mlijeka — reče joj 
Ružica, još se jednom zahvali pa izađe. 

Naravno, sa sobom je uzela i ključeve od tamnice da odmah 0 
svemu izvijesti oca. Kad je ušla u tamni hodnik, sve je poskakivala 
od radosti, što će moći odmah sve ispričati ocu. Kad je došla pred 
vrata, smješeći se otvori ih i potrči ocu u zagrljaj. 

— Što se tebi dogodilo draga kćerko, već te nisam dugo ovako 
veselu vidio? — kaže joj malo začuđen otac. 

— Oče, dragi oče, danas sam pošla u smrt i eto već se vratila. 
emoj se preplašiti, odmah ću ti sve ispričati. 

— Pričaj mi brže što se dogodilo — sad će zabrinuto Milovuk. 

— Svevladov sin je pao u zdenac, a ja sam ga iz zdenca izvadila 
_ ponosno će Ružica, pa mu ispriča sve pojedinosti o tom događaju. 
A kad završi pričanje otac joj priđe, zagrli je u očinski zagrljaj i od 
radosti mu niz blijedo i plemenito lice poteku suze radosnice. 

— Ružice, pa to je pobjeda! — reče nastavljajući. — To je doista 
avo junaštvo, da, junaštvo nad junaštvom! Vidiš kako se ti možeš 
nadvladati i u pravom času istaknuti svoju plemenitost. To je junaštvo 
iznad svakog junaštva hrabrog viteza koji savlada i najopasnijeg protiv- 
nika. Tvoje zasluge su to veće što si spasila sina najvećeg neprijatelja 
svog roditelja i svoga. Sada sam još ponosniji s tobom nego prije, eto 
što da ti kažem, sretan sam, ali sada svoju hrabrost i junaštvo zadrži: 
za sebe. Ti si i dalje samo služavka u njegovom gradu i ništa više. 
Nastavi svojim poslom, jer tvoj rad je plemenit i častan i budi ponosna 
što si valjana služavka. 

POGLAVLJE SEDAMNAESTO 


RUŽICA NE PRIHVAĆA NAGRADU 


Kata je odnijela Vladimira majci, koja se u tom trenu od strašnog 
šoka nije ni najmanje osjećala bolesnom, te potrči prema njemu. Uzme 
ga iz Katinih ruku i pritisne na grudi ispitujući po stotinu puta da li 
ga što boli, gdje ga boli, dali mu se što dogodilo i gdje se ozlijedio? 
Ali na njenu veliku sreću nije bio nigdje ozlijeđen, već ga od silnoga 
straha spopala samrtna bljedoća, pa je izgledao kao da u njemu nema 
ni kapi krvi. 

— Jao meni, majčice moja! Kako sam u času mogla ostati bez 
tebe — još uvijek u strahu kneginja nije znala što da čini i što da kaže. 

Ponovo onemogla sjedne sa dječakom na postelju pa poče malom 
nevaljalcu govoriti svakodnevne majčinske opomene: 

— Oh, ti moj neposlušni nevaljalče! Koliko si mi straha zadao 
zbog svog nestašluka i svoje vjetrenjavosti! Toliko sam ti puta rekla 
da ne ideš blizu zdenca, da bježiš od konja, da ne pužeš po drveću, da 
ne skačeš s visokog i stalno sam ti govorila da se paziš i čuvaš od svega 
onoga gdje bi mogao nastradati! Ali sve to što sam ti govorila kao da 
sam bob u stijenu bacala. Vidiš li da si sada svoju neposlušnost glavom 
platio? Jadna mi majka! Što bi mi otac rekao da sam te tako izgubila?! 
Obećaj mi da ćeš od sada biti poslušniji! Vidiš li kakva te kazna snašla 
i kakvu smo nesreću mogli doživjeti zbog tvoje tvrdoglavosti. Valjda 
te je sam bog spasio? Ova strašna opomena treba da ti uvijek bude na 
umu i molim te da ubuduće budeš bolje i poslušnije dijete. 

Zbog tog nemilog događaja nesretna majka nije znala što da čini 
već je svu pažnju posvetila svom malom nevaljalcu. 

— Deder, Kato, skuhaj brzo čaj i metni dosta meda u nj, pa mu 
donesi da se malo oporavi. 

Kata je potrčala da skuha čaj, a kneginja je ostala sa Vladimirom 
koreći ga i pričajući mu po nekoliko puta jedno te isto o njegovoj 

neposlušnosti. Ponavljala je opomene koje on nije prije poslušao i 
nije htio na njih misliti. 

= _ Vidiš li, nesretni sine, kakvim si čudnim čudom ostao živ, a 
da nije bilo te nezamislive sreće, mogao si već mrtav plivati na dnu 
one strašne tamne i hladne dubine. Ne mogu zamisliti kako si mogao 
ostati visjeti, a možda kasnije i pasti sa te kuke na kojoj si visio. Oh, 
koliko nas usreći to ugljenarevo siroče koje te izbavi od sigurne 
smrti — poče se obazirati oko sebe — a gdje je, zar nije ovdje to dobro 
O ijete? : 

Uto Kata neodlučno i sa strahom donese čaj dječaku, očekujući 
da će je kneginja grditi. 

— Kato, idi odmah i dovedi mi Ružicu! Žuri se po nju, neka 
odmah dođe ovamo da joj se zahvalim i da je nečim nagradim. 

Kata bez riječi brže-bolje potrči iz sobe i za čas se nađe u vratar- | 
nici kod vratarice tražeći Ružicu koja se još nije vratila od oca. 

— Ružica je otišla malo prošetati da se malo sabere i odmori — 
čim se vrati ja ću je poslati kod milostive — kaže vratarica Kati, koja se 
odmah vrati kneginji i tako joj kaže. 

— Kato, nisam te poslala da mi prenosiš poruke od vratarice, 
nego da mi dovedeš Ružicu kako znaš. Gubi mi se ispred oči, pronađi 
je kako znaš i umiješ i ne dolazi mi bez nje — kaže kneginja dadilji 
koja ponovo nestane iz sobe. 

Nesretna Kata je pošla tražiti Ružicu po gradu zavirujući u svaki 
kutak. Tražila je oko zelenog grmlja i cvijeća. Obilazila je sva mjesta 
gdje je mislila da bi mogla sjediti ili šetati, ali nigdje i nikako da je 
nađe. Konačno odluči i pođe ponovo u vratarnicu, gdje je nađe 
kako sjedi na postelji kraj bolesnog djeteta. 

— Ružice, hodi odmah kod milostive gospođe. Veseli se! Za 
Sigurno te čeka lijepa nagrada — kaže joj Kata zbunjeno. 

Ova posljednja Katina riječ uvrijedi Ružičinu plemenitu ćud 
toliko da je skoro odlučila kako neće ići, jer pomisli da joj ne treba 
nikakve nagrade. Međutim, ipak pođe da ne bude nepristojna i da ne 
ijedi radosnu majku. Sva uzbuđena, zarumenjena lica, čedno stupi 
U sobu kneginje koja je sjedila kraj svog sina na postelji. Kneginja 
Odmah pođe raširenih ruku njoj u susret. Ne gledeći na njenu prostu 
Odjeću, zagrli je i privine na grudi, govoreći joj: 

— O, dušo, kako da ti se zahvalim za taj veliki plemeniti čin. 
Koliku si tešku i crnu bijedu od mene uklonila i koliku si mi neizre- 
Civu radost donijela. Da ne bi tebe, sada bi ovo moje mezimče, što 

sad evo drijemlje na toploj postelji, ležalo mrtvo i hladno u onom 
jazu. Ti si mi sina očitoj smrti istrgla iz ruku. Zato te od sada ja 
uzimljem za svoju kćerku, a ti mene uzmi za majku i ostat ćeš zauvijek 
kod mene! A ti — okrenuvši se Kati nastavi ozbiljno no ipak krotko 
i bez najmanje srdžbe — tebe neću više da imam u službi. Tvoja jedina 
dužnost bila je da nikad djeteta s oka ne pustiš, koja mora biti sveta 
svakoj dadilji, i tu dužnost nisi ispunila. Pa ti tako umjesto dadilje 


skoro postade usmrtilja! Još danas ću te isplatiti pa mi se gubi ispred, 


očiju. 

Na ove riječi zasramljena Kata udari u gorki plač proseći gospođu, 
da joj se smiluje i da joj oprosti. Pala je na koljena pred nju moleći je 
jadna da ne zna što će i kako će jer da nema nigdje nikoga tko bi joj 
pmogao pa je poče uvjeravati da će ubuduće biti bolja i da joj se 
nikad više neće ništa slično dogoditi. 

— Ti si meni i prije tako obećavala kao što i sada obećavaš, ali 
nikada ne izvršavaš. Ja se više ne mogu pouzdati u tebe, iako mi je 
doduše teško i tebe siroticu istjerati na milost i nemilost, ali priznaj 
da su mi moja djeca draža i ne mogu ih u beskraj pogibiji izvrgavati. 
Idi, dakle, pa kod drugog gospodara svoju dužnost vrši zdušnije i 
nikad ne zaboravi što ti je dužnost, a ovo će ti biti dobra opomena 
za svu tvoju budućnost. 

Pošto je kneginja završila sa Katom, Ružica se stavi u njenu 
zaštitu i reče: 

— Dopustite, milostiva gospođo da reknem koju riječ u ime 
Katino, pa nemojte mi zamjeriti, što ću biti tako slobodna. Istina je 
i pravo velite da je Kata pogriješila. Ja znam da je njeno lakoumlje 
zadalo vašem materinjskom srcu šmrtnu muku, a to je skoro stajalo 
i života vašeg sinčića. Ali ovaj grozoviti slučaj će sigurno Katu, koja 
nije pomislila što se može dogoditi ako djecu samu ostavi, uvijek 
podsjećati na to i da više neće nikada biti lakoumna i vjetrenjasta te 
će ostati valjanom služavkom. Kata je pogriješila, ali je svoju pogrešku 
nastojala ispraviti koliko je god mogla. Zar nije vjerno pomagala, kako 
ste i sami vidjeli, i stavila je glavu u torbu samo da vam spasi sinčića? 
Zašto, dakle, uzimate u obzir samo to što je pogriješila, a ne i ono što 
je u tim teškim trenucima tako vjerno pomagala i sudjelovala u spasa- 
vanju malog Vladimira? Možete li vi nju koja se toliko vjerna i dobra 
pokazala sada nemilosrdno otjerati i rascviljenu otpustiti. Vidite, 
plemenita gospođo, da se i ona u vašoj i svojoj nevolji nije oglušila, 
već je svim srcem i svom snagom sve učinila da ponovo budete sretna. 

a kad je ona svojom nesebičnošću toliko učinila za vas, nemojte ni vi 
biti tvrdi i nemojte se oglušiti na molbu ove bijede. Vjerujem da je ovo 
za vas trenutak gorčine, ali vjerujem u vaše plemenito srce da će 
shvatiti ovo ubogo siroče i da ćete malo kasnije i vi biti svijesni svega 
što valja, a što ne. Molim vas, draga gospođo, ne tjerajte nesretnu 
Katu od sebe jer uza svu bol, koju vam je nanijela, zaslužuje barem 
to da je zadržite i dalje u službi. Eto, koliko sam se radovala s Katom 
i vama o sretnom ishodu iz strašnog i teškog događaja kad smo uspjele 
spasiti maloga, a sada ponovo me obuzima tuga na srcu, a ne radost, 
koja me se sada tako dojmila. Zar može vaše srce podnijeti da prije 
nego vam se suze radosnice osuše, jadnoj Kati istisnete gorke suze 
- pelinovke, a bilo bi lijepo da ih vaša desnica obriše. Ne! Ne mogu u to 
vjerovati! Vjerujem u vas, vi ste plemenita gospođa dušom i tijelom, 
au plemenitom biću može kucati samo i plemenito srce! ; 
: A što se mene tiče, ponuda je uistinu lijepa, ali se ja na njoj 
još ljepše zahvaljujem. Zašto da meni svanjuje, a ovom bokčetu da 
. zamrači? Ja sebi ne mogu dopustiti da izrinem iz službe ovu jadnu 
Katu. 
Začuđena kneginja izbulji oči u tobožnju ugljenarovu djevojku 
oireče: 
— Uistinu ne znam čemu da se više divim, tvojoj odvažnosti ili 
tvojoj iskrenoj plemenitosti! Pa tko da ne usliši riječi takve zagovor- 
nice? Dobro, kad ti tako kažeš, Kata će i nadalje ostati, ali i ti moraš 
svakako biti kod mene. Za sada te ne mogu dovoljno nagraditi, jer 
mi muž nije kod kuće, a ja sam u ovom gradu kao sužanj pa ne mogu 
nikuda i nikamo. No, nadam se,neće potrajati dugo kad bude došao 
moj Svevlad i dobro te nagradio, Ali za sada želim da se odrekneš 
Službe i da mi budeš kćerkom, drugaricom i prijateljicom. Imam 
krasnih haljina u koje ću te odmah lijepo odjenuti, jer ti zavređuješ 
bolji posao od posla služavke. 
Ružicu ganu ljubaznost što ju je ova prijazna, mila i dobra knegi- 
Nja tako uljudno primila i što je na njenu molbu jadnu Katu ostavila 
kod sebe, oprostivši joj bez puno razmišljanja. Osjeti u duši neograni- 
Čeno poštovanje i ljubav prema toj gospođi pa pomisli kako bi rado 
Ostala kod nje. Ali uza sve lijepe ponude ona ne zaboravi svoga oca, 
kojemu ne bi mogla dolaziti da sve to prihvati i koji bi bio prepušten 
dvorbi tuđih ruku. 


— Priznajem sa zahvalnošću vašu dobrotu i već sama vaša pažnja 
je za mene velika nagrada. Ja vam se zahvaljujem na svemu, za mene 

je najveća nagrada da mogu učiniti dobro djelo i druge mi nagrade 
nisu potrebne. Uostalom, ako se kada nađem u nevolji, bit ću sretna 
da mi pomognete, i to ako budete u mogućnosti. S druge strane, posve 
sam zadovoljna sa svojom službom pa i ne želim bolje. A stalež ionako 
ne čini čovjeka plemenitim, već kako on dužnost i zvanje Uz sve 
tegobe podnosi i svojim radom učini ljepšim. Meni, tamničarevoj 
sluškinji, mnoge zgode često puta mi čine radost što mogu po koje 
dobročinstvo učiniti zatočenicima u tamnici. Zbog toga sam veoma 
sretna, pa nemojte, dakle, da budom po vašoj dobroti nesretna. 

— Čudnovata li djeteta? — reče gospođa — Vjeruj mi da te ne 
razumijem. Tvoje riječi o sreći u tamnoj vratarnici, a o nesreći ovdje 
u sjajnoj palači kod mene zvuče mi nekako čudno. Reci mi, da li 
te mogu nečim darovati? Zaprosi što te je volja, i tako mi moga 
poštenja, dobit ćeš, ako je u mojoj moći sve što zatražiš. 

"— Kad već ne ide drugačije — turobno se složi Ružica da udovolji. 
tu želju gospođinu — dopustite mi samo neko vrijeme da promislim 
što da vas zamolim. Mislim da neće biti dugo, pa ćete mi zaista moći 
pomoći. A za to vrijeme ostavite me u mojoj tami. Dakle, sada mi 
oprostite, ja idem, jer ne mogu dulje ostaviti samo bolesno vrataričino 
dijete. 

Ružica se brzo izgubi iz kneginjine sobe kako je ne bi mogla 
više privoliti na bilo kakvu nagradu. 


POGLAVLJE OSAMNAESTO 


KNEGINJA UHODI RUŽICU 




















Valentina, gospodarica jelengradska, odlikovala se plemenitim 
srcem i rijetkom oštroumnošću, pa je znala cijeniti Ružičinu pleme- 
nitu narav. Stoga je nastojala iz petnih sila da je usreći, ali iz njezina 
ponašanja nije mogla dokučiti što se u njoj krije. Razmišljala je, pa 
i ne bez razloga, da je ona toliko spretna da se krije iza neke tajne, 
ali sva njena razmišljanja nisu mogla dokučiti baš ništa. Zato bi se 
ona često podbočila na ruku i dugo ostala razmišljajući. Nikako joj 
nije bilo jasno kako je ugljenarova djevojka uspjela doći do takvog 
ponašanja koje dolikuje samo djevojci iz plemićke porodice, a nikako 
jednoj ugljenarevoj djevojci. 

»Odakle joj onolika pristojnost", razmišljala je kneginja, ,,sa ko- 
jom je ušla u sobu i koja me je toliko svojim riječima kitila, a da se 
ni jednom riječi nije zabunila niti joj se jezik zapleo. Tako je govorila 
kao da je živjela od malena među najvišom gospodom, pa da je iživje- 
la, teško bi toliku lijepu pristojnost od nje usvojila. Zaista se ne mogu 
načuditi i predočiti sebi njenu odvažnost, smotrenost i prisutnost 
duha. Koji je tome uzrok, što ne želi uvijek ostati uz mene, iako i 
sama zna da bi joj uz mene bilo lakše i bolje. Mora da se iza svega 
toga nešto posebno krije. Da li ona slučajno nije krenula nekom 
stranputicom ili postoji neka njena druga tajna koje bi se inače mo- 
ala stidjeti, pa zato ne želi prihvatiti moju ponudu. Ne vjerujem 
da bi ona sa svojom prisutnosti duha mogla bilo što loše i nepošteno 
Činiti. Mislim da je to nespojivo s njom. No, od danas ću ja na nju 
b olje paziti." 

Odmah ona naredi dvorskom starini, da dobro pazi na svaki njen 
Pokret i svaki korak. Od tada starina je ne pusti ni trena s oka, pa 
(Pak nije imao ništa o njoj svoju gospodaricu izvijestiti, što joj ne bi 
u hvalu išlo. Ali jednog ranog jutra dotrči starina s viješću da Ružica 
U kasno doba noći, kad su svi u dubokom snu, posjećuje utamničenog 


Meza i da se kod njega zadrži po nekoliko ura. 

— To mi je sumnjivo i opasno — reče on — ta djevojka bi na nag 
mogla navući strašno zlo, ako bi pomogla tom uzniku da uteče! A da 
tom djevojčetu ne manjka takve smionosti, to znamo. Samo ne znam 
o čemu se radi. Ja sam što sam ikad mogao bolje napeo uši, kako 
bih štogod saznao, ali nisam mogao ništa razabrati do nerazumljiva 


žamora. .. x .x . z.x. . . 
Uzrok tome što starina nije čuo ništa iz Ružičinog i Milovukovog 


razgovora bio je taj što je starina bio prilično nagluh. Zato se kneginja 


ni malo ne začudi što nije ništa čuo, ali za nju je i ovo saznanje bilo « 


čak i previše. To je jako uznemiri te poče ozbiljno razmišljati. 

— Ovo za nas nije nikakva šala, Milovuk je naš najljući neprijatelj, 
glavni i najopasniji. 

,»Da, to mi je suprug toliko puta rekao kad sam ga molila da toga 
bijednika tako ne muči. Kako mi je on opisao odnos između sebe i 
ovog kneza, oni su si neprijatelji na krv i nož. Ni malo mi se ne sviđa, 
što ova djevojka sa našim najvećim dušmaninom u takvoj vezi živi. 
Drugo mi ne preostaje, nego da ja sama napnem svoje uši i protegnem 
svoje oči. Svojom ću se glavom osvjedočiti u sve to." Pozove dvor- 
skoga i zapovijedi mu da je odmah izvijesti kad Ružica bude kod 
kneza i da ne smije nikome drugom u gradu reći o njihovom sastanku, 
Za sve preostalo vrijeme ona je lijepo postupala sa Ružicom da ne bi 
ništa primijetila. A da bi je uvrebala, i dalje joj je davala kojekakve 
darove. Nakon nekoliko dana dođe starina usred mrkle noći gospo- 
darici i reče joj da je Ružica kod kneza. Kneginja odmah zagrne cri 
ogrtač pa pođe prema vratima tamnice. 

Vrata tamnice bila su pritvorena, a u tamnici tinjala je svjetiljka. 
Sve je mogla razumjeti o čemu su Ružica i Milovuk razgovarali. 

— Baš su te breskve izvrsne! — kaže zatočenik — Čini mi se da su 
od one vrste što su uz našu kulu rasle. Ono mi bijaše najmilije voće 
u našem gradu. Imaju i istu crven kao i one, a i miris im je lijep i 
ugodan i tako su sočnog okusa. 

— Oh Bože, kad ih gledam suze mi bježe — primijeti Ružica 
— Oh, što bih bila sretna da ih opet s onoga stabla mogu brati, pa ih 
tebi, mili oče, kao i nekad u onakvoj košarici obloženoj trsovim lišćem 
donositi. 

— Budi sretna, golubice moja, da mi i ovima možeš ovo kržljavo 
tijelo krijepiti — utješi je Milovuk. Samo deset bresaka, veliš, bilo je 
na ovom stablu, a plemenita ti gospođa usprkos toj nerodnosti udijeli 
tri breskve, koje si ti opet otrgla od svojih usta i meni donijela. Ah, 
to je zaista predobra gospoda. 

— Oče!? Zato i mislim da bih joj otkrila da sam tvoja kći — kaže 
Ružica. Uvjerena sam da bi ona znala dobro tu tajnu čuvati, pa mogla 
bi i kod Svevlada isposlovati da te pusti na slobodu. 

— Ja se ne mogu nikako složiti sa tvojim mišljenjem — nastavi 
Milovuk. — Ti ne možeš ni pomisliti koliko me on mrzi. Gospođa 
može biti dobra ali Svevlad je zao čovjek, tvrd, opak, tvrđi od mra- 
mor-kamena, za njega ne postoji milosrđe, pomoć ili sućut. On ne 
želi poznati nikoga do samoga sebe. 

— Oče, ali ne mogu vjerovati — prvi put se Ružica suprostavi 
ocu — da je Svevlad tako okrutan i da neće, kad čuje da sam tvoja 
kći i da sam njegovome sinu spasila život, dopustiti da u ovoj tamnici 
svoj život dovršiš. 

— Ne ufaj se ti u to! — Otac joj presiječe riječ. — Ja njega dobro 
poznam, dapače, poznam ga od glave do pete. Ako mu se i svidi tvoj. 
čin, koji mu ide u prilog on će te nadariti, ali se nikad neće odlučiti 
da mene više ne mrzi i ne drži za glavnoga neprijatelja. Njegova mržnja 
prema meni se razlila po svim žilama pa mu i u srcu vri. Ti bi prije 
iščupala s korijenjem stogodišnji hrast nego njegovu mržnju prema 
meni, 

— Ali, dragi oče! — opet će Ružica — ja ću ga uvjeriti da ti njega 
usprkos svemu tome što je on tebe svega lišio ne mrziš i da mu ne 
uskraćuješ da njemu učiniš svako dobro. Ti si me učio da ja ne mrzim 
nikoga od njegove obitelji već da ih poštujem i činim im svako dobro. 
Moglo se dogoditi kad sam čula plač dječaka, pa k zdencu dotrčala, 
da sam jednostavno rekla kako mu ne mogu pomoći i tko zna što bi se 
sa njime dogodilo, ali tvoje očinske opomene na koje si me malo 
= Prije toga sam potaknuo, nisu mi dale razmišljati već sam mu bez 
Tazmišljanja pritekla u pomoć. Dakle, ti si glavni uzrok za spasenje 
malog Vladimira. Sigurna sam, kad to dozna od mene da će mu se 
smekšati srce pa da mu je baš od živa kamena. Zar mu ni to ne bi 
bilo dovoljno da se urazumi prema tebi? 

— Možda je i to moguće — šapnu otac — ali meni se barem sve 
to čini nevjerojatnim. Za sada ne možemo ništa pokušavati, pa da me 
kneginja ovog časa oslobodi jer ja moram ostati ovdje sve dok Svevlad 
ne dođe kući. Nitko me ne bi mogao nagovoriti da napustim ovu 
tamnicu bez njegove privole. Kad bi ona samo dozvolila da slobodno 
Šećem po gradu, iz toga bi se izrodilo trista jada i muka za nju. Za 
Sada, Ružice, ostani mirna i dalje radi pošteno svoj posao. Ja ostajem 
i nadalje uznikom sve dok on ne kaže svoju riječ. Znaš i sama da 

sam se uz tvoju pomoć i prije mogao osloboditi pa nisam htio. Jer, 
ne želim toj dobroj kneginji učiniti nikakvih neprilika. Ružice, vidiš 
i sama da s ovim razgovorom ne možemo ništa postići. Treba da 
sačekamo da pravda i poštenje učine svoje, a ja istinski vjerujem 
da taj dan nije daleko kad ćemo se uvjeriti u to. Zato mislim da je 
za danas o tome dosta. — Započe Milovuk drugi razgovor sa njom, 


Pošto je kneginja saznala o čemu se radi, vrati se u svoju sobu. 
Te cijele noći nije mogla ni oka stisnuti. 

Neprestano joj se izmjenjivala bol sa divljenjem u srcu. 

— Ova tobožnja ugljenarova djevojka — govorila je sama sebi — 
jest, dakle, plemenita roda! Ona je odabrala ovo prosto ruho i službu 
samo da može uz oca biti. Od usta je otkidala hranu, voće i druge 
poklone što sam joj davala i odnosila je ocu. Odbila je zbog ljubavi 
prema njemu svu onu sreću, koju sam joj nudila i odabra radije podno- 
siti svu bijedu i nevolju sadašnjega stanja. Eto ti uzorne i prave djetinje 
ljubavi prema roditelju. Sretna i vesela bi joj majka bila da je živa. Ta 
djevojka, koja mi spasi život sinu, kći je čovjeka kojega držimo u oko- 
vima! To srce njenoga oca, koji je tako učio i odgajao svoju kćerku 
mora da je prepuno prostodušnosti i plemenitosti! Pa njegovo srce 
moralo bi biti tako veliko koliko je on velik! Nipošto ovaj tako dobri 
čovjek ne smije ostati ovdje — kaže ona. — on mora dobiti svoj grad i 
sva svoja dobra, a i to je za njegova dobra djela premalo. Oni trebaju 
ubuduće da budu sretni i da se naužiju sreće koju su zaslužili i zavrije- 
dili, Oh, da ja imam vlast i da je u mojoj moći, odmah bih ga oslobo- 
dila iz tamnice i još ove noći ga smjestila u njegov Garić! Ali ja sam 
za to na žalost bespomoćna! A taj stari nagluhi dvorski, koji uvijek 
kaže kako žene nemaju pravo glasa ni u državi ni u ratnim poslovima, 
bio bi na moju zapovijed dvostruko gluh. Taj ne bi Milovuka ni iz 
tamnice pustio, a kamoli iz Jelengrada. A i onaj dvorski u Gariću ništa 
nije bolji, ni on za plemenite poslove nije ništa manje gluh od ovog, 
iako dobro čuje. On ga opet ne bi u Garić puštio. Znam da mi i Sve- 
vlad ne bi cijeloga života oprostio kad bi čuo da sam ja zahtijevala 
da ga se pusti na slobodu. No, što žene ne mogu svojom snagom, 
mogu istinskom voljom, prošnjom, suzama i uz pomoć drugih dobrih 
i poštenih ljudi. 

Ali kako da se sad ponašam prema Ružici? — mislila je dalje. 
— Hoću li reći da je poznam i da znam tko je i čija je? Trebala bi po- 
stupati prema njoj onako kako to.i dolikuje njenom staležu, kad se 
nje ionako ne tiču razmirice između moga supruga i njenog oca kao 

j mene. Da li da je odjenem kako i dolikuje. Možda bih joj trebala 
ti neku sobicu u gradu i posjesti je za svoj stol? Kad bih ja to sve 
činila, koliku bi buku u gradu načinila? Onaj stari tvrdoglavi nafta- 
inac bi napuntao sve ostale pljesnivce protiv nje i njenog oca, kraj 
jjega bi pojačao stražu pa jadna Ružica ne bi mogla nikad ni blizu 
prići ocu, a kamoli sa njim. koju riječ progovoriti. Doista nisam u 
mogućnosti niti toliko da ga smjestim, zbog ovih trulo-pametnjako- 
ića, barem u neki blaži zatvor. S tim bih samo toj nesretnici nevolju 
i bijedu još povećala, a nikako ne bih za to dobro i plemenito stvore- 
nje učinila bolje i olakšala joj teret, već bih ga samo uvećala. 

Nema drugog izlaza nego da nitko u gradu ne sazna da je 
Ružica Milovukova kći. A niti njoj neću kazati da sam ovo sve doznala 
jer to ne bi pomoglo ni njoj a niti njenom ocu. Samo bih i sebi na taj 
način daleko više otežala i ovako tešku situaciju. Najbolje će biti da 
ja njoj činim dobro i pomažem joj, kako bi ona mogla više pomoći: 
svom ocu i u tome moram biti oprezna da ne svratim na sebe nikakvu 
pozornost, jer mislim da je najbolje na takav način da im činim 
dobro, onoliko, koliko bude u mojoj moći. Ovu tajnu ostavit ću 
nekom sretnijem času, koji možda i nije tako daleko, pa će se sigurno 
otkriti istina u pravo vrijeme. 

POGLAVLJE DEVETNAESTO 


RUŽICA TRAŽI SLOBODU ZA OCA 


Kneginja jelengradska sutradan pozove Ružicu k sebi te ju primi 
srdačnije nego ikad prije. 

— Znadem ja — reče joj — da si, kako mi kažu, veoma milosrdna 
prema utamničenom knezu i da mu mnogo dobra činiš. 

To Ružicu iznenadi tako, kao da je netko iznenada polio cijelu 
hladnom vodom, što primijeti kneginja. 

— Meni se to vrlo dopada, pa ti u tome ubuduće želim pomoći. 
Ti nemaš svoga ništa sa čim bi mu pomagala, zato ću ti ja od sada to 
tvoje plemenito dobrotvorje i tvoju svesrdnu volju potpomagati 
svojom kuhinjom i podrumom, pa od sad nećeš morati sve to otkidati 
od svojih usta. Od sada ćeš ti k meni svaki dan dolaziti po hranu i 
voće, što ćeš odnositi knezu i dalje u najvećoj tajnosti. Ne moraš 
brinuti. U gradu nitko ne zna osim mene, a ti se čuvaj, jer ako bi 
nas uhvatili, jao nama obadvema. A posebno se čuvaj onog starog 
dvorskog kao zmije otrovnice. 

I doista ona je svakog dana radosnoj Ružici davala sve bolje i 
bolje jestvine a vino takvo, kakvo ona do tada još nije ni okusila. 
Ta dobra kneginja bi sve tako mudro znala urediti, da stari dvorski 
o svemu tome nije znao baš ništa. Dapače, i svaku prijašnju sumnju 
što si je već utuvio u glavu prema Ružici izbila mu je iz glave. Skoro 
svaki dan bi dobra gospođa s djecom dolazila k vratarici, kako je 
znala reći, posjetiti sinčićevu spasiteljicu. Takva kneginjina učtivost 
prema Ružici u punome je olakšavala njenu službu. I ne samo što je 
kneginja posjećivala Ružicu kod vratarice, već je i ona u slobodnim 
satima morala češće otići kod kneginje. Čak bi uvijek smjela sa sobom 
povesti i vrataričinu djecu. Tom velikom milosti gospođe Valentine 
ponosila se i vratarica, jer to je za nju bila velika čast imati takvu 
služavku koja je umijela steći milost i ljubav gospođe kneginje. 

Valentina Svevladova sve nestrpljivije je čekala dolazak svoga 
dragog supruga. Njena želja za povratak se rasplamsala tako da bi bila 

spremna poći k njemu i na bojište, samo da joj nije pisao o svom 
ozdravljenju i povratku kući. 

Doskora se vratio i Svevlad sa još dva kneza i većim dijelom 
vojske koja je bila sa njim u borbi. Časnici i obični vojnici okitili 
su štitove i mačeve zelenim hrastovim lišćem i došli sa svim sjajem 
i zvucima ratnih trubalja pred samu kapiju jelengradsku. Prvi je sa 
konja sjašio Svevlad, koji se izljubi sa ženom i djecom, koja su ga u 
predvorju dočekala sa neopisivim veseljem i radosti. Zatim on sa 
svojom ženom, djecom i ostalim časnicima, te tjelesnom stražom 
i prvim junacima pođe ravno u plemićku palaču. Pozdravivši se sa 
svima, baci on oko na svog ljubimca Vladimira, koji je prilično poras- 
tao i reče: 

— Vidi ti moga junaka kako je porastao. Nasljedniče moj, rasti 
mi brže da zamijeniš što prije oca — veselo ga primi i podigne iznad 


sebe. 
— E, moj Svevlade, skoro ostadosmo bez njega — kaže mu žena 


zabrinuto, kao da se to dogodilo tog dana. 

— A što, što se dogodilo? — Svevlad pusti malog zabrinuto 
i okrene se znatiželjno svojoj supruzi. 

Tad mu ona odmah poče pripovijedati kako se sunovratio u 
zdenac i kako ga je Ružica spasila. Pošto mu ispriča sve opširno i 
točno kako je sve bilo, Svevlad se zgrozi te poviče: 

— Ti bi se, dakle, bio skoro utopio, dragi moj Vladimire, pa te 
skoro ne bih više nikad vidio tvoj otac. Neizrecive li žalosti za mene 
i tvoju milu majku! Krv mi se u žilama sledi kad samo pomislim 
na to. Vladimire, Vladimire, budi ubuduće oprezniji i čuvaj mi se 
da ti se štogod ne dogodi. 

Za to vrijeme dok se Svevlad zabavio sa sinom, žena mu otiči 
po odjeću u kojoj je pao u zdenac pa donese i pokaže mjesto gdje 
je željezna kuka prodrla kaput i kako se samo malo držao rub koji 
nije pukao i tako zadržao maloga do oslobađanja. 

Svevlad pozorno pregleda rupu na kaputiću i usput reče: 

— Uistinu bilo je krajnje vrijeme za pomoć. Samo da je ovih 
nekoliko konaca popustilo i puklo, propade moj Vladimir. Oh, koliko 
Nam to siromašno djevojče veliko dobro učini! Vjere mi to je lijepo 
1 plemenito od te djevojke. Jest, to je zaista mnogo od jedne djevojke! 
Uistinu to je pravi junački čin. Veoma mi se sviđa njena odlučnost 
i odvažnost. A jesi li ti čim nagradila tu hrabru junakinju? 

— To sam — odgovori ona — ostavila tebi, a i što bih joj ja mogla 
dati? Jer sve o čemu sam razmišljala mi se činilo premalo i nevrijedno, 

baš sve, da, sve bi to bilo za ovakvo djelo ništa. Ona je zbog njega 
stavila svoj život na kocku! Razumiješ li!? Ja sam se samo drvenila 
i kamenila, gledajući je onako gdje visi u zaimaču nad onim strašnim 
zjalom. Takvo djelo se ne može naplatiti dukatima i bilo kakvim bez. 
vrijednim predmetima. Za takvo viteško djelo, mislim, da bi je trebalo 
nagraditi nečim vrednijim i plemenitijim. Zato sam to i ostavila tebi, 
da ti to vrijedno djelo isto takvom mjerom vratiš i vjerujem da me 
sada nećeš osramotiti. 


Kneza ove riječi tako dimu kao nikad i ništa do tada u njegovom : 


životu. Zato htjede odmah da Ružica dođe k njemu. Ružica dođe 
sa svom čednosti u tu dvoranu gdje je knez glasno pozdravi veselim 
poklicima: 

— Zdravo, mlada junakinjo! Dobro došla, ti spasiteljice moga 
sina! O gle, gle, koliko se sjećam mi se već poznamo. Da, da, jednom 
te vidjeh u vratarnici. Samo tada nisam predvidio koliko je u tebi 
junaštva. Tebi, dakle, ja dugujem osobitu hvalu. Bez tebe bih ja bio 
već dugo nesretan otac! Ovo je tvoja zasluga što sam ja danas pun 
veselja i radosti, a da tebe nije bilo i tvoje tako velike hrabrosti, ja bih 
danas bio pun tuge i žalosti. Zahtijevaj od mene što te je volja, a ja 
ne bio čovjek i knez Svevlad ako ne dobiješ ono što želiš! Da, upravo 
tako! — Poviče on koji nije nikad pokušao da kroti i vježba svoja 
čuvstva, a sada iz prevelike očinske ljubavi i radosti povisuje svoj 
glas sve jače: 

— Tako mi moga kneževskoga poštenja, zatražiš li baš koji od 
moja dva grada — Jelengrad ili Garićgrad, eto ti ga odmah! 

Zadana riječ i kneževa zakletva bila je voda na Ružičin mlin. 
Ružica malo stajaše šuteći pa poče posve mirno pravom djevojačkom 
čednosti. 

— Vi ste, gospodine kneže, mnogo obećali i vrlo jako zavjerili, 
kako su to čula i ova plemenita gospoda. Znači ja bih vas mogla za 
bog zna kakvu milost moliti i vi mi je ne biste mogli zbog vaše časti 
i poštenja odbiti. No, ja vas neću prositi nikakve milosti, koje vi ne 
biste lako mogli izvršiti, samo ću vas moliti za ono što mi pripada 
i po božjem zakonu. Eto, neću vas tražiti ni da mi vratite sve ono 
što ste uzeli meni i mom ocu! 

— Kako to? Što sam ja? Kako kada? Gdje je to bilo? Ja da sam 
vas porobio i poplijenio? To je nemoguće! Tko si ti? Čija si? Govori 
mi tko je tvoj otac? — Tako se knez spetljao da nije.znao kako da 
dozna ono što je želio čuti u tom času, 

— Ja sam Ružica Garićka! A Milovuk mi je otac. Njega mi oslo- 
bodite i pustite na slobodu da mirno proživi ostatak života sa mnom, 
a sva dobra, koja ste nam oduzeli, možete zadržati. Meni nije potreban 
grad i ono bogatstvo, već otac. Mi možemo i u siromaštvu sretnije 
živjeti nego ovako. Eto, to je sve što tražim od vas! 

Ona dva kneza, časnici i svi oko njega ostali su zapanjeni tim 
za njih neviđenim čudom. Čuvši to, knez Svevlad povuče se korak- 
-dva unazad i ostane kao ukopan. Neobično ga dirnu te riječi Ružice, 
ali ga duboko uzbuni neugasiva višeljetna mržnja prema njenom ocu. 
Sad se u njegovom srcu nastavi borba sa samim sobom. Odjednom 
problijedi kao krpa, poče bacati zbunjeno poglede sad ovamo sad 
onamo, pa oko sebe i promrmlja poluglasno. Radije bih dao jedan 
od mojih dvaju.gradova nekome, da mi je učinio tu uslugu, nego tog 
muža" njegovoj kćeri. 

Zbog te nenadane kneževe promjene uplaše se svi u palači 
te bez riječi ostadoše zbunjeno promatrati jedan drugog. 

Na to poče Svevladova supruga svom suprugu umiljatim glasom: 
— Evo, tek prije nekoliko dana saznadoh da je ova siromašno 
odjevena djevojka Milovukova kći. Ona je, vidite, iz ljubavi prema 
bijednomu ocu došla u naš grad te stupila u službu kod tamničara, 
samo zato, da može utamničenoga oca pohađati, tješiti ga i poslu- 
Živati. Osim toga svoj svaki teško zasluženi zalogaj hrane podijeliti 
S njim u tamnici i takvom strpljivošću podnosila je sve hirove tamni- 
čarove žene, kod koje do sada nije mogla ni jedna ni najsiromašnija 
djevojka opstati. Ona je obavljala čak i najteže poslove koji su za nju 
bili preteški. Srce mi skoro više put samo što ne pukne gledajući je 
gdje nosi puno vedro vode na glavi. lako plemenite krvi, pometala 
je dvorište kao posljednja služavka, pa i sve druge poslove je isto 
tako radila. Da, sve sam to morala gledati, jer se nisam usudila ništa 
poduzeti bez tvoga znanja. Znaš, jedva sam dočekala tvoj povratak. 
Dragi Svevlade! Mili supruže! Daj da dobročinstvo i čovječnost 
tobom vlada. Ma sve da ti i nije sinu život spasila od sigurne smrti, 
mogla bi te ganuti njena djetinja ljubav prema bijednomu ocu. Molim 
te,učini mi to! Preklinjem te da se pomiriš s njenim ocem! 

Na to će jedan od ona dva kneza; 

— Tako mi moje britke sablje! Ja se ne bih, vjeruj mi, ni časa 
Promišljao što da učinim. Ovo što je ova djevojka za svoga oca činila 
to je takva hrabrost i junaštvo kao i ovo što ti je sinčića od smrtne 
Topasti oslobodila. Spašavanje djeteta bila je trenutna smiona odvaž- 
Nost kakva se i u manje dobrih ljudi kadikad pojavljuju. Ali dugo- 

trajne i teške muke samoprijegora ove djevojke zbog svoga oca, dokaz 
su njene dobrote, široka srca i velika duha. Takvo djetinje srce i ljubay 
prema roditelju pravi su melem za roditelje, melem kakav se teško 
može naći. 

Drugi knez se pridruži prvome i nastavi: 

— Svevlade! Da je tebi Milovuk ikad bio neprijatelj, on ti se 
mogao osvetiti kako god je htio. Dok si se ti borio sa Turcima za 
našu domovinu, on, za kojega ti kažeš da ti je najveći dušmanin i 


držiš ga za ljutog neprijatelja u svom gradu, a ključevi su od tamnice | 


bili u rukama njegove kćeri tako dugo, zar on nije mogao tu priliku 
iskoristiti i dogovoriti se s ostalim uznicima od kojih bi od desetorice, 
devetorica pristala uz njega, reci i sam, zar ti nije noću mogao zapaliti 
cijeli grad, pa u tom metežu, koji bi nastao podbrusiti pete. Doista, 
mogao ti je uništiti sve što imaš, a sad ti mora biti jasno da ti jeion 
sačuvao grad. Nemoj smetnuti s uma da je i on bio snalažljiv na 
bojištu. Bio je hrabar. I da je htio, ti se danas ne bi imao kamo više 
vratiti. Budi siguran da je on bio svjestan svoje moći, iako je nije htio 
iskoristiti. Slušaj, Svevlade, nemaš razloga da se srdiš na poštenog 
Milovuka. 


No Svevlad je i dalje ostao stajati kao okamenjen i nijem. Teško 
je disao i maramicom hladan znoj otirao s ozarena čela. 

Moglo bi se reći, gledajući ga, da od svega što je do tada govoreno, 
kao da nije čuo ni jedne jedine riječi. Svi prisutni uprli su oči u 
njega, dok ga je Ružica upitno mjerila od glave do pete. Za cijelo 
to vrijeme u dvorani vladala je grobna tišina. Tada se njegova supruga, 
koja je bila blizu njemu, još više približi i poče nježnim i ganutim 
glasom: 

— Mili i dragi Svevlad, želim ti još nešto reći, ali molim te lijepo, 
saslušaj me do kraja i nemoj me prekidati, dok ti ne ispričam sve do 
kraja, budi pažljiv, molim te. Ti, dragi moj supruže, uvijek misliš da 
ti je Milovuk najveći neprijatelj, ali si se u tome ljuto prevario. Jer 
da je on uistinu takav kako ti misliš da jest, zar bih ja tvoja vjerna 
supruga mogla samo i pomisliti, da li bih ja ikada od tebe zatražila 
njegovo oslobođenje. Ne! Sigurno to ne bih ni pomislila, već bih, 
kad bih nešto posumnjala u njega, tražila od tebe da ga još strože 
paziš. A ovo što ću ti dalje govoriti, shvatit ćeš kako si se u njemu 
prevario. Ja ti za to jamčim svojom glavom i živi sam i zakleti svjedok 
te istine. Evo, ovako! Ja sam, vidiš, jedina u ovom građu znala da je 
Ružica Milovukova kći. Sve do ovog časa dok, evo, tu pred svima 


124 




































ama to nije rekla sama, nije o tome nitko mogao ni sanjati. Svi tvoji 
pođanici, kojima si povjerio ovaj grad, nisu niti slutili kao ni ti ovo 
što ćeš čuti. Čak, možda, ni tvoj vjerni dvorski nikada na to ne bi 
nadošao da ova djevojka noću kad svi spokojno spavaju posjećuje 
svoga oca u tamnici. Ja sam jedina, brineći se za tebe i tvoj grad više 
nego itko drugi nastojala saznati sa kakvom namjerom Ružica odlazi 
o. Ah, ne mogu vam ovo reći, a da ne pocrvenim od stida, kako 
sam u kasno doba noći odlazila u tamnicu, kad je knez razgovarao 
sa svojom kćeri, i na vratima sam prisluškivala što i o čemu njih dvoje 
govore. Tako sam se, dragi moj, o tebi brinula dok si ti bio na bojištu, 
htjela sam svojim ušima čuti da li se tu, možda, za tebe pogibeljne 
snove ne snuju. Oprosti mi draga Ružice — osvrne se prema njoj — 
što sam to činila, ali sad se želim istinski ispovjediti pred svima i reći 
ću čistu istinu. Bila sam priljubljena uz stijenu kraj vrata u tami 
pa otac i kći nisu mogli ni posumnjati da. ih itko prisluškuje. No, 
danas mi nije žao što sam se time morala poslužiti. Znam da mi 
nećeš povjerovati koliko je tvoj sužanj dobre i blage duše. Ma, on 
ne zna ni za kakvu mržnju i osvetu protiv tebe! On je zaslužan za spas 
tvoga sina! Taj plemeniti čin svoje kćeri, ne samo da je odobravao, 
nego ju je, dapače, očinskim riječima učio da nas poštuje i čini nam 
dobro gdje to god uzmogne. Da tih lijepih očinskih opomena nije 
od njega bilo, vjeruj, danas ni tvoga sina ne bi bilo, niti bi ona željela 
da ga spasi. Pa reći ću ti punim pravom da za spas svoga sina možeš 
i moraš biti zahvalan samo Milovuku. Molim te, zar takav čovjek 
može biti tvojim dušmanom? Oh, kako se možeš još na njega tako 
srditi!? Ne mogu ti sada sve prepričati njegove poštene riječi koje 
sam na svoja uha čula za tvoje dobro. Ali, ako se i od sada budeš 
na njega ljutio, ti ćeš biti najnepravedniji čovjek na ovom svijetu. 
Pa zar si još neodlučan, zar još dvojiš, zar nemaš osjećaja prema 
poštenju i istini!? Svevlade, ti ne šmiješ i ne možeš, a da ne udovoljiš 
njenoj molbi. Ona ne smije izaći iz ove dvorane da joj ne vratiš oca 
i Garić. Ružica mora dobiti sva dobra koja joj pripadaju! Ako ti to 
Ne učiniš, za mene neće više biti mjesta na ovom svijetu!? Ja tu 
nepravdu i sramotu neću moći preživjeti! 


Uto promumlja Svevlad skoro nerazumljivo. 

— Pa kad je tako, neka Ružica slobodno uzme Garićgrad i sve 
Ono što je nekoć njemu pripadalo, ali Milovuk mora ostati ovdje 
Bdje je — govoreći to nije suprugu niti bilo koga pogledao, već je 
1 dalje ostao stajati nepomično kao kip. 

Kneginja se sad obrati svom sinčiću ganuto riječima koje joj 
još više poteku niz očajno lice. 

— Deder, Vladimire, dođi ovamo, te moli oca za svoju oslobodi. 
teljicu da joj njenu i moju molbu ispuni u cijelosti. Kleknimo pred 
njega! Ja ću ti pomoći... Ja ću govoriti, a ti ponavljaj moje riječi! 

Nevino dijete, videći da mu majka gorko plače, zaplače i samo 
te se spusti na koljena uz majku podižući drščući ručice, pa poče 


lagano i razgovjetno dirljivim glasom izgovarati za majkom riječi 


koje je ona izgovarala. 

— Dragi oče! Nemoj biti tako nemilosrdan! Nemoj dvoumiti 
tako dugo da li da oslobodiš Ružičina oca ili ne! Vidiš kako se Ružica 
nije razmišljala dugo da stavi svoj život na kocku zbog mene! Ona je 
mene izbavila od smrti koja bi me snašla u onom groznom ponoru, 
Ne dozvoli ni ti da i njen otac umre u tamnici! Ona je tebi, dragi oče, 
vratila tvog prvorođenca, vrati i ti njoj njenoga miloga oca! Oče, ne 
odvraćaj pogled od mene! Gledaj ovo lice i ove suzne oči kojima te 
sada gledam i molim, a kojima te ne bih mogao gledati da nije bilo 
Ružice! Ove bi ruke, koje sam podigao prema tebi, već odavna u 
zemlji gnjile...! 

— Prestani! Dosta! — Presiječe ih Svevlad, htjede sakriti suze, 
koje mu se i samom oboriše niz lice, a koje takvom junaku ne dolikuju 
kakav se on osjećao. A potom se obrati Ružici riječima: — Ružice, vaš 
otac je od ovoga časa slobodan! Ja mu vraćam njegov grad sa svim 
što njemu pripada! Ja sam s njime postupao nepravedno... otac, 
koji je takvu kćer odgojio ne može biti nepošten! Možete se vratiti 
u Garić i sretno živjeti...! 

Dvoranom se prolomi neviđeni i nečuveni pljesak odobravanja. 
Konačno je svima pala zavjesa neizvjesnosti s očiju. Svi su odahnuli, a 
na njihovim obrazima se pojavio radostan smiješak. Napokon, plačući, 
ustane kneginja pa poče grliti i ljubiti supruga, a malom Vladimiru 
kaže da ocu poljubi ruku. 

Slušajući sve to, Ružica od radosti nije znala kamo da se okrene. 
Tako se uskomešala kao da je dobila krila i nije znala kamo sada da 
poleti. Onim knezovima zacakliše suze u očima, pružajući Svevladu 


svoje desnice. 
— Vjerujem, da ste vi dobar čovjek. Do sada sam do vas puno 


držao, a od sada ću još više — kaže jedan. 

— Vi ste postupili pravedno kao što to dolikuje poštenom čov- 
jeku. Biti pravedan vrednije je nego biti hrabar. Veliko je djelo sebe 
znati svladati, kao i neprijatelja pobijediti. 

U dvorani nastane žamor. Svatko je htio nekome nešto reći o 
svemu tome ili nešto upitati. Najednom počeše glasno vikati. 

— To je lijepo! To je pošteno i hvale vrijedno! — Tako kroz 
nekoliko trenutaka poviču svi gromkim glasom: — Živio Svevlad 
sa svojom porodicom! Živio Milovuk sa Ružicom. ..! 

POGLAVLJE DVADESETO 


RUŽICA SKIDA OKOVE SVOME Ocu 


Događaji toga dana toliko su se dojmili Svevlada, da nije mogao 
sam sebe prepoznati, niti su ga i svi ostali mogli prepoznati jer sve 
dalje sve više se moglo primijetiti kako taj čovjek iz trenutka u trenu- 
tak prelazi iz do tada čovjeka mržnje u novog čovjeka nježnosti i 
ljubavi. Svevlada je prvi puta u životu počela krasiti dobrota. Tog 
dana je izgledao kao da se prvi puta skida iz smrdljive poderane 
odjeće u prekrasnu novu koja ga je oslobodila svake prljavštine i 
preselila napokon u neviđenu čistoću. Ta čistoća ne bi imala svoj 
pravi sjaj da se iza te vanjske žbuke nije očitovala čistoća srca i uma. 
A ta čistoća izgledala je svima u očima tako, kao kad domaćica svojim 
vrijednim rukama iz luga od pepela izvadi iskuhano bijelo platno, 
pa ga na čistom izvoru počne prati. Takva čistoća i miris srca i razuma 
neviđenom brzinom su počeli zračiti iz čovjeka iz kojeg je do sada 
zračila podlost otrovanog srca i prljava razuma. Da, upravo su svi 
tako primjećivali, a i sam je on bio toga svjestan. Njegovo vlastito 
mučenje konačno ga slomi do te mjere, da pozove svoju suprugu da 
pođu na počinak. 

Dugo nije mogao zaspati. Razgovor sa suprugom bio mu je 
važniji od svega. Svaka njezina riječ bila je najbolji melem za njegove 
nezarasle rane. Sve to, znala je jako dobro dobra Valentina, kojoj 
je najviše bilo stalo da on pobjegne iz carstva mržnje u carstvo ljubavi 
i dobrote. Taj trud i ta njena pomoć za njega je bila prava sreća i 
novo bogatstvo. 

Idućeg jutra Svevladu je osvanula najmirisnija zora u njegovom 
životu. Sunce mu se najljepše nasmiješilo. Sve ptice su zapjevale 
veselije nego ikad. Zapravo do tada ih nije nikad ni čuo niti slušao. 
Skočio je na svoje lagane noge, lakše nego ikad prije. Eto, taj čovjek 
nakon pola vijeka ponovno se rodio sretniji, veseliji i radosniji. 

Konačno je bio osvjedočen da je svoju mržnju i neprijateljsku 
strast ugušio i da je uspio saslušati glas razuma. Tog jutra osjetio Je 

veću radost nego kad je pobijedio svog najljućeg neprijatelja. Tu novu 
vedrinu i radostan sjaj koji se pojavio kao sunce poslije olujnih dana 
na očevom čelu i očima primijetio je i mali Vladimir koji je upravo 
ustao. 

— Oče, sad me i ti lijepo i milo gledaš, kao mama i Ružica. Da 
znaš kako si mi sad lijep i mio. Znaš, sad te više volim, nego prije — 
reče mu sin prilazeći mu i veselo ga gledajući u oči. 

Na te neočekivane riječi Svevlad nije znao što da odgovori, pa 
bez riječi uhvati sinčića, podigne ga i poče ljubiti. 

— Pođimo k mami — kaže Svevlad sinu — zovimo je, mama, ma- 
ma... 

Začudi se jer mu se žena ne odazove te pođe od prostorije do 
prostorije otvarajući vrata, ali nju ne nađe nigdje. Zato ostavi maloga 
i pođe prema izlaznim vratima. Tu na vratima skoro u isti mah uhvate 
za kvaku. 

— Gdje si ti — zabrinuto će Svevlad. 

— Oprosti, išla sam po ključeve od tamnice — kaže mu žena. 

— Daj mi ih, idem odmah otvoriti tamnicu na svu širinu vrata — 
Teče on. 


— Molim te, ja sam ranom zorom probudila Ružicu, koja se 
sprema tu u sobi i obećala sam joj da će to ona učiniti — zadovoljno 
će Valentina. 

— Ovo ti je dobro! Baš si se dobro sjetila! Pa ja zaista kraj tebe 
“ne moram misliti — poče je obasipati pohvalama. 

— Lijepo je sve ovo čuti od tebe što govoriš, ali molim te, pođi 
se i ti obući, pa ćemo i nas dvoje poći sa njom... — veselo mu se 
supruga unese u lice primajući ga ispod ruke, vodeći ga do njegove 
sobe. 

Kneginja ostavi supruga, pa otiči k Ružici u sobu. 

Za to vrijeme Ružica je već oprala lice, a kosu koju je počela 
oČešljati sad prihvati kneginja, koja je lijepo i jednostavno počešlja 
kako to prave majke umiju. A za taj posao nije ni trebalo puno muke, 
jer Ružičina valovita plava kosa prosula se oko lijepog bijelog malo 
Tumenog lica preko ramena kao što nježni oblaci obaviju mlado 
jutarnje sunce na istoku za vedrog jutra. Njene plave oči zasjaše još 
ljepšim sjajem, kao dva plava vala plavog neba umivena kristalno 
čistom i svježom rosom. Dok su joj pravilna usta ukrašavala pravilan 
Nos i ionaku lijepu bradu, kao što krasan pupoljak ruže može ukrasiti 
Mlade proljetne nježne listove svoje stabljike u nježnom zelenilu. 

Zatim obuče dragocjenu suknju od plavog baršuna s prslukom ukra. 
šenim srebrenim nitima. Potom joj na glavu stavi dragocjenu ukosnicu, 
Gospođa Valentina uprla je sada oči u nju, ali joj ne htjede ništa na 
hvalu o njenoj ljepoti reći, bojeći se da se mlada djevojka ne zanese 
svojom ljepotom. 

= — Oprostite, Ružice, odmah ću ja — okrene se i iz neke škrinje 
izvadi mali kovčežić izrađen od crne orahovine lijepo umjetnički 
ukrašen zlatnim figurama. 

Ružica je prepoznala taj kovčežić, ali nije htjela ništa reći, čekala 
je da o njemu kaže što želi gospođa Valentina. 

— To su — reče ona otvarajući ga — dragocjenosti vaše drage 
pokojne majke. Sve mi ih je poklonio moj muž oplijenivši Garićgrad, 
ali ih ja nikada nisam koristila. Za mene je to bila sramota da se 
ukrašavam otetim blagom. Ovo sam uvijek smatrala vašom svojinom. 
Jer i poslovica kaže: ,,Teško onoj ptici, koja se tuđim perjem kiti." 

Od prvog dana kako sam je primila, željela sam, da što prije doče- 
kam taj dan kojeg sam, eto, konačno dočekala i sve vam pošteno 
vratim. Dakle, draga Ružice, evo primite ih iz mojih ruku. Pogledajte 
dobro, tu ne manjka ni jedan dragi kamenčić, niti biserovo zrnce. — 
Pružajući joj kovčežić kneginja je izgledala kao da joj je pao težak 
kamen sa srca. 

Ružica primi dragocjenosti iz kneginjinih ruku pa mirno poče 
pregledavati sjajno drago kamenje i cakleći biser. No, Valentina nije 
ugledala onakvu radost kod Ružice kakvu je ona zamišljala. Umjesto 
Ružičine radosti niz njena lica poteku dvije kristalne suze,.pa reče: 

— Draga gospođo Valentina, vidim da je sve tu. Gledam da u 
ovoj kutiji ima puno više vrijednosti, nego je bilo. 

— Ali, Ružice, — iznenađeno će kneginja — tu je samo ono što 
je bilo i ništa više, nitko tu nije ništa dodao. 

— Oprostite mi gospođo, ja vam moram reći koja je nova drago- 
cjenost u ovoj kutiji, a veća je od ovog srebra, zlata i bisera. Vaš 
zlatni razum i vaše plemenito srce. To su i takvi uresi vredniji i ljepši 
nego svi ovi u kovčežiću koji mogu ukrasiti jednu ženu i majku kao 
što ste vi. 

Ove riječi su se toliko dojmile kneginje da nije znala što bi joj 
odgovorila, već, gledajući Ružicu, poče mijenjati boju lica koja bi se 
čas rumenila čas bijelila. 

— Oh, draga majko, koja mi sad počivaš u hladnom grobu, gleda- 
jući ovo drago kamenje gledam i tvoj plemeniti lik zbog kojeg ov! 

predmeti i imaju neko značenje za rene. A da nisu bili tvoji i da nisi 
bila dobra majka i vrijedna sa svim vrlinama jedne žene i majke, ovi 
svi predmeti bi za mene ostali žalosne i bezvrijedne stvari. Budući 
da si bila dragulj mog života, očevog i svih koji su te poznavali, zato 
i za mene ostaju vrijedni. Inače, ova gomila sjaja bila bi za mene 
bh pa žalosti. 
Valentina je tada još više ostala iznenađena i zbunjena. Slušajući 
te riječi, stalno je obilazila oko nje: Kneginju je nešto steglo u grlu 
i kraj srca osjećajući se na neki način krivom za sudbinu ove djevojke. 
Osjećala je neku težinu koja je pritišće prema zemlji, a uz to spopadne 
je i tuga koju je lako Ružica pročitala pa joj se zato odmah obrati. 
— Gospođo kneginjo, gospođo Valentina, ne želim vas žalostiti 
im riječima, ali šuteći ne mogu ništa reći. Vi imate toliko sličnosti 
mojoj majci kao da vas je jedna majka rodila, pa vas zato cijenim 
kao svoju rođenu majku. Evo, vidite, milostiva gospođo — obrati joj 
ge i nastavi — ovaj prsten s alem-kamenom bio je zaručni prsten moje 
majke. Taj niz bisera dobila je od naše banice za vjenčani poklon, 
a ove pak dragocjene naušnice dobila je od moga oca kad sam se ja 
rodila. Oh bože, čini mi se kao da je gledam pred sobom okićenu 
ovim ukrasima. Ah, koliko je prošlo vremena da je postala hrana 
crva i sada je negdje od nje postala mala gruda zemlje dok su ovi 
biseri još uvijek zadržali isti sjaj. Zapravo, što bi bio čovjek, taj naj- 
plemenitiji stvor na zemlji, kad ne bi brojne ljepote sjale i poslije 
njegova života! Da, iza čovjeka mogu ostati veće vrijednosti nego 
svi dragulji svijeta koji uglavnom u razumnom životu ništa i ne znače. 
— Draga Ružice — prekine je kneginja — vidim da za vas sve ovo 
ne predstavlja nikakvo blago, a ja mislim da vam to nije ni potrebno, 
jer ste vi čak i prebogata duhom. No, molim vas, dozvolite mi da vas 
ipak unatoč tome ukrasim nakitom, jer vi to zavređujete, a za vas 
je danas radostan i velik dan, pa će i ovi uresi još više obradovati 
Vašeg toliko voljenog oca. Požurimo da ga što prije izvedemo iz 
Onog mraka koji on u stvari nikada nije ni zavrijedio. 
Valentina poče ukrase stavljati na Ružicu. U kosu uz ukosnicu 
Stavi sjajne bisere, a na uši objesi blistave naušnice, dok joj na prst 
Natakne prsten na što se Ružica nasmije i reče; 
— Ovaj prsten bismo baš mogli izostaviti, jer ne pristaje uz moju 
Mladost, jer samo je zaručenim djevojkama dozvoljeno nositi prstenja. 
— Ali nemojte — na to će Valentina — eto, baš vam pristaje na 
jas prst. To zaslužuje ruka takve kćerke koja je toliko dobra učinila 
Za svojeg oca. 

Svevlad više nije mogao izdržati čekajući svoju suprugu i Ružicu, 
pa se uputi hodnikom do sobe, gdje su bile njih dvije. Ali u taj čas 
se otvore vrata i one izađu na hodnik te se nađu oči u oči s njim. 

— Oho — reče Svevlad — pred ovakvom ljepotom morao bi i 
najljepši kraljević iskočiti iz najljepše bajke. On se duboko nakloni. 

— Ostavi sad to, Svevlade, nemamo vremena za šalu — reče mu 
žena. ' 


— Cijenjeni kneže, dobro vam jutro — umiješa se Ružica. — Veo., 


ma vam se zahvaljujem što toliko puno činite za mene. 

— Pustimo to — prekine je knez — ja bih bio gori od svake živine 
da sam se oglušio na vašu molbu. Vi ste ta koja ste toliko dugo gazili 
trnje i glogovlje da bi golim rukama potrgala sve niti mržnje među 
nama i oprala razum, a meni iz srca iščupala vjerujem i posljednji 
korjenčić zla i surove gorčine prema svom ocu i drugim ljudima. 
Sad sam svijestan da za sve loše nisu bili uvijek drugi krivi, nego i ja, 
Vaš otac može za sve ovo zahvaliti samo vama, a vi se nemate kome 
zahvaljivati. Pođimo brže, ne mogu više izdržati da je Milovuk u tam- 
nici. Kako treba on vama biti zahvalan za svoju slobodu, zato ga vi 
hodite prva o tome izvijestiti, a ujedno vas molim da ga molite u moje 
i vaše ime da mi oprosti za svu nepravdu koju sam mu u životu učinio. 

Svevlad pruži Ružici ključeve od tamnice, pa pođu svi zajedno 
prema njoj. Ulazeći u tamni hodnik, Ružica potrči naprijed, a Svevlad 
sa svojom ženom požuri za njom. Dok je Ružica otključavala vrata 
tamnice, knez sa ženom je pristigne. Otvarajući vrata širom, glasno 
poviče: 

— Oče, slobodan si... — Htjede mu još nešto reći, ali se začudi 
kad pred sobom ugleda oca obučenog u narodnu nošnju, a uz njega 
kneza Branislava i Nikolića. 

Sve se to odvijalo upravo onako kako je dobra Valentina plani- 
rala. Naime, ona je ujutro rano uradila da dva kneza obuku Milovuka 
i tako ga pripreme za izlazak kako mu iznenadna vijest o slobodi 
ne bi naškodila. Njima je rekla da mu ne odaju tajnu kako će biti 
oslobođen i kada. A ujedno da ne pokvare i Ružici to veselje i radost, 
što će ga baš ona o svemu tome prva izvijestiti. Ta dva kneza dobro 
su obavila preuzet posao jer su njegovu zaplijenjenu odjeću sam! 
odnijeli k njemu i pomogli mu da se spremi. 

Milovuk duboko ganut kćerinim riječima, a i svim što je činila 
za njega, nježnim glasom progovori: 

— Draga Ružice! Draga kćeri moja! Ti si svojom hrabrom i pošt& 
nom postojanošću izvojevala pobjedu kakvu često puta ne bi mogla 

izvojevati ni mnoga vojska. Sila vojske i oružja samo bi mogla zauzeti, 
tvrđavu jelengradsku i Svevlada savladati, no ta divna moć tvoje 
djetinje ljubavi savladala je njegovo tvrdo i okorjelo srce, te ga iz 
najvećega neprijatelja pretvorila u najboljeg prijatelja. Tvoj trud 
je plaćen, a tvoja želja nagrađena. — 

Nakon ovih riječi primjeti kako je Ružica iskićena biserom i 
dragim kamenjem. — Eto, vidiš, dobila si više nego si tražila i željela. 
Osim mene, dobila si i dragocjenosti svoje drage pokojne majke. 
Uvijek sam u životu vjerovao, da onaj čovjek, koji više traži manje 
dobije, a koji je zadovoljan s malo, dobiva od života više i živi sretnije 
i duže. No, ipak sam često razmišljao, pa i žalio, kad bih se sjetio 
da si i posljednju dragocjenost, one naušnice, iz naših sretnih dana 
prodala iz ljubavi prema meni. No, sad sam i ja zadovoljan da ti je 
vraćena obilna nagrada kojoj se ni nadala nisi. 

Oba kneza nisu se mogli nadiviti Ružičinoj ljepoti. Branislav 
nije mogao to zadržati za sebe, već je morao reći na glas: | 

— Doista ste, draga gospodično, mnogo za oca žrtvovali. 

Ružicu zbune te nenadane pohvale, oborila je pogled kao da se 
mora stidjeti. 

— Mnogo vrijedi ljepota naše gospodične — umiješa se u razgovor 
Nikolić — ali njena djetinja ljubav prema ocu daleko nadmašuje i 
njenu ljepotu. To njeno samoodricanje i želja da pomaže ocu u tam- 
nici! Ta ustrajnost, koja ju je vodila u beskonačnost, eto, dovela je 
da nadvlada Svevlada, a sada i otvori tamnicu, da skine okove bez 
straha s očevih ruku. 

— Oče — nastavi Ružica — molim te u svoje ime i u ime kneza 
Svevlada, da mu oprostiš što te je držao za najvećeg neprijatelja i 
Oprosti mu na svoj nepravdi, koju ti je nanosio. do sada. Njemu je 
danas žao za sve što je do sada prema tebi činio u tami zle mržnje... 

— Ružice, znaš i sama, da mu ja više nemam što opraštati, jer 
sam mu sve već odavno oprostio — reče Milovuk. 

To je za Svevlada bio željeni trenutak da sa Valentinom i sinom 
pređu preko praga tamnice gdje su do tada čekali dok Ružica završi 
Svoj posao. 


— Ružice, skini ocu verige s ruku — naredi Svevlad, a Ružica ih 
Odmah otključa i skine. 

Milovuk i Svevlad pruže si junačke desnice na pomirenje i zagrle 
Se bratski. U tom času na vrata tamnice morala je nestati sva mržnja 
1 zloba između njih. A oni se zavjeriše na vječno prijateljstvo. 

U dobrom Milovuku probude se nova radosna čuvstva, gledajući 
pred sobom onog dječarca kojemu je Ružica spasila život. Iskrenim 
i očinskim osjećajima prihvati malog Vladimira, sjedajući na kamenu 
klupu, posjedne ga sebi na krilo i reče mu: 

— Drago dijete! bože daj da budeš danas-sutra dobar na sreću 
svojoj majci i svome ocu, a domovini na korist i radost. 

— Čestiti kneže! — kaže Vladimirova majka — Ni od boga ni od 


naroda ne bih više mogla poželjeti i tražiti nego da moja djeca budu , 


samo kao vaša kći, vaša Ružica s kojom možete iskreno biti sretni. 
I kad bi takva bila naša djeca, mi bismo bili uistinu najsretniji roditelji. 

— Hajde Milovuče, tebi kao da se ne da iz tamnice — u šali će 
Svevlad — pođimo malo na zrak i u šetnju. Preostaje nam dosta vre. 
mena da sad lijepo ljudski razgovaramo i pričamo — primi ga ispod 
ruke i povede — pa čak i o svemu što smo propustili zbog moje 
samouvjerene zlobnosti. Znam, sad sam svjestan da sam ja jedini krivac 
za sve. A mogli smo živjeti ljudski. Sramota me je! Za tebe sam bio 
najveći nečovjek. To me boli, i boljet će me cijelog mog života, a 
nisam imao razloga za sve to. Danas me je stid čak i mojih slugu, jer 
sam ja bio veći sluga vlastitoj mržnji nego moj najsiromašniji sluga 
meni. Tako je! Moji sluge služe meni, ali su veliki gospodari svog 
vlastitog razuma! He, moj Milovuče! Ja sam jedno veliko ništa... 

— Pusti to, Svevlade! Pa ne idemo sada na svoj vlastiti sprovod 
da treba toliko kukati. Bit će vremena da učinimo puno toga što smo 
propustili, ali neće ti biti na odmet da sve ovo što si sad ispričao ne 
zaboraviš — kaže Milovuk Svevladu. 

Malo su prošetali sunačnim jutrom koje je izgledalo tako kao da 
je za tu priliku pripremilo ugodnu dobrodošlicu jer se i sunce pridru- 
žilo njihovoj radosti. Poslije šetnje gradom pošli su u okićenu dvoranu. 
Svevlad je predvodio goste do pročelja stola. Milovuk je sa Ružicom 
sjeo na počasno mjesto. Kraj Milovuka sjeo je Svevlad, a pokraj Ružice 
Valentina. Svi gosti su bili radosni, i ostali su dugo čavrljajući. Nakon 
doručka ponovo su razgledali grad. Tako su proveli vrijeme do ručka. 
Za vrijeme ručka bili su dobre volje. A sam Svevlad tako se razveselio 
da ga nitko do tada nije vidio tako zadovoljnog i veselog. 

— Nikada u životu nisam bio tako veseo kao danas a svako 
veselje mi je zagorčavala bezrazložna mržnja prema tebi, dragi Milo- 
vuče. Sretan sam što sam se oslobodio toga zla. Konačno sam spoznao 
koliko se može slatkoće doživjeti u miru i ljubavi. Svjestan sam i toga 
da mržnja i neprijateljstvo ne dolaze ni od kakvog vraga već iz čovjeka 

koji nije u stanju ili se ne sjeti kako treba najprije savladati sebe, a ne 
treba tražiti nekoga za neprijatelja, kako bi ga morao savladavati! — 
reče Svevlad i doda — zar kroz život do sada nismo se mogli sastati 
stotinu puta u veselju, pa i učiniti bezbroj drugih dobrih i lijepih 
djela? 

Stol je bio lijepo ukrašen svježim mirisnim cvijećem, srebrnim 
posuđem i rujnom moslavčinom. Pred Milovukom je bilo nešto što 
ga je posebno obradovalo. Ta čaša, iz koje je najradije pio, najviše 
je volio, jer ju je naslijedio od svojih djedova i pradjedova. Na toj 
čaši, što je donešena iz Garićgrada Ružica se, veselo namignuvši u 
znak zahvalnosti, zahvali kneginji Valentini. Svevlad prvi ustane te 
nazdravi svima najprije sa moslavačkom šljivovicom iz dudove bačve. 
Zdravicama se pridruže i drugi knezovi. Na te zdravice zahvali se 


- Milovuk jer su bile u čast njemu i Ružici. 


— Dragi druzi, ove naše šljivovice i našeg moslavačkog vina 
moramo se čuvati uz sve naše veselje i radost, jer bi ta rakija i to vino 
moglo savladati i onakva junaka, koji ne uzmiče pred dušmanom niti 
se boji turske demeškinje — kaže veselo Milovuk na kraju svoje zdra- 
vice. 

Svevladu se to veoma dopalo, što mu tako hvale šljivovicu i vino. 
Međutim je dobro znao kuda Milovuk tim riječima cilja. 

— Dobro se sjećam — doda Svevlad — da si nas i u mlađim danima 

-uvijek opominjao da budemo umjereni u piću. Dobro si rekao. No mi 
ćemo pomalo piti i veseliti se, ali nećemo pameti zapiti. 

Dakle, držimo se naših lijepih starih običaja u ovakvim prigodama 
i čuvajmo ih jer su naši. A ti Valentina, i vi gospodična Ružice, morate 
se s nama kucnuti. Vjerujem da nas ni ovom zgodom nećete iznevjeriti. 

Valentina i Ružica im se pridružiše, ali tek su samo ovlažile 
usta pićem. Svima se od svih zdravica najviše dopala što ju je nazdravio 
knez Milovuk. 

— Živjeli svi Hrvati u slozi i ljubavi, nikad se ne svađali radi sitnih 
imalenkosti i da ne truju ljepotu života nepotrebnom mržnjom. 

— A sve Hrvatice natjecale se svim plemenitostima i ljubavi s. 
našom Ružicom, Valentinom i pokojnom Milicom — doda Branislav. 

— Odgajali nam svi roditelji svoju djecu, kao Milovuk i Milica 
Svoju Ružicu, a sva djeca poštivala svoje roditelje kao ona — reče 
Nikolić. ' 

— Zdravi, čili i veseli bili svi roditelji i dočekali od svoje djece 
Svu sreću, radost i veselje u životu, kao što je dočekao Milovuk od 
Svoje Ružice! — završi Svevlad. 

POGLAVLJE DVADESET I PRVO 


POVRAT DOBARA U GARIĆGRAD 


Slijedećeg dana u ranu zoru dođe Svevlad obučen u vojničku 
odoru u Milovukovu spavaću sobu. 

— Milovuče!? — poviče mu — Već sam prije svitanja istjerao 
svoje momke iz postelje i naredio im da se spreme za put. 

— Zaboga, što se dogodilo? — u čudu zapita Milovuk, 

— Ništa strašno, Milovuče! Naime, htio sam da danas uzjašemo 
svoje konje i zajedno krenemo u Garić, pa da ti konačno uručim tvoj 
grad i imanje sa tvojim dobrima. Ali me od toga puta odvratila moja 
žena, govoreći mi da još ne idemo jer je tvoj grad sigurno u velikom 
neredu otkad u njemu ne stanuje nitko osim prostih vojnika. Pa u 
tome ima i istine — nastavi on smješeći se — moram ti priznati da se 
ja na to ne bih niti sjetio. Uostalom, znaš i sam naša muška posla, 
važno je da se ide. Zato te molim da budeš još malo strpljiv, te ostaneš 
sa Ružicom ovdje nekoliko dana kod nas. Proživio si mi ovdje vrlo 
mnogo žalosnih dana. Hajde da bar sada provedemo nekoliko radosnih. 

— Nisi se trebao mučiti sa metlom, no moram ti priznati, da je 
meni i ovdje dobro, pa mi se nikamo i ne žuri — odvrati mu Milovuk 
zadovoljno jer mu se Svevladova ponuda veoma svidjela. 

— Baš mi je drago! Daj se iščupaj iz te sobe, pa idemo na jednu 
pravu moslavačku — reče mu Svevlad zovući ga na šljivovicu. 

Otišli su u veliku dvoranu, a za njima dođu Nikolić i Branislav 
sa svojom pratnjom. Sjedeći i pričajući ostali su do doručka. Poslije 
doručka Nikolić i Branislav oprostili su se sa Svavladom i Milovukom, 
a zatim sa svojim momcima pođu svojim kućama. Nakon odlaska 
Svevlad pozove Milovuka da obiđu po gradu ono što nisu prije obišli. 

— Mi ćemo do podne sve obići, a poslije podne ići ćemo u lov. 

Njih dva odmah su počeli sa velikim slikama. 

— Eto vidiš, ovu su slike mog djeda i pradjeda, a ovo baka sa 
prabakom. — Svevlad bi mu o svakoj slici ispričao nekoliko pojedino- 

sti, koje bi Milovuk veoma pozorno slušao. Poslije toga povede ga 
Svevlad u svoju oružarnu, gdje je imao razne starinske mačeve, sablje, 
buzdovane i oklope. Uz to, tu je bilo kaciga, štitova, pušaka i lumbar- 
da, a bilo je također i žičanih odjeća, oklopa i to ne samo za knezove, 
nego i za konje ih je bilo nekoliko. Dalje su prolazili cijelim gradom, 
gdje bi ga Svevlad uvijek upozoravao na ono što je bilo vrijedno pozor- 
nosti. Među ostalim pokaže mu naslikane jelene na zidovima hodnika, 
a na kraju hodnika jelenovu glavu umjetno načinjenu u naravnoj 
veličini sa neviđeno velikim rogovima. Potom odu u dvorište, gdje mu 
Svevlad pokaže staje prema kojima se upute i pogledaju njegove lijepe 
vilovite konje. Iza toga morao je po mlslavačkom običaju poći sa 
domaćinom i u podrum. Tu su zajedno obilazili ogromne bačve napu- 
njene dobrim naškim vinom. Kako su redom išli od bačve do bačve i 
vrste do vrste — hoćeš, nećeš — morali su i okusiti svako barem malo. 
Napokon odu u gradsko dvorište pogledati zdenac. Obojica zavire 
u onu groznu tamu, gdje ih počnu trnci prolaziti cijelim tijelom, 
misleći kako se dijete u nj sunovratilo i kako se Ružica usudila spustiti 
u nj. Pošto je Milovuk odmaknuo glavu iznad zdenca obuze ga radost, 
gledajući pred očima junački čin svoje kćerke. Isto tako se sjeti i 
Svevlad svoga izbavljenoga sinčića. Oba oca se radosno pogledaju i 
kažu skoro u jedan glas: 

— Hvala bogu što je sve dobro završilo. 

Dok je Svevlad tako po gradu obilazio s Milovukom, za to vrijeme 
je Valentina pokazivala sve po kući. Bilo je tu raznih predmeta, koje 
je kneginja željela pokazati Ružici. Pokazivala joj suđe, ukrasne pred- 
mete, svoj nakit, ormare sa bijelim i vezenim platnom te mnogo 
koječega drugog. Naposljetku Valentina otvori neku zaklonjenu sobu. 
U njoj je bilo mnogo ormara, a u njima sve rublje i odjeća, koju je 
Svevlad u Gariću pokupio. 

— Evo, Ružice, ovo je sve vaše ovdje. Osvjedočit ćete se da ne 
manjka ni jedan komadić. Sve je tu tako kako je dovezeno iz Garića 
— reče Valentina. Sve ovo sam brižno čuvala još više nego svoje, a 
tako vam želim sada poslati u vaš grad. Netko mi je kazivao da je 
mnoge ove najljepše stvari načinila svojim rukama vaša majka. A to je 
najveći dokaz neumorne njezine radinosti i ljubavi prema vama, jer 
se vidi koliko se od vašeg najmanjeg djetinjstva brinula da vas što bolje 
opskrbi. 

Valentina je redom otvarala vrata ormara i pokazivala Ružici 
gdje je što. Pošto su sve pogledale, Ružica izrazi želju da bi željela 

njih i svoje gospodare sa Milovukom. Ta neugodnost joj počela mije. 


njati boju lica, čas je crvenjela, čas blijedila. 


— Sad bih voljela nego ne znam što da se mogu nekamo sakriti 
ispred milostivog gospodara i gospodarice — poče vratarica drhtavim 
glasom — jer će sada svi doznati što sam sve gospodični Ružici govorila, 
Stid me je, kakva sam joj sve imena nadijelila. Da sam bar odnekud 
mogla doznati kakva je roda moja Ruža i što će se sve s njom zbiti, 
sasvim bih drugačije s njome postupala. Jadne li mene. 

— Draga moja vratarice! Svaki najprostiji i najsiromašniji ljudski 
stvor zaslužuje lijepu riječ, kao i druga pristojna ponašanja, ako to 
zavređuje svojim radom, poštenjem i ostalim dostojnim ponašanjem, 
I najsiromašniji prosjak zavređuje lijep postupak, ako je zavređuje. 
A vi to niste htjela nikada shvatiti ni znati, već ste je psovali i grdili 
bez obzira da li to zaslužuje ili ne. Lakše je drugome činiti zlo i oholo 
se ponašati prema slabima i nemoćnima nego im pomoći i učiniti za 
njih nešto dobro. 

Vrataricu od srama i neugodnosti obliju suze, kako bi se barem 
tako sama malo zaštitila, pa poče moliti Ružicu za oproštenje. 

— Mila Baro! Ja sam vam mogla često puta štogod reći, ali sam 
mislila kako mi to ne bi dobro došlo i sve sam ostavljala za neki zgod- 
niji čas, a koji je, kako i sama vidite, sada došao, pa vam stoga mogu 
koju i odmah reći — kaže Ružica. — Prije svega moram pred vašim 
dobrim gospodarom biti iskrena i sve iskreno ispričati. Vi ste u mnogo 
čemu veoma dobra žena. Vi ste vjerna supruga svome mužu, brižna i 
dobra majka svojoj djeci, a i vrlo dobra domaćica. Divim se vašoj 
neumornosti u poslu i drago mi je što toliko puno vodite brigu o redu 
i čistoći u kući. Veoma ste štedljiva. Ne bi se moglo reći da ste škrti 


jer uvijek rado pomognete svakog siromaha. Osim toga vi ste veoma 
uslužni i prijazni. Ali kad vam nešto ne odgovara zbog čega se rasrdite 
i raspalite tada se više ne možete savladati. Ta vaša jetkost je uzrok 
da svima oko vas zagorčite život, kao i sama sebi; zbog toga ste tako 
i razvikana kao zla žena. Da! Čak o vama govore da ste žena bez 
razuma, a to zato, jer se rijetko u tim slučajevima njime služite. Vi 
dopuštate da strasti vama gospodare. Dajte sakupite hrabrosti pa 
skršite u sebi tog silnika, tu vašu strast, pa ćete uljepšati život sebi i 
svima oko sebe. Ne zaboravite se, ako ste nezadovoljni s nečim, služiti 
razumom. Vjerujte mi, pa vam neće nitko moći reći da ste izgubili 
razum, pamet i neće govoriti da ste luda. Ja bih vam preporučila da 

posjetiti. vrataricu. Valentina veoma rado pristane pa i ona pođe sa 
njom. Obje su se spustile dolje iz soba. Idući preko dvorišta pridruži 
im se Milovuk sa Svevladom koji su došli od onog kobnog zdenca. 
Stari vratar u to vrijeme svalio se u naslonjač pušeči lulu i odmarajući 
se. Ali kad je načuo Svevladov glas, ustane i požuri otvoriti vrata. 
Kad je otvorio vrata, pred njima je već stajala Ružica. 

— O, Ružo! — poviče on — oh, oh! Htio sam reći gospodično 
Ružice! O ljudi što sam ja doživio od vas. Ta, uđite u sobu. Tako. 
E da, prije bih povjerovao da će se nebo srušiti, nego da je moja 
služavka, gospodična Garićka. To nitko nije doživio na svijetu. Ja, 
vjerujte mi, i sada dvojim, pa mislim i sam sebi ne vjerujem, da je ovaj 
pod na kojemu stojim tako čisto pometala kneževa kći. S druge 
strane se čudim sam sebi kako sam mogao biti takav glupan i nisam 
primijetio da ste vi Milovukova kći. 

Vrativši se jučer s puta, čujem među ranjenicima veseo žamor. 


 Zapitam ih što se dogodilo, a oni mi počnu pripovijedati taj nečuveni 


događaj. E, e, sad mi je konačno puklo među rogovima, zašto ste vi 
bila tako dobra i toliko se brinula o zatvorenom knezu. O, kako je to 
lijepo! Ne biste mi vjerovali koliko se divim vašoj djetinjoj ljubavi 
prema ocu. I neka je tako bilo! A, eto, i ja sam sretan, kad se sve tako 
sretno završilo. Čujem da vas je i naš dobri gospodar za tu vašu dobro- 
tu lijepo i obilno nagradio. I neka je tako! Da vam je barem odnekud 
bilo vidjeti moju Baru, kako se ona čudom čudila. Ta malo što se nije 
onesvijestila. Neka, neka, neka vas sada sama moli za oproštenje, što 
vas je svojom grubosti i psovkom toliko puta najadila i počastila. 

Vratareva djeca se od tobožnjega straha stiskala u kutu sobe, pa 
k njima priđe Ružica svojim lijepim riječima kao i uvijek, nakon čega 
se djeca ohrabre. 
i — Kako si ti, Ružo, lijepo nagizdana. Sve što imaš lijepo je i novo, 
ailice ti je ljepše nego prije — reče Anica. 

— Ništa zato! Bit će mi još draža, samo ako ostane kod nas i 
dalje u službi. Znaš, Ružo, ja tebe najviše volim — kaže mali Srećko. 

Svevlad s ostalima radosno se nasmije izjavama djece. 

— A gdje vam je majka? — upita Ružica. 

— Sad je narezala kruh u ovu juhu na stolu — odgovori mala 
Anica. 

— Čula je da vi idete, pa je pobjegla iz sobe — nastavi Srećko. 

Ružica, kad je saslušala djecu, pođe prema vratima, koja su vodila 
iz sobe u kuhinju. Pošto je otvorila vrata kuhinje, vratarica zarumeni 
od stida kad pred sobom ugleda malog Vladimira sa Ružicom, a iza 

nastojite biti nekad strpljiva i miroljubiva. Budite u tome odlučna, pa 
tu odluku ponavljajte ujutro i navečer. Znadete i sami da se ni drvo ne 
ruši jednim udarcem. Nikad nemojte duhom klonuti. Budite postojani, 
pa ćete tu svoju razdražljivost, tog vašeg velikog neprijatelja lako 
savladati. Kad ponovo dobijete novu služavku, kojoj ne manjka dobre 
volje za posao ne zahtijevajte od nje da joj u početku ide sve od ruke, 
kao vama. Ne žalite truda da je poučite ako odmah nešto ne shvati. 
Pokažite joj isti posao nekoliko puta. Na njene mane opominjite je 
ljubazno i materinski, tako će i sama nastojati da se što prije oslobodi 
onoga što joj ne valja, a vas će poštivati. Tako ćete obje biti zadovolj- 
nije i sretnije. Doista, ako se samo te vaše mane oslobodite, svi će vas 
poštovati kao ženu kojoj nema nigdje para. Vjerujte mi Baro! Sve ovo 
vam govorim samo zato, jer znadem kakva ste i stalo mi je do vas, 
inače da mi nije do vas stalo i da vas ne poštujem, ne bih vam ni pola 
od ovoga svega rekla. 

Nitko mi nemamo pravo da očekujemo sreću skrštenih ruku, već 
moramo sa našim vlastitim nastojanjima dosta toga učiniti kako bismo 
došli do nje, a onda kad je pronađemo, ne smijemo se na nju ljutiti, 
kao što vi to znadete — nasmije se Ružica na kraju. 


— Ta govori kao nekakav propovjednik! — primijeti Svevlad. 
Taj govor bi trebala mnoga žena naučiti napamet, osim moje, a 
mnogim muškarcima ne bi bilo suviše da nešto zapamte, pa i svoj 
život tako podesi. Ružice, vi ste veoma razborita i svestrana djevojka! 
Vjerujte mi ja ću iz vašeg govora dobro zapamtiti što se mene tiče 
i što na mene spada. Sve ovo što ste rekli ravno je onoj poslovici 
koju mi je moj otac često znao ponavljati da ljut ocat svoju posudu 
kvari. Iskreno vam priznajem da je imao pravo kad mi je to govorio. 
Da, i ovo mi je znao reći: ,,Sine, kakav ćeš u životu biti prema drugi- 
ma, takvi će oni prema tebi." Mislim ja da smo mi ljudi na svijetu 
bolji, da bi i nama bilo bolje. 

Nakon nekoliko dana svi su bili spremni za polazak u Garić- 
grad. Osim Svevlada i njegove obitelji, Milovuka i njegovu kćerku 
Ružicu pratili su brojni vojnici i svečano odjeveni sluge. Glas o svemu 
što se zbilo u Jelengradu bio se već svuda naokolo proširio. Putem 
kud su prolazili svatko od živih ljudi želio je vidjeti dva pomirena 
kneza i ne samo njih, još više su željeli vidjeti djevojku koja se odrekla 
svega, pa čak i svojih nekoliko djevojačkih godina za spasi pomoć 
svom ocu. A uza sve to nadmašila je vijest o spasavanju dječaka iz 
Jelengradskog zdenca, koji je bio poznat na daleko. Tome se Milovuk 


140 





veoma radovao i vjerovao da će u selima, koja spadaju u njegovu 
kneževinu, još više doživjeti ushićenje ljudi jer je znao da su njegovi 
podanici uvijek više voljeli njega,. nego Svevladovi Svevlada. No, kad 
je prešao na svoja imanja, iznenadio se praznoći, što ga zabrinu, te 
mu se činilo kao da su svi za ovo vremena pomrli ili nekamo odselili. 
Zbog toga, poteče mu kroz glavu rijeka misli, koje su mu za neko 
vrijeme zarobile sve do tada sakupljeno zadovoljstvo. 

Ostatak puta do svog grada Milovuk je prešao sam sa svojim 
mislima, kao ptica selica koja se nakon progona od ljute zime ponovo 
vraća u svoj zavičaj; ptice, koja je morala napustiti svoj dragi zavičaj 
zbog sile zakona prirode i ptice koja se eto vraća poslije bijega ledene 
i hladne prirodne surovosti; ptice, koja je sada već tako blizu svog 
rodnoga gnijezda, ptice, kojoj ponestaje snage zbog dugog i umornog 
puta, a kojoj srce i želja da što prije stigne pod taj stari slamnati 
krov podiže lagana krila koja lagano trepere sad veselo, radosno i 
sretno što je tu, sad ponovo tako blizu. 

Razlika između te ptice povratnice i Milovuka po osjećaju nije 
bila nikakva. To novo proljeće povratka u nove radosne dane života 
bilo je prekrasno sa osjećajima nove ljepote budućnosti i novim 
željama. On je kao i ta ptica povratnica želio vidjeti svaki novi pupo- 
ljak, novi cvijet i osjetiti novi miris proljeća, koji toliko puno obećava. 
I ne samo to, on je želio što prije ugledati barem jednog dobrog i 
dragog druga, barem jedno lice čovjeka skojim je doživio nešto 
zajedničko, nešto što ih je, eto, baš tu vezalo da zajedno žive i nešto 
prožive i dožive. Iako on ne dolazi iz neke neznane daljine, jer je 
baš tu u svom zavičaju bio zatočen zahvaljujući ledenoj mećavi 
ljudske surovosti, osjećao se isto kao ta ptica selica, koja najviše voli 
baš taj svoj zavičaj. Jer, nitko nema pravo nikoga smetati u njegovom 
zavičaju. Istjerati nekoga iz njegovog zavičaja, znači istjerati ga iz 
njegovog života. Sve to je razmišljao Milovuk u zabrinutosti što ne 
vidi nikoga od svojih podanika. : 


Zbog toga svaki korak približavanja svom gradu, izgledao 
je sve dulji za Milovuka. Ali kad su se već približili Gariću, Milovuk 
ne vjerujući svojim očima ugleda mnoštvo žitelja pred ulazom u njegov 
grad. Srce mu tad ponovo zaigra veselo kolo, a oblaka koji se nadvio 
nad njegovo čelo i oči nestade kao da je taj oblak sumnje otjeralo 
veselo sunce svojim veselim pogledom. Napokon su se našli pred 
samim ulazom u grad. Oko ulaza bilo je bezbroj nepozvanih poda- 
nika koji su se željeli uvjeriti da su se zaista knezovi pomirili, a najviše 

od svega željeli su pozdraviti svog dobrog gospodara i njegovu hrabru 
kćerku. Ulazeći jašući na konju, zapanji se kad ugleda puno dvorište 
ljudstva kao i vani. Svi njegovi podanici bili su poredani u dva reda, 
na desnoj strani bili su muškarci, a na lijevoj žene sa djecom. Svi su 
ih pozdravljali veselim osmjehom i mahanjem ruku, a ugljenar Miško 
imao je dužnost da Milovuka pozdravi u ime svih ostalih. Govor, koji 
je trebao održati, naučio ga stari kastelan s kojim Miško poče kad su 
svi ušli u grad: 

— Svijetli gospodaru! Budući, da ste...želimo...ono sve...znate! 
— tu zapne i zbuni se. Ali se u isti čas sabere i reče: — Oprostite, 
dobri gospodaru! Ovaj čas, kad vas ugledah, sve što sam naučio ispade 
mi iz glave i ne znam vam ništa drugo reći već da sam spreman odmah 
umrijeti samo kad sam doživio da vas mogu ponovo vidjeti ovdje, gdje 
vam je i mjesto. Ovo je za nas sve ovdje sretan dan. 

— Eto, zar je moj Miško i trebao bilo što drugo učiti. Kad čovjek 
nešto lijepo želi reći i kaže to iskreno sa svim srcem, onda i nema 
potrebe da neki govor uči unaprijed — pomisli Milovuk za ugljenara. 

No, ipak su svi ostali ganuti Miškovim riječima, pa su svoju radost 
izrazili usklikom. 

— Živio! Živio knez! Živio Molivuk i Ružica... ! 

Milovuk i Ružica videći toliku radost pučana, prolazeći između 
njih, nisu mogli progovoriti ni riječi, jer takva radost i iznenađenje 
kao da su im zavezali jezik, pa su samo odzdravljali osmjehom, pogle- 
dom i mahanjem ruku. Na kraju grada nalazili su se mnogi plemići 
i knezovi sa svojim porodicama, koji su bili svečano odjeveni i pore- 
đani po časnim mjestima. Ispred njih je stajala ugljenarova kći Stana 
obućena u bijelu svilenu haljinu ukrašenu svježe ubranim cvijećem 
na grudima. Eh! Grehota bi bilo ne reći ili barem neku riječ o tim 
grudima, koje je bilo ljepše vidjeti nego dva mjeseca jednog kraj dru- 
gog. Tu ljepotu bi sigurno mogla poželjeti svaka zdrava žena, a muš- 
karcu bi sigurno zastao dah u grlu prije nego bi uspio izustiti željenu 
riječ koju bi inače nekom bliskom prijatelju izrekao. Crnu kosu iznad 
crnih obrva i krupnih crnih očiju na ljupkom obrazu, teško bi se u 
to vrijeme našao netko tko bi tu ljepotu mlade djevojke mogao 
naslikati. Tu siromašnu ljepoticu, htjeli il ne htjeli, koja je bila lijepa 
i vitka kao i Ružica, mnogi plemići morali su pogledati kriomice, 
ono, malo ispod oka misleći svoje. Da, ta krasotica Stana u tom času 
na rukama je držala jastučić izvezen srebrom i zlatom, a na jastučiću 
bili su ključevi od grada. Pošto joj se približi Ružica, Stana joj se 
obrati: 

— Plemenita gospodična Ružice! — poče ona — Vi ste svoga oca 
oslobodila iz tamnice i svojom djetinjom ljubavi vratila njegov grad, 
a uz to i sve što pripada vašem ocu, vama i ovom gradu. Zato primite 
ove ključeve od grada i uručite ih vašem ocu. 

— Hvala ti Stano! — Ružica, prije nego primi jastučić sa ključe- 
vima zagrli je i poljubi. 

Ružica veselo prihvati jastučić od Stane te se okrene ocu, pa 

prije nego mu ih preda, poljubi ga. Primajući ključeve od grada Milo- 
vuk se sjeti one noći kad su ga pred istim vratima okovanog u gvožde 
bacili na kola. Sjetio se on te noći, kad su ga svezanoga po kiši i onom 
nevremenu vozili kao životinju do tamnice. Kroz uha su mu jurile 
riječi Ružice koja je plačući i naričući trčeći za kolima molila ljude 
okrutna srca da ga oslobode. No, unatoč svemu, ovakav doček ga 
još više obradovao jer je bio uvjeren da je sve to tako vješto i mudro 
pripremila kneginja Valentina koja je na taj način željela utrti sve 
dotadašnje tragove njena do tada tako zlobna muža Svevlada. Milovuk 
poslije te ceremonije pođe u dvoranu na ručak s ostalim velmožama, 
dok su u dvorištu grada na objedu ostali svi uzvanici njegove kneže- 
vine. 
Milovuk se ponovo ručajući u svojoj dvorani osjećao sretan i 
zadovoljan, ali to njegovo zadovoljstvo i sreća nije bila potpuna jer 
nije još po dolasku bio među svojim podanicima kako bi čuo neku 
riječ, ili im uputio, kao što je to uvijek volio. Zato prije završetka 
objeda, spusti se u dvorište. 

Među svojim podanicima Milovuk se našao sretan i veseo, kao 
Otac među ponovo sretnom i veselom djecom koja su ga jedva doče- 
kala. Koliko su mu bili svi dragi i jednaki ipak je pošao najprije prema 
Već starom i dragom ugljenaru Mišku, kraj kojega se trenutno našla 
i njegova žena Jela. 

— Dragi moj i dobri starče, vjerni moj slugo! — reče mu on — ti 
si sa svojom vrijednom i dobrom Jelom primio Ružicu pod svoj mirni 
pitomi krov, gdje je dosta vremena provela kao u svojem rodnom 
domu. E, starino moj!? Slušaj ti mene! Ti od danas ne smiješ napustiti 
oj dvor, nego ćeš sa svojom ženom i kćeri ostati ovdje do svoje 
rti. Ja te odmah imenujem na svoga konjušnika, mislim da je to 
užba kojoj si vještiji nego paljenju uglja. Zar ne? Vjerujem, da se i 
ada možeš čvrsto držati na konju kao neki mladić. 

— Hvala ti, dobri gospodaru, ali meni je lijepo na mome imanju 
0 i ovdje. No, ne znam što da kažem... iznenađen ponudom Miško 
zbuni. 

— Znam i vjerujem da ti je i tamo lijepo. Ali, ja želim da ostaneš 
kako sam rekao, pa će nam i ovdje biti još ljepše — opet će Milovuk. 

— Kad je tako, a i zavjerio sam ti se, da sve što mogu učinim za 
tebe. Ostajem! — reče Miško. 

— E, tako, to mi je drago čuti. A i tvoje imanje ćemo čuvati. 
Znaš što! Tvoju kuću ćemo još bolje urediti, pa ćemo preko ljeta u 
berbu gljiva — nasmije se Milovuk — a dobro će nam doći i preko 
zime kad ćemo ići u lov. Je 1' tako? 

— E, pa neka bude tako. Drago mi je i volim to čuti, da nećemo 
ono moje napustiti — zadovoljno će Miško. 

— Ne, to nikako! Ti si za ono puno prepatio i zato nam je duž. 
nost da to sačuvamo za našeg života — odvažno će Milovuk. 

— Ašto ćemo s ugljenom? — pita Miško. 

— Zargaimaš puno? — začuđeno će knez. 

— Ah, gospodaru, dosta, dosta sam ga ispalio. Imao sam dosta 
vremena a i veselio me taj posao — reče Miško. 

— Znaš, starino, što ćemo sa njim. Pola ću ga ja otkupiti, a pola 
ćemo prodati Svevladu. — Milovuk se okrenu kao da će poći odmah 
po Svevlada, kako bi mu odmah prodao ugalj, ali Svevlad mu se 
upravo oglasi iza leđa, koji je pošao protegnuti noge i vidjeti gdje je 
Milovuk, riječima: 

— Kupit ću ja od tog dobrog starca, kojem sam puno na žao 
učinio, ako želiš i sav ugalj, a ako želi i njega ću povesti sa sobom 
na svoj dvor da ostatak života provede bolje nego do sada — ponosno 
će reći Svevlad. 

— Nećeš ti njega nikamo povesti. On ostaje na mom dvoru, ali 
zato ćeš barem jedan zlatnik nametnuti na cijenu uglja — našali se 


Milovuk. ; 
Svevlad je nakon toga pošao dalje prošetati, a Milovuk nastavi 


razgovor s ugljenarom. 

— Ovako starino! — nastavi Milovuk — Tvoja će pak Jela, koja 
mi je za vrijeme mojeg sužanjstva bijelo rublje prala i slala, te toliko 
mojoj Ružici materinskih savjeta davala i pomagala u nevolji, biti 
od sada ključaricom ovoga grada. A tvoja kći Stana koja je mojoj 
kćerki bila dobrom drugaricom u nevolji, neka joj ostane i sada da 
dijeli s njom ovu sreću, 

Milovuk je dalje nastavio obilaziti stolove i svakom gostu neku 
lijepu riječ prišapnuo na koje bi se svaki od njih nasmijao. Tu, narav- 
no, nije bilo svih njegovih podanika, a tko bi ih sve odjednom ugostio, 
već je za ovu priliku Valentina pozvala starješine sa ženama i njihovom 

djecom ne gledajući da li su bogati ili siromašni, dok je drugima obe- 
ćala da će ih Milovuk ugostiti drugom prilikom. Mnogi su od njegovih 
podanika, dok nije bio porobljen i zarobljen, uživali neke povlastice 
zbog starosti i dobivali potporu. Ali otkad je gradom zavladao Sve- 
vlad, on im ustegnu sve. Doznavši to, Milovuk, odmah im obeća, da 
će te potpore dobivati i ubuduće. 

I onako već podobro razigrani Milovukovi podanici, razvesele 
se još više na zadanu kneževu riječ. Svi su se uskomešali od radosti i 
počeli na sav glas govoriti knezu, kako su u stanju za njega sve žrtvo- 
vati čak svoje živote i svoj imetak. Svevlad, koji je ponovo došetao 
u dvorište, uzbuđeno je slušao ove razgovore, pa reče: 

— Više vrijedi blagost, nego nasilje! Bolje je da te vole nego da 
te se boje! 

— Po mom mišljenju je najbolji onaj gospodar i najsretniji, kojega 
se zli boje, a kojega dobri vole. 

POGLAVLJE DVADESET I DRUGO 


U MIRU I SREĆI 


Novo ljeto koje je nadolazilo za Milovuka je bilo kao novo rođe- 
nje, nakon višegodišnjeg tamnovanja. Ružica je u svemu pomagala 
svome ocu, kako bi što prije uredili svoj grad onako, kako je za njih 
bilo najljepše, da bi im bilo što udobnije u njemu. U svim poslovima 
Ružici je pomagala Stana, brojne savjete davala im je Stanina majka 
Jela. Ugljenar Miško veselo se brinuo o konjima, što je za njega bio 
najomiljeniji posao, jer je on cio svoj život proveo uz konje. On je 
vodio brigu o njima, kao dobra domaćica o svojoj porodici. Ta ljubav 
prema konjima proizlazila je otuda što mu je konj spasio život. Naime, 
jednom se Miško vraćao sam s nekog puta, pa se već blizu Garića, 
umoran od puta, htio odmoriti. Pošto je došao na jednu veliku šumsku 
livadu iznad koje je zagrijalo ljetno sunce, Miško odluči da malo legne 
na travu, a konja pusti da pase. Umoru, koji ga je savladao, pomogao 
je i topao ljetni dan, te ubrzo zaspi. Spavao je dugo ne znajući kako 
odmiče vrijeme. Konj, koji je zadovoljno birao slasnu i sočnu travu, 
jedino se ljutio na muhe koje su ga nemilosrdno napadale. Ali najed- 
nom poče frkatati svojim nozdrvama što Miško plivajući u snu na 
čistom zraku nije čuo. Njegov Riđan najednom dignutim repom 
potrči do svog gospodara jednako frkćući nozdrvama kao i prije, 
ali Miško je tako zaspao da ni to nije čuo. Preplašeni konj se udalji 
od njega i napravi jedan krug prema mjestu odakle je vrebala opasnost 
i poče rzati trčeći natrag k njemu. Tek tada se iznenada Miško trgne 
iz sna i ustane zabrinuto, jer je znao da se njegov Riđan nije prevario 
kad mu je pritrčao frkćući i pokazujući gledajući prema opasnosti. 
Miško ne oklijevajući zaskoči konja i pojuri u suprotnom pravcu na 
kraj duge livade u šumu. Tu se zaustavi, kako bi vidio o čemu se radi 
iz daleka. Na njegovu veliku sreću nije morao dugo čekati da na tom 
mjestu od kud je njegov konj osjećao opasnost na livadu izađe veliki 
medvjed zgledajući se uokolo. Vidjevši to, Miško podbode svog konja 
da se ne bi morao obračunavati sa zvijeri. Od tada kad bi netko poveo 
razgovor o konjima, Miško bi radosno u šali dobacio: 

— Eh, da, mnogi bi ljudi trebali svom konju skinuti kapu! 

Uz taj posao oko konja Miško se brinuo i o podrumu u kojem 
je uvijek bilo dobre pijače. Ta briga za starog Miška oko podruma 
bila je prava uživancija, jer se zbog toga svakog jutra, podneva i večeri 
imao priliku našaliti sa Milovukom. Miško nikada nije štedio lijepe 
riječi, a brojne šale koje su brže sazrijevale od šljiva kojima se on 
posebno radovao kad bi ih brao. Tako bi on svako jutro iz podruma 
donio malo hladne prave šljivovice Milovuku kad bi on ustajao i rekao 
mu: 

— Evo, Milovuče, donio sam ti malo ove mučenice. Ja sam već 
protjerao kroz grlo konjsku prašinu, a tebi sam donio da te malo 
prodrma poslije spavanja. 

Tako bi Miško uvijek našao nešto da kaže i našali se s Milovukom. 

Miškova Jela, osim svog ključarskog posla, uvijek je vodila brigu 
da u gradu bude red i sve na svojem mjestu. Povremeno bi znala 
zaviriti tamo gdje bi se nalazila Ružica i Stana. Nekad bi im se pridru- 
žila u poslu, nekad u razgovoru, a često bi im prigovorila ili ih ukorila, 
ako bi primijetila da nešto ne rade dobro. 


To ljeto je za Milovuka i Ružicu uistinu bilo ljeto radosti u svom 
Garićgradu. Ponovo je zavladalo blagostanje u gradu i van grada. 
Tako je i Svevlad zadovoljan tim razumnim ishodom postao sasvim 
gi čovjek. On bi sa svojom Valentinom i djecom dolazio u Garić, 
gdje- bi se o svemu i svačemu savjetovao s Milovukom. Isto tako _i 
Milovuk bi sa Ružicom odlazio u Jelengrad, gdje je opet Ružica 
ispitivala Valentinu, kao drugu majku, o mnogočemu za savjet, kako 
bi što više naučila, jer je znala da od znanja nikoga nije glava zaboljela. 
To međusobno razumijevanje i poštovanje od tada je učinilo ljepši 
sretniji život u obje kneževine. 

Milovuk je uredio grad i oporavio se već dobro od tamnovanja, 
i se često podsjećao na te teške dane. Više puta bi pomislio kako 
ljudi nepravedni i bijedni, koji žive u uvjerenju da su njihova 
bolesna shvaćanja i zlobna ponašanja jedino dobro, koje ih čini sret- 
Nima i koji misle da ih nasilje čini dostojanstvenim. Nije mu bilo 
Jasno kako su ljudi u stanju živjeti s rukom pod ruku sa lažnom 
istinom. Pa uza sve to znao je razmišljati o tome da je čovjek, koji 
pošteno živi i radi, sam sebi neprijatelj i da mu baš zbog toga više 
Prijeti opasnost nego onima koji nikad u životu nisu razmišljali o 
Poštenju i čovječnosti, da živi u miru i užije ono što privrijedi. Ali, 
a kraju tih razmišljanja uvijek bi donosio isti zaključak. 

— Ionako se živi samo jednom, pa kad je tako, onda je bolje 
živjeti i raditi pošteno, jer za sva djela bar jednom čovjek u životu 
doživi nagradu, a ljepše je i jednom doživjeti svoju zasluženu nagradu, 
nego tuđe tri. Ako i to ne doživi, već mu je nagrada velika u životu 
što je bio skroman, radin, trezven i pošten. Možda ljudi griješe kad 
misle da su nesretni zato što ih drugi proganjaju, lažu i kradu. Jer 
često u životu su nepošteni progonili poštene, pa na kraju su doživjeli 
da ih vlastita savjest i život progoni duplo više. Uostalom, meni je 
dobro, pa ću se i dalje u životu boriti da i drugima bude što bolje. 


Tih ljetnih dana Ružica i Stana su često izlazile izvan grada na 
šetnju. Nekad bi išle u pratnji Stanine majke, a nekad bi pošle i same 
da beru cvijeće, gljive ili jagode, koje su znale dobro uroditi oko grada. 
A kad ne bi išle u berbu, pošle bi šetati i poigrati se. Više puta su se 
znale družiti i s ostalim siromašnim djevojkama koje bi čuvale stado 
ili bi se našle u berbi jagoda i gljiva. 

Tako jednog lijepog, mirnog i sunčanog dana, kad je sva okolina 
grada živjela u tišini pod sunčanom toplinom, u svojim sobama 
Ružica i Stana su se veselo smijale i zabavljale. Najednom Ružica kaže 
Stani: 

— Stano, daj mi onu svoju najprostiju haljinu. 

Stana ne razmišljajući što je Ružica naumila odmah ode i donese 
joj tu haljinu na koju je Ružica mislila i pruži joj. 

— Baš je zgodna — Ružica je odmah obuće. 

Pošto je Ružica obukla Staninu haljinu, iz ladice izvadi svoju 
jednu od ljepših i dade da je Stana obuće. Kad su obukle haljine, 
Ružica dade Stani nekoliko svojih nakita, a ona skine sve sa sebe i 
Teče: 

— Stano, danas ti budi Ružica, a ja ću biti Stana. 

Stana se nasmije tom prijedlogu i složi se s njom. Odjevene tako 
pođu do Stanine majke, koja se i sama poče smijati i radovati tom 
djevojačkom nemiru. 

U tim zamijenjenim haljinama dvije djevojke su se uskoro našle 
van grada osluškujući prekrasan mir, kojeg su svojim rijetkim cvrku- 
tom narušavale ptičice i gledajući lagano zadirkivanje lišća toplog i 
nježnog povjetarca, koji je svojim nevidljivim prstima zadirkivao 
mirnoću dana. Ta ljepota dana povede djevojke podno Garić-brda, 
gdje su zagledale razno raslinje, cvijeće i drveće. Šetajući i sjedeći na 
travi ostale su dosta dugo kao i obično kad bi izašle van grada. Na- 
jednom, kad su upravo sa trave ustajale, nisu primijetile da im Se 

približuju dva mlada plemića jašeći na konjima, a kad su ih ugledale 
već je bilo prekasno da se sakriju u šumu. 

— Stano, ti si Ružica, ne zaboravi! — smijući reče ona. 

— A što ću reći, ako me što pitaju u tvoje ime — zabrinuto će 
Stana. 
— Što god kažeš, nećeš pogriješiti — odvažno će Ružica. 

Uto se približe dva mlada plemića, pa će jedan- drugome: 

— Ove moslavačke ljepotice, sigurno će nam reći put : Garićgrada. 

One ih neprimjetno pogledaju i okrenu se kao da će nekamo poći. 

— Dobar van dan, lijepe djevojke — kažu skoro u isti glas. 

— Dobar dan i vama mladići — odgovore one — ne okrećući se. 

— Koja će nam reći put do Garićgrada — pita jedan. 

— Ja vjerujem da će nam nešto reći i o moslavačkoj junakinji 
Ružici — kaže drugi. 

— Ako vas zanima put, onda podite ravno ovim na kojem se 
nalazite, a o Ružici ne znamo ništa — kaže Ružica okrenuvši se prema 
njima. 

— Zgodno — reče jedan — pođite putem ravno i prođite pokraj 
Ružice — obojica prasnu u smijeh. 

Djevojke malo postiđene i same se nasmiju, vidjevši kako im ne 
vjeruju. 

— Gospodična Ružice!? Vi nam nećete baš ni riječi da kažete — 
obrati se jedan Stani. 

— Ako trebam da budem Ružica, onda bi trebala znati kome ću 
što reći — odvrati Stana mladim plemićima, koji su na trenutak ostali 
zbunjeni tim Staninim riječima, koje su ih podsjetile da se nisu pred- 
Stavili. 

— Lijepo je ovo rečeno — snađe se jedan od njih — trebali smo 
odmah reći tko smo i otkuda smo. 

— Ako smo trebali, ja se nadam da još uvijek nije kasno — doda 
drugi. 

— Niste zakasnili, ali sunce je najljepše na izlasku — nastavi 
Ružica. : 

— Tek smo došli do Garića iz naše ravne Slavonije i već smo 
počeli učiti ono za što do sada nismo imali vremena — reče jedan. 

— Znači, vi ste plemići iz Slavonije, pa što vas donese ovdje u : 
Ove bregove — reče Ružica. 

— Donijele nas hitre noge naših dobrih konja — odgovore oni. 

— E, pa lijepo! Hoćete li nam onda nešto ispričati o vašim 
Tavnicama? — upita Stana. 

— Vrlo rado, gospodična Ružice! —veselo odgovori jedan od njih, 

— Sigurno su vaše ravnice ljepše od naših bregova — kaže Ružica, 

— Mi bismo bili sretni kad bismo vas mogli obje povesti u Slavo. 
niju da same vidite koliko je lijepa — reče jedan. 

Tako je pričanje potrajalo nadmudrivanjem i željom da doznaju 
što više i svojim mladenačkim ponosom nadmudre mladi plemići 
djevojke i one njih. U jednom trenutku šećući našli su se kraj jednog 


grma rascvjetanih ivančica. Jedan plemić pruži ruku prema bijelim , 


cvjetovima i reče: 

— Smijemo li vam otkinuti po jedan cvijet? 

— Ne, odvažno će Ružica! 

— Zašto ne, pa cvijeće je najljepše u rukama mladih djevojaka, 
Što vi mislite gospodična Ružice? — obrati se isti Stani. 

— Ja mislim da su djevojke živo cvijeće i da im nije potrebno, 
bar tu u ovako divnoj prirodi, nakit cvijeća koje bi zbog nas brzo 


uvenulo — reče Stana. 
Razgovor je potrajao dosta dugo na obostrano zadovoljstvo. 


Plemići su nerado napustili Moslavinu u kojoj su našli djevojku koju 
su željeli vidjeti i doživjeti nešto novo. Cijelo su vrijeme Stanu oslov- 
ljavali s gospodična Ružica, a Ružicu nisu ni pitali za ime, a ni one 
nisu namjerno pitale njih za njihova imena. Po njihovom odlasku 
Stana je sa Ružicom dijelila radost što je Ružica izvojevala još jednu 
pobjedu. A ta njena nova pobjeda je slučajom jedne nenamjerne 
djevojačke igre pokazala, kako su plemići vjerovali lijepoj haljini 
i nakitu, a ne Ružičinoj ljepoti, iako je i Stana bila veoma lijepa, 
njih je osvajao nakit više od njihove mladenačke ljepote. 

— Eto, vidiš, ,,Ružice'" moja, koliko ti je danas vrijedio ovaj 
nakit, više nego tvoj stas i ljepota — veselo će Ružica Stani. 

— Kako će biti sretne djevojke, koje im budu žene, ako budu 
imale dosta nakita — smijući se reče Stana. 

— Meni ih je već sada žao — odvrati Ružica. 

Po povratku u grad, Ružica i Stana sve ispričaju o susretu sa tim 
mladim plemićima Staninoj majci koja ih je sa smijehom slušala i na 
kraju pohvalila zbog njihovog zrelog i zdravog razmišljanja. 

Prošlo je već mnogo vremena, ali Svevlada s njegovom Valentinom 
nije bilo u Garić, pa koliko god bi mu puta Milovuk poručio da dođe, 
on bi se uvijek izgovorio raznoraznim razlozima kako ne može doći. 
To ponašanje se Milovuku nije sviđalo, ali je čekao da vidi zbog čega 
sve to. Kako su dani odmicali, Milovuku je bilo sve čudnije to Sve- 
vladovo odugovlačenje. 

Ali nakon dugog vremena đojaši Svevlad u Garić na bijelom 
konju. Odmah po silasku s konja lijepo ih zamoli da odmah pođu s 
njime u njegov Jelengrad. Njegovo držanje je pokazivalo da se nešto 
u Jelengradu neobično dogodilo. 

— Čemu takva žurba, da se nije štogod dogodilo? — upita Milo- 
vuk. 

— Ma, ništa se nije dogodilo, samo želimo nešto proslaviti — kaže 
sad Svevlad izbegavajući reći istinu. 

lako Svevlad ne htjede reći istinu, Milovuk sa Ružicom pođe za 
njegovu volju u Jelengrad. Po dolasku u Jelengrad skoro se nisu mogli 
ni pozdraviti sa Valentinom, koliko ih je požurivao da ga slijede, samo 
što ih nije silom vukao. Idući za njim, dođu u hodnik, koji je vodio 
u bivšu Milovukovu tamnicu. Videći to, Milovuk u čudu upita Sve- 
vlada: 

— Ta, kamo me sad vodiš, Svevlade? 

— Trnci me prolaze kad se sjetim ovog mjesta žalosti — reče 
Ružica. 

Svevlad je išao pred njima, kao da nije čuo što su njih dvoje rekli, 
a kad su došli do vrata, on ih odmah otvori. Milovuk se začudi, vid- 
jevši unutrašnjost njegove bivše tamnice. Svijetlost je bila prva, koja 
ga od svega začudi, jer nije zaboravio onu tamu koja ga je dugo čuvala. 
Na svim zidovima ugledao je brojne slike. Na stropu u desnom uglu 
sjalo je sunce načinjeno od zlata. Na lijevoj polovini stropa postavljene 
su srebrene zvijezde sa srebrenim mjesecom. Na zidovima između slika 
ukusno su složeni razni predmeti, kao što su mačevi, sablje, oklopi, 
razni vezovi i radovi izrezbareni iz drveta. Na pročelju bio je postav- 
ljen omanji žrtvenik, koji je bio ukrašen svježim cvijećem. Tako je od 
bivše tamnice postala mala kapelica, koja je ujedno služila i za muzej, 
a za Milovuka i Ružicu je to bilo veliko iznenađenje što su doživjeli 
ovakvu promjenu. 

— Ne čudim se nimalo — reče Svevlad — što vam se ta promjena 
toliko sviđa, jer se tome niste nadali, pa vjerujem da se nećete ljutiti 
što vam nisam dopustio da me posjećujete dok ovo sve nije bilo 
gotovo. ; 


Za sve ovo mogu samo zahvaliti mojoj Valentini koja me je znala 
potaknuti na ovakvu misao. Sve se to dogodilo ovako, sigurno se 
sjećate kad smo zadnji put bili kod vas. Po povratku od vas Valentina 
me zamoli da pogledamo dotadašnju tamnicu, gdje si ti mnoge tužne 
dane proveo. Meni se baš nije dalo da ulazim ovdje, jer me sama 

pomisao na tu prostoriju znala slomiti zbog nepravednog postupka 
prema tebi. No, nakon dugog i upornog njenog moljakanja uspjela 
me nagovoriti, te pođem s njome ovamo. Samo što smo otvorili 
vrata ona ushićeno usklikne. 

— Gle, kako je djetinja ljubav od ove tamnice načinila udoban 
stan! 

— Pravo veliš — kažem ja — i meni se srce paralo kad bi je ugle. 
dao, a sada, kad ju je Ružica uredila izgleda kao neka kapelica. 

— Kako si pogodio reći baš to o čemu sam ti ja željela reći, da 
je još bolje uredimo, pa da nam ubuduće služi na radost i veselje, 
a ne nikad na tugu i žalost — rekla je Valentina. Taj mi se njen prijed. 
log veoma svidio pa sam joj rekao: 

— To si lijepo smislila. Bolje da sagradimo nešto lijepo, nego da 
ikad više u ovoj prostoriji stenje zarobljenik. Eto, tako je to nastalo, 
a sutra ćemo uz ostale uzvanike napraviti i malu svečanost. Vjerujem, 
dragi Milovuče, i draga Ružice, da ćete biti u našoj sredini, jer da vas 
nije bilo ne bi danas ni ovoga bilo. 

Idućeg dana napunio se Jelengrad brojnim uzvanicima. Bivša 
tamnica ukrašena je još bršljanom i zimzelenom. Pred žrtvenikom 
su gorjele voštanice. Stari opat Nikola posvetio je uređenu prostoriju 
pred uzvanicima, a zatim kaže: 

— Ovakvo plemenito i krasno djelo nije ničije nego naše pleme- 
nite Ružice Garićke, a govor umjesto mene će vam održati naš dobri 
ugljenar Miško, jer i on je puno pridonio ovom vrijednom djelu, ako 
baš hoćete više nego ja, pa se nemojte čuditi mojoj odluci što sam to 
prepustio baš njemu. 

Stari Miško dođe na opatovo mjesto s kojeg se opat povukao i 
poče. 

— Ja nisam govornik, pa nemojte se iznenaditi ako ne bude baš 
takav govor kakav vi svi očekujete. Govor što nam ova svečanost 
omogućuje, daje veoma dosta gradiva, ali ja ne bih želio u mojoj 
pripovijesti napominjati ono što svi vi već znadete i ne bih želio 
povrijediti one koji su nam priredili ovu lijepu svečanost. Zato bih 
želio ovdje uputiti nekoliko riječi djeci i njihovim roditeljima koji 
su mi već po mom dolasku upali u oči. Moramo se diviti ljubavi 
roditelja prema djeci, koja im je u srcu tako duboko usađena. Ta 
dobročinstva što ih djeca uživaju i ljubav koja ih miluje već od naj- 
manjih nogu, ne proizlaze ni od kog drugog, već od dobre majke i 
oca. 

Zašto su toliko dobri roditelji svojoj dobroj djeci? Sigurno ste se 
i vi sami više puta upitali. Zar ne, maleni i vi malo veći, a i vi koji ste 
već iskočili iz dječjih hlača i suknjica? Vi veliki sinci i kćeri svojih 
dragih roditelja, koji ste prešli jedan korak izvan malog djetinjstva, 
sjetite se tih od najmanjih dana tog pređenog djetinjstva, djetinjstva 
u kojem ste proveli najsretnije dane vašeg početnog života. Zar se ne 
sjećate, kako su vam vaši roditelji uvijek u zgodno vrijeme dali sve 
ono što ste zatrebali. Sjetite se vašeg oca, kako je nekad s veseljem, 
a nekad umorna tijela i sumorna lica donosio od nekud koješta, da 
vas obrađuje i razveseli. A vaša majka dijelila s vama i posljednji 
zalogaj. Znam da niste zaboravili one dane kad je vaša brižna majka 
bjdela kraj vaših postelja za vrijeme vaše bolesti. Da, vaši roditelji 
.su ti, koji su se borili protiv svih nedaća, samo da bi vas nahranili 
i odhranili. Koliko puta ste se prestrašili žabe ili miša i utekli u očevo 
ili majčino krilo. Uvijek su ti vaši hrabri roditelji sa svojom snagom 
i radosti potjerali vaše neprijatelje da bi vam dali sav mir i slobodu 
u vašem dvorištu, livadama i pašnjacima. Oni su vas uvijek znali 
umiriti i pomilovati svojim riječima i svojom nježnom rukom. Oni 
su vas naučili govoriti svojim jezikom, pa sada znadete brbljati do 
mile volje. Nikad im nije dosadilo odgovarati na vaša znatiželjna 
pitanja, naročito ako su bila pametna i korisna. Sjetite se i to, koliko 
puta je uzavrela vaša zločestoća, pa ste se posvađali s braćom i ses- 
trama, čak i potukli — stid vas bilo —, a oni su vam bili pomiritelji, 
koji su vas poticali na bratsku ljubav i slogu. Kako ste se sretno 
osjećali, kad bi vam otac bio zadovoljan i majka poslala osmjeh zbog 
vaših lijepih ponašanja. Zato budite poslušni vašim roditeljima i ne 
zaboravite onu, kud oni okom, tu vi skokom, jer ćete bar malo radosti 
vratiti svojim roditeljima. Ne budite nezahvalni svojim roditeljima i 
ne dozvolite da vam se ta crna nezahvalnost uvuče u mlado srce. 
Ako slučajno pogriješite na nekom poslu, budite iskreni i priznajte 
svoju pogrešku, jer iz neiskrenosti i podmuklosti se rađaju mnoga zla. 
Ne dozvolite da vam kroz život oholost, škrtost i nezahvalnost poug- 
ljeni vaše bijele duše i da vam srdžba stegne srca, te istjera ljepotu 
ljubavi prema najbližima. Pritecite im u pomoć u danima njihove 
starosti, da bar ono malo staračkih dana provedu u zadovoljstvu 
i veselju. Neka tada srču slast zahvalnosti svoje dobre djece, koja im 
vraćaju ljubav za ljubav. Zadovoljite se koricom kruha i čašom vode, 
pa i lošijom odjećom, nego da vam roditelji žive u oskudici. Toliko! 
Pretvorimo svu mržnju u ljubav! Pretvorimo sve tamnice u lijepe i 
korisne nastambe! Kao što je to pretvorila Ružica Garićka! 

Prolomio se snažan pljesak, a zatim ugljenar Miško pođe prema 
izlazu. Za njim pođe Svevlad, Milovuk, Ružica i Valentina s djecom, 
a za njima svi uzvanici redom. 

Iz bivše tamnice pošli su u dvoranu za primanje gdje ih je čekao 
prostrt stol. Tek što su sjeli za stol, u dvorištu se začuje zvuk trubalja, 
Svevlad s ostalim knezovima i plemićima priđe k prozorima da vidi 
što se dogodilo. Na svoje veliko iznenađenje ugledaju četu konjanika 
na ulazu u dvor. Nakon toga na vrata nahrupe nekoliko slugu kličući: 

— Evo bana, evo bana! 

Iznenađeni knezovi i plemići htjedoše mu poći u susret, ali on 
ih predusretne ulazeći u dvoranu, praćen brojnim vitezovima. Ban 
je bio pristar čovjek, visoka uzrasta, crne kovrčave kose i snažnog 
mrkog pogleda. Iako je bio podosta sijed, njegov pogled je snažno 
kosio sve oko sebe. Od svih, najprije pruži svoju desnicu knezu Milo- 
vuku. 

— Dragi moj kneže Milovuče, htio sam vam prvi donijeti vijest 
o pobjedi što smo uspjeli pomoću vaših vojnika, te se u ime kralja 
i u svoje ime na tome iskreno zahvaliti. Tako sinoć kasno stigosmo 
u Garić, gdje te ne nađosmo. Zato, čim je počelo svitati sjednemo 
na osedlane konje ja i moji pratioci da te potražimo, a nadam se da 
smo i knezu Svevladu dobro došli. Zar ne — nastavi ban glasno — da 
se niste ni slučajno nadali našem dolasku. 

Ban opet potom nastavi tišim glasom, obraćajući se Svavladu. 

*— Kralj se veoma obradovao vijesti da ste se pomirili s Milovu- 
kom. A ta vijest je i meni jednako mila i draga kao i kralju — reče ban. 

Svevladu, zbog kraljeva i banova zadovoljstva za to pomirenje 
udari rumen u lice, kao da se napio rujne moslavčine. 

Zatim se ban obrati kneginji Valentini riječima: 

— Premda sam nepozvan gost, gospođo Valentino, ja ću ipak 
sjesti za stol i vjerujem da mi to nećete upisati u grijeh. Ujedno vas 
pozdravljam sa svojim vitezovima kao vrijednu domaćicu! 

Potom se ban obrati Ružici čestitajući joj na velikom junaštvu. 
Uz to joj obeća da će joj kasnije poslije objeda nešto ispričati. Odmah 
on pozdravi sve prisutne po redu i zaključi ovako: 

— Ne želim vam svojim govorom dosađivati, već posjedajmo 
za stol i prihvatimo se posla. Ugledajte se samo u mene i neće nitko 
ostati gladan, jer sam se putem čestito istaštio. 

Ban sjedne na pročelje između Valentine i Ružice, a starom 
opatu Nikoli kaže da sjedne između dva kneza i pomiri ih još bolje, 

jer da mu je to ionako dužnost. Na to se svi nasmiju, jer su shvatili 
tu banovu šalu. Dok ostalima kaže da sjednu po redu i preko reda, 
kako se kome svidi. Tako je u dvorani nastao veseli žamor i zveket 
pribora kojim su jeli. 

Svečani objed je protekao u veoma veselom raspoloženju uz 
brojna zapitkivanja i šaljiva dobacivanja, koji je trajao mnogo duže 
nego inače u sličnim prigodama. Svi su se ugodno osjećali, pa i sam 
Milovuk se nastojao osjećati kao ostali, što mu je tog dana posebno 
bilo teško postići, jer uz svu gostoljubivost Svevladovu, pa i banove 
pohvale opsjedale su ga misli o ljudskoj nepravdi, koja pojedinom 
čovjeku slomi snagu, sreću i cijelo buduće njegovo istinsko posto- 
janje kao čovjeka. Osim toga, koliko god je nastojao se osloboditi 
tih misli i želeći se uključiti u trenutno veselo društvo, nije se mogao 
osloboditi nove pomisli koja mu se sama nametnula ,,tko su ti ljudi 
i s kakvim pravom si mogu dozvoliti da zagospodare i gospodare 
tuđim životom i tko i zašto si može dozvoliti da uskraćuje zdravu 
i poštenu postojanost drugog nedužnog". On je svojim prikrivenim 
pogledom pogledao sve redom razmišljajući o tome kako on zaista 
nema pravo ni ria čiji život niti na bilo čije postojanje, pa čak niti 
na život svoje Ružice za koju je smatrao da joj je u njen život ugradio 
dio svog života. 

Poslije obilnog objeda i nekoliko zdravica ban se obrati doma- 
ćinima: 

— Cijenjeni kneže Svevlade, vijest o zavadi s Milovukom se veoma 
brze proširila na sve strane pa čak i do kraljeva dvora. Ta vijest o 
svađi na žalost dopirala je svugdje kao oluja, a ova o vašem pomirenju, 
na našu sreću, prolelujala je radosno kao topli povjetarac. Isto tako 
ovu drugu je pratila hrabrost gospodične Ružice s velikim doprinosom 
gospode Valentine. No, uza sve to što sam do sada doznao, želio bih 
od vas nešto više saznati o okolnostima zbog kojih je došlo do tih 
razmirica. 

Sad su redom Svevlad, Milovuk, Ružica i Valentina banu potanko 
pripovijedali ono što je smatrao da treba reći. Slušajući ban Milovuka 
O njegovim nezgodama iskreno ga je sažalijevao, a slušajući Ružicu i 
Valentinu radovao se pokazujući veliko zadovoljstvo. Svevlada je 
slušao s posebnom pozornošću, te ga koji put prekorio, a na kraju 
mu pokaže svoje zadovoljstvo što se konačno urazumio i toliko 
promijenio. Ružica i Milovuk su u svojoj priči htjeli štošta o Svevladu 
prešutjeti ne želeći ga povrijediti, ali Svevlad bi tada sam sve iskreno 
ispričao. 

— Veoma sam pogriješio —.često bi rekao — pa kad sam sada 
svijestan tih grešaka ne želim ih zatajiti, jer ionako svako djelo dođe 
na vidjelo, prije ili kasnije. Zato bih rado svakome dao savjet ako je 
prema nekom učinio grešku, neka je odmah ispravi, pa će tako učiniti 
dobro djelo drugome, a svoju će savjest olakšati i očistiti. 

Poslije tog zajedničkog razgovora ban se zadržao u razgovoru 
s Milovukom na kojem je primijetio nelagodnost i unutarnji nemir 
kojeg je on nastojao prikriti. 

— Milovuče, svijestan sam koliko si zbog ljudske nepravde 
prepatio... — reče ban. 

— Drago mi je đa ste to pravedno shvatili, ali moram vam još 
nešto reći. Razgovarajući s vama sjetio sam se vaših riječi, koje ste 
jednom u lovu davno rekli kad ste ranili jednog jelena, kojeg iako 
ranjenog nismo uhvatili. ,,Lako je jelena raniti, ali mu nije lako ranu 
izliječiti". 

— Znam, Milovuče, ali.. — htjede ban umiriti kneza. 

— Oprostite, bane, znam što ste htjeli reći, no ja vas molim da se 
ne opterećujete, ja sam Svevladu sve oprostio i ne želim se na sve to 
podsjećati. Ionako za život mi ne preostaje mnogo godina, pa kad 
sam sve dosadašnje godine proživio u borbi za domovinu i porodicu, 
nastojat ću da tako nastavim do kraja svog života. 

Tada ban radosno pogleda visokog i jakog Milovuka, koji je sa 
svojih proživjelih četrdesetak godina izgledao puno mlađi. Njegova 
stasitost i pokret u očima čovjeka, koji ga nije poznavao izgledali bi 
kao da se radi o posebno oštrom i nepopustljivom čovjeku, ali kad 
bi ga čovjek bolje promotrio, ugledao bi ispod njegove bujne tamne 
kose s pravilnim obličjem oči pune mirnoće, koje zrače toplinom i 
posebnom mirnoćom na kojoj su mu mnogi pozavidjeli. 


Nakon tog razgovora ban i Milovuk su sjeli na svoja mjesta, te 
ban veselo pogleda oko sebe i svojim zvonkim glasom obrati se svima 
u dvorani: 

— Danas smo, eto, ovdje i svi se veselimo, a za to svi moramo 
iskreno zahvaliti gospodični Ružici. Ružica neka nam svima bude 
uzor, koja je danas i najveći uzrok ovoj našoj zajedničkoj radosti. 
A da nje nije bilo, sigurno bi već danas u Jelengradu i oko njega tekla 
krv. U kraljevskom taboru bilo je odlučeno da po završenom boju 
s vanjskim neprijateljem s velikom silom zauzmemo Svevladov grad. 
Znam da bi nam Svevlad sa svojom vojskom zadao puno muke dok 
bi se dokopali ovog grada i mnogo bi krvi poteklo sa suvišnim žtrvama, 

kojih, eto, srećom danas nemamo. Mislim da bismo svi mi trebali 
naučiti kako se može s ovakvim razumnim ishodom sačuvati svaka 
kap krvi i svaki ljudski život, koji nam je potreban za borbu protiv 
tuđinskih osvajača. Za ovakav ishod ja se u ime kralja, svoje i vaše 
ime najsrdačnije zahvaljujem gospodični Ružici, koja je svojim samo- 
odricanjem, svojim umijećem i svojom ljubavi prema svom ocu i 
svima nama rasplela zamršeno crno klupko konca i tako raspleteno 
i pretvoreno u zlatne niti poklonila svima nama. Zato neka nam 
živi gospodična Ružica! Neka nam živi Milovuk! Neka nam živi 
Svevlad sa svojom plemenitom gospođom Valentinom!! 

— ŽIVJELI...! — zatrese se cijela dvorana uz pljesak. 

— Molim vas cijenjeni gospodine bane — reče Ružica koja je 
gorjela od crveni u licu, drhtavim glasom — previše me hvalite. Ja 
nisam zaslužna za sve ovo. Svemu ovome doprinijelo je rano jutarnje 
sunce, koje je privuklo malog Vladimira na dvorište blizu zdenca 
i ona ptica koja je uletjela u zaimač na zdencu. Sve je to doprinijelo 
ovom velikom pomirenju mog oca s knezom Svevladom, koliko i ja. 

— Slažem se s gospodičnom Ružicom — doda stari opat Nikola — 
budući da znam kako je jedna jestvina na ugljenarovom stolu pokre- 
nula svu snagu naše Ružice, zapravo, radi se o gljivama, koje su tog 
dana imali za objed i koje su Ružicu dovele vratarici u službu... a da 
tih gljiva nije bilo, ovaj grad bi zadesila velika nesreća, pa možda bi 
danas već bio pretvoren u prah i pepeo, a gle, zahvaljujući tim gljivama 
mi danas u njemu slavimo. 

— Slažem se s vama Nikola, i ne slažem! Ja mislim da nije bilo 
Ružičine istinske ljubavi prema ocu i njene zdrave razboritosti, da 
ne bi niti gljive pomogle — kaže ban smijući se. A sada u zdravlje 
svih nas — ban podigne blistajuću čašu. 

Svi prisutni podignu čaše nazdravljajući banu i jedan drugome. 
Nakon što su ispili čaše, ban odloži svoju na stol okrečući se Ružici 
govoreći joj: 

— Draga Ružice, pripala mi je velika čast da vam po nalogu 
kralja — namigne ban na jednog svog viteza, koji mu donese veliki 
list od kože lijepo ukrašen i ispisan zlatnim slovima s kojeg je visio 
veliki kraljevski pečat na zlatnoj vrpci ukrašenoj srebrom — predam 
ovu njegovu naredbu s kojom vas imenuje vlasnikom i nasljednikom 
Vašeg dragog oca. Inače, budući da vaš otac nije imao sina, Garićgrad 
bi poslije njegove smrti sa svim imanjima morao predati kralju, a 
kako ste mu vi učinila veću uslugu, kao i nama svima, nego da je vaš 

otac imao deset sinova, Garićgrad i sva imanja ostaju vama. Možete 
si, dakle, kad se za to odlučite, uzeti za supruga koga želite s tim 
da će on dobiti pridjev Garićki. Zatim joj ban pruži kraljevu naredbu 
i kaže: 

— Velika bi sreća bila kad bi svi naši unuci i praunuci baštinili 
vaše plemenito ime za dobrobit našeg naroda i u korist domovine, 

Uz bana svi su tu kraljevu odluku pozdravili jakim i dugim pljes. 
kom. Milovuk je tom kraljevom odlukom bio veoma dimut, a Ružica 
u tom času nije mogla izreći ni riječi u znak zahvalnosti, od velikog 
iznenađenja. 

Tog dana su mnogi mladi knezovi i vitezovi nastojali približiti 
se Ružici, koja je to primijetila i koja se nastojala na pristojan način 
udaljiti od svih. U tom svom mudrom ponašanju prilično je uspijevala, 
ali knezu Stanislavu nije uspjela maknuti se s oka, i on joj se napokon 
približi. 

— Oprostite, gospodična Ružice, ne osjećam se dostojnim da vam 
se približim, iako bih bio sretan kad bih mogao vječno ostati uz vas. 

— Lijepo je to čuti, kneže od vas, ali mi se čini da ste već jednom 
bili u mojoj blizini — mirno gledajući ga u oči reče mu Ružica. 

— Uistinu mi je žao... — prisjeti se knez. 

— Ako mi možete vjerovati, meni nije, jer sam nekako uspjela 
izmaknuti ispred kopita vašem bijelcu — bez uzbuđenja mu reče ona. 

— Ali... oprostite... to je bilo nenamjerno... — zbunjeno će on. 

— Znam, ne morate se opravdavati, vjerujem da ćete naći drugu 
neku djevojku uz koju ćete biti vječno sretni — odgovori mu Ružica 
odlazeći od njega. ' 

Knez Stanislav je ostao nepomičan sjećajući se događaja kada 
je jašio svog konja i kada je skoro namjerno htio natjerati konja na 
nju, jer je slučajno kao služavka izašla pred njega noseći vodu vratarici. 
Uza sve to, tog časa, kroz njega je projurila isto onakva srdžba kao i 
onog dana kad je ispred kopita njegovog konja izmakla Ružica. 

Uto ban izrazi želju da bi htio pogledati zdenac o kojem se pronio 
glas na sve strane. Kneginja Valentina odmah se dosjeti i zatraži od 
svoje posluge da odmah oko zaimača nanižu svijeće te ih zapale i tako 
puste prema dnu kako bi se lakše mogla vidjeti grozna dubina zdenca. 

Kako su za banom pošli i svi ostali, svi su, a ban se posebno 
čudom čudio spuštanju svijetlucajućem vijencu svijeća sve dublje, 
gdje se na kraju iznenađen neviđenoj dubini obrati Ružici: 

— Zaista, gospodična Ružice, ne mogu se nadiviti vašoj odvaž- 
nosti i hrabrosti — veselo i začuđeno joj dovikne ban. — Vjerujte mi 

da će se vaše ime spominjati dok god bude ovoga grada. Zahvaljujući 
vama ovaj će zdenac ostati vječni spomenik vaše velike hrabrosti, koji 
bi svaki junak poželio da ima. 

— Znadete, gospodine bane — kaže mu Milovuk — ako netko 
želi postati sretan, tada mora svojim vlastitim radom puno zdravih 
plodova posijati, mnogo korisnog bilja posaditi i isto toliko korova 
počupati, a pri tome voditi brigu o svom i tuđem dostojanstvu, kao 
i o porodičnom ognjištu, pa ga ni željena životna sreća neće zaobići. 

— Ovo je, Milovuče, zaista lijepo rečeno, samo premalo je onih 
koji bi to mogli i htjeli, pa i imali snage čuti i svim srcem ugraditi u 
svoje srce i svoj razum. 

Poslije su šetali gradom pričajući svatko s nekim. Uveče su nasta- 
vili sa slavljem, gdje je jedan plemić pokušao prići Ružici, što mu 
nakon dužeg vremena i uspije. I on je mislio kao i knez Stanislav, 
približiti se Ružici što prije jedina je šansa za uspjeh, jer znao je da 
njegova želja nije bila jedina, nego da to što on želi, žele i mnogi drugi. 
Zato, mislio je on, tko bude prvi njegova će biti djevojka. Zbog toga 
nije posustajao sve dotle dok joj ne priđe. 

— Poštovana gospodična Ružice, prije svega vam čestitam na 
vašoj velikoj hrabrosti! Ujedno, moram priznati da sam na ovu željenu 
priliku čekao veoma dugo, a danas sam posebno izgarao od želje da 
se nađem u vašoj blizini — reče plemić. 

— Hvala vam na tako iskrenoj čestitki, iako ja mislim da to i 
nije tako velika hrabrost kako to izgleda u očima drugih — doda 
Ružica. 

— O, nemojte tako! Pa to je nečuvena hrabrost... — opet će on. 

— Moje je lično mišljenje, da se tu ne radi o hrabrosti, koliko 
o dužnosti... — kaže Ružića. 

— Oprostite, ali ja mislim da ste vi previše skromni, pa svoju 
hrabrost povezujete sa dužnosti... — ponovo će plemić. .......... 

— Dozvolite mi, moram vam odmah reći, da ste vi u zabuni, 
jer da ja nisam znala za svoje dužnosti i da moj odgoj nije bio protkan 
saznanjem o mojim dužnostima, nikada me nitko ne bi nazvao 
hrabrom, niti bi bez spoznaje dužnosti mogla postati hrabrom. Slažete 


 lise? — upitno mu se nasmiješi Ružica. 


— Ako vi tako kažete, onda i ja vjerujem... — reče on. 

— A znadete li vi vjerovati...? — upita ona. 

— Već sam rekao da vam vjerujem, a bio bih sretan kad biste 
mi vi dopustili da vam do kraja svog života vjerujem i da me svako- 
dnevno uvjeravate u istinsko vjerovanje, jer vi ste... 

— Znam, ja sam lijepa svraka... — podsjeti ga Ružica. 

— Ali, viste u to vrijeme... — htjede nešto reći. 

— Da, u to vrijeme bila sam služavka i pošteno zarađivala svoj 
svakodnevni kruh svim svojim dostojanstvom i ponosom. Ni tada, 
kad ste vi odlazili na bojište i kad ste me nazvali lijepom svrakom, 
nisam bila drugačija u onoj siromašnoj odjeći nego što sam i danas 
u ovoj. Vjerujem, da i vi to znadete, da sam ja isto biće koje sam 
slučajem okolnosti prije živjela u jednoj, a sada u drugoj haljini — 
veselo mu objasni Ružica. 

Nakon toga se Ružica oslobodi plemića, te pođe do gospođe 
Valentine s kojom ostane dugo u razgovoru. 

POGLAVLJE DVADESET I TREĆE 


PROPAST GARIĆA 


Vrijeme je odmicalo neprimjetno. Milovuk se često otpućivao iz 
grada u slobodno vrijeme jašući nekad svog bijelca, a ponekad vranca. 
U tim svojim šetnjama rado je odlazio kod raznih ljudi u svojoj 
kneževini s kojima je razgovarao o njihovom životu i brojnim 
teškoćama koje su ih snalazile. Mnogim siromašnim ljudima, ako nije 


mogao nikako pomoći, pomagao im je savjetima. 


A kada bi se našao negdje sam za vrijeme ljetnih dana, znao se 
zamisliti za svoju Ružicu. Tada bi se prisjetio da joj je već prošla 
dvadeseta godina, a da je svu svoju mladost žrtvovala za njega. 
Pomišljao je i na to kako su mnoge siromašne djevojke svoje 
djevojaštvo ljepše provele nego njegova kći, pa i to da su se mnoge 
poudale i postale radosne majke. A ona, ona nije imala prilike niti da 
tih nekoliko godina provede kao one, niti da se upozna s nekim sebi 
ravnim mladićem. Takva razmišljanja ne samo da su ga brinula nego i 
boljela. Kad god bi ga mučila takva razmišljanja, pomišljao je na 
mnoge borbe u kojima je i on proveo svoje najljepše godine, a uvijek bi 
se prisjetio i svoje rano preminule žene. Mislio je kako bi bio sretan da 
mu je ona živa koja bi bila uz Ružicu i puno joj u životu pomogla u 
mnogo čemu. Pomišljao je ina to kako bi mu bilo lakše da ima barem 
još koje dijete s kojim bi Ružica mogla u životu dijeliti dobro i zlo. 
Druga razmišljanja su ga opet odvraćala od takvih misli i obasjavala ga 
svim plemenitostima i dražima svoje svestrane i dobre kćeri. 

Jednog od tih ljetnih dana na samoj Rimskoj cesti susreli su 
Milovuk i Miško Svevlada i njegovog slugu. Nakon kraćeg razgovora 
Milovuk im predloži da pođu kod nekog kmeta na njegovoj strani 
kneževine. 

Kod tog kmeta ostali su do pred noć pijući i razgovarajući o 
Svemu i svačemu. Ljetina je bila dobra pa je i narod bio srdačniji nego 
inače, jer su svi očekivali bogat urod pa je i povodom toga bilo o 
Čemu pričati. 

Tih dana Ružica i Stana u slobodno vrijeme često su se družile sa 
seoskim žiteljima, koji su ih uvijek i svagdje dočekivali svim srcem i g 
velikim poštovanjem. Divili su se odanosti i požrtvovnosti koju je 
Ružica nesebično uložila za spas svoga oca. Mnogi od njih, iako su 
znali za sve pojedinosti o njoj ipak, kad bi se susreli, željeli su još 
poneku sitnicu da im ona sama ispriča, što je ona uvijek sa 
zadovoljstvom činila. Prilikom takvih prepričavanja Stana bi često 
dodala još poneko pitanje kako bi Ružica ispričala i ono što oni nisu 
znali. Vjerovatno zbog toga i zbog svega drugog Ružicu su svi voljeli 
što kao djevojka iz plemenite obitelji nikad nikoga nije omalovažavala, 
niti je bilo koga izbjegavala. Ona je jednostavno željela biti prijatelj, 
kako bogatih tako i siromašnih. 

Zahvaljujući njenom ocu i njoj po povratku u Garić veoma brzo se 
vratilo i spokojstvo u grad i oko njega. Ponovno su mnogi ljudi sa svih 
strana rado dolazili u Garić kako bi još bolje upoznali tog plemenitog 
kneza sa njegovom hrabrom kćerkom. Među njima bilo je i bogatih 
ljudi koji bi iskoristili priliku kad bi došli u grad da poklone ponešto 
knezu ili mu ponude svoju pomoć. 

Tog toplog, lijepog i sunčanog ljeta ljudi u tom kraju već su 
požnjeli žito kojeg je bilo u izobilju. O nekim drugim nedaćama nisu 
puno razmišljali. Svatko je brinuo svoju svakodnevnu brigu, netko 
veću, netko manju, netko deblju, netko tanju i tako su se redali dan za 
danom. 

Jesen je uz poneki kišni dan također bila izdašna i topla. I sve 
praznine, koje su ostale nepopunjene na tavanima, smočnicama, 
šupama i podrumima nakon ljetnog uroda, popunila je dozrela jesen. 
Svi su nastojali da iskoriste svaki sunčani dan kako bi se što bolje 
pripremili za predstojeću zimu u kojoj bi se kraj toplog ognjišta mogli 
opustiti, odmoriti i sakupiti novu snagu za novo proljeće. 

Subotnje jutro bilo je veoma lijepo tiho i mirno. Pomični most za 
ulaz u .Garićgrad bio je spušten i u grad se bezbrižno ulazilo i izlazilo. 
Svi žitelji kao i posjetioci radosno su se susretali razmjenjujući 
pozdrave kao i obično. Ružica i Stana su poslije svakodnevnih 
jutarnjih poslova tog dana ostale uz Staninu majku zalijevajući cvijeće 
i unoseći ono kojem je prijetio mraz. Ostali stanovnici grada su se 
također tog dana bavili svatko svojim poslom i gotovo nitko nije 
napuštao grad. U gradu je bilo živo. Trgovalo se, razgovaralo, pilo i 
šetalo. Ta živost u gradu potrajala je sve do prvih popodnevnih sati 
dok nisu i posljednji posjetioci otišli svojim kućama. 

Nešto kasnije nakon podnevnog objeda Milovuk pozove Miška da 
izvede konje i osedla ih, a potom izađu iz grada da malo projaše 
okolicom. Uputili su se uz rječicu, lagano jašući, prema ugljenarevoj 
kućici. Kad su došli do Miškove kuće, Milovuk prvi skoči sa svog 
bijelca, a to odmah učini i Miško. Milovuk pođe do vrata kuće i uđe u 
nju, a Miško je ušao za njim tek kad je privezao konje za stup ograde. 

— Miško!? — reče mu Milovuk po ulasku u kuću — već sam dugo 
razmišljao kako bi bilo dobro da ovu tvoju kuću na proljeće malo 
bolje dotjeramo i proširimo pa bismo je mogli više koristiti za ljetne 
šetnje, dok bi nam i zimi dobro poslužila kad bismo išli u lov. 

— To bi bilo dobro — složi se Miško. 


— Bogme bi i sad bilo dobro da tu imamo neko bure dobrog vina 
da se malo okrijepimo — doda knez. 

— Pa možemo ga dovesti kad prestane vreti — smiješeći se, reče 
Miško. 

— I hoćemo! — reče knez izlazeći iz kuće. 

Put su nastavili bezbrižno jašući prema Rimskoj cesti. Obojica su 
šutjeli i razgledali krošnje drveća na kojem je počelo žutjeti prvo lišće. 
Nešto kasnije, pošto su se prilično udaljili od ugljenarove kuće, došli 
su do pola poduže uzbrdice gdje knez zaustavi svoga bijelca i poviče 
Mišku koji je malo zaostao. 

— Miško! Pogledaj! Nešto gori! — Milovuk pokaže rukom prema 
Jelengradu. 

— Sto mu gromova, da nije Jelengrad? — uzbuđeno će Miško. 

— Što god bilo, nije dobro. Hajde požurimo da vidimo — sav 
blijed kaže knez. 

Obojica su potjerali svoje konje koliko su bolje mogli. Kad su se 
popeli na brdo, sve im je bilo jasno. Jelengrad je bio u plamenu iznad 
kojeg se izvijao gusti dim. Milovuk je, koristeći snagu svog konja, želio 
što prije stići što bliže zapaljenom gradu kako bi se uvjerio o svemu 
što se zbiva i da pruži pomoć ako je moguće. Miško ga je slijedio i 
mislio isto. Vrlo su brzo stigli na drugo brdo i na glavni put koji je 
povezivao  Garićgrad s Jelengradom. Gotovo bez razmišljanja krenuli 
Su prema velikom požaru, ali nakon kratkog puta u jednom zavoju 
umalo da se Milovuk i Miško ne sudare s jahačem koji im je dojurio u 
susret. U tom iznenadnom susretu došljak ih gotovo nije prepoznao, 
kao ni oni njega, ali, iako prestrašen, snađe se i poviče: 

— Bježimo ljudi! Turci! Turci dolaze! 

— Brzo u Garić! — naredi knez. 

— Bježite i podignite most! — ponovo vikne došljak i pojuri ispred 
njih. ' 

Malo dalje na raskršću jahač došljak umjesto da krene prema 
Gariću, pojuri u drugom pravcu dok Milovuk i Miško produže prema 
svome gradu. Jahač, što je krenuo u drugom pravcu, učinio je to 
smišljeno jer je znao da su mu Turci za petama što knez i ugljenar nisu 
znali, a u namjeri da ih zavara i odvede dalje od Garića. Njegova varka 
na žalost nije uspjela. Oni nisu vidjeli kamo je on nestao, ali su vidjeli 
iz daleka kuda su krenula dva jahača i nastave potjeru za njima. 

Milovuk i Miško su iskoristili krajnju snagu svojih konja. U svoj 
grad Milovuk i Miško još do tada nikad nisu dojurili takvom brzinom, 
što zaprepasti sve prisutne koji su se zatekli na trgu grada. 

— Turci dolaze! — uzvikne Milovuk skočivši s konja i pozove 
Miška — Brzo...most...dižimo most. 

Brže—bolje su svom snagom podizali pomični most na ulazu u 
grad. U pomoć su im pritrčala još petorica ljudi koji su se našli u 
blizini, što knez i Miško iskoriste i odmah potrče po oružje ujedno 
pozivajući čuvare i sluge da zauzmu svoja mjesta na kulama. I u onom 
trenu, kad je most bio podignut, začuli su se prvi pucnji popračeni 
zaglušujućom vikom. 

Milovuk je istrčao na prvu kulu s koje otvori vatru na Turke. Za 
to vrijeme su i ostali branioci grada zauzeli svoja mjesta nakon čega je 
počeo pravi boj. 

Miškova Jela istrčala je s ključevima na trg i toliko se prestrašila 
da nije znala zbog čega je izašla na trg i kuda je željela poći. Počela je 
jednostavno trčati čas u jednom čas u drugom pravcu. Uto i Ružica 
istrči na trg s očevom sabljom u namjeri da je odnese ocu da mu se 
nađe pri ruci, no kad ugleda nesretnu Jelu, potrči do nje i poviče joj u 
uho kao da dobro ne čuje. 

— Teta Jelo, bježite kod Stane u sobu i vežite rublje u svežnjeve! 
Ključeve svežite za ruku da ih ne izgubite! 

Ružica potom potrči uz stepenište kule, gdje oprezno prođe tri 
puškarnice kao nekakav vojnik i stane iza oca. Otac joj se iznenadi kad 
je ugleda na kuli i odmah uzme mač iz njenih ruku pa je povuče u 
stranu i reče: : 

— Ružice! Odmah siđi dolje! Jeli reci da odmah otvori tajni izlaz. 

— Kakav tajni izlaz? — pita Ružica. 

— Jela zna. Požuri! — otac je isprati i nastavi borbu. 

Kad je Ružica došla u sobu gdje su bile Jela i Stana, već je 
ugledala nekoliko svežnjeva rublja. 

— Teta Jelo! Ključ! — poviče Ružica. 

— Kakav ključ? — upita Jela zbunjeno i pruži joj ruku na kojoj su 
visjeli svi ključevi koje je imala. 

— Tajni ključ! Ključ od tajnog izlaza — reže Ružica. 

— Ah bože, nije tu — prisjeti se Jela. 

Ružica potrči iz sobe kao da će poći pitati oca, ali je zaustavi 
Jelin povik: 

— Čekaj, Ružice! U očevoj je sobi. Idem ja po njega. 

Jela i Ružica uđu u kneževu sobu u kojoj Jela odmah iz jednog 
otvora u zidu izvuče nekakav željezni predmet koji nije bio nalik 
običnom ključu i pruži ga Ružici. 

— Što će mi to? — pita Ružica. 

— To je ključ od tajnog izlaza — odgovori Jela. 

— A gdje je izlaz? — upita Ružica panično. 

— Ispod druge kule, tamo'je — uplašeno će Jela. 

Ružica je izvede iz očeve sobe držeći je za ruku. 

— Tu stojte! — reče joj Ružica i ode u svoju sobu iz koje u trenu 
izađe s kutijom u kojoj su čuvani njeni dragulji. 

— Brže, Ružice! Osjećam dim! — kaže Jela. 

— Uzet ćemo rublje — odgovori Ružica. 


Stana je plačući od straha već povezala ostatak rublja. Ružica i 
Jela odmah uhvate po dva svežnja, a to učini i Stana. Brzo su se 
spustile na gradski trg na kojem je mnogo jače odzvanjala pucnjava i 
vika nego se to čulo u prostorijama. Jela je trčala sa svežnjevima, a uz 
nju su trčale Ružica i Stana. U drugoj kuli je vladala prava panika. 
Nekoliko žena je jaukao i zapomagalo u sav glas. Jela napokon uvede 
Stanu i Ružicu u neku tamnu prostoriju i pokaže Ružici vrata s lijeve 
strane na zidu. Zatim Jela onim čudnim ključem otvori vrata iza kojih 
se pojavi mračni prostor u kojem odmah nisu mogle ugledati strme 
stepenice. Ružica se iznenadi, ali nije bilo vremena za razmišljanje pa 
kaže Stani: 

— Ti ostani tu! A ja i mama Jela dolazimo odmah. 

Kad su izašle pred tu drugu kulu, Ružica je i dalje čula isti jauk. 
Odmah povede Jelu u zaklon u toj kuli i kaže joj da sačeka, a ona 
potrči kod Pavlove Kate, gdje su se skupile i ostale žene. 

— Tišina, prestanite! — vikne Ružica prestrašenim ženama i reče 
— Svežite u svežnjeve nešto rublja i ono najvrednije i čekajte me na 
izlazu iz kule. Požurite i čuvajte se! Doći ću odmah. — Ružica istrči iz 
njihove prostorije. 

Ružica je staru Jelu čvrsto uhvatila za ruku i povela je uza zid u 
prvu kulu. Ušla je u svoju sobu gdje uzme nekoliko odjevnih predmeta 
i doda ih Jeli koja ih zamota u neku plahtu. Opet su ušle u kneževu 
sobu u kojoj pokupe nekoliko njemu dragih predmeta i njegovu 
svečanu odoru. Usput su još uzele dva preostala svežnja iz Jeline sobe 
s kojima potrče do druge kule. U drugoj kuli kao da više nije bilo 
nikoga. Jauk je umukao. Ružica to primijeti i zabrinuto potrći ispred 
Jele do ulaza, ali kad se približila, čula je iza vrata prigušeno jecanje 
žena koje su je čekale. Kad je Ružica ušla k njima, kaže im: 
= —Hajde, bez panike pođite za mnom. 

Žene je poslušaju i plašljivo pođu za njom do tajnog izlaza. Kod 
tajnog izlaza Ružica ih redom pogleda kao da se htjela uvjeriti da li su 
sve na okupu, pa kad se uvjeri da su sve, reče im: 

— Molim vas, budite sve ovdje i ostanite mirne, jer bez mene ne 
možete nikamo. 

Ružica uzme ključ od tajnog izlaza i iziđe iz kule. Oprezno je 
pošla ponovo na prvu kulu do oca. U unutrašnjost grada počeo je 
ulaziti sve gušći dim koji je poče peći za oči i otežavati joj disanje. No 
ona nije odustajala. Za čas se našla na kuli kod oca kojeg upita: 

— Oče, što to gori? 

— Draga kćeri, baš nemamo sreće! — Ružicu zagrli otac i privine je 
sebi na grudi — prije noći plamen će zahvatiti čitav grad — odgovori 
Milovuk tužno. 

— Napustimo ga, oče. Spasavajmo se! — reče ona. 

— Ti sad oprezno bježi do prolaza i kad stigne nekoliko 
muškaraca neka mirno i bez riječi uđu sa ženama u prolaz. Ja ću za 
nekoliko minuta povući sve ljude branioce. 


Ružica posluša oca i učini onako kako joj je otac rekao. Za to 
vrijeme knez je poslao Pavla da sve branioce grada obavijesti o 
povlačenju. Na znak Miškovog roga treba da pođu do tajnog izlaza. 

Pucnjava je odjekivala čas jače čas slabije, dok su zapaljene 
strijele na zidinama grada bivale sve gušće. 

Sunce se svojom blijedom mirnoćom žalosno spustilo nad 
zapadom kao da bespomoćno napušta dva moslavačka grada u 
Moslavačkoj gori, koji će ga idućeg jutra dočekati skršeni vatrenom 
snagom potpomognutom nadmoći tuđinskih ruku. Tog predvečerja 
oglasio se porazno i žalosno Miškov rog iz plamenom obuhvaćenog 
Garićgrada. Na njegov tužni zvučni znak umuklo je oružje garićgrad- 
skih branilaca kojih je bilo isuviše malo. Svi su pošli prema 

spasonosnom izlazu, jedino su Milovuk i Pavao ostali povlaćiti dugo 
uže od mosta do tajnog izlaza kako bi njime oslobodili vratilo 
zapaljenog mosta, dok je Miško za to vrijeme ušao u štale među 
uznemirene konje koji su frktali nozdrvama i rzali. On je sve konje, a 
bilo ih je desetak, odvezao da bi se kad most padne, možda nekako 
spasili. Milovuk i Pavao su bili prije gotovi, pa knez pođe u pomoć 
Mišku, ali ni Miško nije tratio vrijeme, tako je knezu jedino preostalo 
da pomogne istjerati konje iz štale. Konačno su sve učinili što je bilo u 
njihovoj moći, pa su se i oni napokon našli pred kulom iz koje je vodio 
tajni izlaz. Pavao i Milovuk su povukli dugi konopac kojim su 
oslobodili zapaljeni pokretni most. Onog časa kad su osjetili da most 
pada brzo su za sobom zatvorili vrata prostorije i tajnog izlaza. 

Pred ulazom tajnog prolaza još je stajala Ružica i Jela, koje i same 
pođu u tamu kad su bile sigurne da su stigli Milovuk, Pavao i Miško. 
Njih trojica uđu u prolaz kojeg Milovuk zatvori za sobom. Oko Garića 
i u njemu prestala je pucnjava. Jedino što se čulo u gradu bio je 
paničan topot prestravljenih konja koji su osvjetljeni plamenom u 
dimu tražili izlaz. Izlaz su našli kad je pomični most sav u plamenu 
pao preko kanala napunjenog vodom. Neki konji su projurili kroz 
plamen, a neki su propali s nagorjelim mostom u kanal :s vodom. 
Uglavnom svi su se spasili. 

U okolici Garića i Jelengrada među žiteljima nastala je također 
panika. Jedni su bježali u šumu, drugi u polje, samo oni najhrabriji 
pošli su u pomoć ugroženim gradovima da protjeraju tuđince koje su 
neograničeno mrzili. Većina in je pošla sa sjekirom u ruci, a ostali bili 
su naoružani vilama i drugim oštrim predmetima. Samo, kad su se 
približili Gariću, bilo je prekasno. Grad je bio sav u dimu i plamenu. 

Ipak, ti hrabri žitelji dviju kneževina učinili su ono što su mogli. 
Opkolili su Turke, bilo ih je oko stopedeset, i kao vuci počeli ih klati 
čim su stigli. Mnogi su Turci svoje zlodjelo platili glavom, dok je 
ostatak nestao iz Garićgore. 

U podzemnom prolazu bilo je teško i mučno, jer se u prolazu 
sakupljalo sve više dima od baklji i svijeća, a uz taj dim i-zraka je sve 
više ponestajalo. Pri dnu Garićbrda neumorno su radili sluge i čuvari 
koji su morali prokopati zaštitni sloj zemlje kako bi mogli izaći iz 
podzemnog hodnika. Njihov posao je bio vrlo težak jer su imali malo 
alata a i prostor je bio skupen. Tek negdje iza ponoći drugog listopada 
do iscrpljenih branitelja grada počeo je dopirati svjež zrak. Uskoro je i 
otvor za izlaz bio slobodan. Pred izlazom našli su se iscrpljeni 

muškarci koji su se šuteći pogledali kao da pitaju jedan drugoga tko će 
izaći prvi. Grobnu tišinu prekinuo je Miško. 

— Vi svi ostanite ovdje, ja ću izaći. Mene ionako više nije šteta. 

Miško je prišao izlazu i prvi izašao iz tunela. Svi ostali, 
zaustavljenog daha, čekali su daljnji ishod pred izlazom. Ugljenar 
Miško, kad je izašao, malo je stajao osluškujući ne bi li nešto čuo, ali 
svugdje je bila noćna tišina. Od svega što je čuo bio je lavež pasa koji 
je dopirao iz daljine. Mišku je puno pomagala vedra zvjezdana noć i 
mliječna Mjesečeva svjetlost koja je dopirala s visine. Kad se uvjerio u 
potpunu tišinu, Miško je pozvao Pavla i Grgua da mu se pridruže kako 
bi što prije pregledali okoliš. Uz veliki oprez oni su s dva kneževa psa 
obišli dosta veliki prostor na kojem nije bilo nigdje nikoga. Nakon 
kratkog vremena, koje je za one pod zemljom bila prava vječnost, 
izvidnica se vratila i pozvala ostale da izađu. 

— Sve je mirno. Izlazite polako i mirno! — reče Grgur knezu koji 
je bio na samom izlazu. 

No, prije izlaska Milovuk kaže svima da se ne odvajaju, nego da će 
svi u potpunoj tišini ići za izvidnicom do ugljenarove kuće, gdje će 
morati sačekati jutro. Kneza su svi poslušali i pošli za njim. Tako su 
konačno krenuli od jednog do drugog odredišta šuteći i osluškujući. 
Tek bi se poneko okrenuo pogledom na Garić koji je još uvijek 
izgledao kao neka velika baklja.. 

Do ugljenarove kućice stigli su prije svitanja. Većina muškaraca 
razišla se na sve strane da vide ima li u blizini opasnosti za njih, dok su 
ostali počeli sakupljati drva da nalože vatru. Poslije izlaska sunca dio 
izvidnice se vratio da izvijesti kneza o zbivanjima na širokoj okolici. 
Svi oni su obavijestili kneza da nema nigdje nikoga. Knez nije 
posumnjao u svoje ljude, pa im kaže da tamo dalje od kuće nalože 
vatru i da se odmore. Čim se vatra dobro razgorjela, većina ih je legla 
kraj nje i spavala, a ostali su i dalje čuvali stražu. Žene su se smjestile u 
Miškovoj kući i tamo stisnute i iscrpljene spavale. 

Žitelji u obje kneževine bili su veoma uznemireni strašnim 
događajem. Za Jelengrad su znali još istog dana da u njemu nije nitko 
preživio, a idućeg jutra su počeli oplakivati Ružicu i dragog im kneza 
Milovuka. Već ranom zorom počeli su dolaziti kmetovi garićgradske 
kneževine do zgarišta grada kojem se nije moglo približiti zbog vatre i 
užarenih zidina. Gotovo su svi bili uvjereni da u Gariću nije nitko 
preživio kao ni u Jelengradu. 

Prvo iznenađenje za kmetove, koji su bili kraj zgarišta, bili su 
kneževi konji, koji su se željeli vratiti u grad. 

— Evo kneževih konja! — poviče netko od prisutnih. 

— Kako su oni preživjeli!? — glasno se upita drugi. 

I baš u tom času kad su svi bili zaokupljeni približi im se Pavao, 
koji je i sam želio vidjeti kako izgleda izgorjeli grad i sve oko njega. 

— Hej ljudi! Švi smo živi! — poviče Pavao. 

— Otkud ti? Zar si uskrsnuo? — upita ga jedan kmet. 

— Vjerujte mi! Svi smo se spasili podzemnim prolazom — ponovi 
Pavao. 

— Podzemnim prolazom!? — u čudu se glasno zapitaju mnogi. 

— Da, grad je imao tajni podzemni prolaz. I knez i Ružica su živi. 
Eno ih kod .ugljenarove kuće — uvjerljivo će Pavao idući u susret 
konjima. 

Pavlu je odmah prišao njegov riđan kojeg on uhvati za komad 
prerezanog užeta. Držeći svog riđana Pavao se obrati prisutnima: 

— Braćo! Pođite odmah svojim kućama i donesite nam svatko 
ponešto od hrane. Knez i svi mi inače nećemo preživjeti ni tri dana, jer 
smo toliko iscrpljeni da u ovom času nismo sposobni niti da kopamo 
korjenje. 

Takav Pavlov poziv uvjerio je kmetove da su knez i ostali zaista 
preživjeli, zbog čega ih obuze blago olakšanje, pa požure svojim 
kućama. Oko podneva brojni kmetovi krenuli su prema ugljenarevoj 
kući s hranom i pićem. Nosili su kruh, meso, mlijeko, a bilo je i onih 
što su ponijeli živu kokoš, puru, gusku, pa i onih sa zaklanim ili živim 
prasetom ili ovcom. Kad su došli blizu, vidjeli su vatru, a potom i 
konje što su pasli na omanjoj šumskoj livadi. Susret s Ružicom i 
knezom bio je koliko tužan toliko i radostan. Tužan što su ostali bez 
grada i svega ostalog, a radostan što su ih ponovo ugledali žive i 
zdrave. Znatiželjni kmetovi odmah su počeli ispitivati preživjele sve 
što su se u onom času sjetili kako bi doznali što više pojedinosti. 
Starina Marko se približi knezu i upita ga: 

— Kneže, zar je grad zaista imao tajni prolaz pod zemljom? 

— Da, imao je — odgovori knez kratko. 

— Kad bi mi to netko rekao prije ove nesreće, ja bih položio ovu 
svoju sijedu glavu i rekao da je to nemoguće. 

— Eh, moj starino! Da se za njega znalo, onda taj prolaz ne bi bio 
tajna Garića i danas nas već ne bi bilo među živima — odgovori knez. 

— Imaš pravo — složi se starina s knezom. 

— Nego, starino, reci ti meni koji je danas dan? — upita knez. 

— Danas je drugi listopad, a i nedjelja je — odgovori starina. 

— A godina 1545 — doda Milovuk. 

— E, dasmo bili pripravni kao prije šest godina, sačuvali bismo mj 
Garić — reče Grgur koji je bio kraj njih. 

— Tada smo znali da Turci dolaze, a sada su došli iznenada kao 
čopor krvožednih gladnih vukova — kaže knez. 

Na kraju razgovora knez se zahvali kmetovima i zamoli ih da oni 
mlađi i snažniji idućeg dana, naravno koji to mogu, dođu sa sjekirama i 
drugim alatom da bi im pomogli sagraditi drvene kolibe kako bi mogli 
preživjeti do proljeća. 

Narednih dana knezu je prispjevala razna pomoć sa svih strana. A 
umjesto koliba, uz pomoć kmetova, oko ugljenarove kućice niklo je 
cijelo naselje većih drvenih kuća od ove Miškove. 

POGLAVLJE DVADESET I ČETVRTO 


NOVI ŽIVOT RUŽICE I NJENOG OCA 


Vijest o propasti Garićgrada i Jelengrada širila se olujnom 
brzinom, ali i vijest da su svi iz Garića preživjeli, dok u Jelengradu, 
govorilo se, nije nitko preživio. Ipak, istina je razobličila glasine onog 
dana kad je nepoznati jahač, koji je obavijestio Milovuka o najezdi 
Turaka, ponovo pronašao Milovuka u novom prebivalištu nazvanom 
Garićselo. 

Nepoznati jahač po ponovnom dolasku kod kneza Milovuka 
ispričao je mnoge pojedinosti. A knez se tek tom prilikom prisjetio da 
je nepoznati jahač bio Blaž koji je bio u službi kod Svevlada. 

— Zar je moguće!? — upitao je Blaža Milovuk u času kad mu se 
on približio. 

— Kako vidite, kneže, moguće je! — odgovori Blaž. 

— Pa rekoše mi, da nitko nije preživio — reče Milovuk. 

— Kako vidite, ja sam preživio, samo mi nije jasno kako sam im 
uspio pobjeći u zadnji čas — kaže Blaž. 

— Znači, svi ostali su izgorjeli u Jelengradu — upitno će knez. 

— Svi, ustvari ne svi — doda Blaž. 

— Kako svi i ne svi? Svevlad, Valentina, djeca — radoznalo će 
knez. 

— Svevlad se borio do kraja, ali nije preživio — tiho će Blaž pa 
nastavi — kneginja s djecom je dva dana prije nesreće otputovala 
nekamo kod svojih rođaka. 

— Drago mi je da je bar Valentina imala u tom velikom zlu toliko 
sreće da je spasila sebe i djecu — mirno će Milovuk. 

— Eto, vidite! U svakom zlu čudnim čudom poneko uspije barem 
da sačuva golu glavu — skrušeno će Blaž. 

— Molim te, reci mi, da li si doznao kako su se mogli tako 
iznenada približiti Jelengradu? — upita knez. > 

— Dragi kneže, to nitko ne zna. Jednostavno su se odjednom našli 
pred gradom kao da su s neba pali i navalili k*o bjesni psi. Mora da su 

se ranom zorom, dok još nikoga nije bilo na polju i na paši, približili 
gradu gdje su se pritajili i skovali plan kako će zauzeti grad — ispriča 
Blaž svoje mišljenje. 

— Znači, bilo ih je mnogo? — upita knez. 

— Da bilo ih je puno, a da je sve to netko mogao predvidjeti i da 
nas nisu iznenadili, mislim, da onoliko koliko ih je bilo nikad ne bi 
zauzeli Jelengrad niti bi oni odjahali glavama na ramenu. Sve se to 
dogodilo u trenu. Iznenada — kaže Blaž. 

— Sad mi reci kako si se ti spasio — pita Milovuk. 

— Borili smo se dugo. Ne znam ni ja točno koliko je to trajalo. 
Samo kad su Turci napokon, njih veći dio, navalili na glavni ulaz, bio 
sam blizu ulaza zaklonjen iza vratarove kuće. Ni sam još ne znam kako 
sam sa svojim konjem jurnuo iz zapaljenog grada između njih nekoliko 
što su se našli na samom ulazu i pobjegao a da me nisu uspjeli ni 
dotaknuti. 

— Barem da si im uspio prije izmaći, pa da si nam javio da vam mi 
pomognemo. Možda bismo spasili oba grada — kaže Milovuk. 


— Na žalost, to nisam mogao. A kad sam im izmakao, odmah sam 
pošao do kmeta Martina da ga obavijestim i da nešto poduzme, jer mi 
je on bio najbliži. Potom sam odlučio da vas obavijestim, ali u žurbi i 
zbog kraćeg puta pošao sam ispod Jelengradskog brda u čemu sam 
strašno pogriješlo. A moja pogreška je bila u tome zbog kraćeg puta, 
jer su oni za to vrijeme sve žive pogubili u gradu i napustili ga 
zapaljenog. Oprostite mi, kneže. Osjećam se krivim za vaš grad — 
zaključi Blaž. 

— Zašto bi ti bio kriv? — iznenadi se Milovuk. 

— Mislim da sam ja kriv za vašu nesreću. — žalosno će Blaž. 

Objasni mi kako to misliš! — veli knez. 

— Ono, kako sam vam rekao, kad sam pošao od kmeta Martina 
prekim putem... oprostite.... 

— Ostavi ti to.... prekine ga knez. 

— Dozvolite mi. Osjećam se krivim baš zbog toga, jer da sam 
pošao drugim putem prema Gariću, možda ne bih naišao na tursku 
vojsku koja je napustila zapaljeni Jelengrad i pošla u potjeru za mnom, 
kako ste i sami vidjeli — otuđeno će Blaž. 

— Hvala ti Blaž! Nisi ti kriv. Ti si u toj nevolji činio onako kako si 
u tim trenucima mislio da je najbolje. Možda da nisi učinio tako kako 
jesi, danas ne bi bilo ni mene ni mojih ljudi, a niti moje divne kćeri 
Ružice koja mi znači više nego Garić i ja sam sebi. Hvala ti još 

jednom! I reći ću ti još nešto: ,»svako zlo ima svoj uzrok i svoje 
posljedice." Pojedinac ne može uvijek spriječiti nečiju nesretnu 
sudbinu koliko god on to želio. To može većina složnih i poštenih 
ljudi koji hoće i znaju razumno misliti — objasni mu Milovuk. 

— Ne znam! Možda ste vi u pravu — zbunjeno će Blaž. 

— Nego, popijmo još malo ove moslavčine što su mi je donijeli 
moji dobri ljudi pa da ja i ti s još nekoliko mojih vječnih pratilaca 
obiđemo oba grada. Od onog dana još nisam bio ni blizu. 

— Kako vi želite — reče Blaž. 

— Da ti pravo kažem, baš i ne želim, ali me nešto ipak vuče da 
vidim ta zgarišta od ta dva najljepša grada u ovoj divnoj tihoj 
Moslavačkoj gori. 

Milovuk je prije obilaska ugostio svog gosta dobrim objedom. 
Nakon kojeg su knez, Blaž, Miško, Pavao i Grga obišli najprije 
Jelengrad, a potom i ostatke Garićgrada. Ali sve što je ostalo od 
gradova bili su zadimljeni ogoljeli zidovi i dijelovi neizgorjelih greda s 
popratnim mirisom paljevine. Videći sve to otišli su, Pavao ih odveo, 
do zajedničke grobnice iznad koje je bilo uklesano nekoliko riječi na 
jednom običnom kamenu. ,OVDJE POČIVA 59 TUĐINSKIH RAZ. 
BOJNIKA KOJI SU NA OVOM MJESTU ZASLUŽENO OSTAVILI 
SVOJE KOSTI." 

Milovuk je pročitao napisano držeći maramicu na nosu i na kraju 


Teče: 
— Momci, pođimo odovud, ovdje užasno zaudara! 


— Nije to ništa, Milovuče. Gore su oni nama živi smrdili, ubijajući 
nam najbliže i najdraže, a da ne spominjem bičevanja, pljačkanja, 
klanja, i sva druga mučenja. Bolje je da nam mrtvi zaudaraju nego živi 
smrde sa svojim zlodjelima. Ovo je lakše podnijeti, a i kraće će trajati 
— oštro reče Miško. 

— Slažem se, Miško, s tobom. Ne bi mi bilo nimalo žao da su se 
ovdje i ostali našli što su s njima došli. Ipak pođimo — kaže Milovuk. 

U novo prebivalište kneza i Ružice vratili su se jašući a da nije 
nitko progovorio ni riječi. Ružica je uz pomoć Jele i Stane pripremila 
večeru za sve iz kneževe pratnje. Poslije večere pridružili su im se i 
ostali iz Garićsela gdje su ostali razgovarati do kasno u noć. 

Idućeg jutra Blaža je ispratio Milovuk i zamolio ga kad dozna gdje 
se nalazi kneginja Valentina s djecom da mu nekako javi. Na odlasku 
Blaž mu je obećao da će mu osobno javiti kad nešto sazna o kneginji. 

Milovuk je poslije propasti Garićgrada još godinama poživio u 
slozi sa svojim dobrim ljudima u skromnoj kući i zdravom zadovolj- 

stvu. Sve što mu je ostalo od titule kneza koju je do kraja života čuvao 
za uspomenu, bila je kneževska odora i odličje. I kad god bi ga netko 
podsjetio na ono što je prošlo, uvijek je za tu uspomenu zahvaljivao 
Ružici, jer mu je to ona spasila i sačuvala. 

Tri godine poslije propasti  Garićgrada Ružica se udala za 
plemića Matiju. Godinu dana nakon toga njen otac je oženio 
Valentinu i pomogao joj odgojiti njenu djecu. Ružica je od-svega što je 
imala zadržala prezime Garićki. Sebi i svom dobrom suprugu Matiji 
rodila je pet sinova i četiri kćeri. Daljnji svoj život proživjela je sretno. 

Devet sretnih i radosnih glasova zvalo ju je mama, a njenog 
marljivog i dobrog supruga tata. Svog oca, za kojeg se nesebično 
žrtvovala, još jednom je nagradila. Rodila mu je devetoro unučadi koji 
su ga do kraja života iz sveg srca zvali tom tako običnom riječju koju 
želi svaki muškarac doživjeti i čuti i koja kao jeka odjekuje dragom 
tišinom, odjekuje srcem i dušom, a izgovara se jednostavno — djede. 


Kraj 

Pogovor 


IVAN GODINA, već poznati i priznati pisac za djecu, autor 
nekoliko knjiga humora i predsjednik, odnosno član predsjedništva 
Udruženja pisaca amatera Hrvatske, okušao se, evo, i na podužem 
proznom tekstu. Napisao je, i sada objavio svoj prvi roman ,,Ružica 
Garićgradska 

To je roman, popularno pisan, kojem je potka legenda o Ga- 
rićgradu. Dakle, ne bi se moglo reći da je to historijski roman. Histo- 
rijska je činjenica Garićgrad, možda i poneko glavno lice, vjerojatno 
i glavna nit fabule, a sve ostalo je legenda. 

Autor je u djetinjstvu, koje je proveo podno Garića, slušao od 
svojih roditelja, djedova i baka, svojih susjeda i znanaca na posijelima 
u zimskim noćima, uz čehanje perja, komušanje kukuruza u jesen, ili 
obavljanje nekog drugog posla, priče ,,iz davnine", legende o starom 
gradu na Moslavačkoj gori, čije ruševine i danas prkose zubu vremena. 

Te priče, pomalo jezovite, urezale su se u sjećanje malog Ivana i 
on ih nosi kao uspomenu iz djetinjstva. Posebno mu je ostala u sje- 
ćanju poduža priča o Ružici Garićkoj. Ta priča prepričavala se u 
nastavcima iz večeri u večer na posijelima. 

Želeći oteti zaboravu najdužu pripovijest o Garićgradu i Ružici 
Garićgradskoj, autor je napisao ovaj popularan roman. 

Danas se više takve priče ne prepričavaju na posijelima, kojih je 
Sve manje ili ih uopće nema, nego se gleda televizija ili se kraj tople 
peći čita neki popularan roman. 

Godina vjeruje da će ovaj roman biti interesantan ne samo žite- 
ljima Moslavine nego svim onima koji vole da čitaju popularne ro- 
mane. 

Ako bismo pravili komparaciju ovog romana s romanima Augusta 
Šenoe s jedne strane i Marije Jurić — Zagorke s druge strane, moglo bi 
se reći da je ovaj roman bliži romanima ove posljednje. 

Autor ovog romana ne pretendira na visoke umjetničke domete. 
On piše jednostavno i popularno. Aparatura mu je uobičajena — tu su 
deskripcije krajolika i likova te brojni dijalozi, koji romanu daju 
živost. Dinamika radnje tu živost pospješuje. Roman tako dobiva na 

zanimljivosti. Pristupačan je ,,običnom " čitaocu, jer takvih danas ima 
najviše. Čovjek, čitajući želi da se relaksira, da se odmori. 

Budući da popularnih domaćih romana nemamo dovoljno, takvi 
čitaoci, a među njima su pretežno mladi, čitaju tzv. ,»žutu" odnosno 
šund—literaturu stranih autora. 

Upravo ovakvim popularnim domaćim romanima može se prido- 
biti za čitanje širi krug čitalaca. 

Netko će, možda, prigovoriti: tu se radi o feudalizmu! 

Odgovor takvima bio bi da svaki narod ima svoju povijest i svaki 
je narod morao proći etape u svom razvoju. I feudalizam, pogotovo 
ovako prikazan, bolji je od robovlasničkog poretka. 

Autor se potrudio da tekst osuvremeni, da odbaci sve elemente 
legende koji legendu opterećuju religioznim pijetizmom ili nekim 
drugim neprihvatljivim idejnim opredjeljenjima. 

Godina je, dakle, iskoristio narodnu predaju, proširio je pripovi- 
jest i doradio je, stvorivši tako popularno umjetničko djelo koje 
zaslužuje pažnju javnosti. 

Roman je likovno opremio Petar Pismestrović, 

Dr Josip Biškup 

